id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
a2a2bd3d-ad6a-41d5-9425-efd8208582f0 | រដ្ឋបាលខេត្តស្វាយរៀង បង្ហាញតារាងឈ្មោះ អ្នកមានវិជ្ជមានជំងឺកូវីដ១៩ តាមលទ្ធផលថ្ងៃទី២ និងទី៣ ខែមេសា | ភ្នំពេញ៖ រដ្ឋបាលខេត្តស្វាយរៀងសូមអំពាវនាវ ដល់អ្នកដែលពាក់ព័ន្ធ ឬដឹងខ្លួនថាបានប៉ះពាល់ដោយផ្ទាល់ ឬដោយប្រយោល ជាមួយបុគ្គលមានឈ្មោះក្នុងតារាង គិតចាប់ពីថ្ងៃទី១៨ មីនា ត្រូវធ្វើចត្តាឡីស័កនៅតាមផ្ទះរយៈពេល ១៤ថ្ងៃ ប្រសិនបើមានការប្រែប្រួលសុខភាព សូមផ្តល់ព័ត៌មានទៅអាជ្ញាធរមូលដ្ឋាន។ | 2021-04-04T17:40:00+07:00 | dap-news.com | https://dap-news.com/national/2021/04/04/132612/ |
8e1a27cb-060c-4361-a778-5ce5cecd56e2 | រដ្ឋបាលរាជធានីភ្នំពេញ បង្ហាញអត្តសញ្ញាណ អ្នកឆ្លងជំងឺ កូវីដ១៩ ចំនួន ២៥នាក់ ដែលរកឃើញ កាលពីថ្ងៃទី៣ មេសា | No Content | 2021-04-04T17:38:00+07:00 | dap-news.com | https://dap-news.com/national/2021/04/04/132608/ |
b0163920-607b-47f4-8a6d-5b7bcf61e53d | BREAKING: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ២៥នាក់ ដែលរកឃើញនៅថ្ងៃទី០៣ ខែមេសា | រដ្ឋបាលរាជធានីភ្នំពេញ នៅព្រឹកថ្ងៃទី០៤ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន ២៥នាក់ទៀត ដែលបានរកឃើញនៅថ្ងៃទី០៣ ខែមេសា ឆ្នាំ២០២១ម្សិលមិញ។ ការបង្ហាញអត្តសញ្ញាណអ្នកជំងឺកូវីដ១៩ ទាំងនេះ ដើម្បីជាការជូនដំណឹងមួយដល់អ្នកដែលដឹងថា ពាក់ព័ន្ធផ្ទាល់ ឬដោយប្រយោលជាមួយអ្នកជំងឺ ហើយទៅធ្វើតេស្តសុខភាព ឬធ្វើចត្តាឡីស័ក និងដាក់ចេញវិធានការនានា ដើម្បីថែទាំងសុខភាព និងទប់ស្កាត់កុំឱ្យមានចម្លងបន្ត។ | 2021-04-04T17:31:00+07:00 | freshnewsasia.com | https://m.freshnewsasia.com/index.php/en/localnews/192081-2021-04-04-03-31-01.html |
924e6fb8-6019-458f-9d49-5219652066f6 | ក្រសួងអប់រំថា ការរៃអង្គាសប្រាក់ចូលរួមក្នុងដំណើរការចាក់វ៉ាក់សាំងធ្វើឡើងតាមការស្ម័គ្រចិត្ត | ក្រសួងអប់រំ យុវជន និងកីឡាអះអាងថា ការរៃអង្គាសថវិកានៅតាមគ្រឹះស្ថានសិក្សាឯកជនដើម្បីចូលរួមក្នុងដំណើរការចាក់វ៉ាក់សាំងកូវីដ-១៩ គឺជាការចូលរួមដោយស្ម័គ្រចិត្តពីស្ថាប័ន ឬអង្គភាពទាំងនោះ។ អ្នកនាំពាក្យក្រសួងអប់រំ លោក រស់ សុវាចា ប្រាប់អាស៊ីសេរីថា ការអំពាវនាវរបស់ស្ថាប័នមួយចំនួនឱ្យបុគ្គលិក ឬអង្គភាពក្រោមឱវាទ ចូលរួមបរិច្ចាគថវិកាដើម្បី ចូលរួមក្នុងដំណើរការចាក់វ៉ាក់សាំងកូវីដ-១៩ នោះ ជារឿងស្ម័គ្រចិត្ត មិនមែនជាការបង្ខិតបង្ខំនោះទេ។ លោកបញ្ជាក់ថា ក្រសួងបានសហការជាមួយក្រសួងសុខាភិបាល ដើម្បីចាក់វ៉ាក់សាំងជូនបុគ្គលិកអប់រំសាធារណៈ និងឯកជនជាង ១ សែន ៦ ម៉ឺននាក់ នៅទូទាំងប្រទេស តាមគោលការណ៍ស្ម័គ្រចិត្ត ចាប់ពីថ្ងៃទី១ មេសា តទៅ៖ « »។ ការបញ្ជាក់របស់មន្ត្រីជាន់ខ្ពស់ក្រសួងអប់រំនេះ ធ្វើឡើងបន្ទាប់ពីបុគ្គលិកអប់រំមួយចំនួន បានបញ្ចេញប្រតិកម្មមិនពេញចិត្តចំពោះសកម្មភាពរៃអង្គាសប្រាក់ ដើម្បីចូលរួមក្នុងដំណើរការចាក់វ៉ាក់សាំងកូវីដ-១៩ ព្រោះពួកគាត់ថា នេះជាការដាក់បន្ទុកបន្ថែមទៀតលើពួកគាត់ដែលកំពុងរងគ្រោះដោយសារជំងឺកូវីដ-១៩។ ពួកគាត់អះអាងថា ប្រធានក្រុមប្រឹក្សាភិបាលនៃសមាគមគ្រឹះស្ថានឧត្តមសិក្សាកម្ពុជា និងជានាយកវិទ្យាស្ថានវ៉ាន់ដាគណនេយ្យ លោក ហេង វ៉ាន់ដា បានផ្ញើសារតាមប្រព័ន្ធតេឡេក្រាម (Telegram) ដល់សាលាឯកជនទាំងអស់ដែលជាសមាជិករបស់សមាគម ឲ្យចូលរួមឧបត្ថម្ភថវិកាចំពោះដំណើរការចាក់វ៉ាក់សាំងកូវីដ-១៩ដែលរៀបចំដោយក្រសួងអប់រំ។ ពួកគាត់ថា លោក ហេង វ៉ាន់ដា បានផ្ញើសារម្តងហើយម្តងទៀតដើម្បីរំលឹកឲ្យសាលារៀនទាំងអស់បង់ថវិកា ប៉ុន្តែ មិនបានបញ្ជាក់ច្បាស់ថា ថវិកាដែលប្រមូលបាននឹងយកទៅចាត់ចែងយ៉ាងដូចម្តេចនោះទេ។ អាស៊ីសេរីបានទាក់ទងទៅ លោក ហេង វ៉ាន់ដា ដើម្បីសុំការបកស្រាយរឿងនេះ តែលោកបានបដិសេធការអធិប្បាយ រួចក៏ចុចផ្តាច់ទូរស័ព្ទ។ ទោះជាយ៉ាងណា បុគ្គលិកអប់រំ ចាត់ទុកថា ការប្រមូលថវិកានេះ គឺជាទង្វើមិនត្រឹមត្រូវឡើយ ព្រោះរដ្ឋាភិបាល បានប្រកាសថា នឹងចាក់វ៉ាក់សាំងជូនប្រជាពលរដ្ឋ ដោយឥតគិតថ្លៃ៕ | 2021-04-04T16:57:00+07:00 | rfa.org | https://www.rfa.org/khmer/news/health/moeys-said-fundraising-to-buy-covid-19-vaccines-is-voluntary-04042021055729.html |
eb78c5f7-e219-4f25-a675-5996994a1b24 | រកឃើញអ្នកឆ្លង ជំងឺកូវីដ១៩ថ្មី ៤៤នាក់ទៀត និងជាសះស្បើយ ៦៨នាក់ | ភ្នំពេញ៖ ក្រសួងសុខាភិបាលនៅថ្ងៃទី៤ មេសានេះ បានចេញសេចក្ដីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ៤៤នាក់ទៀត ក្នុងនោះករណីឆ្លងសហគមន៍ ៤៣នាក់ និងអ្នកដំណើរពីបរទេស ០១នាក់ចំណែកអ្នកជាសះស្បើយមានចំនួន៦៨នាក់។ សូមបញ្ជាក់ថាគិតត្រឹមព្រឹក ថ្ងៃទី៤ ខែមេសា ឆ្នាំ២០២១ កម្ពុជាមានអ្នកឆ្លងជំងឺកូវីដ១៩សរុប២៦៨៩ នាក់,អ្នកជាសះស្បើយ ១៦៥៣ នាក់,អ្នកកំពុងព្យាបាល= ១០១២ នាក់និងអ្នកស្លាប់១៩ នាក់៕ | 2021-04-04T16:33:00+07:00 | dap-news.com | https://dap-news.com/national/2021/04/04/132567/ |
f3ad4b54-5690-40c2-99ca-1749ad4de8cb | រដ្ឋបាលខេត្តស្វាយរៀង បង្ហាញឈ្មោះអ្នកឆ្លងជំងឺកូវីដ២នាក់ទៀត និងអំពាវនាវដល់អ្នកដែលពាក់ព័ន្ធ ត្រូវធ្វើចត្តាឡីស័កនៅផ្ទះ១៤ថ្ងៃ | រដ្ឋបាលខេត្តស្វាយរៀង បានជូនដំណឹងអំពីករណីមានអ្នកឆ្លងជំងឺកូវីដ១៩ ចំនួន ២នាក់ទៀត ក្នុងនោះគឺបុរសជនជាតិខ្មែរឈ្មោះ សឿន យួន អាយុ ៣៥ឆ្នាំ ជាអ្នកបើកបររថយន្តឈ្នួល រស់នៅភូមិដូនលែប ឃុំគោកព្រីង ស្រុកស្វាយជ្រុំ និងស្ត្រីជនជាតិខ្មែរម្នាក់ទៀតឈ្មោះ សាន សុឃា អាយុ ២៦ឆ្នាំ ស្នាក់នៅជាមួយម្តាយជាបុគ្គលិកនៅកាស៊ីណូបាវិត-ម៉ុកបាយ។ ចំពោះករណីបុរសជនជាតិខ្មែរឈ្មោះ សឿន យួន រដ្ឋបាលខេត្តស្វាយរៀង បានឱ្យដឹងថា នៅអំឡុងខែមីនា ឆ្នាំ២០២១ កន្លងមក បុរសជនជាតិខ្មែរឈ្មោះ សឿន យួន ដែលជាអ្នកបើកបររថយន្តឈ្នួល HIGHLANDER ពណ៌ទឹកប្រាក់ ស្លាកលេខភ្នំពេញ 2AQ-9108 នោះ បានប៉ះពាល់ផ្ទាល់ជាមួយបុរសជនជាតិខ្មែរឈ្មោះ អេង តុលា មានវិជ្ជមានជំងឺកូវីដ-១៩។ នៅថ្ងៃទី៣០ ខែមីនា ឆ្នាំ២០២១ ក្រុមការងារបានយកវត្ថុវិភាគសំណាកដើម្បីធ្វើតេស្ត នៅវិទ្យាស្ថានសុខភាពសាធារណៈ លទ្ធផលវិជ្ជមានជំងឺកូវីដ-១៩ ហើយក្រុមការងារបានបញ្ជូនទៅព្យាបាលនៅមន្ទីរពេទ្យបង្អែកស្វាយជ្រុំ។ ចំពោះករណីស្ត្រីជនជាតិខ្មែរ ស្ត្រីជនជាតិខ្មែរឈ្មោះ សាន សុឃា រដ្ឋបាលខេត្តស្វាយរៀង បានឱ្យដឹងដែរថា នៅអំឡុងខែមីនា ឆ្នាំ២០២១ កន្លងមក ស្ត្រីជនជាតិខ្មែររូបនេះបានស្នាក់នៅជាមួយម្តាយជាបុគ្គលិកនៅកាស៊ីណូបាវិត-ម៉ុកបាយ។ ដោយមានការសង្ស័យពាក់ព័ន្ធនឹងកន្លែងធ្វើការរបស់ម្តាយ និងសាមីខ្លួនមានរោគសញ្ញាចូលក្នុងនិយមន័យជំងឺកូវីដ-១៩ នៅថ្ងៃទី៣១ ខែមីនា ឆ្នាំ២០២១ ក្រុមការងារបានយកវត្ថុវិភាគសំណាកស្ត្រីទាំងពីរនាក់ខាងលើ ដើម្បីធ្វើតេស្តនៅវិទ្យាស្ថានសុខភាពសាធារណៈ លទ្ធផលវិជ្ជមានជំងឺកូវីដ-១៩ លើស្រ្តីអាយុ ២៦ឆ្នាំ ដែលត្រូវជាកូន។ មកដល់ពេលនេះ ក្រុមការងារបានបញ្ជូនទៅព្យាបាលនៅមន្ទីរពេទ្យបង្អែកសាមគ្គីរំដួល ដោយក្នុងនោះមានអ្នកប៉ះពាល់ផ្ទាល់ចំនួន ១៥នាក់ ត្រូវបានដាក់ធ្វើចត្តាឡីស័កនៅផ្ទះ និងរង់ចាំក្រុមការងារយកវត្ថុវិភាគសំណាកធ្វើតេស្ត ចំពោះបន្ទប់ពិគ្រោះ និងពិនិត្យព្យាបាលជំងឺទូទៅព្រះច័ន្ទ-ក្រុងបាវិត ស្ថិតនៅភូមិតាបឹប សង្កាត់បាវិត ដែលមានការពាក់ព័ន្ធជាមួយអ្នកវិជ្ជមានជំងឺកូវីដ-១៩ខាងលើ ត្រូវបានផ្អាកជាបណ្តោះអាសន្ន និងយកធ្វើជាកន្លែងចត្តាឡីស័ក។ រដ្ឋបាលខេត្តស្វាយរៀង ក៏បានអំពាវនាវដល់អ្នកដែលពាក់ព័ន្ធ ឬដឹងខ្លួនថាខ្លួនបានប៉ះពាល់ដោយផ្ទាល់ ឬប្រយោលជាមួយអ្នកឆ្លងជំងឺកូវីដ១៩ខាងលើនេះ ត្រូវធ្វើចត្តាឡីស័កនៅតាមផ្ទះរយៈពេល ១៤ថ្ងៃ។ ប្រសិនបើមានការប្រែប្រួលសុខភាព សូមផ្តល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកកាន់លេខទូរស័ព្ទ ០៩៧ ៥០៣ ៤៥៦៧ ឬ ០៤៤ ៧១២ ៥២២ ដើម្បីក្រុមការងារចាត់វិធានការបន្ត៕ | 2021-04-04T16:17:00+07:00 | freshnewsasia.com | https://m.freshnewsasia.com/index.php/en/localnews/192075-2021-04-04-02-17-04.html |
8e4a8b17-28f9-4946-bb9b-0f6b026cba65 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ថ្មីចំនួន ៤៤នាក់ថែមទៀត ខណៈអ្នកជំងឺ៦៨នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី០៤ ខែមេសា ឆ្នាំ២០២១នេះ បានសេចក្តីប្រកាសព័ត៌មាន បញ្ជាក់ពីការបន្តឃើញអ្នកឆ្លងជំងឺកូវីដ១៩ ថ្មីចំនួន៤៤នាក់ថែមទៀត ខណៈអ្នកជំងឺចំនួន៦៨នាក់ ជាសះស្បើយ ត្រូវបានអនុញ្ញតឲ្យចេញពីមន្ទីរពេទ្យ។ ក្រសួងសុខាភិបាលបានបន្តថា សម្រាប់អ្នកឆ្លងថ្មីទាំង៤៤នាក់ មានម្នាក់ជាស្ត្រីជនជាតិប៉ាគីស្ថាន បានធ្វើដំណើរមកពីប្រទេសកូរ៉េខាងត្បូង មកដល់កម្ពុជានៅថ្ងៃទី២១ ខែមីនា ឆ្នាំ២០២១ និង ៤៣នាក់ផ្សេងទៀត ជាករណីឆ្លងក្នុងសហគមន៍នៃព្រឹត្តិការណ៍ ២០កុម្ភៈ រួមមាន៖ នៅរាជធានីភ្នំពេញ ២៥នាក់ ខេត្តព្រះសីហនុ១៧នាក់ និងស្វាយរៀងម្នាក់។ អ្នកឆ្លងទាំង៤៣នាក់ គឺសុទ្ធសឹងជាជនជាតិខ្មែរ។ ដោយឡែកសម្រាប់អ្នកជាសះស្បើយទាំង៦៨នាក់វិញ គឺមានម្នាក់ជាករណីនាំចូល និង៦៧នាក់ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៤ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ២៦៨៩នាក់ ក្នុងនោះករណីសហគមន៍២០កុម្ភៈ ចំនួន២១៥៩នាក់, អ្នកជាសះស្បើយចំនួន ១៦៥៣នាក់, អ្នកកំពុងសម្រាកព្យាបាលចំនួន ១០១២នាក់, អ្នកស្លាប់ចំនួន ១៩នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕ | 2021-04-04T15:53:00+07:00 | freshnewsasia.com | https://m.freshnewsasia.com/index.php/en/localnews/192073-2021-04-04-01-53-57.html |
614d7681-1cbd-4336-9241-1fbc8430ed5d | ថ្ងៃទី០៣ ខែមេសា មានករណីវិជ្ជមានវីរុសកូវីដ-១៩ ថ្មីចំនួន ៤៤នាក់ និងមានអ្នកជាសះស្បេីយចំនួន ៦៨នាក់ | ភ្នំពេញ ៖ ក្រសួងសុខាភិបាល បានចេញសេចក្តីប្រកាសព័ត៌មានករណីវិជ្ជមានវីរុសកូរីដ-១៩ ថ្មី ចំនួន ៤៤នាក់ និងមានករណីជាសះស្បើយ ចំនួន ៦៨នាក់ នៅថ្ងៃទី០៣ ខែមេសា ឆ្នាំ២០២១។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ -១៩ ពីស្ថានភាពជំងឺកូវីដ-១៩ នៅទូទាំងប្រទេសកម្ពុជា គិតត្រឹមម៉ោង ០៧:០០នាទីព្រឹក នៃថ្ងៃទី០៤ ខែមេសាឆ្នាំ២០២១ ៕ រក្សាសិទ្ធិដោយ៖បញ្ញាស័ក្តិ | 2021-04-04T09:23:04+07:00 | cen.com.kh | https://cen.com.kh/archives/317465.html |
68c4fd37-baeb-4a53-8187-502418799eba | ឧត្តមសេនីយ៍ត្រី សូ សុវណ្ណឌី មេបញ្ជាការកងរាជអាវុធហត្ថ ខេត្តពោធិ៍សាត់ ទទួលមរណភាពដោយជំងឺគាំងបេះដូង | ខេត្តពោធិ៍សាត់ ៖ នៅព្រឹកថ្ងៃអាទិត្យនេះរដ្ឋបាលខេត្តពោធិ៍សាត់បានចេញប្រកាសព័ត៌មានថា លោកឧត្តមសេនីយ៍ត្រី សូ សុវណ្ណឌី មេបញ្ជាការកងរាជអាវុធហត្ថ ខេត្តពោធិ៍សាត់ ដែលបានទទួលមរណភាពដោយជំងឺគាំងបេះដូង។ រដ្ឋបាលខេត្តពោធិ៍សាត់ សូមចូលរួមសោកស្តាយជាទីបំផុត ចំពោះលោកឧត្តមសេនីយ៍ត្រី សូ សុវណ្ណឌី មេបញ្ជាការកងរាជអាវុធហត្ថ ខេត្តពោធិ៍សាត់ដែលបានទទួលមរណភាពដោយជំងឺគាំងបេះដូង វេលាម៉ោង ២ និង១៤នាទី ឈានចូលថ្ងៃទី០៤ ខែមេសា ឆ្នាំ២០២១៕ រក្សាសិទ្ធិដោយ៖បញ្ញាស័ក្តិ | 2021-04-04T07:30:57+07:00 | cen.com.kh | https://cen.com.kh/archives/317414.html |
4c182750-0c4a-4437-a5a5-8d35e32fae27 | លោក កើត រិទ្ធ នឹងប្រជុំជាមួយតំណាងរដ្ឋបាលរាជធានីខេត្ត នៅដើមសប្តាហ៍ក្រោយ ដើម្បីពន្យល់ និងផ្សព្វផ្សាយវិធានការច្បាប់នានា ទាក់ទងនឹងការទប់ស្កាត់ជំងឺកូវីដ១៩ | លោក កើត រិទ្ធ រដ្ឋមន្ត្រីក្រសួងយុត្តិធម៌ នឹងដឹកនាំកិច្ចប្រជុំរវាងថ្នាក់ដឹកនាំក្រសួងយុត្តិធម៌ ជាមួយតំណាងរដ្ឋបាលរាជធានីខេត្តទាំងអស់ នៅម៉ោង៣៖០០រសៀលថ្ងៃទី០៥ ខែមេសា ឆ្នាំ២០២១ ខាងមុខនេះ ដើម្បីពន្យល់ និងផ្សព្វផ្សាយអំពីវិធានការតាមច្បាប់នានាទាក់ទងនឹងការទប់ស្កាត់ការរីករាលដាលនៃជំងឺកូវីដ១៩ ក៏ដូចជាបកស្រាយរាល់ចម្ងល់ទាក់ទងនឹងការដាក់ចេញនូវវិធានការនានារបស់រដ្ឋបាលរាជធានីខេត្ត។ តាមការជូនដំណឹងរបស់ក្រសួងយុត្តិធម៌ តាមបណ្តាញសង្គម បានឱ្យដឹងថា ក្រុមការងារក្រសួងយុត្តិធម៌ នឹងរៀបចំកិច្ចប្រជុំនេះ តាមរយៈប្រព័ន្ធ Zoom ហើយនឹងបញ្ជូន link Zoom ជូនតំណាងរដ្ឋបាលរាជធានីខេត្តទាំងអស់ នាថ្ងៃស្អែកនេះ។ ក្រសួងយុត្តិធម៌សង្ឃឹមថា កិច្ចប្រជុំនាថ្ងៃទី៥ ខែមេសា ឆ្នាំ២០២១ ខាងមុខនេះ តំណាងរដ្ឋបាលរាជធានីខេត្តទាំងអស់នឹងចូលរួមដោយស្មារតីសហការ និងទទួលខុសត្រូវខ្ពស់៕ | 2021-04-04T05:58:00+07:00 | freshnewsasia.com | https://m.freshnewsasia.com/index.php/en/localnews/192056-2021-04-03-15-58-58.html |
2d856e8a-50ca-4855-9559-5323c509a13b | អាជ្ញាធររាជធានី បិទផ្សារអូរឫស្សី ជាបណ្តោះអាសន្ន ក្រោយរកឃើញ មានអាជីវករ និងសន្តិសុខផ្សារ វិជ្ជមានកូវីដ១៩ | ភ្នំពេញ៖ បន្ទាប់ពី មានអាជីវកមួយចំនួន និងកម្លាំងសន្តិសុខផ្សារអូរឫស្សី ផ្ទាល់តែម្តង ឆ្លងជំងឺកូវីដ១៩ ពាក់ព័ន្ធនឹងព្រឹត្តិការណ៍ សហគមន៍ ២០កុម្ភៈ រដ្ឋបាលរាជធានីភ្នំពេញ បានសម្រេចបិទផ្សារអូរឫស្សី ជាបណ្តោះអាសន្ន រយៈពេល១៤ថ្ងៃ ពីថ្ងៃទី៤មេសា រហូតដល់ថ្ងៃទី១៧ ខែមេសា ឆ្នាំ២០២១។ | 2021-04-04T05:35:00+07:00 | dap-news.com | https://dap-news.com/national/2021/04/03/132516/ |
14181a5d-ea50-478e-b2fb-14b25ecfac6a | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ នៅទូទាំងប្រទេស កើនដល់ចំនួន ៣៧៥,២០៣នាក់ គិតត្រឹមថ្ងៃទី០៣ ខែមេសា | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃនេះបង្ហាញថា គិតត្រឹមថ្ងៃទី០៣ ខែមេសា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស សរុបទាំងអស់ចំនួន៖ ៣៧៥,២០៣នាក់។ | 2021-04-04T05:08:00+07:00 | freshnewsasia.com | https://m.freshnewsasia.com/index.php/en/localnews/192053-2021-04-03-15-08-21.html |
48bf10cd-c3ec-401b-96a3-5ac09680944f | អភិបាលខេត្តត្បូងឃ្មុំ បញ្ជាឲ្យបិទការចេញ-ចូលភូមិខ្នងក្រពើលិច នៅស្រុកមេមត់ ក្រោយមានអ្នកឆ្លងជំងឺកូវីដ១៩ | លោក ជាម ច័ន្ទសោភ័ណ្ឌ អភិបាលខេត្តត្បូងឃ្មុំ នៅថ្ងៃទី០៣ ខែមេសា ឆ្នាំ២០២១នេះ បានបញ្ជាឲ្យបិទការចេញចូលបណ្ដោះអាសន្នភូមិខ្នងក្រពើលិច ស្ថិតក្នុងឃុំត្រមូង ស្រុកមេមត់ ខេត្តត្បូងឃ្មុំ ក្រោយរកឃើញមានអ្នកឆ្លងជំងឺកូវីដ១៩ជាបន្ដបន្ទាប់។ លិខិតរបស់លោក ជាម ច័ន្ទសោភ័ណ្ឌ ដែលបណ្ដាញព័ត៌មាន Fresh News ទទួលបានបញ្ជាក់ថា ការសម្រេចបិទភូមិមួយនេះ គឺដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។ ភូមិមួយនេះត្រូវបិតបណ្ដោះអាសន្នចាប់ពីថ្ងៃទី០៣ ខែមេសានេះ រហូតមានការជូនដំណឹងថ្មី៕ | 2021-04-04T03:52:00+07:00 | freshnewsasia.com | https://m.freshnewsasia.com/index.php/en/localnews/192046-2021-04-03-13-52-40.html |
d94a6068-1167-48df-a605-31c025ace09e | អ្នកជំងឺកូវីដ១៩ម្នាក់ អះអាងថា ខ្លួនចូលផ្សារក្នុងបុរីឈូកវ៉ា២ កាលពីថ្ងៃអាទិត្យ | អ្នកជំងឺកូវីដ១៩ ម្នាក់ រស់នៅភូមិតិក្ខបញ្ញោ សង្កាត់សំរោងក្រោម ខណ្ឌពោធិ៍សែនជ័យ បានអះអាងថា ខ្លួនបានចូលទៅទិញម្ហូបអាហារនៅក្នុងផ្សារបុរីឈូកវ៉ា២ កាលពីថ្ងៃអាទិត្យ ទី២៨ ខែមីនា ឆ្នាំ២០២១កន្លងទៅនេះ។ អ្នកជំងឺដែលមានឈ្មោះ ធឿន វណ្ណា អាយុ ២៦ឆ្នាំ ត្រូវបានរកឃើញជំងឺកូវីដ១៩ នៅថ្ងៃទី០២ ខែមេសា ឆ្នាំ២០២១។ អ្នកជំងឺរូបនេះ បានប្រាប់ Fresh News តាមទូរស័ព្ទនៅថ្ងៃទី០៣ ខែមេសា ឆ្នាំ២០២១នេះថា រូបគាត់បានលេចចេញអាការៈក្អក និងឈឺ-ក នៅថ្ងៃចន្ទ ទី២៩ ខែមីនា ហើយក៏បានទៅទិញថ្នាំលេប តែលេបមិនបាត់សោះទើបរូបគាត់ទៅយកសំណាកដោយខ្លួនឯងតែម្តង។ អ្នកស្រី ធឿន វណ្ណា ដែលធ្វើការនៅរោងចក្រឌិនហា នៅផ្លូវវេងស្រេង បានឱ្យដឹងថា រូបគាត់មិនដឹងឆ្លងជំងឺពីនរណានោះទេ។ រូបគាត់ក៏មិនបានទៅណាច្រើននោះដែរ ចេញពីធ្វើការទៅផ្ទះ និងទិញម្ហូបអាហារហូបចុកតិចតួចប៉ុណ្ណោះ។ អ្នកជំងឺកូវីដ១៩រូបនេះ បានដាក់ការសង្ស័យថា ខ្លួនអាចឆ្លងពីអ្នកធ្វើការដូចគ្នា ព្រោះនៅថ្ងៃសៅរ៍ សប្តាហ៍មុននេះ នៅរោងចក្រកន្លែងខ្លួនធ្វើការមានអ្នកធ្វើការជាមួយម្នាក់លេចចេញអាការៈដូចខ្លួន តែមិនបានទៅយកសំណាកនោះទេ។ អ្នកស្រី ធឿន វណ្ណា បានអះអាងថា ក្រោយខ្លួនលេចចេញអាការៈ គឺខ្លួននៅតែបន្តទៅធ្វើការជាធម្មតា ព្រោះអត់មានអស់កម្លាំងអ្វីនោះទេ។ តែទោះជាយ៉ាងណាខ្លួនបានអនុវត្តវិធានការការពារជំងឺ ដោយពាក់ម៉ាស់ និងបាញ់អាល់កុលជាដើម។ ក្រៅតែពីទៅធ្វើការនៅថ្ងៃអាទិត្យ កន្លងទៅខ្លួនក៏បានចូលទៅផ្សារបុរីឈូកវ៉ា២ ដើម្បីទិញបន្លែត្រីសាច់។ ប៉ុន្តែខ្លួន ក៏បានពាក់ម៉ាស់ និងបាញ់អាល់កុលផងដែរ។ បើតាមអ្នកស្រី ធឿន វណ្ណា នៅក្នុងផ្ទះរបស់ខ្លួនមានកូនស្រីអាយុ ៥ឆ្នាំម្នាក់ និងស្វាមី។ បច្ចុប្បន្នកូន និងស្វាមី របស់អ្នកស្រីត្រូវបានធ្វើចត្តាឡីស័ក និងយកសំណាកផងដែរ តែមិនទាន់ឃើញមេរោគកូវីដ១៩នៅឡើយទេ៕ | 2021-04-04T01:43:00+07:00 | freshnewsasia.com | https://m.freshnewsasia.com/index.php/en/localnews/192031-2021-04-03-11-43-56.html |
c3066873-29f5-48d5-9347-0c5d97aa8ec0 | អាជ្ញាធរភ្នំពេញ បង្ហាញអត្តសញ្ញាណ អ្នកឆ្លងជំងឺកូវីដ១៩ ចំនួន៣៣នាក់ ដើម្បីឲ្យអ្នកពាក់ព័ន្ធ មានវិធានការការពារ | ភ្នំពេញ ៖ រដ្ឋបាលរាជធានីភ្នំពេញ បានបង្ហាញអត្តសញ្ញាណអ្នកមានវិជ្ជមានកូវីដ១៩នៅរាជធានីភ្នំពេញ កាលពីថ្ងៃ២ មេសា ចំនួន ៣៣នាក់ ដើម្បីអ្នកស្គាល់ និងពាក់ព័ន្ធជាមួយចាត់វិធានការបាន ទាន់ពេលវេលា៕ | 2021-04-04T00:18:00+07:00 | dap-news.com | https://dap-news.com/national/2021/04/03/132509/ |
0b824fc4-a503-4d9d-8a46-5e539e0f476c | ប្រទេសថៃរកឃើញអ្នកឆ្លងកូវីដ-១៩ ចំនួន ៨៤នាក់ទៀត និងអ្នកជំងឺម្នាក់ស្លាប់ នៅក្នុងរបាយការណ៍ថ្ងៃសៅរ៍នេះ (Video inside) | មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃសៅរ៍នេះបានរាយការណ៍ពីការរកឃើញ ករណីឆ្លងជំងឺ COVID-19 ថ្មីៗចំនួន ៨៤ករណីបន្ថែមទៀត ខណៈអ្នកជំងឺម្នាក់បាត់បង់ជីវិត។ នេះបើតាមការចេញផ្សាយ ដោយសារព័ត៌មាន Bangkok Post នៅល្ងាចថ្ងៃសៅរ៍ ទី០៣ ខែមេសា ឆ្នាំ២០២១។ CCSA បានគូសបញ្ជាក់ថា ក្នុងចំណោមករណីឆ្លងថ្មីៗខាងលើនេះ មាន ៦៩ករណីជាករណីឆ្លងក្នុងស្រុក ក្នុងនោះរួមមាន ៣២ករណី ត្រូវបានរកឃើញនៅទីក្រុង បាងកក (Bangkok), ១២ករណីនៅខេត្ត សាមុត សាខន (Samut Sakhon), ០៩ករណីនៅខេត្ត ស៊ូផាន់ បុរី (Suphan Buri), ០៥ករណីនៅខេត្ត ណាខន ផាធំ (Nakhon Pathom), ០៤ករណីនៅខេត្ត នុនថាបុរី (Nonthaburi), ០៤ករណីនៅខេត្ត សាមុត ប្រាកាន (Samut Prakan), ០១ករណីនៅខេត្ត ណារ៉ាធីវ៉ាត់ (Narathiwat), ០១ករណីនៅខេត្ត ឈុនបុរី (Chon Buri) និង ០១ករណីទៀតនៅខេត្ត តាក (Tak)។ ចំណែកឯ ១៥ករណីផ្សេងទៀត ជាករណីនាំចូលត្រូវបានរកឃើញនៅលើអ្នកដំណើរ ដែលបានវិលត្រលប់មកពីបរទេសវិញ។ CCSA បានគូសបញ្ជាក់បន្ថែមថា អ្នកជំងឺម្នាក់ដែលបានស្លាប់នោះ គឺជាស្រ្តីម្នាក់ដែលមានអាយុ ២៩ឆ្នាំ រស់នៅទីក្រុងបាងកក ដោយស្រ្តីរូបនោះមានជំងឺបេះដូង។ រហូតមកដល់ពេលនេះ ប្រទេសថៃបានកត់ត្រាករណីឆ្លងជំងឺ COVID-19 សរុបនៅទូទាំងប្រទេស ២៩,០៣១ករណី ក្នុងនោះមានអ្នកស្លាប់ ៩៥នាក់ និងអ្នកជាសះស្បើយឡើងវិញ ២៧,៦៦៨នាក់ (ស្មើនឹង ៩៥.៣១%)៕ | 2021-04-03T23:59:00+07:00 | freshnewsasia.com | https://m.freshnewsasia.com/index.php/en/localnews/192015-2021-04-03-09-59-06.html |
3e83543d-96a3-49c0-9375-0be2f8576420 | រដ្ឋបាលខេត្តព្រះសីហនុ បិទទីតាំង២កន្លែង ក្រោយពាក់ព័ន្ធនឹងអ្នកឆ្លងជំងឺកូវីដ១៩ | រដ្ឋបាលខេត្តព្រះសីហនុ នៅថ្ងៃទី៣ ខែមេសា ឆ្នាំ២០២១នេះ បានសម្រេចបិទទីតាំង២កន្លែង ក្រោយមានការពាក់ព័ន្ធនឹងអ្នកឆ្លងកូវីដ១៩។ នេះបើយោងតាមលិខិតរបស់រដ្ឋបាលខេត្ត ដែលបណ្តាញព័ត៌មាន Fresh News ទទួលបាន។ អគារស្នាក់នៅរួម របស់លោក សុខ វីរិទ្ធ ដែលមានទីតាំងស្ថិតនៅវិថីផែ ភូមិ៣ សង្កាត់លេខ៣ ក្រុងព្រះសីហនុ សណ្ឋាគារកំពង់ដឺរ៉ា រីសត ដែលមានទីតាំងស្ថិតនៅផ្លូវលេខ៨៣៣ ភូមិ៥ សង្កាត់លេខ៤ ក្រុងព្រះសីហនុ៕ | 2021-04-03T23:56:00+07:00 | freshnewsasia.com | https://m.freshnewsasia.com/index.php/en/localnews/192013-2021-04-03-09-56-30.html |
898b0272-ce6a-4edf-833a-5a1b80e79c8a | រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣៣នាក់ ដែលរកឃើញនៅថ្ងៃទី០២ ខែមេសា ឆ្នាំ២០២១ | រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣៣នាក់ ដែលរកឃើញនៅថ្ងៃទី០២ ខែមេសា ឆ្នាំ២០២១។ ឈ្មោះ ឡាំង ស៊ីង៉ោ ភេទស្រី អាយុ៤៥ឆ្នាំ អាសយដ្ឋានផ្ទះលេខ១៥៣ ភូមិត្រពាំងរំចេក ផ្លូវទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ឈ្មោះ រស់ ឧត្តម ភេទប្រុស អាយុ ២៨ឆ្នាំ ជាបុគ្គលិកបម្រើការងារនៅធនាគារ ABA សាខាផ្សារធំថ្មី អាសយដ្ឋានផ្ទះលេខ៥៦ E, ផ្លូវលំ សង្កាត់ព្រែកលាប ខណ្ឌជ្រោយចង្វារ ឈ្មោះ រស់ ស៊ីមន ភេទស្រី អាំយុ ៤៨ឆ្នាំ អាសយដ្ឋានផ្ទះលេខ៥៦ E, ផ្លូវលំ សង្កាត់ព្រែកលាប ខណ្ឌជ្រោយចង្វារ ឈ្មោះ ម៉ា អ៉ីម ភេទស្រី អាយុ៥៣ឆ្នាំ អាជីវករនៅផ្សារអូរឬស្សី អាសយដ្ឋានផ្ទះលេខ១១៤ Eaz ផ្លូវលេខ១៨២ សង្កាត់បឹងព្រលិត ខណ្ឌ៧មករា ឈ្មោះ អេង ប៉ោហ្គិច ភេទស្រី អាយុ៣៣ឆ្នាំ អាសយដ្ឋានផ្ទះលេខ១១៤ Eaz ផ្លូវលេខ១៨២ សង្កាត់បឹងព្រលិត ខណ្ឌ៧មករា ឈ្មោះ ម៉ា សុខុម ភេទប្រុស អាយុ៦០ឆ្នាំ ជាសន្តិសុខនៅផ្សារអូរឫស្សី អាសយដ្ឋានផ្ទះលេខ៨០ បុរីមង្គលភ្នំពេញ សង្កាត់ទួលសង្កែទី២ ខណ្ឌឫស្សីកែវ ឈ្មោះ ហ៊ន ស្រីនី ភេទស្រី អាយុ១៩ឆ្នាំ អាសយដ្ឋានផ្លូវលេខ៧៩ សង្កាត់ស្រះចក ខណ្ឌដូនពេញ ឈ្មោះ ក្រូច វណ្ណារិទ្ធ ភេទប្រុស អាយុ ៤៦ឆ្នាំ អាសយដ្ឋាន សង្កាត់ព្រែកព្នៅ ខណ្ឌព្រែកព្នៅ ឈ្មោះ ហេង វណ្ណៈ ភេទប្រុស អាយុ ៣៥ឆ្នាំ អាសយដ្ឋានផ្ទះលេខ២៩ ភូមិត្រពាំងរំចេក ផ្លូវទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ឈ្មោះ ហុក លក្ខិណា ភេទស្រី អាយុ ៣១ឆ្នាំ ទីលំនៅបច្ចុប្បន្នផ្ទះលេខ១០១ ផ្លូវលេខ១៤៦ សង្កាត់ផ្សារដេប៉ូទី២ ខណ្ឌទួលគោក ឈ្មោះ អៀម សុម៉ាលី ភេទស្រី អាយុ ៥៤ឆ្នាំ ទីលំនៅបច្ចុប្បន្នផ្ទះលេខ៤៦ មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន ឈ្មោះ ស្លេះ រ៉ាសេត ភេទប្រុស អាយុ ២៦ឆ្នាំ ទីលំនៅបច្ចុប្បន្ន សង្កាត់ជ្រោយចង្វារ ខណ្ឌជ្រោយចង្វារ ឈ្មោះ ឈួ សុភាព ភេទស្រី អាយុ ៦៤ឆ្នាំ ទីលំនៅបច្ចុប្បន្ន ផ្ទះលេខ៧៦ ផ្លូវលេខ១៦៤ សង្កាត់អូរឫស្សីទី២ ខណ្ឌ៧មករា ឈ្មោះ សេន ស្រីណេ ភេទស្រី អាយុ២៣ឆ្នាំ ទីលំនៅបច្ចុប្បន្ន ផ្ទះលេខ៥០ ផ្លូវលេខ១៥CW សង្កាត់ជ្រោយចង្វារ ខណ្ឌជ្រោយចង្វារ ឈ្មោះ Harry Unland ភេទប្រុស អាយុ៥៣ឆ្នាំ ជនជាតិអាមេរិក ទីលំនៅបច្ចុប្បន្នសង្កាត់ផ្សារចាស់ ខណ្ឌដូនពេញ ឈ្មោះ សុខ គន្ធា ភេទស្រី អាយុ ៣១ ឆ្នាំ ទីលំនៅបច្ចុប្បន្នភូមិទួលស្វាយ សង្កាត់បឹងធំ ខណ្ឌកំបូល ឈ្មោះ ភាព ស្រីល័ក្ខ ភេទស្រី អាយុ ២៨ឆ្នាំ ជាជាងអ៊ុតសក់នៅផ្ទះ ទីលំនៅបច្ចុប្បន្ន ផ្ទះលេខ៣៥P សង្កាត់ចោមចៅទី៣ ខណ្ឌពោធិ៍សែនជ័យ ឈ្មោះ ជឿន វណ្ណា ភេទស្រី អាយុ ២៦ឆ្នាំ ធ្វើការនៅរោងចក្រឱនហា ទីលំនៅបច្ចុប្បន្ន សង្កាត់សំរោងក្រោម ខណ្ឌពោធិ៍សែនជ័យ ឈ្មោះ ចិន ប៊ុននី ភេទប្រុស អាយុ ៤៤ឆ្នាំ ធ្វើការនៅក្រុមហ៊ុន Move Fast Cambodia ក្នុងតំបន់សេដ្ឋកិច្ចពិសេសភ្នំពេញ ទីលំនៅបច្ចុប្បន្ន សង្កាត់បឹងធំ ខណ្ឌកំបូល ឈ្មោះ ហាស់ កញ្ញា ភេទស្រី អាយុ៤០ឆ្នាំ លក់ចាប់ហួយនៅផ្សារអូរឫស្សី តូបលេខ២៤៦ ទីលំនៅបច្ចុប្បន្នផ្ទះលេខ៣០E, ផ្លូវលេខ១៦៩ សង្កាត់អូរឫស្សីទី៣ ខណ្ឌ៧មករា ឈ្មោះ រិន រិទ្ធី ភេទប្រុស អាយុ៣៣ឆ្នាំ ជាសន្តិសុខនៅផ្សារអូរឫស្សី ទីលំនៅបច្ចុប្បន្ន ផ្ទះលេខ១៤Eo ផ្លូវលេខ ១១០AK ភូមិព្រៃព្រីងជើង សង្កាត់ចោមចៅទី៣ ខណ្ឌពោធិ៍សែនជ័យ ឈ្មោះ ហេង ទៀង ភេទប្រុស អាយុ៥៦ឆ្នាំ ទីលំនៅបច្ចុប្បន្ននៅផ្ទះលេខ ៣៥G ភូមិភ្នាត សង្កាត់ស្ទឹងមានជ័យទី២ ខណ្ឌមានជ័យ ឈ្មោះ លី គឹមសុង ភេទប្រុស អាយុ៤៨ឆ្នាំ លក់ឆ្នាំងដាំបាយអគ្គិសនី នៅផ្សារអូរឫស្សី ក.០៣ តូបលេខ ១៣០-១៣១ ទីលំនៅបច្ចុប្បន្នផ្ទះលេខ ៥៦០១៣ ផ្លូវលេខ២៣០ សង្កាត់បឹងសាឡាង ខណ្ឌទួលគោក ឈ្មោះ ហួត ហ៊ល ភេទប្រុស អាយុ ៤៨ឆ្នាំ មន្ត្រីនៃនាយកដ្ឋាននគរបាលព្រំដែនទឹក ទីលំនៅបច្ចុប្បន្នផ្ទះលេខ១៥៧A ផ្លូវលេខ១៦១ សង្កាត់វាលវង់ ខណ្ឌ៧មករា ឈ្មោះ អ៉ឹង គីមស្រុ៊ន ភេទប្រុស អាយុ ៤៧ឆ្នាំ លក់គ្រឿងអគ្គិសនី នៅផ្សារអូរឫស្សី ក.០៣ តូបលេខ ១៣៤ ទីលំនៅបច្ចុប្បន្នផ្ទះលេខ៧៤៧៦ ផ្លូវលេខ១៣A សង្កាត់ព្រៃស ខណ្ឌដង្កោ ឈ្មោះ ឃីម ភារម្យ ភេទប្រុស អាយុ ២៤ឆ្នាំ ជាសន្តិសុខនៅផ្សារអូរឫស្សី ទីលំនៅបច្ចុប្បន្នផ្ទះលេខ ២៦E, ផ្លូវលេខ១៦៨ សង្កាត់អូរឫស្សីទី១ ខណ្ឌ៧មករា ឈ្មោះ ឡាយ ហួត ភេទប្រុស អាយុ ៥២ឆ្នាំ បុគ្គលិកក្រុមហ៊ុន CATS ទីលំនៅបច្ចុប្បន្នផ្ទះលេខ៥៤ BE, ផ្លូវលេខ៣២៦ សង្កាត់ផ្សារដើមគរ ខណ្ឌទួលគោក ឈ្មោះ ហាន ដានី ភេទស្រី អាយុ ៣៥ឆ្នាំ ជាអាជីករផ្សារអូរឫស្សី ទីលំនៅបច្ចុប្បន្នផ្ទះលេខ២៤A ផ្លូវលេខ១៣ បុរីពិភពថ្មីចំការដូង សង្កាត់ព្រៃស ខណ្ឌដង្កោ ឈ្មោះ សុ ធា ភេទស្រី អាយុ ៧៧ឆ្នាំ ទីលំនៅបច្ចុប្បន្នផ្ទះលេខ១១៩E ផ្លូវលេខ៣៦៤ សង្កាត់ទួលស្វាយព្រៃទី២ ខណ្ឌបឹងកេងកង ឈ្មោះ អេង ស្រីអូន ភេទស្រី អាយុ ១៩ឆ្នាំ ទីលំនៅបច្ចុប្បន្នផ្ទះលេខ១៤B ផ្លូវលេខ២៥៧ សង្កាត់បឹងសាឡាង ខណ្ឌទួលគោក ឈ្មោះ ស៊ឹម សុខមុន្នី ភេទស្រី អាយុ ២៩ឆ្នាំ ទីលំនៅបច្ចុប្បន្នផ្ទះជួលលេខ៣៥E2 ផ្លូវលេខ១៣៦ ភូមិ១៣ សង្កាត់ផ្សារកណ្តាលទី១ ខណ្ឌដូនពេញ ឈ្មោះ អាន ម៉ាឌីន ភេទស្រី អាយុ ២៩ឆ្នាំ ទីលំនៅបច្ចុប្បន្នផ្ទះជួលលេខ៣៥E2 ផ្លូវលេខ១៣៦ ភូមិ១៣ សង្កាត់ផ្សារកណ្តាលទី១ ខណ្ឌដូនពេញ ឈ្មោះ សេន រិន ភេទស្រី អាយុ ២៩ឆ្នាំ ធ្វើការនៅបារជិតផ្សារកណ្តាល ទីលំនៅបច្ចុប្បន្នផ្ទះជួលលេខ ៣៥E2 ផ្លូវលេខ១៣៦ ភូមិ១៣សង្កាត់ផ្សារកណ្តាលទី១ ខណ្ឌដូនពេញ។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលធ្លាប់ប្រាស្រ័យទាក់ទងជាមួយអ្នកជំងឺកូវីដ-១៩ ទាំងអស់ខាងលើ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងរួសរាន់ទៅយកសំណាកនៅតាមទីតាំងដែលបានកំណត់ ក្នុងនោះមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រៃ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល ព្រមទាំងត្រូវដាក់ខ្លួនឱ្យនៅដាច់ដោយឡែករយៈពេល១៤ថៃ្ង។ ក្នុងករណីដែលពលរដ្ឋមានបញ្ហាសុខភាព ដូចជា ក្អក ផ្តាសាយ ថប់ដង្ហើម ពិបាកដកដង្ហើម ក្តៅខ្លួន ត្រូវប្រញាប់រួសរាន់ទៅពិនិត្យសុខភាពនៅមន្ទីរពេទ្យទាំងឡាយណាដែលទទួលពិនិត្យ និងព្យាបាលជំងឺកូវីដ-១៩៕ | 2021-04-03T23:04:00+07:00 | freshnewsasia.com | https://m.freshnewsasia.com/index.php/en/localnews/191999-2021-04-03-09-04-13.html |
4d96f141-1c22-452c-8449-27e5cb269655 | ក្រសួងសុខាភិបាល បន្តព្យាបាលអ្នកជំងឺកូវីដ១៩ ជាសះស្បើយ ៣២៩នាក់ និងរកឃើញអ្នកឆ្លងថ្មី ៩៩នាក់ | យោងតាមសេចក្ដីប្រកាសព័ត៌មាន របស់ក្រសួងសុខាភិបាល នៅថ្ងៃទី៣ មេសានេះ បានឲ្យដឹងថា ក្នុងចំណោមអ្នកឆ្លងទាំង ៩៩នាក់មាននៅស្វាយរៀង ៤៤នាក់ ភ្នំពេញ ៣៣នាក់ កោះកុង ៨នាក់ កណ្ដាល ៥នាក់ ព្រះសីហនុ ៤នាក់ ត្បូងឃ្មុំ ៤នាក់ តាកែវម្នាក់ ។ សូមរំលឹកថា គិតត្រឹមព្រឹកថ្ងៃទី៣ ខែមេសានេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ២៦៤៥នាក់ ក្នុងមានអ្នកជាសះស្បើយ ១៥៨៥នាក់ អ្នកកំពុងព្យាបាល ១០៣៦នាក់ និងមានអ្នកស្លាប់ ១៩នាក់ ៕ | 2021-04-03T23:04:00+07:00 | dap-news.com | https://dap-news.com/national/2021/04/03/132494/ |
4307e895-50b2-4115-b332-a5699ab872c9 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ រហូតដល់៩៩នាក់ ខណៈអ្នកជំងឺជាសះស្បើយរហូតដល់ ៣២៩នាក់ (Video inside) | ក្រសួងសុខាភិបាល នៅព្រឹកថ្ងៃទី០៣ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់៩៩នាក់ ក្នុងនោះភ្នំពេញ ៣៣នាក់ ខេត្តស្វាយរៀង ៤៤នាក់ ខេត្តកណ្តាល៥នាក់ ខេត្តកោះកុង ៨នាក់ ខេត្តត្បូងឃ្មុំ៤នាក់ ខេត្តព្រះសីហនុ៤នាក់ និងខេត្តតាកែវម្នាក់ ខណៈអ្នកជំងឺចំនួន៣២៩នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មានបានបញ្ជាក់ថា អ្នកជំងឺកូវីដ១៩ ថ្មីទាំង៩៩នាក់នេះ សុទ្ធសឹងជាអ្នកឆ្លងក្នុងព្រឹត្តិការណ៍សហគមន៍២០កុម្ភៈ ក្នុងនោះមានជនជាតិខ្មែរ ៨០នាក់, ជនជាតិចិនចំនួន១៦នាក់, ជនជាតិវៀតណាមម្នាក់, ជនជាតិឥណ្ឌូនេស៊ីម្នាក់ និងជនជាតិអាមេរិកម្នាក់។ សម្រាប់អ្នកជាសះស្បើយចំនួន៣២៩នាក់វិញ មាន២នាក់ជាអ្នកធ្វើដំណើរមកពីក្រៅប្រទេស និង៣២៧នាក់ ជាអ្នកឆ្លងក្នុងព្រឹត្តិការណ៍សហគមន៍២០កុម្ភៈ ទទួលបានលទ្ធផលអវិជ្ជមានចំនួន ២លើក ត្រូវបានអនុញ្ញាតឲ្យចេញពីមន្ទីរពេទ្យ ដោយបន្តតាមដានសុខភាព រយៈពេល១៤ថ្ងៃបន្ថែមទៀតនៅផ្ទះ។ របាយការណ៍របស់ក្រសួងសុខាភិបាល បានបញ្ជាក់ថា គិតមកដល់ម៉ោង៧ព្រឹកថ្ងៃទី០៣ ខែមេសា ឆ្នាំ២០២១នេះ អ្នកឆ្លងជំងឺកូវីដ១៩នៅកម្ពុជា មានចំនួនសរុប ២,៦៤៥នាក់ (ស្ត្រី ១,២៣០នាក់) ក្នុងនោះព្រឹត្តិការណ៍សហគមន៍២០កុម្ភៈ មានចំនួន ២,១១៦នាក់ (ស្ត្រី ១,០៤១នាក់), អ្នកព្យាបាលជា សះស្បើយមានចំនួន ១,៥៨៥នាក់ (ស្ត្រី ៦៤៩នាក់)។ ដោយឡែកអ្នកកំពុងសម្រាកព្យាបាលជំងឺមានចំនួន ១,០៣៦នាក់ (ស្ត្រី ៥៦៩)។ ចំណែកអ្នកស្លាប់ដោយសារជំងឺកូវីដ១៩ មានចំនួន ១៩នាក់ ក្នុងនោះស្ត្រី១០នាក់៕ | 2021-04-03T22:59:00+07:00 | freshnewsasia.com | https://m.freshnewsasia.com/index.php/en/localnews/191998-2021-04-03-08-59-21.html |
fd692004-cfe3-408f-93d4-d031d011871a | អាជីវករ និងសន្តិសុខផ្សារអូរឫស្សីចំនួន ៦នាក់ កើតជំងឺកូវីដ១៩ | អាជីវករ និងសន្តិសុខចំនួន ៦នាក់ នៅផ្សារអូរឫស្សី ត្រូវបានបញ្ជាក់ថា កើតជំងឺកូវីដ១៩។ នេះបើយោងតាមរបាយការណ៍របស់គណៈកម្មការគ្រប់គ្រងផ្សារអូរឫស្សី។ របាយការណ៍របស់គណៈកម្មការគ្រប់គ្រងផ្សារ ដែលអង្គភាពព័ត៌មាន Fresh News ទទួលបាននៅថ្ងៃទី០៣ ខែមេសា ឆ្នាំ២០២១ បានបញ្ជាក់ថា អ្នកកើតជំងឺកូវីដ១៩នេះ មានអាជីវករចំនួន ៣នាក់ និងសន្តិសុខ ៣នាក់។ ឈ្មោះ លី គឹមសុង ភេទប្រុស អាយុ ៤៨ឆ្នាំ មុខរបរលក់ឆ្នាំងដាំបាយអគ្គីសនី នៅតូបលេខ (ក.០៣ លេខ ១៣០–១៣១)។ បច្ចុប្បន្នស្នាក់នៅផ្ទះលេខ៥៦D១៣ ផ្លូវលេខ២៣០ ភូមិ៨ សង្កាត់បឹងសាឡាង ខណ្ឌទួលគោក រាជធានីភ្នំពេញ។ ឈ្មោះ អុឹង គឹមស្រ៊ុន ភេទប្រុស អាយុ ៤៧ឆ្នាំ មុខរបរលក់គ្រឿងអគ្គីសនី នៅតូបលេខ (ក.០៣ លេខ១៣៤)។ បច្ចុប្បន្នស្នាក់នៅផ្ទះលេខ ៧៤៧៦ ផ្លូវលេខ១៣A (បុរីចំកាដូង ) ភូមិប្រកា សង្កាត់ព្រៃស ខណ្ឌដង្កោ រាជធានីភ្នំពេញ ។ ឈ្មោះ ហាស់ កញ្ញា ភេទស្រី អាយុ ៤០ឆ្នាំ មុខរបរលក់ចាបហួយ នៅតូបលេខ ( ខ.២៣ លេខ២៤៦ )។ បច្ចុប្បន្នស្នាក់នៅផ្ទះលេខ៣០E.២ ផ្លូវលេខ១៦៤ ភូមិ៤ សង្កាត់អូឬស្សីទី៣ ខណ្ឌ៧មករារាជធានីភ្នំពេញ លេខទូរស័ព្ទ ០១២ ៥៩៣ ៧៩០ មានសមាជិកក្នុងគ្រួសារចំនួន៤នាក់ (ធ្វើតេស្តចំនួន១នាក់) ។ ឈ្មោះ រិន រិទ្ធី ភេទប្រុស អាយុ៣៣ឆ្នាំ តួនាទីអនុប្រធានផ្សារអូរឫស្សី។ បច្ចុប្បន្នស្នាក់នៅផ្ទះលេខ១៤E. ផ្លូវលេខ១១០ ភូមិព្រៃព្រីងខាងជេីង សង្កាត់ចោមចៅ៣ ខណ្ឌពោធិ៍ សែនជ័យ រាជធានីភ្នំពេញ។ ឈ្មោះ ឃីម ភារម្យ ភេទប្រុស អាយុ ២៨ឆ្នាំ។ បច្ចុប្បន្នស្នាក់នៅផ្ទះលេខ២៦ ផ្លូវលេខ១៦៨ សង្កាត់អូរឫស្សីទី១ ខណ្ឌ៧ មករា រាជធានីភ្នំពេញ។ ឈ្មោះ ម៉ា សុខុម ភេទប្រុស។ បច្ចុប្បន្នស្នាក់នៅផ្ទះលេខ១៨C ( បុរីមង្គលភ្នំពេញ ) សង្កាត់ទួលសង្កែ ខណ្ឌឫស្សីកែវ រាជធានីភ្នំពេញ។ ក្រោយរកឃើញដូចនេះ គណៈកម្មការគ្រប់គ្រងផ្សារ បានបិទតូបដែលមានឈ្មោះដូចខាងលើ និងតូបដែលនៅជិតខាងជាបណ្តោះអាសន្ន និងបាញ់ថ្នាំសម្លាប់មេរោគផងដែរ។ ជាមួយគ្នានេះក៏មានការអំពាវនាវឱ្យមានការកាត់បន្ថយការធ្វើដំណើរទៅកាន់ផ្សារអូរឫស្សី ហើយបើចូលត្រូវអនុវត្តឱ្យបានខ្ជាប់ខ្ជួននូវវិធានការពារជំងឺកូវីដ១៩៕ | 2021-04-03T22:51:00+07:00 | freshnewsasia.com | https://m.freshnewsasia.com/index.php/en/localnews/191996-2021-04-03-08-51-47.html |
82646ac3-ef2f-4b52-ad62-cb096a9bef07 | ផ្អាកដំណើរការជាបណ្តោះអាសន្ន ផ្សារអូរឫស្សី ដោយសារមានបងប្អូនអាជីវករ និងកម្លាំងសន្តិសុខផ្សារមួយចំនួន បានឆ្លងវីរុសកូវីដ-១៩ | ភ្នំពេញ ៖ រដ្ឋបាលរាជធានីភ្នំពេញ បានសម្រេច ការផ្អាកដំណើរការជាបណ្តោះអាសន្ន មជ្ឈមណ្ឌលពាណិជ្ជកម្មផ្សារអូរឫស្សី ដោយសារមានបងប្អូនអាជីវករ និងកម្លាំងសន្តិសុខផ្សារមួយចំនួន បានឆ្លងវីរុសកូវីដ-១៩ ក្នុង ព្រឹត្តិការណ៍សហគមន៍ ២០ កុម្ភៈ។ រដ្ឋបាលរាជធានីភ្នំពេញ សូមជម្រាបជូនដំណឹងដល់បងប្អូនប្រជាពលរដ្ឋ ជាពិសេសអាជីវករ និងអតិថិជនទាំងអស់ ដែលចេញ-ចូលមជ្ឈមណ្ឌលពាណិជ្ជកម្មផ្សារអូរឫស្សី ឱ្យបានជ្រាបថា ក្នុងរយៈពេលប៉ុន្មានថ្ងៃចុងក្រោយនេះ៖ មានបងប្អូនអាជីវករ និងកម្លាំងសន្តិសុខផ្សារមួយចំនួន បានឆ្លងវីរុសកូវីដ-១៩ ក្នុង ព្រឹត្តិការណ៍សហគមន៍ ២០ កុម្ភៈ ២០២១ ដែលស្ថានភាពនេះ បានរីករាលដាលជាបន្តបន្ទាប់ ច្រើនតូប និងមានទីតាំងខុសៗគ្នាក្នុងបរិវេណផ្សារ គួរឱ្យព្រួយបារម្ភ និងចាំបាច់ត្រូវមានវិធានការសុខាភិបាលដើម្បីទប់ស្កាត់ជាបន្ទាន់។ ចំពោះមុខ រដ្ឋបាលរាជធានីភ្នំពេញ សូមផ្អាកដំណើរការជាបណ្តោះអាសន្នមជ្ឈមណ្ឌលពាណិជ្ជកម្មផ្សារ អូរឫស្សី រយៈពេលពេល ១៤ ថ្ងៃ គិតចាប់ពីថ្ងៃទី៤ ខែមេសា ឆ្នាំ២០២១ ដល់ថ្ងៃទី១៧ ខែមេសា ឆ្នាំ២០២១ ដើម្បីបង្ការ និងទប់ស្កាត់ការឆ្លងរីករាលដាលវីរុសកូវីដ-១៩ ទៅដល់បងប្អូនអាជីវករ អតិថិជន ក៏ដូចជាប្រជាពលរដ្ឋ ដែលចេញ-ចូលផ្សារនេះ។ ក្នុងអំឡុងពេលនៃការផ្អាកដំណើរការជាបណ្តោះអាសន្ននេះ រដ្ឋបាលរាជធានីភ្នំពេញ ធានារ៉ាប់រងលើការងារ សន្តិសុខ និងសុវត្ថិភាព ចំពោះសម្ភារៈ និងឥវ៉ាន់គ្រប់ប្រភេទរបស់បងប្អូនអាជីវករ ដែលបានរក្សាទុកក្នុងតូបនីមួយៗ មិនឱ្យមានការបាត់បង់ និងមិនតម្រូវឱ្យមានការបង់ថ្លៃសេវាទៅឱ្យភាគីពាក់ព័ន្ធណាមួយឡើយ។ ដោយឡែក ចំពោះផលិតផលដែលអាចខូចគុណភាព ដូចជា បន្លែ ផ្លែឈើ ត្រី សាច់ ស៊ុត ។ល។ សូមបងប្អូនអាជីវករមេត្តា ទំនាក់ទំនងជាមួយគណៈកម្មការផ្សារ ដើម្បីយកទៅរក្សាទុកដោយខ្លួនឯង ចៀសវាងការខូចខាតជាយថាហេតុ។ រដ្ឋបាលរាជធានីភ្នំពេញ មានក្តីសង្ឃឹមជឿជាក់ថា បងប្អូនប្រជាពលរដ្ឋ ជាពិសេសអាជីវករ និងអតិថិជន ទាំងអស់ ដែលចេញ-ចូលមជ្ឈមណ្ឌលពាណិជ្ជកម្មផ្សារអូរឫស្សី មានការយោគយល់អធ្យាស្រ័យ និងចូលរួម អនុវត្តសេចក្តីជូនដំណឹងនេះ ឱ្យមានប្រសិទ្ធភាពខ្ពស់៕ រក្សាសិទ្ធិដោយ៖បញ្ញាស័ក្តិ | 2021-04-03T22:36:20+07:00 | cen.com.kh | https://cen.com.kh/archives/317386.html |
84af8824-ac61-4ba2-9c82-22a36ab1fd44 | រដ្ឋបាលខេត្តសៀមរាប បើកភូមិគោកត្នោត និងកន្លែងព្យាបាលជំងឺចំនួន៤ ឡើងវិញ ក្រោយបិទមួយរយៈព្រោះពាក់ព័ន្ធអ្នកកើតកូវីដ១៩ | រដ្ឋបាលខេត្ដសៀមរាប បានសម្រេចបើកដំណើរការចេញ-ចូល ជាធម្មតាឡើងវិញ នៅភូមិគោកត្នោត សង្កាត់គោកចក និងកន្លែងព្យាបាលជំងឺចំនួន៤ ក្នុងក្រុងសៀមរាប ក្រោយបិទមួយរយៈដោយសារពាក់ព័ន្ធអ្នកកើតជំងឺកូវីដ១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០៣ ខែមេសា ឆ្នាំ២០២១។ កន្លែងព្យាបាលជំងឺដែលបើកឡើងវិញនេះ រួមមាន៖ មន្ទីរសម្រាកព្យាបាល ៧៧៧ សៀមរាប ស្ថិតនៅភូមិសាលាកន្សែង, មន្ទីរពហុព្យាបាលសុខភាព ស្ថិតនៅភូមិតាភុល សង្កាត់ស្វាយដង្គំ, បន្ទប់ពិគ្រោះព្យាបាលជំងឺ ទូច ភូ ស្ថិតនៅភូមិទក្សិណខាងត្បូង និងបន្ទប់ថែទាំវេជ្ជសាស្ដ្រ ចាវ ចាន់ ស្ថិតនៅភូមិគោកតាចាន់។ គួរជម្រាប ទីតាំងដែលសម្រេចបើកឡើងវិញ នៅថ្ងៃទី០២ ខែមេសា ឆ្នាំ២០២១ម្សិលមិញនេះ បន្ទាប់ពីបិទមួយរយៈដោយសារពាក់ព័ន្ធអ្នកកើតជំងឺកូវីដ១៩ កាលពីថ្ងៃទី២០ ខែមីនា ឆ្នាំ២០២១កន្លងទៅ។ បច្ចុប្បន្នទីតាំងនេះ មិនមានរកឃើញអ្នកកើតជំងឺកូវីដ១៩បន្ថែមទៀតនោះទេ ហើយក៏បានបិទបញ្ចប់ការធ្វើចត្តាឡីស័កត្រឹមត្រូវតាមការកំណត់ផងដែរ៕ | 2021-04-03T22:35:00+07:00 | freshnewsasia.com | https://m.freshnewsasia.com/index.php/en/localnews/191993-2021-04-03-08-35-14.html |
a4e3a27f-7bb8-4707-a013-644d93f95251 | អ្នកជំងឺកូវីដ១៩ ចំនួន២១២នាក់ នៅស្រុកកោះធំជាសះស្បើយ ត្រូវអនុញ្ញាតឱ្យត្រឡប់ទៅផ្ទះ ប៉ុន្តែបន្តធ្វើចត្តាឡីស័ក១៤ថ្ងៃទៀត | អ្នកជំងឺកូវីដ-១៩ ដែលបានសម្រាកព្យាបាលនៅក្នុងមណ្ឌលព្យាបាលជំងឺកូវីដ-១៩ ស្រុកកោះធំ ខេត្តកណ្តាល ចំនួន២១២នាក់ បានជាសះស្បើយ ត្រូវអាជ្ញាធរអនុញ្ញាតឱ្យពួកគាត់ត្រលប់ទៅផ្ទះវិញរៀងៗខ្លួន ប៉ុន្តែត្រូវធ្វើចត្តាឡីស័កដាច់ដោយឡែកចំនួន ១៤ថ្ងៃបន្តទៀត។ ខណៈនៅសល់តែ២៣នាក់ទៀតប៉ុណ្ណោះ ដែលកំពុងសម្រាកព្យាបាលបន្ត។ ក្នុងលិខិតរបស់មន្ទីរសុខាភិបាលខេត្តកណ្ដាល គោរពជូនរដ្ឋមន្ត្រីសុខាភិបាល ដែលភ្នាក់ងារ Fresh News ទទួលបាននៅថ្ងៃទី៣ ខែមេសា ឆ្នាំ២០២១នេះ ដែលមានខ្លឹមសារថា ។ បើតាមប្រភពព័ត៌មានបានបញ្ជាក់ថា អ្នកជំងឺទាំង២១២នាក់នេះ បានយកសំណាកទៅពិនិត្យរកមេរោគចំនួន២ដង ដែលជាលទ្ធផលបញ្ជាក់ថា អវិជ្ជមាន ទើបអាជ្ញាធរអនុញ្ញាតឱ្យទៅផ្ទះតែធ្វើចត្តាឡីស័ក១៤ថ្ងៃបន្តទៀត ហើយដល់ចំនួនថ្ងៃទី១៣ សូមពួកគាត់ត្រូវតែមកផ្តល់សំណាក ចុងក្រោយម្តងទៀត ដើម្បីបញ្ជាក់លម្អិតបន្ថែម។ គួររំលឹកថា មណ្ឌលព្យាបាលជំងឺកូវីដ-១៩ ស្រុកកោះធំ ត្រូវបានរដ្ឋបាលខេត្តកណ្តាល ប្រកាសបើកនៅថ្ងៃទី១២ ខែមីនា ឆ្នាំ២០២១ ដោយយកកាស៊ីណូ យុង យ័ន ស្ថិតនៅភូមិជ្រៃធំ ឃុំសំពៅពូន ស្រុកកោះធំ ធ្វើជាមណ្ឌលព្យាបាលជំងឺបណ្តោះអាសន្ន ហើយគិតត្រឹមថ្ងៃទី២ ខែមេសា ឆ្នាំ២០២១ បានទទួលអ្នកជំងឺកូវីដ-១៩ មកថែទាំព្យាបាលបានចំនួន២៣៥នាក់។ បច្ចុប្បន្នបើជាសះស្បើយបានចំនួន ២១២នាក់ ហើយដូចនេះនៅមានអ្នកជំងឺកូវីដ-១៩ នៅសល់ត្រឹមតែ ២៣នាក់តែប៉ុណ្ណោះ។ អំឡុងពេលធ្វើចត្តាឡីស័កមានជនជាតិវៀតណាមម្នាក់ បានលួចរត់ទៅស្រុកគេវិញ ប៉ុន្តែបានអាជ្ញាធរវៀតណាម ឃាត់ខ្លួនយកទៅធ្វើចត្តាឡីស័ក នៅទឹកដីវៀតណាមបានសម្រេច៕ | 2021-04-03T22:16:00+07:00 | freshnewsasia.com | https://m.freshnewsasia.com/index.php/en/localnews/191990-2021-04-03-08-16-30.html |
3e97c037-eca5-4386-b6ff-9fa813b4c118 | TOP NEWS: ក្រសួងសុខាភិបាល សេចក្ដីប្រកាសព័ត៌មានផ្លូវការ ពីការស្លាប់របស់ជនជាតិកូរ៉េម្នាក់ ដោយសារជំងឺកូវីដ១៩ (Video inside) | ក្រសួងសុខាភិបាល នៅរសៀលថ្ងៃទី០៣ ខែមេសា ឆ្នាំ២០២១នេះ បានចេញសេចក្ដីប្រកាសព័ត៌មានផ្លូវការ ពីការស្លាប់ដោយសារជនជាតិកូរ៉េម្នាក់ ដោយសារជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ក្រសួងសុខាភិបាល បានបញ្ជាក់ថា យោងតាមរបាយការណ៍ពីមណ្ឌលសុខភាពចាក់អង្រែ បានឲ្យដឹងថា បុរសជនជាតិកូរ៉េ អាយុ៤៨ឆ្នាំ ដែលរស់នៅ BELLA VITA APARTEMENT St. 51 បានស្លាប់បាត់បង់ជីវិត ដោយសារជំងឺកូវីដ-១៩ នៅវេលាម៉ោង០១៖៣០នាទីរសៀល ថ្ងៃទី០២ ខែមេសា ឆ្នាំ២០២១។ បើតាមក្រសួងសុខាភិបាល បុរសខាងលើបានចូលពិនិត្យជំងឺនៅមន្ទីរពេទ្យមិត្តភាពកម្ពុជា-ចិនព្រះកុសមៈ នៅថ្ងៃទី៣១ ខែមីនា ឆ្នាំ២០២១ ប្រហែលម៉ោង១១៖៣០នាទីព្រឹក។ នៅថ្ងៃដដែលនេះ ដោយលទ្ធផល នៃការវិភាគវត្ថុសំណាករបស់គាត់ ទទួលបានពីមន្ទីរពិសោធន៍ជាតិ សុខភាពសាធារណៈ បញ្ជាក់ថាមាន វិជ្ជមានវីរុសកូវីដ១៩ អ្នកជំងឺ ត្រូវបានបញ្ជូនពីមន្ទីរពេទ្យមិត្តភាពកម្ពុជា-ចិនព្រះកុសម ទៅព្យាបាលនៅមណ្ឌលសុខភាពចាក់អង្រែនៅថ្ងៃដដែលវេលាម៉ោង០៩៖១៥នាទីយប់។ ដោយសារអ្នកជំងឺ មានស្ថានភាពធ្ងន់ធ្ងរតាំងពីចូលសម្រាកពេទ្យដំបូងមកហើយនោះ ក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះតាមបច្ចេកទេស តែសភាពជំងឺកាន់តែធ្ងន់ធ្ងរឡើងៗ តម្រូវឲ្យក្រុមគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែនៅតែមិនអាចជួយសង្គ្រោះអ្នកជំងឺបាន ហើយគាត់ក៏បានស្លាប់បាត់បង់ជីវិតនៅថ្ងៃទី០២ ខែមេសា ឆ្នាំ២០២១ វេលាម៉ោង០១៖៣០នាទីរសៀល។ ការសន្និដ្ឋានរបស់ក្រុមគ្រូពេទ្យ បុរសជនជាតិកូរ៉េ អាយុ៤៨ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមធ្ងន់ធ្ងរ និងរលាកសួតទាំងសងខាងធ្ងន់ធ្ងរបណ្តាលមកពីវីរុសកូវីដ-១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ យោងតាមរបាយការណ៍ផ្លូវការរបស់ក្រសួងសុខាភិបាល គិតត្រឹមថ្ងៃទី០៣ ខែមេសា អ្នកជំងឺកូវីដ១៩ ដែលបានស្លាប់បាត់បង់ជីវិតមានចំនួនសរុប ២៣នាក់ហើយ។ ក្នុងនោះ ១៩នាក់ស្លាប់ដោយសារជំងឺកូវីដ១៩ និងអ្នកជំងឺ ៥នាក់ ស្លាប់ដោយសារអាការៈនៃជំងឺផ្សេង។ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ ឈ្មោះ ឈាន ប៊ុនធឿន ហៅឌីជេប៊ុម ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល។ ស្ត្រីជនជាតិខ្មែរ ឈ្មោះ ប៉ែន ស៊ីណុន អាយុ៤៣ឆ្នាំ នៅខេត្តព្រះសីហនុ។ ស្រ្តីជនជាតិខ្មែរ ឈ្មោះ Hou Houy នៅខណ្ឌប្ញស្សីកែវ រាជធានីភ្នំពេញ អាយុ៧២ឆ្នាំ។ អ្នកជំងឺអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង ស្លាប់នៅមន្ទីរពេទ្យរុស្ស៊ី ម៉ោង៧៖០៥នាទីយប់ ថ្ងៃទី២៧ ខែមីនា អ្នកជំងឺ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ នៅមន្ទីរពេទ្យរុស្ស៉ី។ អ្នកជំងឺកូវីដ១៩ អាយុ២៨ឆ្នាំ រស់នៅខណ្ឌឫស្សីកែវ រាជធានីភ្នំពេញ បានស្លាប់បាត់បង់ជីវិត ថ្ងៃទី៣១ ខែមីនា ឆ្នាំ២០២១ ម៉ោង ១៤៖៤០នាទីរសៀលនៅមន្ទីរពេទ្យមិត្តភាពខ្មែរ-សូវៀត។ អ្នកជំងឺកូវីដ១៩ ភេទស្រី អាយុ៥៦ឆ្នាំ រស់នៅសង្កាត់បឹងព្រលិត ខណ្ឌ៧មករា រាជធានីភ្នំពេញ បានស្លាប់នៅល្ងាចថ្ងៃទី៣១ ខែមីនា ឆ្នាំ២០២១ នៅមន្ទីរពេទ្យរុស្ស៉ី។ អ្នកជំងឺកូវីដ១៩ ភេទស្រី អាយុ៧០ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ ស្លាប់នៅព្រឹកថ្ងៃទី០១ ខែមេសា ឆ្នាំ២០២១ នៅមន្ទីរពេទ្យរុស្ស៉ី។ អ្នកជំងឺអាយុ ៦៧ឆ្នាំ មានអាសយដ្ឋាននៅសង្កាត់ផ្សារថ្មី២ ខណ្ឌដូនពេញ រាជធានីភ្នំពេញ។ ស្លាប់នៅព្រឹកថ្ងៃទី០១ ខែមេសា ឆ្នាំ២០២១។ អ្នកជំងឺកូវីដ១៩ ភេទស្រី អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ អ្នកជំងឺកូវីដ១៩ ភេទប្រុស អាយុ២៩ឆ្នាំ មានអាសយដ្ឋាននៅសង្កាត់វត្តភ្នំ ខណ្ឌដូនពេញ។ បុរសរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១៦៖១០នាទី។ អ្នកជំងឺកូវីដ១៩ ជាបុរសជនជាតិកូរ៉េ អាយុ ៤៨ឆ្នាំ បានស្លាប់បាត់បង់ជីវិត នៅថ្ងៃទី០២ ខែមេសា ឆ្នាំ២០២១ វេលាម៉ោង ១៣៖៣០នាទី។ បុរសជនជាតិចិន ឈ្មោះ ឡាយ ប៊ីនស៊ាង អាយុ ៣៣ឆ្នាំ។ ស្លាប់នៅថ្ងៃទី០៤ ខែមីនា ឆ្នាំ២០២១ ដោយសារការរើមេថ្នាំញៀនធ្ងន់ធ្ងរបណ្តាលឱ្យគាំងបេះដូង។ បុរសជនជាតិខ្មែរអាយុ ៦៩ឆ្នាំ នៅភូមិជ័យឧត្តម ឃុំព្រែកខ្សាយ «ខ» ស្រុកពាមរក៍ ខេត្តព្រៃវែង។ ស្លាប់នៅថ្ងៃទី១៤ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ ស្ត្រីជនជាតិខ្មែរអាយុ ៤៣ឆ្នាំ មានអាសយដ្ឋាននៅខេត្តព្រះសីហនុ។ ស្លាប់នៅថ្ងៃទី២៦ ខែមីនា ឆ្នាំ២០២១ ដោយសារបាត់បង់ឈាមច្រើនយ៉ាងគំហុក។ បុរសជនជាតិខ្មែរអាយុ ៣៩ឆ្នាំ នៅលំនៅឋាននៅឧទ្យានទន្លេបាសាក់ ខណ្ឌចំការមន រាជធានីភ្នំពេញ។ ស្លាប់នៅថ្ងៃទី២៨ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ ស្ត្រីជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន៕ | 2021-04-03T21:31:00+07:00 | freshnewsasia.com | https://m.freshnewsasia.com/index.php/en/localnews/191980-2021-04-03-07-31-09.html |
24e64e37-c270-4806-9c81-b8eaef2e79ea | ជនជាតិកូរ៉េម្នាក់ អាយុ៤៨ឆ្នាំ បានស្លាប់ ដោយសារជំងឺកូវីដ-១៩ | No Content | 2021-04-03T21:30:00+07:00 | dap-news.com | https://dap-news.com/national/2021/04/03/132491/ |
e2da3cf2-1816-41e2-b6d0-e8875e29ab14 | អាជ្ញាធរខេត្តស្វាយរៀង សម្រេចយកសណ្ឋាគារ ម៉ុកបាយ នៅក្រុងបាវិត ជាកន្លែងព្យាបាលអ្នកជំងឺកូវីដ-១៩ | ដោយមើលឃើញពីស្ថានភាពជំងឺកូវីដ-១៩ ក្នុងព្រឹត្តិការណ៍សហគមន៍ ២០កុម្ភៈ នៅខេត្តស្វាយរៀង មានចំនួនកើនឡើងជាបន្តបន្ទាប់ លោក លឹម សៀងហេង អភិបាលក្រុងបាវិត និងកម្លាំងពាក់ព័ន្ធនៅព្រឹកថ្ងៃទី០៣ ខែមេសា ឆ្នាំ២០២១ បានចូលរួមសម្អាត និងរៀបចំបន្ទប់នៅសណ្ឋាគារ ម៉ុកបាយ នៅក្រុងបាវិត ដែលមានចំនួន ២៨៨បន្ទប់បន្ថែមទៀត ដើម្បីត្រៀមដាក់ព្យាបាលអ្នកជំងឺកូវីដ-១៩។ ក្នុងបេសកកម្មចុះជួយសម្អាត និងរៀបចំបន្ទប់សណ្ឋាគារ ម៉ុកបាយ បានប្រើប្រាស់កម្លាំងសរុបចំនួន ៦៥នាក់ ក្នុងនោះកម្លាំងប្រចាំបញ្ជាស្នងការដ្ឋាននគរបាលខេត្តចំនួន ៣០នាក់ កម្លាំងអធិការដ្ឋាននគរបាលក្រុងបាវិត ១៥នាក់ និងកម្លាំងកងរាជអាវុធហត្ថចំនួន ២០នាក់។ សូមបញ្ជាក់ថាគិតត្រឹមថ្ងៃទី០៣ ខែមេសា ឆ្នាំ២០២១នេះ មានអ្នកកើតជំងឺកូវីដ-១៩ នៅក្នុងព្រឹត្តិការណ៍សហគមន៍ ២០ កុម្ភៈ នៅខេត្តស្វាយរៀងកើនដល់១០០នាក់ នឹងមានអ្នកជាសះស្បើយតែ២នាក់ប៉ុណ្ណោះ និងមានមន្ទីរពេទ្យ២ គឺមន្ទីរពេទ្យបង្អែកស្រុកស្វាយជ្រំ និងមន្ទីរពេទ្យបង្អែកស្រុករំដួល កំពុងដាក់អ្នកជំងឺសម្រាកព្យាបាលផងដែរ៕ | 2021-04-03T21:23:00+07:00 | freshnewsasia.com | https://m.freshnewsasia.com/index.php/en/localnews/191978-2021-04-03-07-23-23.html |
c61e7763-63e5-442b-893d-eeb0b596d75d | រៀបចំកន្លែងត្រៀមបម្រុងទុក សម្រាប់ព្យាបាលអ្នកជំងឺកូវីដ-១៩ ស្ថិតក្នុងទីតាំងអាគារស្នាក់នៅ របស់ក្រុមហ៊ុនការស៊ីណូបាវិតម៉ុកបាយ | ខេត្តស្វាយរៀង ៖ លោក ម៉ែន វិបុល អភិបាល នៃគណៈអភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត នៅរសៀលថ្ងៃសៅរ៍ ទី០៣ ខែមេសា ឆ្នាំ២០២១នេះ បានអញ្ជើញចុះពិនិត្យ និងដឹកនាំកងកម្លាំង អាជ្ញាធរដែនដី និងមន្ត្រីសុខាភិបាល រៀបចំកន្លែងត្រៀមបម្រុងទុកសម្រាប់ព្យាបាលអ្នកជំងឺកូវីដ-១៩ ស្ថិតក្នុងទីតាំងអាគារស្នាក់នៅរបស់ក្រុមហ៊ុនការស៊ីណូបាវិតម៉ុកបាយ មានចំនួន២អាគារ គឺអាគារCសម្រាប់ក្រុមគ្រូពេទ្យ និងអាគារE សម្រាប់សម្រាកព្យាបាលអ្នកជំងឺកូវីដ-១៩ មានចំនួន ២៨៨ បន្ទប់ នៅភូមិបាវិតកណ្តាល សង្កាត់បាវិត ក្រុងបាវិត ខេត្តស្វាយរៀង។ អញ្ជើញចូលរួមអមដំណើរលោកអភិបាលខេត្តក្នុងឱកាសនោះមាន លោកអភិបាលរងខេត្ត លោកស្នងការនគរបាលខេត្ត លោកមេបញ្ជាការរងកងរាជអាវុធហត្ថខេត្ត លោកប្រធានមន្ទីរសារធារណការ និងដឹកជញ្ជូនខេត្ត លោកអនុប្រធានមន្ទីរសុខាភិបាល នៃរដ្ឋបាលខេត្ត លោកអភិបាលក្រុងបាវិត រួមទាំងមន្ត្រីសុខាភិបាល និងអាជ្ញាធរដែនដីពាក់ព័ន្ធមួយចំនួនទៀត។ នៅក្នុងកិច្ចការនេះ រដ្ឋបាលខេត្តស្វាយរៀង ក៏បានថ្លែងអំណរគុណ ចំពោះកងកម្លាំងទាំង៣ អាជ្ញាធរដែនដី ម្ចាស់ទីតាំងអាគារ និងបុគ្គលិកសុខាភិបាលទាំងអស់ ដែលបានចូលរួមចំណែកក្នុងការរៀបចំអាគារនេះ ទៅជាកន្លែងសម្រាប់ព្យាបាលអ្នកជំងឺកូវីដ-៩ នៅក្នុងខេត្តស្វាយរៀង ជាពិសេសក៏សូមថ្លែងនូវការអរគុណ និងកោតសរសើរចំពោះបុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងខេត្ត ដែលជាកងទ័ពអាវស ដែលមិនត្រឹមតែបានចូលរួមក្នុងការប្រយុទ្ធប្រឆាំង នឹងជំងឺកូវីដ-១៩ ប៉ុណ្ណោះទេ ប៉ុន្តែថែមទាំងបានចូលរួមចំណែកយ៉ាងសកម្ម លះបង់ពេលវេលាទាំងពេលយប់ និងពេលថ្ងៃដោយមិនខ្លាចពីការនឿយហត់ ក្នុងការព្យាបាលអ្នកជំងឺកូវីដ-១៩ យ៉ាងយកចិត្តទុកដាក់បំផុត ។ សូមបញ្ជាក់ផងដែរថា ក្រោមការយកចិត្តទុកដាក់របស់គណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត ដែលមានលោកអភិបាលខេត្តជាប្រធាន រដ្ឋបាលខេត្ត សង្ឃឹមថាស្ថានភាពជំងឺកូវីដ-១៩ នៅក្នុងខេត្តស្វាយរៀង នឹងមានភាពធូរស្រាលនៅពេលឆាប់ៗខាងមុខនេះ ។ ទន្ទឹមនេះ រដ្ឋបាលខេត្ត ក៏សូមអំពាវនាវដល់ប្រជាពលរដ្ឋទាំងអស់ សូមបង្កើននូវការប្រុងប្រយ័ត្នឲ្យបានខ្ពស់ ជាពិសេសត្រូវប្រកាន់ភ្ជាប់នូវវិធានការរបស់ប្រមុខរាជរដ្ឋាភិបាល “៣ការពារ ៣កុំ” ហើយបើគ្មានការចាំបាច់ សូមនៅតែក្នុងផ្ទះ ត្រូវរួមគ្នាកាត់ផ្តាច់ឬសគល់នៃជំងឺកូវីដ-១៩នេះ ដោយផ្តើមចេញពីការចូលរួមសហការពីប្រជាពលរដ្ឋម្នាក់ៗ និងគ្រប់ៗគ្នា ៕ រក្សាសិទ្ធិដោយ៖វ៉ៃកូ | 2021-04-03T21:05:27+07:00 | cen.com.kh | https://cen.com.kh/archives/317372.html |
d705638b-9c78-4285-a48f-4c2c1cbec2c7 | វៀតណាម ផ្ដល់ជំនួយ ២០ម៉ឺនដុល្លារ និងវាយតម្លៃខ្ពស់ ចំពោះវិធានការដ៏ម៉ឺងម៉ាត់ របស់កម្ពុជា ក្នុងការបង្ការ និងទប់ស្កាត់ ជំងឺរាតត្បាតកូវីដ-១៩ | នៅក្នុងលិខិតចុះថ្ងៃទី ៣១ ខែមីនា ឆ្នាំ២០២១ ផ្ញើជូនសម្ដេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា លោក ង្វៀន សួនហ្វុក បានគូសបញ្ជាក់ថា ជំងឺរាតត្បាតកូវីដ-១៩ បាននិងកំពុងជះឥទ្ធិពលដ៏ធ្ងន់ធ្ងរដល់គ្រប់ប្រទេសលើសកលោក ។ នាពេលកន្លងមក កម្ពុជា និងវៀតណាម បានខិតខំនិងដាក់ ចេញនូវវិធានការ គ្រប់គ្រងប្រកប ដោយប្រសិទ្ធភាពជាច្រើន ព្រមទាំងបានចែករំលែក និងសហការគ្នា យ៉ាងជិតស្និទ្ធ ក្នុងគ្រាដ៏លំបាកនេះ ។ ប៉ុន្តែស្ថានភាពក្នុងពេលថ្មីៗនេះ កំពុងមានការវិវត្តយ៉ាងស្មុគស្មាញ ដែលទាមទារឱ្យគ្រប់ប្រទេសទាំងអស់ ទាំងកម្ពុជានិងវៀតណាម ចាំបាច់ត្រូវខិតខំប្រឹងប្រែងខ្លាំង ជាងមុន និងបង្កើនសាមគ្គីភាពដ៏ជិតស្និទ្ធកាន់តែខ្លាំងថែមទៀត ដើម្បីឆ្លើយតប និងយកឈ្នះជំងឺរាតត្បាតនេះ ។ លោកនាយករដ្ឋមន្ត្រីវៀតណាម បានគូសបញ្ជាក់បន្ថែមថា វៀតណាម សូមវាយតម្លៃខ្ពស់ ចំពោះគ្រប់វិធានការ ដ៏ម៉ឺងម៉ាត់របស់កម្ពុជា ក្នុងការបង្ការ និងទប់ស្កាត់ជំងឺរាតត្បាតនេះ ជាពិសេសនៅតាមតំបន់ព្រំដែន ដែលមានការវិវត្តស្មុគស្មាញ ។ លោកនាយករដ្ឋមន្ត្រីវៀតណាម ក៏បានថ្លែងអំណរគុណ ចំពោះការយកចិត្តទុកដាក់ និង ការជួយឧបត្ថម្ភពី សំណាក់ សម្ដេចតេជោនាយករដ្ឋមន្ត្រី និង ស្ថាប័ននានារបស់កម្ពុជា ចំពោះសហគមន៍ជនជាតិវៀតណាម ដែលកំពុងរស់នៅ សិក្សា និងធ្វើការនៅកម្ពុជា ។ លោកនាយករដ្ឋមន្ត្រីវៀតណាម ថ្លែងទៀតថា លោក ង្វៀន សួនហ្វុក ក៏បានសម្ដែង នូវជំនឿយ៉ាងមុតមាំថា ក្រោមការដឹកនាំរបស់សម្ដេចតេជោ នាយករដ្ឋមន្ត្រីរាជរដ្ឋាភិបាលកម្ពុជា នឹងគ្រប់គ្រង បាននូវការរីករាលដាល ក្នុងពេលឆាប់ៗ និងនាំមកនូវស្ថិរភាពជូនប្រជាជន ។ លោកនាយករដ្ឋមន្ត្រីវៀតណាម ក៏បានជូនពរសម្ដេចតេជោ នាយករដ្ឋមន្ត្រី បន្តទទួលបាននូវភាព ជោគជ័យបន្ថែមទៀតនាពេលខាងមុខ។ ដោយឡែកក្នុងលិខិតចុះថ្ងៃទី០២ ខែមេសាឆ្នាំ២០២១ របស់សម្ដេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ផ្ញើជូនលោក ង្វៀន សួនហ្វុក នាយករដ្ឋមន្ត្រី នៃសាធារណរដ្ឋសង្គមនិយមវៀតណាម សម្ដេចតេជោនាយករដ្ឋមន្ត្រី បានសម្ដែងនូវអំណរគុណ យ៉ាងជ្រាលជ្រៅចំពោះលោក ង្វៀន សួនហ្វុក និងតាមរយៈ ឯកឧត្ដមជូនចំពោះរដ្ឋាភិបាល និងប្រជាជនវៀតណាម ដែលបានផ្ដល់ជំនួយ ជាទឹកប្រាក់ចំនួន ២០០០០០ដុល្លារអាម៉េរិក ជូនរាជរដ្ឋាភិបាកម្ពុជា ក្នុងកិច្ចខិតខំប្រឹងប្រែងប្រយុទ្ធប្រឆាំង នឹងជំងឺរាតត្បាតកូវីដ-១៩ ។ សម្ដេចតេជោថ្លែងថា » ។ សម្ដេចតេជោក៏បានសម្ដែង នូវការកោតសរសើរចំពោះវៀតណាម ដែលបានទទួលជោគជ័យ ក្នុងការទប់ស្កាត់ការរីករាលដាល នៃជំងឺកូវីដ-១៩ និងសូមអះអាងសារជាថ្មី នូវការប្ដេជ្ញាចិត្តរបស់កម្ពុជា ក្នុងការសហការយ៉ាង ជិតស្និទ្ធ ជាមួយវៀតណាមដើម្បីជម្នះ ឱ្យបានលើវិបត្តិសកល ដែលពុំធ្លាប់ជួបប្រទះ ពីមុនមកនេះ ។ សម្ដេចតេជោនាយករដ្ឋមន្ត្រី បានគូសបញ្ជាក់ថា ៕ | 2021-04-03T20:31:00+07:00 | dap-news.com | https://dap-news.com/national/2021/04/03/132465/ |
e54cd49d-0c47-40c5-ae57-a0a9cd1bccc9 | អ្នកជំងឺ Covid-19 ចំនួន ០៨ នាក់ បានជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ | ភ្នំពេញ ៖ ដំណឹងល្អរីករាយ មន្ទីរពេទ្យមិត្តភាពខ្មែរ-សូវៀត សូមជម្រាបជូនដល់បងប្អូន ប្រជាពលរដ្ឋឲ្យបានជ្រាបថា អ្នកជំងឺ Covid-19 ចំនួន ០៨ នាក់ (អ្នកពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ) ដែលសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត បានជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ នាព្រឹកថ្ងៃទី ០៣ ខែមេសា ឆ្នាំ២០២១ ។ អាស្រ័យហេតុនេះ សូមបងប្អូនប្រជាពលរដ្ឋជ្រាបជាព័ត៌មាន ក្នុងនាមថ្នាក់ដឹកនាំមន្ទីរពេទ្យមិត្តភាពខ្មែរ-សូវៀត លោក សាស្រ្តាចា្យ ងី ម៉េង សូមថ្លែងអំណរគុណយ៉ាងជ្រាលជ្រៅជូនចំពោះក្រុមគ្រូពេទ្យជួរមុខទាំងអស់ និងសហការីដែលខិតខំប្រឹងប្រែងអស់ពីកម្លាំងកាយចិត្ត ក្នុងការពិនិត្យ និងព្យាបាលអ្នកជំងឺ Covid-19 បានជាសះស្បើយពីជំងឺដ៏កាចសាហាវនេះ ។ សូមបងប្អូនប្រជាពលរដ្ឋបង្កើនការយកចិត្តទុកដាក់ និងប្រុងប្រយ័ត្នខ្ពស់ក្នុងការការពារបង្ការការឆ្លងជំងឺ Covid-19 នេះ៕ រក្សាសិទ្ធិដោយ៖បញ្ញាស័ក្តិ | 2021-04-03T18:43:43+07:00 | cen.com.kh | https://cen.com.kh/archives/317323.html |
2bc44b30-b376-4c85-90a2-5dd4ec85961c | អំណោយរបស់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ត្រូវបានយកទៅប្រគល់ជូនគ្រួសារសពអ្នកស្លាប់ដោយសារជំងឺកូវីដ១៩ នៅខណ្ឌឫស្សីកែវ | លោក ជា ពិសី អភិបាលខណ្ឌឫស្សីកែវ បាននាំយកថវិការបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោក ឃួង ស្រេង អភិបាលរាជធានីភ្នំពេញ ចំនួន៥លានរៀល និងគ្រឿងឧបភោគបរិភោគជាអង្ករ ចំនួន២០០គីឡូក្រាម ដើម្បីចូលរួមរំលែកទុក្ខក្រុមគ្រួសារសពស្ត្រីឈ្មោះ មាស និរតី អាយុ២៨ឆ្នាំ ដែលទទួលមរណភាពដោយសារជំងឺកូវីដ-១៩ និងជំងឺប្រចាំកាយធ្ងន់ធ្ងរមួយចំនួនទៀត។ សកម្មភាពមនុស្សធម៌នេះ មានការចូលរួមពីលោក លោកស្រី អភិបាលរងខណ្ឌ, ប្រធាន-អនុប្រធានការិយាល័យចំណុះរចនាសម្ព័ន្ធខណ្ឌ, នគរបាលប៉ុស្ដិ៍ខណ្ឌ-សង្កាត់ និងមន្ត្រីរាជការខណ្ឌ-សង្កាត់មួយចំនួនទៀត ស្ថិតនៅក្នុងសង្កាត់ប្ញស្សីកែវ ខណ្ឌឫស្សីកែវ រាជធានីភ្នំពេញ នាថ្ងៃទី០២ ខែមេសា ឆ្នាំ២០២១។ ក្នុងឱកាសនោះដែរ លោក ជា ពិសី បាននាំនូវការផ្តាំផ្ញើចូលរួមរំលែកទុក្ខដ៏ក្រៀមក្រំជាទីបំផុត ចំពោះក្រុមគ្រួសារសពស្ត្រីឈ្មោះ ហ៊ូ ហូយ អាយុ៧២ឆ្នាំ ដែលបានទទួលមរណភាព ដោយសារជំងឺកូវីដ-១៩ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត និងលោក ឃួង ស្រេង អភិបាលរាជធានីភ្នំពេញ។ សូមជម្រាបថា អ្នកស្លាប់ដោយសារជំងឺកូវីដ-១៩ និងជំងឺប្រចាំកាយធ្ងន់ធ្ងរមួយចំនួនទៀត ជាស្ត្រីជនជាតិខ្មែរឈ្មោះ មាស និរតី អាយុ២៨ឆ្នាំ រស់នៅសង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ។ អ្នកជំងឺបានស្លាប់បាត់បង់ជីវិតនៅម៉ោង១៤៖៤០នាទីរសៀលថ្ងៃទី៣១ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត៕ | 2021-04-03T18:36:00+07:00 | freshnewsasia.com | https://m.freshnewsasia.com/index.php/en/localnews/191953-2021-04-03-04-36-53.html |
85f5dee2-4537-47ea-9ed2-4dc3c7526782 | អភិបាលខេត្តឧត្តរមានជ័យ ចុះពិនិត្យសកម្មភាពបាញ់ថ្នាំសម្លាប់មេរោគ នៅបរិវេណផ្សារសំរោង និងអំពាវនាវឱ្យអាជីវករចូលរួមទប់ស្កាត់ការរីករាលដាលជំងឺកូវីដ-១៩ | លោក ប៉ែន កុសល្យ អភិបាលខេត្តឧត្តរមានជ័យ នារសៀលថ្ងៃទី០២ ខែមេសា ឆ្នាំ២០២១ ម្សិលមិញ បានដឹកនាំក្រុមការងារអញ្ជើញចុះពិនិត្យមើលសកម្មភាព ការបាញ់ថ្នាំសម្លាប់មេរោគ នៅក្នុងបរិវេណផ្សារសំរោង ស្ថិតក្នុងសង្កាត់សំរោង ក្រុងសំរោងខេត្តឧត្តរមានជ័យ។ ក្នុងឱកាសនោះដែរ លោកអភិបាលខេត្ត ក៏បានថ្លែងផ្ដាំផ្ញើដល់បងប្អូនអាជីវករលក់ដូរ និងប្រជាពលរដ្ឋត្រូវបន្តអនុវត្តឱ្យបានទៀងទាត់ តាមអនុសាសន៍ណែនាំនូវវិធានការ របស់ប្រមុខរាជរដ្ឋាភិបាល ក៏ដូចជាវិធានការការពាររបស់ក្រសួងសុខាភិបាល ដោយឧស្សាហ៍លាងសម្អាតដៃជាមួយទឹកអាល់កុល ជែល ឬសាប៊ូ ឱ្យបានញឹកញាប់ និងពាក់ម៉ាសជានិច្ចពេលចាកចេញក្រៅផ្ទះ ដើម្បីការពារពីជំងឺកូវីដ-១៩។ សូមបញ្ជាក់ថា ការចុះបាញ់ថ្នាំសម្លាប់មេរោគនៅក្នុងផ្សារសំរោង នៅពេលនេះ គឺក្នុងន័យចូលរួមលើកកម្ពស់សុខភាពរបស់បងប្អូនអាវីវករ និងប្រជាពលរដ្ឋ ពីការចម្លងមេរោគផ្សេងៗ ពិសេសដើម្បីចូលរួមប្រយុទ្ធប្រឆាំង ការពារ និងទប់ស្កាត់ការរីករាលដាលនៃជំងឺកូវីដ-១៩ ក្នុងគ្រាដែលប្រទេសកម្ពុជា កំពុងមានព្រឹត្តិការណ៍ ដែលព្រឹត្តិការណ៍នេះ ប្រមុខរាជរដ្ឋាភិបាល និងក្រសួងសុខាភិបាលកំពុងដាក់ចេញនូវិធានាការនានា ដើម្បីបិទបញ្ចប់ឱ្យបានលឿនបំផុត៕ | 2021-04-03T18:35:00+07:00 | freshnewsasia.com | https://m.freshnewsasia.com/index.php/en/localnews/191952-2021-04-03-04-35-10.html |
ecf61ff5-874c-4cb3-8099-e2ba84683028 | យុទ្ធនាការចាក់វ៉ាក់សាំងបង្ការជំងឺកូវីដ-១៩ ជំហានទី២ នៅខេត្តព្រៃវែង មានចំនួន៤២,២៣០ដូស ស្មើនឹងចំនួនមនុស្សជាង ២ម៉ឺននាក់ | យុទ្ធនាការចាក់វ៉ាក់សាំងការពារជំងឺកូវីដ-១៩ ជំហានទី២ នៅខេត្តព្រៃវែង មានចំនួន៤២,២៣០ដូស ដែលស្មើនឹងចំនួនមនុស្សជាង ២ម៉ឺននាក់ ហើយយុទ្ធនាការនេះ ក្នុងគោលបំណងដើម្បីបង្ការ និងទប់ស្កាត់ការឆ្លងរីករាលដាលជំងឺកូវីដ-១៩ ក្រោមកិច្ចខិតខំប្រឹងប្រែង និងការយកចិត្តទុកដាក់ខ្ពស់ពីសំណាក់ក្រុមគ្រូពេទ្យខេត្ត។ ជាមួយគ្នានេះ លោក ជា សុមេធី អភិបាលខេត្ត និងជាសមាជិកអនុគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ-១៩ និងលោក សួន សុម៉ាលីន អភិបាលរងខេត្ត នារសៀលថ្ងៃទី២ ខែមេសា ឆ្នាំ២០២១ម្សិលមិញ បានចុះពិនិត្យយុទ្ធនាការចាក់វ៉ាក់សាំងការពារជំងឺកូវីដ-១៩ សម្រាប់បុគ្គលិកមន្ត្រីរាជការគ្រប់ជាន់ថ្នាក់ ជាពិសេសនៅតាមមន្ទីរ អង្គភាពជុំវិញខេត្តទាំងអស់ ដែលប្រព្រឹត្តទៅនៅមន្ទីរពេទ្យបង្អែកខេត្តព្រៃវែង។ លោកអភិបាលខេត្តក៏សូមរំឮកជូនដល់មន្ត្រីផងដែថា មន្ត្រីរាជការទាំងអស់ដែលបានទទួលវ៉ាក់សាំងរួចហើយ គឺត្រូវតែបន្តចូលរួមត្រួតពិនិត្យ និងការពារហានិភ័យនៃការចម្លងជំងឺកូវីដ-១៩ ដើម្បីកាត់បន្ថយផលប៉ះពាល់ដល់សេដ្ឋកិច្ច និងសង្គមដោយបន្តអនុវត្តនូវវិធានការ ៣ ការពារ (ពាក់ម៉ាស លាងដៃអោយបានញឹកញាប់ និងរក្សាគម្លាតសុវត្ថិភាពបុគ្គលពី មួយម៉ែត្រកន្លះឡើងទៅ) និង ៣ កុំ (កុំទៅកន្លែងមានមនុស្សកុះករច្រើន កុំទៅកន្លែងបិទជិតគ្មាន ខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) ដើម្បីចូលរួមទប់ស្កាត់ការចម្លងវីរុសកូវីដ-១៩ នៅក្នុងសហគមន៍ដែលជាការណែនាំដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា៕ | 2021-04-03T17:47:00+07:00 | freshnewsasia.com | https://m.freshnewsasia.com/index.php/en/localnews/191934-2021-04-03-03-47-38.html |
16c5cb28-5c30-464e-8fba-60d3e1141a34 | មន្ត្រីក្របខណ្ឌ និងមន្ត្រីជាប់កិច្ចសន្យារបស់រដ្ឋសភា ទទួលបានការចាក់វ៉ាក់សំាងប្រឆាំងជំងឺកូវីដ-១៩ | ក្នុងក្របខណ្ឌយុទ្ធនាការចាក់វ៉ាក់សាំងបង្ការជំងឺកូវីដ-១៩ ទូទាំងប្រទេស ក្រសួងសុខាភិបាលសហការជាមួយ អគ្គលេខាធិការដ្ឋានរដ្ឋសភា បានចាប់ផ្តើមបើកយុទ្ធនាការចាក់វ៉ាក់សាំងបង្ការជំងឺកូវីដ-១៩ ដល់មន្ត្រីក្របខណ្ឌ និងមន្ត្រីជាប់កិច្ចសន្យា នៃអគ្គលេខាធិការដ្ឋានរដ្ឋសភា ដែលចុះឈ្មោះចាក់វ៉ាក់សាំងតាមគោលការណ៍ ស្ម័គ្រចិត្ត ចាប់ពីថ្ងៃទី៣ ដល់ថ្ងៃទី៩ ខែមេសា ឆ្នាំ២០២១ ។ លោក ឡេង ប៉េងឡុង អគ្គលេខាធិការរដ្ឋសភា តំណាងមន្រ្តីរាជការនៃអគ្គលេខាធិការដ្ឋានរដ្ឋសភា បានថ្លែងអំណរគុណចំពោះរាជរដ្ឋាភិបាលកម្ពុជា និងក្រសួង សុខាភិបាល ជាពិសេសសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានយកចិត្តទុកដាក់ខ្ពស់លើសុខុមាលភាពប្រជាពលរដ្ឋ ក្នុងការទប់ស្កាត់ជំងឺកូវីដ១៩ នាពេលកន្លងមក និងបានកៀរគររកវ៉ាក់សំាង កចាក់ជូនពលរដ្ឋតាមគ្រប់មធ្យោបាយ។ លោក ឡេង ប៉េងឡុង បានបន្តថា វ៉ាក់សំាងនេះមានសារសំខាន់ណាស់នាពេលបច្ចុប្បន្ននេះ នៅក្នុងការការពារអាយុជីវិតពលរដ្ឋ និងការស្តារសេដ្ឋកិច្ចសង្គមជាតិ ឱ្យល្អប្រសើរវិញ នៅក្រោយការរាតត្បាតជំងឺកូវីដ-១៩ នោះ។ សូ មជម្រាបថា រាជរដ្ឋាភិបាលគ្រោងចាក់វ៉ាក់សំាងជូនពលរដ្ឋឱ្យបាន១០លាននាក់ ក្នុងចំណោមប្រជាពលរដ្ឋពលរដ្ឋទាំងអស់ ហើយនៅក្នុងយុទ្ធនាការទ្រង់ទ្រាយធំនេះ សម្តេចតេជោ ហ៊ុន សែន បានណែនាំឱ្យក្រសួងសុខាភិបាលចាក់វ៉ាក់សំាង ជូនពលរដ្ឋឱ្យបានមួយលានដូសក្នុងរយៈពេលមួយខែ៕ | 2021-04-03T17:43:00+07:00 | freshnewsasia.com | https://m.freshnewsasia.com/index.php/en/localnews/191933-2021-04-03-03-43-04.html |
39e7e159-e8fc-44c1-aa07-1ecf5cd3a98f | BREAKING: សហរដ្ឋអាមេរិក៖ មនុស្សជិត ៧ម៉ឺននាក់ទៀតឆ្លងកូវីដ-១៩ និងអ្នកជំងឺ ១,០០១នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៩,៩៨៦នាក់ទៀតបានឆ្លងជំងឺ COVID-19 ខណៈអ្នកជំងឺ ១,០០១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី០៣ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,៣១៤,៦២៥ករណី ក្នុងនោះមានអ្នកស្លាប់សរុបចំនួន ៥៦៧,៦១០នាក់ និងជាសះស្បើយឡើងសរុប ២៣,៨២៥,៦៣៥នាក់។ គួរបញ្ជាក់តាមមជ្ឈមណ្ឌលបង្ការ និងទប់ស្កាត់ជំងឺអាមេរិក (CDC) បានអះអាងនៅថ្ងៃសុក្រសប្តាហ៍នេះថា ប្រជាជនអាមេរិកដែលបានទទួល ការចាក់វ៉ាក់សាំងបង្ការ COVID-19 គ្រប់ដូសហើយនោះ គឺអាចធ្វើដំណើរនៅទូទាំងសហរដ្ឋអាមេរិកបាន ដោយមិនចាំបាច់ត្រូវឆ្លងកាត់ការធ្វើតេស្ត ឬចត្តាឡីស័កនោះឡើយ។ ទោះជាយ៉ាងណាក៏ដោយ CDC នៅតែតម្រូវឲ្យពួកគេពាក់ម៉ាស់ជាប់់ជានិច្ចដដែល នៅពេលធ្វើដំណើរតាមយន្តហោះ រថយន្តក្រុង និងរថភ្លើងជាដើម៕ | 2021-04-03T17:27:00+07:00 | freshnewsasia.com | https://m.freshnewsasia.com/index.php/en/internationalnews/191931-2021-04-03-03-27-00.html |
2596eae0-7632-4ebf-8acb-516bec629f6c | នៅថ្ងៃទី២មេសា រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣៣នាក់ | ភ្នំពេញ ៖ បេីបងប្អូនមានទំនាក់ទំនងជាមួយពួកគាត់ ឬ មានអាការៈសង្ស័យ សូមរួសរាន់ទៅយកសំណាក តាមទីតាំង ដែលបានកំណត់របស់ក្រសួងសុខាភិបាល ។ រួមគ្នាទប់ស្កាត់ជំងឺកូវឺដ១៩។ រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣៣នាក់ ដែលរកឃើញនៅថ្ងៃទី២ ខែមេសា ឆ្នាំ២០២១។ អ្នកឆ្លងជំងឺកូវីដ១៩ នៅរាជធានីភ្នំពេញទាំង ៣៣រូបនោះ រួមមាន៖ ១៖ ឈ្មោះ ឡាំង ស៊ីង៉ោ ភេទស្រី អាយុ៤៥ឆ្នាំ អាសយដ្ឋានផ្ទះលេខ១៥៣ ភូមិត្រពាំងរំចេក ផ្លូវទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ២៖ ឈ្មោះ រស់ ឧត្តម ភេទប្រុស អាយុ ២៨ឆ្នាំ ជាបុគ្គលិកបម្រើការងារនៅធនាគារ ABA សាខាផ្សារធំថ្មី អាសយដ្ឋានផ្ទះលេខ៥៦ E, ផ្លូវលំ សង្កាត់ព្រែកលាប ខណ្ឌជ្រោយចង្វារ ៣៖ ឈ្មោះ រស់ ស៊ីមន ភេទស្រី អាំយុ ៤៨ឆ្នាំ អាសយដ្ឋានផ្ទះលេខ៥៦ E, ផ្លូវលំ សង្កាត់ព្រែកលាប ខណ្ឌជ្រោយចង្វារ ៤៖ ឈ្មោះ ម៉ា អ៉ីម ភេទស្រី អាយុ៥៣ឆ្នាំ អាជីវករនៅផ្សារអូរឬស្សី អាសយដ្ឋានផ្ទះលេខ១១៤ Eaz ផ្លូវលេខ១៨២ សង្កាត់បឹងព្រលិត ខណ្ឌ៧មករា ៥៖ ឈ្មោះ អេង ប៉ោហ្គិច ភេទស្រី អាយុ៣៣ឆ្នាំ អាសយដ្ឋានផ្ទះលេខ១១៤ Eaz ផ្លូវលេខ១៨២ សង្កាត់បឹងព្រលិត ខណ្ឌ៧មករា ៦៖ ឈ្មោះ ម៉ា សុខុម ភេទប្រុស អាយុ៦០ឆ្នាំ ជាសន្តិសុខនៅផ្សារអូរឬស្សី អាសយដ្ឋានផ្ទះលេខ៨០ បុរីមង្គលភ្នំពេញ សង្កាត់ទួលសង្កែទី២ ខណ្ឌឫស្សីកែវ ៧៖ ឈ្មោះ ហ៊ន ស្រីនី ភេទស្រី អាយុ១៩ឆ្នាំ អាសយដ្ឋានផ្លូវលេខ៧៩ សង្កាត់ស្រះចក ខណ្ឌដូនពេញ ៨៖ ឈ្មោះ ក្រូច វណ្ណារិទ្ធ ភេទប្រុស អាយុ ៤៦ឆ្នាំ អាសយដ្ឋាន សង្កាត់ព្រែកព្នៅ ខណ្ឌព្រែកព្នៅ ៩៖ ឈ្មោះ ហេង វណ្ណៈ ភេទប្រុស អាយុ ៣៥ឆ្នាំ អាសយដ្ឋានផ្ទះលេខ២៩ ភូមិត្រពាំងរំចេក ផ្លូវទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ១០៖ ឈ្មោះ ហុក លក្ខិណា ភេទស្រី អាយុ ៣១ឆ្នាំ ទីលំនៅបច្ចុប្បន្នផ្ទះលេខ១០១ ផ្លូវលេខ១៤៦ សង្កាត់ផ្សារដេប៉ូទី២ ខណ្ឌទួលគោក ១១៖ ឈ្មោះ អៀម សុម៉ាលី ភេទស្រី អាយុ ៥៤ឆ្នាំ ទីលំនៅបច្ចុប្បន្នផ្ទះលេខ៤៦ មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន ១២៖ ឈ្មោះ ស្លេះ រ៉ាសេត ភេតស្រី អាយុ ២៦ឆ្នាំ ទីលំនៅបច្ចុប្បន្ន សង្កាត់ជ្រោយចង្វារ ខណ្ឌជ្រោយចង្វារ ១៣៖ ឈ្មោះ ឈួ សុភាព ភេទស្រី អាយុ ៦៤ឆ្នាំ ទីលំនៅបច្ចុប្បន្ន ផ្ទះលេខ៧៦ ផ្លូវលេខ១៦៤ សង្កាត់អូរឬស្សីទី២ ខណ្ឌ៧មករា ១៤៖ ឈ្មោះ សេន ស្រីណេ ភេទស្រី អាយុ២៣ឆ្នាំ ទីលំនៅបច្ចុប្បន្ន ផ្ទះលេខ៥០ ផ្លូវលេខ១៥CW សង្កាត់ជ្រោយចង្វារ ខណ្ឌជ្រោយចង្វារ ១៥៖ ឈ្មោះ Harry Unland ភេទប្រុស អាយុ៥៣ឆ្នាំ ជនជាតិអាមេរិក ទីលំនៅបច្ចុប្បន្នសង្កាត់ផ្សារចាស់ ខណ្ឌដូនពេញ ១៦៖ ឈ្មោះ សុខ គន្ធា ភេទស្រី អាយុ ៣១ ឆ្នាំ ទីលំនៅបច្ចុប្បន្នភូមិទួលស្វាយ សង្កាត់បឹងធំ ខណ្ឌកំបូល ១៧៖ ឈ្មោះ ភាព ស្រីល័ក្ខ ភេទស្រី អាយុ ២៨ឆ្នាំ ជាជាងអ៊ុតសក់នៅផ្ទះ ទីលំនៅបច្ចុប្បន្ន ផ្ទះលេខ៣៥Pសង្កាត់ចោមចៅទី៣ ខណ្ឌពោធិ៍សែនជ័យ ១៨៖ ឈ្មោះ ជឿន វណ្ណា ភេទស្រី អាយុ ២៦ឆ្នាំ ធ្វើការនៅរោងចក្រឱនហា ទីលំនៅបច្ចុប្បន្ន សង្កាត់សំរោងក្រោម ខណ្ឌពោធិ៍សែនជ័យ ១៩៖ ឈ្មោះ ចិន ប៊ុននី ភេទប្រុស អាយុ ៤៤ឆ្នាំ ធ្វើការនៅក្រុមហ៊ុន Move Fast Cambodia ក្នុងតំបន់សេដ្ឋកិច្ចពិសេសភ្នំពេញ ទីលំនៅបច្ចុប្បន្ន សង្កាត់បឹងធំ ខណ្ឌកំបូល ២០៖ ឈ្មោះ ហាស់ កញ្ញា ភេទស្រី អាយុ៤០ឆ្នាំ លក់ចាប់ហួយនៅផ្សារអូរឬស្សី តូបលេខ២៤៦ ទីលំនៅបច្ចុប្បន្នផ្ទះលេខ៣០E, ផ្លូវលេខ១៦៩ សង្កាត់អូរឫស្សីទី៣ ខណ្ឌ៧មករា ២១៖ ឈ្មោះ រិន រិទ្ធី ភេទប្រុស អាយុ៣៣ឆ្នាំ ជាសន្តិសុខនៅផ្សារអូរឬស្សី ទីលំនៅបច្ចុប្បន្ន ផ្ទះលេខ១៤Eo ផ្លូវលេខ ១១០AK ភូមិព្រៃព្រីងជើង សង្កាត់ចោមចៅទី៣ ខណ្ឌពោធិ៍សែនជ័យ ២២៖ ឈ្មោះ ហេង ទៀង ភេទប្រុស អាយុ៥៦ឆ្នាំ ទីលំនៅបច្ចុប្បន្ននៅផ្ទះលេខ ៣៥G ភូមិភ្នាត សង្កាត់ស្ទឹងមានជ័យទី២ ខណ្ឌមានជ័យ ២៣៖ ឈ្មោះ លី គឹមសុង ភេទប្រុស អាយុ៤៨ឆ្នាំ លក់ឆ្នាំងដាំបាយអគ្គិសនី នៅផ្សារអូរឬស្សី ក.០៣ តូបលេខ ១៣០-១៣១ ទីលំនៅបច្ចុប្បន្នផ្ទះលេខ ៥៦០១៣ ផ្លូវលេខ២៣០ សង្កាត់បឹងសាឡាង ខណ្ឌទួលគោក ២៤៖ ឈ្មោះ ហួត ហ៊ល ភេទប្រុស អាយុ ៤៨ឆ្នាំ មន្ត្រីនៃនាយកដ្ឋាននគរបាលព្រំដែនទឹក ទីលំនៅបច្ចុប្បន្នផ្ទះលេខ១៥៧A ផ្លូវលេខ១៦១ សង្កាត់វាលវង់ ខណ្ឌ៧មករា ២៥៖ ឈ្មោះ អ៉ឹង គីមស្រុ៊ន ភេទប្រុស អាយុ ៤៧ឆ្នាំ លក់គ្រឿងអគ្គិសនី នៅផ្សារអូរឬស្សី ក.០៣ តូបលេខ ១៣៤ ទីលំនៅបច្ចុប្បន្នផ្ទះលេខ៧៤៧៦ ផ្លូវលេខ១៣A សង្កាត់ព្រៃស ខណ្ឌដង្កោ ២៦៖ ឈ្មោះ ឃីម ភារម្យ ភេទប្រុស អាយុ ២៤ឆ្នាំ ជាសន្តិសុខនៅផ្សារអូរឬស្សី ទីលំនៅបច្ចុប្បន្នផ្ទះលេខ ២៦E, ផ្លូវលេខ១៦៨ សង្កាត់អូរឬស្សីទី១ ខណ្ឌ៧មករា ២៧៖ ឈ្មោះ ឡាយ ហួត ភេទប្រុស អាយុ ៥២ឆ្នាំ បុគ្គលិកក្រុមហ៊ុន CATS ទីលំនៅបច្ចុប្បន្នផ្ទះលេខ៥៤ BE, ផ្លូវលេខ៣២៦ សង្កាត់ផ្សារដើមគរ ខណ្ឌទួលគោក ២៨៖ ឈ្មោះ ហាន ដានី ភេទស្រី អាយុ ៣៥ឆ្នាំ ជាអាជីករផ្សារអូរឫស្សី ទីលំនៅបច្ចុប្បន្នផ្ទះលេខ២៤A ផ្លូវលេខ១៣ បុរីពិភពថ្មីចំការដូង សង្កាត់ព្រៃស ខណ្ឌដង្កោ ២៩៖ ឈ្មោះ សុ ធា ភេទស្រី អាយុ ៧៧ឆ្នាំ ទីលំនៅបច្ចុប្បន្នផ្ទះលេខ១១៩E ផ្លូវលេខ៣៦៤ សង្កាត់ទួលស្វាយព្រៃទី២ ខណ្ឌបឹងកេងកង kolap touch, [03.04.21 16:15] ៣០៖ ឈ្មោះ អេង ស្រីអូន ភេទស្រី អាយុ ១៩ឆ្នាំ ទីលំនៅបច្ចុប្បន្នផ្ទះលេខ១៤B ផ្លូវលេខ២៥៧ សង្កាត់បឹងសាឡាង ខណ្ឌទួលគោក ៣១៖ ឈ្មោះ ស៊ឹម សុខមុន្នី ភេទស្រី អាយុ ២៩ឆ្នាំ ទីលំនៅបច្ចុប្បន្នផ្ទះជួលលេខ៣៥E2 ផ្លូវលេខ១៣៦ ភូមិ១៣ សង្កាត់ផ្សារកណ្តាលទី១ ខណ្ឌដូនពេញ ៣២៖ ឈ្មោះ អាន ម៉ាឌីន ភេទស្រី អាយុ ២៩ឆ្នាំ ទីលំនៅបច្ចុប្បន្នផ្ទះជួលលេខ៣៥E2 ផ្លូវលេខ១៣៦ ភូមិ១៣ សង្កាត់ផ្សារកណ្តាលទី១ ខណ្ឌដូនពេញ ៣៣៖ ឈ្មោះ សេន រិន ភេទស្រី អាយុ ២៩ឆ្នាំ ធ្វើការនៅបារជិតផ្សារកណ្តាល ទីលំនៅបច្ចុប្បន្នផ្ទះជួលលេខ ៣៥E2 ផ្លូវលេខ១៣៦ ភូមិ១៣សង្កាត់ផ្សារកណ្តាលទី១ ខណ្ឌដូនពេញ។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលធ្លាប់ប្រាស្រ័យទាក់ទងជាមួយអ្នកជំងឺកូវីដ-១៩ ទាំងអស់ខាងលើ ត្រូវរាយការណ៍ជូនអាជ្ញាធំរមូលដ្ឋានជាបន្ទាន់ និងរួសរាន់ទៅយកសំណាកនៅតាមទីតាំងដែលបានកំណត់ ក្នុងនោះមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រៃ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល ព្រមទាំងត្រូវដាក់ខ្លួនឱ្យនៅដាច់ដោយឡែករយៈពេល១៤ថៃ្ង។ ក្នុងករណីដែលពលរដ្ឋមានបញ្ហាសុខភាព ដូចជា ក្អក ផ្តាសាយ ថប់ដង្ហើម ពិបាកដកដង្ហើម ក្តៅខ្លួន ត្រូវប្រញាប់រួសរាន់ទៅពិនិត្យសុខភាពនៅមន្ទីរពេទ្យទាំងឡាយណាដែលទទួលពិនិត្យ និងព្យាបាលជំងឺកូវីដ-១៩៕រក្សាសិទ្ធិដោយ៖បញ្ញស័ក្តិ | 2021-04-03T16:28:22+07:00 | cen.com.kh | https://cen.com.kh/archives/317282.html |
be1c0790-8a06-4efc-a952-a393ee6cc2ce | អនុប្រធានផ្សារអូរឫស្សី អាជីវករ និងសន្តិសុខ ចំនួន ៦នាក់នៅផ្សារអូរឫស្សី ឆ្លងជំងឺកូវីដ-១៩ | ភ្នំពេញ ៖ អនុប្រធានផ្សារអូរឫស្សី អាជីវករ និងសន្តិសុខ សរុបចំនួន ៦នាក់ បានធ្វើតេស្តរកឃើញវិជ្ជមានជំងឺកូវីដ-១៩ កាលពីថ្ងៃទី២ ខែមេសា ឆ្នាំ២០២១។ យោងតាមរបាយការណ៍របស់គណៈកម្មការគ្រប់គ្រងផ្សារអូរឫស្សី បានឲ្យដឹងថា នៅថ្ងៃទី០២ ខែមេសា ឆ្នាំ២០២១ មានករណីអាជីវករចំនួន៣នាក់ និងសន្តិសុខចំនួន៣នាក់ បានធ្វើតេស្តរកឃើញវិជ្ជមានកូវីដ-១៩។ អាជីវករ និងសន្តិសុខ ផ្សារអូរឫស្សី ដែលរកឃើញវិជ្ជមានកូវីដ-១៩ មានឈ្មោះដូចជា : ១ – អាជីវករលក់ឆ្នាំងដាំបាយអគ្គីសនី នៅតូបលេខ ( ក.០៣ លេខ ១៣០ – ១៣១ ) បច្ចុប្បន្នស្នាក់នៅផ្ទះលេខ៥៦D១៣ ផ្លូវលេខ២៣០ ភូមិ៨ សង្កាត់បឹងសាឡាង ខណ្ឌទួលគោក រាជធានីភ្នំពេញ លេខទូរស័ព្ទ០១២ ២៨៦ ៧៩០ ។ ២ – អាជីវករលក់គ្រឿងអគ្គីសនី នៅតូបលេខ ( ក.០៣ លេខ១៣៤ ) បច្ចុប្បន្នស្នាក់នៅផ្ទះលេខ ៧៤៧៦ ផ្លូវលេខ១៣A (បុរីចំកាដូង ) ភូមិប្រកា សង្កាត់ព្រៃស ខណ្ឌដង្កោ រាជធានីភ្នំពេញ លេខទូរស័ព្ទ ០៨៥ ៥៣៥ ៣១៦ ។ ៣ – អាជូវករលក់ចាបហួយ នៅតូបលេខ ( ខ.២៣ លេខ២៤៦ ) បច្ចុប្បន្នស្នាក់នៅផ្ទះលេខ៣០E.២ ផ្លូវលេខ១៦៤ ភូមិ៤ សង្កាត់អូឬស្សីទី៣ ខណ្ឌ៧មករារាជធានីភ្នំពេញ លេខទូរស័ព្ទ ០១២ ៥៩៣ ៧៩០ មានសមាជិកក្នុងគ្រួសារចំនួន៤នាក់ (ធ្វើតេស្តចំនួន១នាក់) ។ គណៈកម្មការផ្សារបានធ្វើការបិទតូបដែលមានឈ្មោះដូចខាងលើ និងតូបដែលនៅជិតខាងជាបណ្តោះអាសន្ន និងបាញ់ថ្នាំសម្លាប់មេរោគផ្សេៗ ពិសេសមេរោគកូវីដ១៩ ។ អនុប្រធានផ្សារអូរឫស្សី និងសន្តិសុខដែលធ្វើតេស្តរកឃើញវិជ្ជមានកូវីដ-១៩ មានដូចជា : ១ – ឈ្មោះ រិន រិទ្ធី ភេទប្រុស អាយុ៣៣ឆ្នាំ តួនាទី អនុប្រធានផ្សារអូរឫស្សី បច្ចុប្បន្ន ស្នាក់នៅផ្ទះលេខ១៤E. ផ្លូវលេខ១១០ ភូមិព្រៃព្រីងខាងជេីង សង្កាត់ចោមចៅ៣ ខណ្ឌពោធិ៍ សែនជ័យ រាជធានីភ្នំពេញ។ ក្រុមគ្រូពេទ្យក្រសួងសុខាភិបាលបានបញ្ជូនទៅព្យាបាលនៅមន្ទីរពេទ្យហ្លួងម៉ែ ។ ២ – ឈ្មោះ ឃីម ភារម្យ ភេទប្រុស អាយុ២៨ឆ្នាំ ( សន្តិសុខផ្សារអូឬស្សី) បច្ចុប្បន្នស្នាក់នៅផ្ទះលេខ២៦ ផ្លូវលេខ១៦៨ សង្កាត់អូរឫស្សីទី១ ខណ្ឌ៧ មករា រាជធានីភ្នំពេញ។ ក្រុមគ្រូពេទ្យក្រសួងសុខាភិបាលបានបញ្ជូនទៅព្យាបាលនៅសណ្ឋាគេ Grat Duke ស្ថិតនៅផ្លូវម៉ៅសេទុង សង្កាត់ទំនប់ទឹក ខណ្ឌបឹងកេងកង រាជធានីភ្នំពេញ ។ ៣ – ឈ្មោះ ម៉ា សុខុម ភេទប្រុស ( សន្តិសុខផ្សារអូឬស្សី ) បច្ចុប្បន្នស្នាក់នៅផ្ទះលេខ១៨C ( បុរីមង្គលភ្នំពេញ ) សង្កាត់ទួលសង្កែ ខណ្ឌឫស្សីកែវ រាជធានីភ្នំពេញ ៕ រក្សាសិទ្ធិដោយ : ចេស្តារ | 2021-04-03T15:57:06+07:00 | cen.com.kh | https://cen.com.kh/archives/317266.html |
4a21e580-7adc-40fc-8037-aa2297d1741c | ករណីស្លាប់បុរសជនជាតិកូរ៉េ អាយុ ៤៨ ឆ្នាំ ដោយសារ ជំងឺកូវីដ-១៩ | ភ្នំពេញ ៖ ក្រសួងសុខាភិបាលបានឲ្យថា យោងតាមរបាយការណ៍ពីមណ្ឌលសុខភាពចាក់អង្រែ បានឱ្យដឹងថា បុរសជនជាតិកូរ៉េ អាយុ ៤៨ឆ្នាំ ដែល រស់នៅ BELLA VITA APARTEMENT St. 51 បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី០២ ខែ មេសា ឆ្នាំ២០២១ វេលាម៉ោង ១៣:៣០នាទីរសៀល។ បុរសខាងលើ បានចូលពិនិត្យជំងឺនៅមន្ទីរពេទ្យមិត្តភាពកម្ពុជា-ចិនព្រះកុសមៈ នៅថ្ងៃទី៣១ ខែមីនា ឆ្នាំ ២០២១ ប្រហែលម៉ោង ១១និង៣០នាទី។ នៅថ្ងៃដដែលនេះ ដោយលទ្ធផលនៃការវិភាគវត្ថុសំណាករបស់គាត់ ទទួលបានពីមន្ទីរពិសោធន៍ជាតិសុខភាពសាធារណៈ បញ្ជាក់ថាមាន វិជ្ជមានវីរុសកូវីដ-១៩ អ្នកជំងឺ ត្រូវបាន បញ្ជូនពីមន្ទីរពេទ្យមិត្តភាពកម្ពុជា-ចិនព្រះកុសមៈ ទៅព្យាបាលនៅមណ្ឌលសុខភាពចាក់អង្រែនៅថ្ងៃដដែល វេលាម៉ោង ២១និង១៥នាទីយប់។ ដោយសារអ្នកជំងឺ មានស្ថានភាពធ្ងន់ធ្ងរ តាំងពីចូលសម្រាកពេទ្យដំបូងមកហើយ នោះ ក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះតាមបច្ចេកទេស តែសភាពជំងឺកាន់តែធ្ងន់ធ្ងរឡើងៗ តម្រូវឱ្យក្រុមគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែនៅតែមិនអាចជួយសង្គ្រោះអ្នកជំងឺបាន ហើយគាត់ក៏បានស្លាប់បាត់បង់ជីវិតនៅថ្ងៃទី០២ ខែមេសា ឆ្នាំ២០២១ វេលាម៉ោង ១៣និង៣០នាទីរសៀល។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិកូរ៉េ អាយុ ៤៨ឆ្នាំ ខាងលើនេះ បានស្លាប់បាត់បង់ជីវិត ដោយសារវិបត្តិផ្លូវដង្ហើមធ្ងន់ធ្ងរ និងរលាកសួតទាំងសងខាងធ្ងន់ធ្ងរបណ្តាលមកពីវីរុសកូវីដ -១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀម ក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយ៖ចេស្តារ | 2021-04-03T15:47:29+07:00 | cen.com.kh | https://cen.com.kh/archives/317260.html |
b3cdd813-6b44-4a7e-9b3d-80f2275fe7a4 | នាយករដ្ឋមន្រ្តីវៀតណាម ផ្ញើលិខិតសួរសុខទុក្ខសម្តេចតេជោ ហ៊ុន សែន ហើយចូលរួមបរិច្ចាគ២០ម៉ឺនដុល្លារ ដើម្បីរួមចំណែកប្រយុទ្ធប្រឆាំងជំងឺកូវីឌ១៩ នៅកម្ពុជា (Video inside) | លោក ង្វៀង សួនហ៊្វុក នាយករដ្ឋមន្រ្តីវៀតណាម បានផ្ញើលិខិតមួយ សួរសុខទុក្ខ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បន្ទាប់ពីប្រទេសកម្ពុជា ទទួលរងនូវការរីករាលដាលជំងឺកូវីដ១៩ នៅក្នុងសហគមន៍យ៉ាងខ្លាំងក្លា។ តាមរយៈសារលិខិតសួរសុខទុក្ខ ដែលបណ្តាញព័ត៌មាន Fresh News ទទួលបាននៅថ្ងៃទី០៣ ខែមេសា ឆ្នាំ២០២១នេះ លោកនាយករដ្ឋមន្រ្តីវៀតណាម ក៏បានចូលរួមបរិច្ចាគ២០ម៉ឺនដុល្លារ ជូនរាជរដ្ឋាភិបាលកម្ពុជា ដើម្បីរួមចំណែកប្រយុទ្ធប្រឆាំងជំងឺកូវីឌ១៩ នៅក្នុងប្រទេសផងដែរ។ ក្នុងសារលិខិតរបស់ លោក ង្វៀង សួនហ៊្វុក ចុះថ្ងៃទី៣១ ខែមីនា ឆ្នាំ២០២១ បានបញ្ជាក់ថា៖ ។ លោកអះអាងថា វៀតណាមបានវាយតម្លៃខ្ពស់ចំពោះ គ្រប់វិធានការដ៏ម៉ឹងម៉ាត់របស់កម្ពុជា ក្នុងការបង្ការ និងទប់ស្កាត់ជំងឺរាតត្បាតនេះ ជាពិសេសនៅតាមតំបន់ព្រំដែនដែលមានការវិវត្តស្មុគស្មាញ។ លោកបានថ្លែងអំណរគុណចំពោះការយកចិត្តទុកដាក់ និងការជួយឧបត្ថម្ភពីសំណាក់សម្តេចតេជោ និងស្ថាប័ននានារបស់កម្ពុជា ចំពោះសហគមន៍ជនជាតិវៀតណាម ដែលកំពុងសិក្សា និងធ្វើការនៅកម្ពុជា។ លោកនាយករដ្ឋមន្រ្តី វៀតណាម បានបញ្ជាក់បន្ថែមដូច្នេះថា៖ ។ លោកនាយករដ្ឋមន្រ្តីវៀតណាម បានបង្ហាញនូវជំនឿយ៉ាងមុតមាំថា ក្រោមការដឹកនាំរបស់សម្តេចតេជោ កម្ពុជានឹងគ្រប់គ្រងបាននូវការរីករាលដាលក្នុងពេលឆាប់ៗ និងនាំមកនូវស្ថិរភាពជូនប្រជាបលរដ្ឋ។ លោកបានជូនពរសម្តេចតេជោ ហ៊ុន សែន ឱ្យបន្តជោគជ័យបន្ថែមទៀត នាពេលខាងមុខ។ សូមបញ្ជាក់ថា គិតត្រឹមព្រឹកម្សិលមិញនេះ កម្ពុជាបានរកឃើញអ្នកឆ្លងជំងឺកូវីដ១៩ សរុប ២,៥៤៦នាក់ ដែលក្នុងនោះអ្នកជំងឺ១៦នាក់បានស្លាប់ ខណៈ១,២៥៦នាក់ ត្រូវបានព្យាបាលជាសះស្បើយ និង អ្នកកំពុងសម្រាកព្យាបាលជំងឺមានចំនួន ១,២៧០នាក់៕ | 2021-04-03T15:14:00+07:00 | freshnewsasia.com | https://m.freshnewsasia.com/index.php/en/localnews/191916-2021-04-03-01-14-42.html |
5c974cf7-41b2-4745-afa7-85704c0f82ee | អាជ្ញាធរខណ្ឌទាំង១៤ ឃាត់យានយន្តជាង៣០គ្រឿង ក្នុងយប់ទី១ នៃការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាល ជំងឺកូវីដ-១៩ នៅក្នុងភូមិសាស្រ្តរាជធានី | ភ្នំពេញ ៖ អនុវត្តតាមសេចក្ដីសម្រេច ស្តីពីការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាលជំងឺកូវីដ-១៩ របស់អាជ្ញាធររាជធានីភ្នំពេញ កាលពីរាត្រីថ្ងៃទី០២ មេសានេះ ឃើញថា គ្រប់កម្លាំងគណៈបញ្ជាការឯកភាពខណ្ឌទាំង១៤ បានបំពេញការងាររបស់ខ្លួនយ៉ាងសកម្មបំផុត ហើយក្នុងខណ្ឌទាំង១៤នេះ មានតែខណ្ឌទួលគោក និងខណ្ឌពោធិ៍សែនជ័យ ដែលឃាត់យកយានយន្តទៅរក្សាទុក នោះ ឃាត់បានយានយន្តជាង៣០គ្រឿង បញ្ជូនមករក្សាទុកនៅអធិការរដ្ឋានខណ្ឌ និងបានឱ្យអ្នកបើកបរទៅធ្វើចត្តាឡីស័កនៅផ្ទះ។ ដើម្បីក្កាប់បានសភាពការណ៍ទូទៅក្នុងរាជធានីភ្នំពេញ ដែលចាប់ផ្ដើមអនុវត្តវិធានការរដ្ឋបាលរបស់រដ្ឋបាលរាជធានីភ្នំពេញ រយះពេល១៤ថ្ងៃពីថ្ងៃទី១មេសាដល់ថ្ងៃ១៤មេសានោះ លោកឃួង ស្រេង អភិបាលរាជធានីភ្នំពេញ និងជាប្រធានគណៈបញ្ជាការឯកភាពរដ្ឋបាលរាជធានីភ្នំពេញ កាលពីរាត្រីថ្ងៃទី០២ខែមេសានេះដែរ ក៏បានចុះធ្វើការត្រួតពិនិត្យនៅតាមទីតាំង របស់គណៈបញ្ជាការឯកភាពខណ្ឌនីមួយៗ នៅទូទាំងរាជធានីភ្នំពេញ ដើម្បីធ្វើការនាំណែឱ្យអាជ្ញាធរ និងកងកម្លាំងទាំងអស់ អនុវត្តការងារឱ្យមានប្រសិទ្ធភាព តាមសេចក្ដីសម្រេច ស្តីពីការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាលជំងឺកូវីដ-១៩ របស់អាជ្ញាធររាជធានីភ្នំពេញ ដោយចាប់ពីថ្ងៃទី០១ខែមេសាឆ្នាំ២០២១ ដល់ថ្ងៃទី១៤ មេសា ចាប់ផ្ដើមពីម៉ោង៨យប់រហូតដល់ម៉ោង៥ភ្លឺ។ លោកឃួង ស្រេង អភិបាលរាជធានីភ្នំពេញ បានចុះត្រួតពិនិត្យគោលដៅ កាលពីរាត្រីថ្ងៃទី០២ មេសារនេះ គឺបានចុះទៅគោលដៅនៃខណ្ឌ ដូនពេញ ខណ្ឌឬស្សីកែវ បន្តទៅខណ្ឌជ្រោយចង្វា ទើបលោកត្រឡប់មកចាំបញ្ជានៅទីបញ្ជាការស្រាលនៅសាលារាជធានីភ្នំពេញ។ ក្នុងការចុះពិនិត្យនោះលោកឃួង ស្រេងបានធ្វើការណែនាំទៅអាជ្ញាធរខណ្ឌ និងកម្លាំងចម្រុះចំណុះឲ្យគណៈបញ្ជាការខណ្ឌ ត្រូវពិនិត្យជាក់ស្ដែង បើបងប្អូនប្រជាពលរដ្ឋដែលធ្វើដំណើរតាមដងផ្លូវ ជាប្រជាពលរដ្ឋដែលមកពីបំពេញការងារក្នុងគោលបំណងទៅផ្ទះវិញ សូមឱ្យពួកគាត់បង្ហាញ កាតសម្គាល់ខ្លួនដែលចេញដោយក្រុមហ៊ុន រួចអោយពួកគាត់ទៅចុះ និងត្រូវណែនាំឲ្យពួកគាត់បានយល់សេចក្ដីសម្រេច ស្តីពីការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាលជំងឺកូវីដ-១៩ បើមិនចាំបាច់កុំធ្វើដំណើរពេលយប់។ គួរបញ្ជាក់ថា៖ យោងតាមសេចក្ដីរាយការណ៍របស់មន្ត្រីរដ្ឋបាលរាជធានីភ្នំពេញថា ៖ក្នុងខណ្ឌទាំង១៤ក្នុងមួយខណ្ឌមានដាក់គោលដៅចំនួន២កន្លែង ដែលដឹកនាំដោយអភិបាលខណ្ឌ ជាប្រធានគណៈបញ្ជាការឯកភាពរដ្ឋបាលខណ្ឌនីមួយៗផ្ទាល់តែម្ដង។ ជាក់ស្ដែងនាយប់ថ្ងៃទី០២ ខែមេសា ឆ្នាំ២០២១ កម្លាំងគណៈបញ្ជាការឯកភាពខណ្ឌពោធិ៍សែនជ័យ ដឹកនាំដោយលោក ហែម ដារិទ្ធិ អភិបាលខណ្ឌពោធិ៍សែនជ័យ បានអនុវត្តតាម សេចក្ដីសម្រេច ស្តីពី ការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាល ជំងឺកូវីដ១៩ ដោយ រដ្ឋបាលខណ្ឌពោធិ៍សែនជ័យ បានដាក់ចេញ នូវគោលដៅប្រចាំការមាន២គោលដៅ និងកម្លាំងចល័តនៅក្នុងមូលដ្ឋានខណ្ឌពោធិ៍សែនជ័យ ក្នុងនោះ ទី១ គោលដៅ វិទ្យាល័យជម្ពូវ័ន ស្ថិតនៅសង្កាត់ចោមចៅទី៣ ដែលមានលោក ព្រាប ម៉ាណែល អភិបាលរងខណ្ឌ ជាប្រធានប្រចាំការ ដែលមានកម្លាំងសរុបចំនួន ២៤នាក់ ។ ទី២ គោលដៅ ក្បែរក្រុមហ៊ុន ហុងដា ផ្លូវចោមចៅ សង្កាត់ចោមចៅទី១ ដែលមានលោក អុិត ជំនិត អភិបាលរងខណ្ឌ ជាប្រធានប្រចាំការ ដែលមានកម្លាំងសរុបចំនួន២៩នាក់ និង កម្លាំងចល័ត ដឹកនាំដោយលោក ប៉ាង លីដា អភិបាលរងខណ្ឌ ដែលមានកម្លាំងសរុប ១៤នាក់ ។ ដោយកម្លាំងទាំងអស់ចុះនៅតាមគោលដៅទាំង២ខាងលើ ចាប់ផ្តើមប្រតិបត្តិការចាប់ពីម៉ោង ២០ (ម្ភៃ) ។ យប់នោះនៅគោលដៅផ្លូវចោមចៅ ឬផ្លូវវេងស្រេង បានដកហូតម៉ូតូចំនួន១៣គ្រឿង មករក្សាទុកជាបណ្តោះ អាសន្ន នៅអធិការនគរបាលខណ្ឌ។ ក្រៅពីនេះ មានតែរថយន្តធំៗ រថយន្តដឹកទំនិញ បងប្អូនអញ្ជើញមកពេទ្យ រថយន្តរបស់អង្គទូត អង្គការ និងបងប្អូនកម្មករ កម្មការិនី ដែលចេញមកពីបំរើការងារ មានកាតនិងលិខិតស្នាមត្រឹមត្រូវ បានអនុញ្ញាតឲ្យធ្វើចរាចរណ៍ជាធម្មតា។ ចំណែកនៅក្នុងមូលដ្ឋានខណ្ឌទួលគោកវិញ កម្លាំងគណៈបញ្ជាការឯកភាពខណ្ឌ ក៏បានដាក់គោលដៅ២គោលដៅ ដើម្បី អនុវត្តតាមសេចក្ដីសម្រេច ស្តីពីការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាលជំងឺកូវីដ-១៩នេះដែរ ។ ជាលទ្ធផល ត្រួតពិនិត្យ កម្លាំងបានឃាត់ម៉ូតូបានចំនួន១៦គ្រឿង ឃាត់រថយន្តបានចំនួន៤ គ្រឿង ។ សរុបចំនួន២០ គ្រឿងយកមករក្សាទុកនៅអធិកាដ្ឋាននគរបាលខ ណ្ឌទួលគោកជាបណ្តោះអាសន្ន។ អាជ្ញាធរខណ្ឌឬស្សីកែវ ក្នុងការអនុវត្តការងារដូចគ្នាខាងលើ គឺមិនបានដកហូតមធ្យោបាយមករក្សាទុក និងម្ចាស់យានយន្តមកចត្តាឡីស័កនៅផ្ទះទេ ហើយនៅបណ្តាខណ្ឌផ្សេងៗទៀតក៏មិនបានដកហូតមធ្យោបាយ មករក្សាទុកនិងឱ្យម្ចាស់យានយន្តទៅធ្វចត្តាឡីស័កនៅផ្ទះដែរ គឺកម្លាំងសមត្ថកិច្ច គ្រាន់តែចុះផ្សាយសារាចរណែនាំឱ្យបងប្អូនអនុវត្តវត្តបើគ្មានការចាំបាច់កុំចេញក្រៅផ្ទះ បើចេញត្រូវមានលិខិតបញ្ជាក់ពីក្រុមហ៊ុនឬស្ថាប័នរបស់ខ្លួន ។ ចំណែករថយន្តធំៗ រថយន្តដឹកទំនិញ បងប្អូនអញ្ជើញមកពេទ្យរថយន្តរបស់អង្គទូតអនុញ្ញាតឲ្យធ្វើចរាចរណ៍ជាធម្មតា។ ចំណែកខណ្ឌដង្កោវិញគណៈបញ្ជាការបញ្ជាការឯកភាពរដ្ឋបាលខណ្ឌដង្កោ ដឹកនាំដោយលោកស្រី គឹម ញឹប អភិបាលខណ្ឌ និងប្រធានគណៈបញ្ជាការឯកភាពរដ្ឋបាលខណ្ឌដង្កោ បានដាក់គោលដៅអនុវត្តវិធានការរដ្ឋបាលជាបណ្ដោះអាសន្ន នូវការធ្វេីចរាចរណ៍ក្នុងភូមិសាស្រ្តខណ្ឌដង្កោ នៅយប់ថ្ងៃទី០២ ខែមេសា ឆ្នាំ២០២១ នៅម៉ោង ២០និង០០នាទី ។ ដោយឡែកគណៈបញ្ជាការឯកភាពខណ្ឌចំការមន ដឹកនាំដោយលោក ថេង សុថុល អភិបាលខណ្ឌចំការមន និងជាប្រធានគណៈបញ្ជាការឯកភាពខណ្ឌចំការមន បានបន្តចុះល្បាត និងអនុវត្តតាមខ្លឹមសារសេចក្ដីសម្រេចលេខ ០៦៨/២១ សសរ ចុះថ្ងៃទី០១ ខែមេសា ឆ្នាំ២០២១ របស់រដ្ឋបាលរាជធានីភ្នំពេញ ស្ដីពីការអនុវត្តវិធានការរដ្ឋបាលជាបណ្ដោះអាសន្ន ដើម្បីទប់ស្កាត់ការរីករាលដាលជំងឺកូវីដ-១៩ ជូនប្រជាពលរដ្ឋ និងម្ចាស់អាជីវកម្ម នៅក្នុងមូលដ្ឋានខណ្ឌចំការមន៕ រក្សាសិទ្ធិដោយ៖បញ្ញាស័ក្តិ | 2021-04-03T15:10:34+07:00 | cen.com.kh | https://cen.com.kh/archives/317215.html |
69115701-a864-4e55-9ff6-75fef85372d7 | នាយករដ្ឋមន្រ្តីវៀតណាម ផ្ញើលិខិតសួរសុខទុក្ខសម្តេចតេជោ ហ៊ុន សែន ហើយចូលរួមបរិច្ចាគ២០ម៉ឺនដុល្លារ ដើម្បីរួមចំណែកប្រយុទ្ធប្រឆាំងជំងឺកូវីដ១៩ នៅកម្ពុជា | ភ្នំពេញេ ៖ លោក ង្វៀង សួនហ៊្វុក នាយករដ្ឋមន្រ្តីវៀតណាម បានផ្ញើលិខិតមួយ សួរសុខទុក្ខ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បន្ទាប់ពីប្រទេសកម្ពុជា ទទួលរងនូវការរីករាលដាលជំងឺកូវីដ១៩ នៅក្នុងសហគមន៍យ៉ាងខ្លាំងក្លា។ តាមរយៈសារលិខិតសួរសុខទុក្ខ ដែលបណ្តាញព័ត៌មាន ទទួលបាននៅថ្ងៃទី០៣ ខែមេសា ឆ្នាំ២០២១នេះ លោកនាយករដ្ឋមន្រ្តីវៀតណាម ក៏បានចូលរួមបរិច្ចាគ២០ម៉ឺនដុល្លារ ជូនរាជរដ្ឋាភិបាលកម្ពុជា ដើម្បីរួមចំណែកប្រយុទ្ធប្រឆាំងជំងឺកូវីឌ១៩ នៅក្នុងប្រទេសផងដែរ។ ក្នុងសារលិខិតរបស់ លោក ង្វៀង សួនហ៊្វុក ចុះថ្ងៃទី៣១ ខែមីនា ឆ្នាំ២០២១ បានបញ្ជាក់ថា៖ «ជំងឺរាតត្បាតកូវីដ១៩ បាន និងកំពុងជះឥទ្ធិពលដ៏ធ្ងន់ធ្ងរដល់គ្រប់ប្រទេសលើសកលលោក។ នាពេលកន្លងមក កម្ពុជា និងវៀតណាម បានខិតខំ និងដាក់ចេញនូវវិធានការគ្រប់គ្រង ប្រកបដោយប្រសិទ្ធភាពជាច្រើន ព្រមទាំងបានចែករំលែក និងសហការគ្នាយ៉ាងជិតស្និទ្ធក្នុងគ្រាលំបាកនេះ។ ប៉ុន្តែស្ថានភាពនាថ្មីៗនេះ កំពុងមានការវិវត្តយ៉ាងស្មុគស្មាញដែលទាមទារឱ្យគ្រប់ប្រទេសទាំងកម្ពុជា និងវៀតណាម ចាំបាច់ត្រូវខិតខំប្រឹងប្រែងខ្លាំងជាងមុន និងបង្កើនសាមគ្គីភាពដ៏ជិតស្និទ្ធកាន់តែខ្លាំងថែមទៀត ដើម្បីឆ្លើយតប និងយកឈ្នះជំងឺរាតត្បាតនេះ»៕ រក្សាសិទ្ធិដោយ៖បញ្ញាស័ក្តិ | 2021-04-03T09:31:10+07:00 | cen.com.kh | https://cen.com.kh/archives/317126.html |
74909aad-a58d-450d-8020-d8897840f15e | ធ្លាយដល់សង្កាត់ផ្សារដើមគ ! ក្រុមគ្រូពេទ្យចុះយកអ្នកជំងឺកូវីដ-១៩ នៅយប់មិញ | ក្រុមគ្រូពេទ្យមន្ទីរពេទ្យបង្អែកចតុមុខ បានចុះយកអ្នកជំងឺកូវីដ-១៩ ម្នាក់ នៅចំណុចផ្ទះជាន់ទី១ លេខ៥៤BE1 ផ្លូវ៣២៦ សង្កាត់ផ្សារដើមគ នៅយប់ថ្ងៃសុក្រ ទី០២ ខែមេសា ឆ្នាំ២០២១ ដោយមានការសម្របសម្រួលពី គណៈបញ្ជាការឯកភាពខណ្ឌ ។ អ្នកជំងឺកូវីដ-១៩ ដែលក្រុមគ្រូពេទ្យចុះយកនេះ ជាប្រុសជនជាតិខ្មែរ អាយុ៥២ឆ្នាំ នៅចំណុចផ្ទះជាន់ទី១ លេខ៥៤BE1 ផ្លូវ៣២៦ ភូមិ៥ សង្កាត់ផ្សារដើមគរ ខណ្ឌទួលគោក រាជធានីភ្នំពេញ។ បច្ចុប្បន្នទីតាំងខាងលើគណៈបញ្ជាការឯកភាព សម្រេចបិទជាបណ្តោះអាសន្នហាមចេញចូលរង់ចាំយកសំណាកអ្នកពាក់ព័ន្ធ៕ | 2021-04-03T09:15:17+07:00 | kbnnews.com | https://kbn.news/archives/215257 |
b85806db-2d2b-4264-a681-83eeb76fad1a | នៅចាំទេ! កុមារាកើតជំងឺកូវីដ១៩ នាំឱ្យផ្ទុះការរំជួលចិត្តអាណិតអាសូរបានជាសះស្បើយវិញហើយ | កុមារាអាយុ ៦ឆ្នាំម្នាក់ ដែលកើតជំងឺកូវីដ១៩ ហើយនាំឲ្យផ្ទុះនូវការរំជួលចិត្តអាណិតអាសូរលើរូបគេនោះ ពេលនេះបានព្យាបាលជា និងអនុញ្ញាតឱ្យចេញពីកន្លែងព្យាបាលនៅសណ្ឋាគារ Great Duke វិញហើយ។ យោងតាមហ្វេសប៊ុករបស់អនុគណ:កម្មការស្រាវជ្រាវកូវីដ១៩បានឲ្យដឹងថា ” អូនជាហើយ! YESSSS!! សូមអបអរសាទរ អូនតូច និងបងស្រី ដែលបានបានជាសះស្បើយពី ជំងឺកូវីដ ១៩ និងត្រូវបានអនុញ្ញាតអោយចេញពីមន្ទីរពេទ្យ។ សូមបញ្ជាក់ថា កុមារាអាយុ ៦ឆ្នាំខាងលើនេះ ត្រូវបានរកឃើញថា កើតជំងឺកូវីដ១៩ នៅថ្ងៃទី១៩ ខែមីនា ឆ្នាំ២០២១។ រូបភាពក្រុមគ្រូពេទ្យចុះយកកុមាររូបនេះទៅព្យាបាល និងសកម្មភាពកុមារកាន់សម្ភារផ្សេងៗដើរឡើងរថយន្តពេទ្យនាពេលនោះ បានធ្វើឱ្យផ្ទុះនូវការអាណិតអាសូរជាខ្លាំងពីមហាជនលើបណ្តាញសង្គម៕ | 2021-04-03T08:30:44+07:00 | kbnnews.com | https://kbn.news/archives/215227 |
eea17c1b-3a81-4330-b8c2-01a237c41393 | កុមារដែលធ្វើឲ្យគេរំជួលចិត្តអាណិតលើកដំបូង បានជាសះស្បើយពីជំងឺកូវីដ-១៩ហើយ ម្ដាយរបស់គេក៏ជាដែរ | ភ្នំពេញ ៖ ជាសះស្បើយទាំងពីរនាក់ម្ដាយ និងកូនតែម្ដង នាំឲ្យការរំជួលចិត្តក្ដីទុក្ខពីមុន ប្រែមកជាត្រេកឡើងវិញ គឺ កុមារា អាយុ៦ឆ្នាំម្នាក់ និងម្ដាយរបស់គេ ដែលកើតជំងឺកូវីដ-១៩ ពេលនេះ ត្រូវបានព្យាបាលជា សះស្បើយឡើងវិញ និងត្រូវបានអនុញ្ញាតឱ្យចេញពីមន្ទីរព្យាបាល Great Duke ទៅកាន់លំនៅឋានវិញរួចរាល់ហើយ នៅក្នុងទឹកដីខណ្ឌឫស្សីកែវ កាលពីយប់ថ្ងៃទី០២ ខែមេសា ឆ្នាំ២០២១។ អ្នកទាំងពីរនេះ បានបង្ហាញលិខិតអនុញ្ញាត បញ្ជាក់ថា ពួកគាត់បានជាសះស្បើយឡើងវិញហើយ , បើយោងតាមលិខិតអនុញ្ញាតរបស់គ្រូពេទ្យ បានបញ្ជាក់ថា ស្ត្រីជាម្តាយ និងកុមារាអាយុ ៦ឆ្នាំ រូបនេះ ត្រូវបានតេស្តអវិជ្ជមានកូវីដ-១៩ ចំនួន ២ដង នៅវិទ្យាស្ថានប៉ាស្ទ័រ។ បើទោះបីជាយ៉ាងណា ពួកគេតម្រូវឱ្យធ្វើចត្តាឡីស័កនៅផ្ទះរយៈពេល១៤ថ្ងៃទៀត ដើម្បីតាមដានសុខភាព។ គួរបញ្ជាក់ថា កុមារា អាយុ៦ឆ្នាំ និងស្ត្រីជាម្ដាយ ខាងលើនេះ ត្រូវបានរកឃើញថា កើតជំងឺកូវីដ-១៩ នៅថ្ងៃទី១៩ ខែមីនា ឆ្នាំ២០២១៕ រក្សាសិទ្ធិ : ពិសិដ្ឋ CEN | 2021-04-03T08:07:27+07:00 | cen.com.kh | https://cen.com.kh/archives/317115.html |
affdff47-1e39-4ed6-b8ad-dce776ea60cb | ប្រទេសឥណ្ឌាមានករណីជំងឺកូវីដថ្មីប្រចាំថ្ងៃជាង៨ម៉ឺន | ក្រសួងសុខាភិបាលប្រទេសឥណ្ឌាកាលពីថ្ងៃសុក្របានរាយការណ៍ថា មានការឆ្លងថ្មីនៃជំងឺកូវីដ ចំនួន ៨១.៤៦៦ ករណី ក្នុងរយៈពេល ២៤ ម៉ោង។ នេះជាតួលេខឆ្លងប្រចាំថ្ងៃខ្ពស់បំផុតរបស់ប្រទេសនេះ ក្នុងរយៈពេល ៦ ខែកន្លងមក។ ករណីឆ្លងថ្មីនេះមានច្រើនជាងគេនៅរដ្ឋ Maharashtra នៅភាគខាងលិច គឺមាន ៤៣.១៨៣ នាក់។ប្រទេសឥណ្ឌាមានករណីឆ្លងជំងឺកូវីដ ១២,៣ លានករណី។ មានតែសហរដ្ឋអាមេរិកនិងប្រេស៊ីលទេ ដែលមានករណីឆ្លងច្រើនជាងឥណ្ឌា។ ស.រ.អា. មាន ៣០,៥ លានករណី និងប្រេស៊ីលមាន ១២,៨ លានករណី។ នោះបើយោងតាមមជ្ឈមណ្ឌលតាមដានវីរុសកូរ៉ូណារបស់សាកលវិទ្យាល័យ Johns Hopkins (Johns Hopkins Coronavirus Resource Center)។ របាយការណ៍របស់មជ្ឈមណ្ឌលតាមដានវីរុសកូរ៉ូណារបស់សាកលវិទ្យាល័យ Johns Hopkins ឲ្យដឹងថា នៅទូទាំងពិភពលោកមានអ្នកឆ្លងជាង ១២៩,៦ លាននាក់។ នៅក្នុងទីក្រុងធំបំផុតនៅប្រេស៊ីល ផ្នូរខ្មោចចាស់ត្រូវគេគាស់ ដើម្បីបញ្ចុះសាកសពជនរងគ្រោះថ្មីបំផុតនៃវីរុសនេះ។ រដ្ឋបាលចំណីអាហារនិងឱសថស.រ.អា. បាននិយាយកាលពីថ្ងៃព្រហស្បតិ៍ថា ក្រុមហ៊ុនផលិតវ៉ាក់សាំង Moderna នឹងត្រូវបានអនុញ្ញាតឲ្យដាក់វ៉ាក់សាំងកូវីដចំណុះ ១៥ ដូស ក្នុងកូនដប ដែលក្រុមហ៊ុនឱសថនេះបានដាក់ត្រឹមតែ ១០ ដូសប៉ុណ្ណោះកន្លងមក។ ក្រុមហ៊ុន Moderna បាននិយាយនៅក្នុងសេចក្តីថ្លែងការណ៍មួយ នៅលើគេហទំព័ររបស់ខ្លួនថា ដបថ្នាំចំណុះ «១៥ដូស នឹងចាប់ផ្តើមដឹកជញ្ជូននៅប៉ុន្មានសប្តាហ៍ខាងមុខនេះ»៕ | 2021-04-03T07:00:00+07:00 | khmer.voanews.com | https://khmer.voanews.com/a/india-has-over-80000-new-daily-covid-cases/5838627.html |
ac8a9155-9e30-4dd2-91d9-f173dd72c175 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ នៅទូទាំងប្រទេស កើនដល់ចំនួន ៣២៩,៤៣៧នាក់ គិតត្រឹមថ្ងៃទី០២ ខែមេសា | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី០២ ខែមេសា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស សរុបទាំងអស់ចំនួន៖ ៣២៩,៤៣៧នាក់។ | 2021-04-03T06:43:00+07:00 | freshnewsasia.com | https://m.freshnewsasia.com/index.php/en/localnews/191907-2021-04-02-16-43-37.html |
0833841d-e9ff-470f-b03b-131ddec822ff | អភិបាលខេត្តត្បូងឃ្មុំ បញ្ជាឲ្យបិទការចេញ-ចូលភូមិមួយនៅក្នុងស្រុកពញាក្រែក ក្រោយមានអ្នកឆ្លងជំងឺកូវីដ១៩ | លោក ជាម ច័ន្ទសោភ័ណ្ឌ អភិបាលខេត្តត្បូងឃ្មុំ នៅថ្ងៃទី០២ ខែមេសា ឆ្នាំ២០២១នេះ បានបញ្ជាឲ្យបិទការចេញចូល បណ្ដោះអាសន្នភូមិឡ ស្ថិតក្នុងឃុំកោងកាង ស្រុកពញាក្រែក ខេត្តត្បូងឃ្មុំ ក្រោយរកឃើញមានអ្នកឆ្លងជំងឺកូវីដ១៩ជាបន្ដបន្ទាប់។ លិខិតរបស់លោក ជាម ច័ន្ទសោភ័ណ្ឌ ដែលបណ្ដាញព័ត៌មាន Fresh News ទទួលបានបញ្ជាក់ថា ការសម្រេចបិទភូមិមួយនេះ គឺដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។ ភូមិមួយនេះត្រូវបិទបណ្ដោះអាសន្ន ចាប់ពីថ្ងៃទី០២ ខែមេសានេះ រហូតមានការជូនដំណឹងថ្មី។ គួរជម្រាបថា ខេត្តត្បូងឃ្មុំ រកឃើញករណីវិជ្ជមានកូវីដ១៩ ចំនួន០៣ករណីថ្មីបន្ថែមទៀត លើស្ត្រីឈ្មោះ អុន ចាន់ឌី ព្រមទាំងកូនស្រីចំនួន ០២នាក់ រស់នៅភូមិឡ ឃុំកោងកាង ស្រុកពញាក្រែក ជាទីតាំងដែលអាជ្ញាធរបានបិទ។ ចំពោះប្រជាពលរដ្ឋនៅភូមិឡ ឃុំកោងកាង ស្រុកពញាក្រែក ខេត្តត្បូងឃ្មុំ ចំនួន៣១នាក់ ស្រី២៦នាក់ ដែលមានការពាក់ព័ន្ធប៉ះពាល់ជាមួយ អ្នកកើតជំងឺកូវីដ១៩ ទាំង៣នាក់ខាងលើ ត្រូវបានក្រុមគ្រូពេទ្យ នៃមន្ទីរសុខាភិបាលខេត្តត្បូងឃ្មុំ យកមកធ្វើចត្ដាឡីស័កតាមចំនួនកំណត់ ដើម្បីទប់ស្កាត់ការឆ្លងរីករាលដាលជំងឺកូវីដ១៩ នារសៀលថ្ងៃទី០២ ខែមេសា ឆ្នាំ២០២១នេះ៕ | 2021-04-03T06:03:00+07:00 | freshnewsasia.com | https://m.freshnewsasia.com/index.php/en/localnews/191906-2021-04-02-16-03-28.html |
af3f39e0-0b78-48be-8f8f-99c964b78e22 | ក្រសួងធម្មការ និងសាសនា ណែនាំបន្ថែមពីវិធានការបង្ការ និងគ្រប់គ្រងការរាតត្បាតជំងឺកូវីដ១៩ តាមវត្តអារាម និងវិហារសាសនា ក្នុងឱកាសថ្ងៃឈប់សម្រាកបុណ្យចូលឆ្នាំថ្មី | លោក ឈិត សុខុន រដ្ឋមន្ត្រីក្រសួងធម្មការ និងសាសនា នៅថ្ងៃទី០២ ខែមេសានេះ បានចេញសេចក្តីណែនាំបន្ថែម ពីវិធានការបង្ការ និងទប់ស្កាត់ការ រាតត្បាតនៃជំងឺកូវីដ-១៩ តាមបណ្តាវត្តអារាម និងវិហារសាសនាផ្សេងៗ ក្នុងឱកាសឈប់សម្រាក ពិធីបុណ្យចូលឆ្នាំថ្មីប្រពៃណីជាតិខ្មែរ ចាប់រយៈពេល៣ថ្ងៃ ចាប់ពី ថ្ងៃទី១៤ ១៥ និង១៦ ខែមេសា ឆ្នាំ២០២១។ ក្រសួងបញ្ជាក់ថា នៅក្នុងឆ្នាំ២០២១នេះ ដោយសារការឆ្លងរាតត្បាតនៃជំងឺកូវីដ-១៩ ក្នុង «ព្រឹត្តិការណ៍សហគមន៍ ២០កុម្ភៈ ២០២១» នៅមិនទាន់មានការធូរស្បើយ និងអនុលោមតាមសារាចរណែនាំ របស់រាជរដ្ឋាភិបាល ស្តីពីវិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ ក្នុងឱកាសឈប់សម្រាក ក្នុងពិធីបុណ្យចូលឆ្នាំខ្មែរប្រពៃណីជាតិ ក្រសួងសូមក្រើនរំលឹក ឱ្យមានការយកចិត្តទុកដាក់ អនុវត្តនូវបណ្តាវិធានការ ដែលដាក់ចេញដោយរាជរដ្ឋាភិបាល និងក្រសួងសុខាភិបាល ក្នុងការទប់ស្កាត់ការឆ្លងរាតត្បាតនៃជំងឺកូវីដ-១៩ និងសូមណែនាំបន្ថែមដូចខាងក្រោម៖ ១៖ រាល់កិច្ច ឬពិធីសាសនា នៅតាមវត្តអារាម ត្រូវធ្វើឡើងតាមការកំណត់របស់អាជ្ញាធរមានសមត្ថកិច្ច។ ២៖ គ្រប់វត្តអារាម និងវិហារសាសនាផ្សេងៗ ត្រូវរក្សាឱ្យបានខ្ជាប់ខ្លួន ក្នុងការអនុវត្តវិធានការ «៣ ការពារ និង ៣កុំ» ព្រមជាមួយវិធានការសុខាភិបាលចាំបាច់ផ្សេងទៀត សំដៅទប់ស្កាត់ការឆ្លងរាលដាលនៃជំងឺកូវីដ-១៩។ ៣៖ ចៀសវាងឱ្យបាននូវការរៀបចំកិច្ច ឬពិធីសាសនា ឬការជួបជុំគ្នាទាំងឡាយណា ដែលមានសភាពអ៊ូអរ និងមានមនុស្សចូលរួមច្រើន។ ក្រសួងបន្តថា ទទួលបានសេចក្តីណែនាំនេះ សូមសម្តេចព្រះសង្ឃនាយកទាំងពីរគណៈ ថ្នាក់ដឹកនាំគ្រប់សាសនា និងបណ្តាអង្គភាពចំណុះឱ្យក្រសួងទាំងអស់ ព្រះមេត្តា-មេត្តាផ្សព្វផ្សាយឱ្យបានទូលំទូលាយ និងចូលរួមអនុវត្តប្រកប ដោយស្មារតីទទួលខុសត្រូវខ្ពស់៕ | 2021-04-03T05:55:00+07:00 | freshnewsasia.com | https://m.freshnewsasia.com/index.php/en/localnews/191905-2021-04-02-15-55-50.html |
769e0185-202b-4d61-97a1-eaa4b83ca9ce | កុមារាអាយុ៦ឆ្នាំ ឆ្លងជំងឺកូវីដ១៩ពីម្តាយធ្វើឲ្យចាប់ អារម្មណ៍ស្ទើរពេញប្រទេសបានជា សះស្បើយហើយ | ភ្នំពេញ ៖កុមារាម្នាក់ដែលមានអាយុ៦ឆ្នាំ បានឆ្លងជំងឺកូវីដ១៩ពីម្តាយកាលពីជាង១០ថ្ងៃមុន ក្នុងរូបភាពពាក់ម៉ាស់ ស្ពាយកាបូមពីក្រោយដៃកាន់ថង ចេញទៅព្យាបាលជំងឺជាមួយម្តាយហើយបានទទួល ការចាប់អារម្មណ៍ដោយអាណិតអាសូរនោះបាន ជាសះស្បើយហើយ។ ជាមួយគ្នានេះ ម្តាយកុមារានេះក៏បានជាសះស្បើយផងដែរ នាល្ងាចថ្ងៃ២ មេសា។ នេះបើតាមការចេញផ្សាយរបស់ទទក៕ | 2021-04-03T05:03:00+07:00 | dap-news.com | https://dap-news.com/national/2021/04/02/132353/ |
fa62567c-92b4-4b91-b45c-7d7778df0a5a | រកឃើញអ្នកឆ្លង កូវីដ១៩ថ្មី ១២នាក់ អាជ្ញាធរខេត្តកណ្ដាល ប្រាប់ឱ្យ អ្នកពាក់ព័ន្ធទៅយកសំណាកធ្វើតេស្ដ រកមេរោគកូវីដ-១៩ | ១. ប៊ុន កក្កដា ២. ហ៊ុយ ចាន់ ៣. ហួន ជូ ៤. សុខ ហួន ៥. ឆាំ ថា ៦. ឆាំ ផាន់ណា ៧. ហួត ជ័យឧត្តម ៨. ហំ វីរៈ ៩. ហ៊ុយ អូន ១០. ឆាំ ស្រីលក្ខណ៍ ១១. ហុង ហេងហឿន ១២. ឃិន សុផល សូមអញ្ជើញទាក់ទងជាមួយអាជ្ញាធរមានសមត្ថកិច្ច ដើម្បីយកសំណាកធ្វើតេស្តរកមេរោគកូវីដ-១៩ នៅវិទ្យាល័យទេពប្រណម្យ ស្ថិតនៅឃុំវិហារហ្លួង ស្រុកពញាឮ ឬមន្ទីរពេទ្យបង្អែកស្រុកពញាឮ និងមន្ទីរពេទ្យបង្អែក ប៊ុន រ៉ានី ហ៊ុន សែន រកាកោង ៕ | 2021-04-03T04:42:00+07:00 | dap-news.com | https://dap-news.com/national/2021/04/02/132348/ |
189807dd-e1c0-4be1-a74d-2fcd71ee5ccb | កុមារាអាយុ៦ឆ្នាំ កើតជំងឺកូវីដ១៩ នាំឱ្យផ្ទុះការរំជួលចិត្តអាណិតអាសូរនោះ បានជាវិញហើយ | កុមារាអាយុ ៦ឆ្នាំម្នាក់ ដែលកើតជំងឺកូវីដ១៩ ហើយនាំឲ្យផ្ទុះនូវការរំជួលចិត្តអាណិតអាសូរលើរូបគេនោះ ពេលនេះបានព្យាបាលជា និងអនុញ្ញាតឱ្យចេញពីកន្លែងព្យាបាលនៅសណ្ឋាគារ Great Duke វិញហើយ។ ម្តាយរបស់កុមាររូបនេះ ក៏បានជាពីជំងឺកូវីដ១៩ និងអនុញ្ញាតឱ្យចេញពីពេទ្យជាមួយគ្នាផងដែរ។ សាច់ញាតិរបស់កុមារារូបនេះ បានប្រាប់ Fresh News ថា ស្ត្រីជាម្តាយ និងកុមារារូបនេះ បានទៅដល់ផ្ទះស្ថិតនៅខណ្ឌឫស្សីកែវ នៅយប់ថ្ងៃនេះ។ យោងតាមលិខិតអនុញ្ញាតរបស់គ្រូពេទ្យ បានបញ្ជាក់ថា ស្ត្រីជាម្តាយ និងកុមារាអាយុ ៦ឆ្នាំ ត្រូវបានតេស្តអវិជ្ជមានចំនួន២ដង នៅវិទ្យាស្ថានប៉ាស្ទ័រ។ បើទោះបីជាយ៉ាងណា ពួកគេតម្រូវឱ្យធ្វើចត្តាឡីស័កនៅផ្ទះរយៈពេល១៤ថ្ងៃទៀត ដើម្បីតាមដានសុខភាព។ សូមបញ្ជាក់ថា កុមារាអាយុ ៦ឆ្នាំខាងលើនេះ ត្រូវបានរកឃើញថា កើតជំងឺកូវីដ១៩ នៅថ្ងៃទី១៩ ខែមីនា ឆ្នាំ២០២១។ រូបភាពក្រុមគ្រូពេទ្យចុះយកកុមាររូបនេះទៅព្យាបាល និងសកម្មភាពកុមារកាន់សម្ភារផ្សេងៗដើរឡើងរថយន្តពេទ្យនាពេលនោះ បានធ្វើឱ្យផ្ទុះនូវការអាណិតអាសូរជាខ្លាំងពីមហាជនលើបណ្តាញសង្គម៕ | 2021-04-03T04:14:00+07:00 | freshnewsasia.com | https://m.freshnewsasia.com/index.php/en/localnews/191892-2021-04-02-14-14-15.html |
0241f59c-8437-4b35-b7ef-c622acbecefb | កម្ពុជា មានអ្នកស្លាប់ដោយសារ ជំងឺកូវីដ១៩ ម្នាក់ទៀតហេីយ ជាបុរសជនជាតិខ្មែរ រស់នៅសង្កាត់វត្តភ្នំ | កម្ពុជា មានអ្នកស្លាប់ដោយសារ ជំងឺកូវីដ១៩ ម្នាក់ទៀតហេីយ ជាបុរសជនជាតិខ្មែរ រស់នៅសង្កាត់វត្តភ្នំ | 2021-04-03T04:01:00+07:00 | dap-news.com | https://dap-news.com/national/2021/04/02/132339/ |
34d836f5-4540-48fa-b2f9-b02972ea34fe | TOP NEWS: ក្រសួងសុខាភិបាល ប្រកាសអំពីករណីអ្នកជំងឺកូវីដ១៩ស្លាប់ថ្មីម្នាក់ទៀត, ជាជនជាតិខ្មែររស់នៅសង្កាត់វត្តភ្នំ | ក្រសួងសុខាភិបាលកម្ពុជា នៅយប់ថ្ងៃទី០២ ខែមេសា ឆ្នាំ២០២១នេះ បានចេញសេចក្តីប្រកាសមួយទៀត អំពីករណីអ្នកជំងឺកូវីដ១៩ម្នាក់ បានស្លាប់ដោយជំងឺកូវីដ១៩។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបាន។ បើតាមក្រសួងសុខាភិបាល, នៅថ្ងៃទី០១ ខែមេសា ឆ្នាំ២០២១ វេលាម៉ោង៩៖០០នាទីព្រឹក បុរសខាងលើ បានចូលទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ដោយអ្នកជំងឺមានសភាពហត់ខ្លាំង នៅពេលនោះក្រុមគ្រូពេទ្យបានយកអ្នកជំងឺដាក់សម្រាកនៅក្នុងបន្ទប់សង្គ្រោះបន្ទាន់ និងបានយកសំណាកទៅវិភាគ។ ក្រសួងបានបន្តថា ដោយសារអ្នកជំងឺមានស្ថានភាពកាន់តែធ្ងន់ធ្ងរឡើង តម្រូវឱ្យក្រុមគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែនៅតែមិនអាចជួយសង្គ្រោះអ្នកជំងឺបាន ហើយគាត់បានស្លាប់នៅម៉ោង៤៖១០៩នាទីល្ងាចថ្ងៃទី០១ ខែមេសា តែម្តង។ លទ្ធផលពិនិត្យសំណាករបស់ជនរងគ្រោះ ដែលទទួលបានពីមន្ទីរពិសោធន៍វិទ្យាស្ថានប៉ាស្ទ័រកម្ពុជា បញ្ជាក់ថា មានវិជ្ជមានជំងឺកូវីដ១៩ ហើយការសន្និដ្ឋានរបស់ក្រុមគ្រូពេទ្យ បញ្ជាក់ថា បុរសខាងលើស្លាប់ដោយសារជំងឺកូវីដ១៩ ដោយមានវិបត្តិផ្លូវដង្ហើម ងរលាកសួតធ្ងន់ធ្ងរ។ នេះបើតាមការបញ្ជាក់បន្ថែមទៀតរបស់ក្រសួងសុខាភិបាល។ សូមបញ្ជាក់ថា មុននឹងប្រកាសអំពីការស្លាប់របស់ជនរងគ្រោះខាងលើនេះ នៅថ្ងៃនេះ ក្រសួងសុខាភិបាល ក៏បានប្រកាសអំពីអ្នកជំងឺកូវីដ១៩ ចំនួន២នាក់ ដែលបានស្លាប់បាត់បង់ជីវិតផងដែរ៕ | 2021-04-03T03:44:00+07:00 | freshnewsasia.com | https://m.freshnewsasia.com/index.php/en/localnews/191889-2021-04-02-13-44-11.html |
35240d37-9a58-463b-9352-d2d0858e650c | រកឃើញករណី វិជ្ជមានកូវីដ១៩ចំនួន ៣នាក់ទៀត នៅខេត្តត្បូងឃ្មុំ | No Content | 2021-04-03T01:57:00+07:00 | dap-news.com | https://dap-news.com/national/2021/04/02/132312/ |
ce90f08a-5838-420e-b625-e70287f44b3d | កំណត់ត្រាថ្មី! ហ្វីលីពីនរកឃើញករណីឆ្លងថ្មី នៃជំងឺកូវីដ-១៩ រហូតដល់ «១៥,៣១០ករណី» និងស្លាប់១៧នាក់ទៀតនៅក្នុងរបាយការណ៍ថ្ងៃនេះ | អាជ្ញាធរសុខាភិបាលហ្វីលីពីននៅថ្ងៃសុក្រ ទី០២ ខែមីនា ឆ្នាំ២០២១នេះ បានរាយការណ៍ឲ្យដឹងថា ហ្វីលីពីនបានកត់ត្រាករណីឆ្លងថ្មី នៃជំងឺកូវីដ-១៩ រហូតដល់ ១៥,៣១០ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ។ វាជាតួលេខរាឆ្លងប្រចាំថ្ងៃខ្ពស់បំផុតមិនធ្លាប់មាន ចាប់តាំងពីប្រទេសអាស៊ីអាគ្នេយ៍មួយនេះត្រូវបានវាយប្រហារដោយឆ្លងជំងឺរាតត្បាតសកលនេះកាលពីខែមករា ឆ្នាំ២០២០មក។ បូកបញ្ចូលជាមួយករណីឆ្លងថ្មីខាងលើ នាំឲ្យករណីឆ្លងសរុបនៅទូទាំងប្រទេសហ្វីលីពីនកើនដល់ ៧៧១,៤៩៧ករណី ក្នុងនោះ ១៣,៣២០នាក់ បន្ទាប់ពីរកឃើញអ្នកស្លាប់ថ្មីចំនួន ១៧នាក់ទៀតនៅថ្ងៃនេះ។ គួរបញ្ជាក់ថា ហ្វីលីពីនដែលមានប្រជាជនសរុបប្រមាណ១១០លាននាក់ រហូតមកទល់ពេលនេះបានធ្វើតេស្តលើប្រជាជនចំនួន ៩.៥លាននាក់ហើយ៕ | 2021-04-03T01:56:00+07:00 | freshnewsasia.com | https://m.freshnewsasia.com/index.php/en/internationalnews/191882-2021-04-02-11-56-48.html |
078b8234-d863-4617-80a9-35f0aa6ddba4 | ក្រសួង ធម្មការ ចេញសេចក្តីណែនាំបន្ថែម ស្តីពីវិធានការបង្ការ និងទប់ស្កាត់ការរីករាតត្បាតនៃជំងឺកូវីដ-១៩ តាមបណ្តាវត្តអារាម និងវិហារសាសនាផ្សេងៗ ក្នុងឱកាសបុណ្យចូលឆ្នាំខ្មែរ | ភ្នំពេញ ៖ ក្រសួងធម្មការ និងសាសនានៅថ្ងៃទី២មេសានេះបាន ចេញសេចក្តីណែនាំបន្ថែម ស្តីពីវិធានការបង្ការ និងទប់ស្កាត់ការរីករាតត្បាត នៃជំងឺកូវីដ-១៩ តាមបណ្តាវត្តអារាម និងវិហារសាសនាផ្សេងៗ ក្នុងឱកាសឈប់សម្រាកពិធីបុណ្យចូលឆ្នាំថ្មីប្រពៃណីជាតិខ្មែរ ចាប់ពីថ្ងៃទី ១៤ ដល់ថ្ងៃទី ១៦ ខែមេសា ឆ្នាំ ២០២១។ | 2021-04-03T01:54:00+07:00 | dap-news.com | https://dap-news.com/national/2021/04/02/132307/ |
19d1c8b8-1271-42fd-ad6e-51c3999c13bd | ក្រសួង សុខាភិបាល បញ្ជាក់ ពីករណីស្លាប់ស្រ្តីជនជាតិខ្មែរ ម្នាក់អាយុ ៦១ឆ្នាំ ដោយសារជំងឺកូវីដ-១៩ | No Content | 2021-04-03T01:52:00+07:00 | dap-news.com | https://dap-news.com/national/2021/04/02/132304/ |
2aafe51d-74a5-42c7-a22b-27b64c340b53 | TOP NEWS: ក្រសួងសុខាភិបាលចេញសេចក្តីប្រកាសផ្លូវការ៖ អំពីករណីអ្នកជំងឺកូវីដ១៩ស្លាប់ ចំនួន២នាក់ (Video inside) | ក្រសួងសុខាភិបាល នៅព្រលបង់ថ្ងៃទី០២ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មានផ្លូវការ បញ្ជាក់ពីការស្លាប់អ្នកជំងឺកូវីដ១៩ ចំនួនពីរនាក់ទៀត។ ក្នុងនោះម្នាក់ស្លាប់ដោយសារជំងឺកូវីដ១៩ និងម្នាក់ទៀតស្លាប់ដោយសារការស្ទះសរសៃឈាម។ ក្នុងសេចក្តីប្រកាសព័ត៌មាននេះ ក្រសួងបានបញ្ជាក់ថា អ្នកជំងឺដែលស្លាប់ដោយសារអាការៈរោគនៃជំងឺកូវីដ១៩ ជាស្ត្រីជនជាតិខ្មែរ អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ ក្រសួងសុខាភិបាលបានបញ្ជាក់ថា ស្ត្រីរូបនេះ បានយកសំណាកនៅមន្ទីរពេទ្យ ខេមាអន្តរជាតិ បឹងកេងកង១ និងទទួលបានលទ្ធផលថា មានវិជ្ជមានវីរុសកូវីដ១៩ ដោយមន្ទីរពិសោធន៍សុខភាពសាធារណៈ នៅថ្ងៃទី៣១ ខែមីនា ឆ្នាំ២០២១ ហើយត្រូវបានបញ្ជូនទៅព្យាបាលជំងឺនៅមន្ទីរពេទ្យ «ហ្លួងម៉ែ» នៅថ្ងៃដដែល។ អ្នកជំងឺមានស្ថានភាពធ្ងន់ធ្ងរតាំងពីថ្ងៃចូលសម្រាកដំបូង ក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះ តាមបច្ចេកទេស។ តែដោយអ្នកជំងឺមានសភាពកាន់តែធ្ងន់ធ្ងរឡើង តម្រូវឱ្យគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែមិនអាចជួយសង្គ្រោះបាន អ្នកជំងឺបានស្លាប់បាត់បង់ជីវិតនៅថ្ងៃទី០១ ខែមេសា វេលាម៉ោង ២២៖៣០នាទីយប់។ ជាការសន្និដ្ឋានរបស់គ្រូពេទ្យជំនាញ អ្នកជំងឺរូបនេះ បានស្លាប់ដោយសារវិបត្តិផ្លូវដង្ហើធ្ងន់ធ្ងរ និងរលាកសួតសងខាងធ្ងន់ធ្ងរបណ្តាលមកពីវីរុសកូវីដ១៩។ ដោយឡែកអ្នកជំងឺកូវីដ១៩ ដែលបានស្លាប់ដោយសារការស្ទះសរសៃឈាមបេះដូង គឺជាជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន។ សេចក្តីប្រកាសបានបញ្ជាក់ថា ស្ត្រីរូបនេះ ជាអ្នកធ្វើចត្តាឡីស័កនៅផ្ទះផ្ទាល់ខ្លួន តាំងពីថ្ងៃទី២២ ខែមីនា ឆ្នាំ២០២១។ អ្នកជំងឺមានជំងឺលើសសម្ពាធឈាប្រចាំប្រចាំកាយ កំពុងប្រើប្រាស់ថ្នាំជាប្រចាំ។ នៅថ្ងៃទី០១ ខែមេសា ឆ្នាំ២០២១ វេលាម៉ោង ១១៖៣០នាទីថ្ងៃ ពេលកំពុងពិសារបាយ ស្រាប់តែសន្លប់បាត់បង់ស្មារតីភ្លាមៗ។ ក្រុមគ្រួសារ បានជួយសង្គ្រោះ ដោយធ្វើចលនាបេះដូងមួយសន្ទុះគាត់បានស្លាប់បាត់បង់ជីវិតនៅវេលាម៉ោង ១២៖០០នាទីថ្ងៃត្រង់នៅគេហដ្ឋាន។ ក្រោយមរណភាពក្រុមគ្រូពេទ្យឆ្លើយតបបន្ទាន់បានចុះទៅយកសំណាករបស់សពភ្លាមៗ ហើយលទ្ធផលសំណាកបង្ហាញថា សពមានវិជ្ជមានជំងឺកូវីដ១៩។ ការសន្និដ្ឋានរបស់ក្រុមគ្រូពេទ្យបានគូសបញ្ជាក់ថា ស្ត្រីរូបនេះ បានស្លាប់ដោយសារស្ទះសរសៃឈាមបេះដូង មិនមែនស្លាប់ដោយសារជំងឺកូវីដ១៩នោះទេ។ យោងតាមរបាយការណ៍ផ្លូវការរបស់ក្រសួងសុខាភិបាល គិតត្រឹមយប់ថ្ងៃទី០២ ខែមេសារ អ្នកជំងឺកូវីដ១៩ ដែលបានស្លាប់បាត់បង់ជីវិតមានចំនួនសរុប ២២នាក់ហើយ។ ក្នុងនោះ ១៧នាក់ស្លាប់ដោយសារជំងឺកូវីដ១៩ និងអ្នកជំងឺ ៥នាក់ ស្លាប់ដោយសារអាការៈនៃជំងឺផ្សេង។ * ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ * ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) * ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ * ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ * ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ * ទី៦៖ ឈ្មោះ ឈាន ប៊ុនធឿន ហៅឌីជេប៊ុម ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ * ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ * ទី៨៖ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល។ * ទី៩៖ ស្ត្រីជនជាតិខ្មែរ ឈ្មោះ ប៉ែន ស៊ីណុន អាយុ៤៣ឆ្នាំ នៅខេត្តព្រះសីហនុ។ * ទី១០៖ ស្រ្តីជនជាតិខ្មែរ ឈ្មោះ Hou Houy នៅខណ្ឌប្ញស្សីកែវ រាជធានីភ្នំពេញ អាយុ៧២ឆ្នាំ។ * ទី១១៖ អ្នកជំងឺអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង ស្លាប់នៅមន្ទីរពេទ្យរុស្ស៊ី ម៉ោង៧៖០៥នាទីយប់ ថ្ងៃទី២៧ ខែមីនា * ទី១២៖ អ្នកជំងឺ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ នៅមន្ទីរពេទ្យរុស្ស៉ី។ * ១៣៖ អ្នកជំងឺកូវីដ១៩ អាយុ២៨ឆ្នាំ រស់នៅខណ្ឌឫស្សីកែវ រាជធានីភ្នំពេញ បានស្លាប់បាត់បង់ជីវិត ថ្ងៃទី៣១ ខែមីនា ឆ្នាំ២០២១ ម៉ោង ១៤៖៤០នាទីរសៀលនៅមន្ទីរពេទ្យមិត្តភាពខ្មែរ-សូវៀត។ * ១៤៖ អ្នកជំងឺកូវីដ១៩ ភេទស្រី អាយុ៥៦ឆ្នាំ រស់នៅសង្កាត់បឹងព្រលិត ខណ្ឌ៧មករា រាជធានីភ្នំពេញ បានស្លាប់នៅល្ងាចថ្ងៃទី៣១ ខែមីនា ឆ្នាំ២០២១ នៅមន្ទីរពេទ្យរុស្ស៉ី។ * ១៥៖ អ្នកជំងឺកូវីដ១៩ ភេទស្រី អាយុ៧០ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ ស្លាប់នៅព្រឹកថ្ងៃទី០១ ខែមេសា ឆ្នាំ២០២១ នៅមន្ទីរពេទ្យរុស្ស៉ី។ * ទី១៦៖ អ្នកជំងឺអាយុ ៦៧ឆ្នាំ មានអាសយដ្ឋាននៅសង្កាត់ផ្សារថ្មី២ ខណ្ឌដូនពេញ រាជធានីភ្នំពេញ។ ស្លាប់នៅព្រឹកថ្ងៃទី០១ ខែមេសា ឆ្នាំ២០២១។ * ទី១៧៖ អ្នកជំងឺកូវីដ១៩ ភេទស្រី អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ * ១៖ បុរសជនជាតិចិន ឈ្មោះ ឡាយ ប៊ីនស៊ាង អាយុ ៣៣ឆ្នាំ។ ស្លាប់នៅថ្ងៃទី០៤ ខែមីនា ឆ្នាំ២០២១ ដោយសារការរើមេថ្នាំញៀនធ្ងន់ធ្ងរបណ្តាលឱ្យគាំងបេះដូង។ * ២៖ បុរសជនជាតិខ្មែរអាយុ ៦៩ឆ្នាំ នៅភូមិជ័យឧត្តម ឃុំព្រែកខ្សាយ «ខ» ស្រុកពាមរក៍ ខេត្តព្រៃវែង។ ស្លាប់នៅថ្ងៃទី១៤ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៣៖ ស្ត្រីជនជាតិខ្មែរអាយុ ៤៣ឆ្នាំ មានអាសយដ្ឋាននៅខេត្តព្រះសីហនុ។ ស្លាប់នៅថ្ងៃទី២៦ ខែមីនា ឆ្នាំ២០២១ ដោយសារបាត់បង់ឈាមច្រើនយ៉ាងគំហុក។ * ៤៖ បុរសជនជាតិខ្មែរអាយុ ៣៩ឆ្នាំ នៅលំនៅឋាននៅឧទ្យានទន្លេបាសាក់ ខណ្ឌចំការមន រាជធានីភ្នំពេញ។ ស្លាប់នៅថ្ងៃទី២៨ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៥៖ ស្ត្រីជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន៕ | 2021-04-03T01:46:00+07:00 | freshnewsasia.com | https://m.freshnewsasia.com/index.php/en/localnews/191881-2021-04-02-11-46-01.html |
cb659b10-295f-47ec-b3e1-236d73a67cce | ម្ចាស់ផ្សារអ៉ីផា នៅស្រុកបាកាន ខេត្តពោធិ៍សាត់ ប្រកាសបញ្ចុះថ្លៃឈ្នួលតូប៥០ភាគរយ រយៈពេល៣ខែ ដើម្បីសម្រួលការលំបាករបស់អាជីវករគ្រាផ្ទុះជំងឺកូវីដ | លោកស្រី អ៊ូ ច័ន្ទបូផា និងក្រុមគ្រួសារ ដែលជាម្ចាស់ផ្សារអ៉ីផា ស្ថិតនៅភូមិត្រពាំងជង ឃុំត្រពាំងជង ស្រុកបាកាន ខេត្តពោធិ៍សាត់ បានប្រកាសបញ្ចុះតម្លៃឈ្នួលតូប៥០ភាគរយ ចំនួន៥០តូប រយៈពេល៣ខែ ដើម្បីសម្រួលការលំបាករបស់អាជីវករលក់ដូរនៅក្នុងផ្សារ គ្រាដែលកម្ពុជាកំពុងប្រឈមជាមួយនឹងជំងឺកូវីដ១៩។ លោកស្រី អ៊ូ ច័ន្ទបូផា បានអះអាងថា ការសម្រេចបញ្ចុះតម្លៃឈ្នួលតូបរបស់ខ្លួននេះ គឺដើម្បីចូលរួមចំណែកសម្រួលដល់ការលំបាករបស់ប្រជាពលរដ្ឋ តាមការអំពាវនាវរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក៏ដូចជាការអំពាវនាវរបស់លោក ម៉ៅ ធនិន អភិបាលខេត្តពោធិ៍សាត់ និងលោក ផាយ ឡេង អភិបាលស្រុកបាកាន។ លោកស្រី អ៊ូ ច័ន្ទបូផា បានបង្ហោះខ្លឹមសារនៅលើ Facebook យ៉ាងដូច្នេះថា «នាងខ្ញុំ អ៊ូ ច័ន្ទបូផា និងក្រុមគ្រួសារ ជាម្ចាស់ផ្សារអ៉ីផា រស់នៅភូមិត្រពាំងជង ឃុំត្រពាំងជង ស្រុកបាកាន ខេត្តពោធិ៍សាត់ សូមប្រកាសថា ដោយសារបញ្ហាកូវីដ១៩ យើងខ្ញុំសម្រេចបញ្ចុះតម្លៃឈ្នួលតូប50% រយៈពេល៣ខែ (ខែ៣ ខែ៤ ខែ៥)។ ការចូលរួមនេះ ជាការជួយសម្រួលដល់ប្រជាពលរដ្ឋ ក្រោមការដឹកនាំរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា, ឯកឧត្តម ម៉ៅ ធនិន អភិបាលខេត្តពោធិ៍សាត់ និងលោក ផាយ ឡេង អភិបាលស្រុកបាកាន។ សូមឲ្យប្រទេសកម្ពុជា រួចផុតពីជំងឺកាចសាហាវមួយនេះផង»។ គួរជម្រាបថា ក្រោយការអំពាវនាវរបស់សម្ដេចតេជោ ហ៊ុន សែន យើងសង្កេតឃើញថា ម្ចាស់ផ្សារ ក៏ដូចជាម្ចាស់ផ្ទះជួល បន្ទប់ជួល នៅរាជធានីភ្នំពេញ និងបណ្ដាខេត្តមួយចំនួន បានប្រកាសពីការបញ្ចុះតម្លៃ ឬមិនយកថ្លៃឈ្នូលបណ្ដោះអាសន្ន គ្រាដែលអតិថិជនរបស់ខ្លួនកំពុងប្រឈមនឹងវិបត្តិសេដ្ឋកិច្ច នៅពេលផ្ទុះជំងឺកូវីដ១៩។ សម្ដេចតេជោ ហ៊ុន សែន ក៏បានផ្ញើសារលិខិតថ្លែងអំណរគុណដល់ម្ចាស់ផ្ទះជួល បន្ទប់ជួល និងម្ចាស់ផ្សារទាំងអស់នោះផងដែរ៕ | 2021-04-03T01:09:00+07:00 | freshnewsasia.com | https://m.freshnewsasia.com/index.php/en/localnews/191871-2021-04-02-11-09-04.html |
aea6aeb6-f69c-4fc3-937a-58c0b27a839d | សម្តេចតេជោ ហ៊ុន សែន អនុញ្ញាតិឲ្យមន្ទីរពេទ្យ មិត្តភាពកម្ពុជា ចិន ព្រះកុសុមៈ ប្រើប្រាស់នូវបន្ទប់ព្យាបាល អ្នកជំងឺចល័ត ដើម្បីព្យាបាល និងសង្គ្រោះ ដល់អ្នកជំងឺសង្ស័យ ក្នុងកំឡុងពេលរង់ចាំ លទ្ធផលតេស្តជំងឺកូវីដ-១៩ | នេះគឺជាការគិតគូរយកចិត្តទុកដាក់ ដល់សុខទុក្ខរបស់ប្រជាជន ប្រកប ដោយទឹកចិត្តដ៏ល្អប្រពៃ និងបេះដូងមនុស្សធម៌ របស់ប្រមុខថ្នាក់ដឹកនាំរាជរដ្ឋាភិបាល និងដើម្បីជួយសម្រួលដល់មន្ទីរពេទ្យ ដែលកំពុងព្យាបាល អ្នកជំងឺកូវីដ១៩ និងដើម្បីបង្កើនការយកចិត្តទុកដាក់ភ្លាមៗ ដល់អ្នកជំងឺដែលមានអាការ:សង្ស័យ ជំងឺកូវីដ-១៩ ។ | 2021-04-03T01:02:00+07:00 | dap-news.com | https://dap-news.com/national/2021/04/02/132293/ |
70812f3f-0179-4169-8708-852539974b75 | វិបត្តិជំងឺកូវីដ-១៩ បំផ្លាញការងារដល់ទៅ៦លានកន្លែង នៅសហភាពអឺរ៉ុប | មន្រ្តីគណៈកម្មការសហភាពអ៊ឺរ៉ុបទទួលបន្ទុកការងារ និងសិទ្ធិសង្គម លោក នីកូឡាស់ ឈ្មីត (Nicolas Schmit) នៅថ្ងៃសុក្រនេះ បានប្រាប់សារព័ត៌មាន Sputnik ថា វិបត្តិជំងឺឆ្លងរាតត្បាតបច្ចុប្បន្ននេះ (COVID-19) បានបំផ្លាញការងារប្រហែល៦លានកន្លែង នៅសហភាពអឺរ៉ុប ដែលក្នុងចំណោមនោះ ពាក់កណ្តាលជាការងារដែលជួលបុគ្គលិកក្មេងៗ។ នេះបើយោងតាមការចេញផ្សាយ ដោយសារព័ត៌មាន Sputnik នៅថ្ងៃសុក្រ ទី០២ ខែមេសា ឆ្នាំ២០២១។ លោក Nicolas Schmit បានគូសបញ្ជាក់ប្រាប់ថា អត្រាអ្នកគ្មានការងារធ្វើនៅអឺរ៉ុប ក្នុងខែមករា ឆ្នាំ២០២១ នេះ បានកើនឡើងដល់ ៧.៣ភាគរយ ដែលជាការកើនឡើងគួរឱ្យកត់សម្គាល់មួយ បើប្រៀបធៀបនឹងរយៈពេលដូចគ្នា កាលពីឆ្នាំ២០២០ កន្លងទៅនេះ។ លោក Schmit បានលើកឡើងដូច្នេះថា ។ ដើម្បីឆ្លើយតបទៅនឹងវិបត្តិនេះ គណៈកម្មការអឺរ៉ុបខាងលើ បានបង្កើតកម្មវិធីគាំទ្រការងារយុវជន ដើម្បីជួយបណ្តារដ្ឋជាសមាជិកចាប់ផ្តើមនូវ គម្រោងថ្នាក់ជាតិ ដែលផ្តល់ការងារខ្លីម៉ោង និងចាត់វិធានការផ្សេងៗទៀត ដើម្បីការពារកុំឲ្យមានការបាត់បង់ការងារច្រើនខ្លាំងថែមទៀត។ បើតាមលោក Schmit កាលពីឆ្នាំ២០២០ មនុស្សប្រមាណ៣០លាននាក់ នៅតាមប្រទេសអឺរ៉ុបចំនួន១៨ បានទទួលអត្ថប្រយោជន៍ ពីគម្រោងការមួយនេះ។ គួរបញ្ជាក់ថា ចំណែកឯក្រុមហ៊ុនប្រហែល ១.៥-២.៥លានផ្សេងទៀត ដែលរងផលប៉ះពាល់ដោយសារវិបត្តិ COVID-19 ក៏បានទទួលហិរញ្ញប្បទាន តាមរយៈគម្រោងគាំទ្រដើម្បីកាត់បន្ថយហានិភ័យនៃភាពគ្មានការងារធ្វើ នៅក្នុងលក្ខណៈសង្គ្រោះបន្ទាន់ ហៅកាត់ថា SURE ដែលអនុញ្ញាតឱ្យពួកគេមានលទ្ធភាពរក្សាទុកបុគ្គលិកឲ្យនៅធ្វើការផងដែរ៕ | 2021-04-03T00:46:00+07:00 | freshnewsasia.com | https://m.freshnewsasia.com/index.php/en/internationalnews/191862-2021-04-02-10-46-01.html |
c09f80dd-fae2-4f22-93f6-2baf0070e5ae | រដ្ឋបាលខេត្តព្រះសីហនុ បញ្ចប់ការធ្វើចត្តាឡីស័ក និងអនុញ្ញាតឲ្យបើកអាជីវកម្ម កាស៉ីណូ អេជី ឡើងវិញ ក្រោយមិនមានអ្នកឆ្លងជំងឺកូវីដ | រដ្ឋបាលខេត្តព្រះសីហនុ បានសម្រេចបញ្ចប់ការធ្វើចត្តាឡីស័ក និងអនុញ្ញាតឲ្យបើកអាជីវកម្ម កាស៉ីណូ អេជី (AG Casino) ស្ថិតនៅផ្លូវលេខ៨០០ ភូមិ១ សង្កាត់៤ ក្រុងព្រះសីហនុ ក្រោយមិនមានអ្នកឆ្លងជំងឺកូវីដ១៩ចេញពីតំបន់នេះ។ នេះបើតាមលិខិតរបស់លោក គួច ចំរើន អភិបាលខេត្តព្រះសីហនុ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០២ ខែមេសា ឆ្នាំ២០២១។ បើទោះបីអនុញ្ញាតឲ្យដំណើរការអាជីវកម្មឡើងវិញក៏ពិតមែន ប៉ុន្ដែរដ្ឋបាលខេត្តព្រះសីហនុ បានកំណត់ថា ម្ចាស់ទីតាំងត្រូវអនុវត្តឲ្យបានម៉ឺងម៉ាត់តាមវិធានការ របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសេចក្ដីណែនាំរបស់ក្រសួងសុខាភិបាល៕ | 2021-04-03T00:39:00+07:00 | freshnewsasia.com | https://m.freshnewsasia.com/index.php/en/localnews/191861-2021-04-02-10-39-42.html |
1dc5836c-7182-4659-9a62-82b71fe3387c | រដ្ឋបាលខេត្តព្រះសីហនុ ផ្អាកអាជីវកម្មអាហារដ្ឋានម្លប់ស្បូវ ម្ហូបខ្មែរសៀមរាប នៅសង្កាត់លេខ៤ ក្រោយរកឃើញបុគ្គលិកកើតជំងឺកូវីដ | លោក គួច ចំរើន អភិបាលខេត្តព្រះសីហនុ នៅថ្ងៃទី០២ ខែមេសា ឆ្នាំ២០២១នេះ បានចេញលិខិតផ្អាកអាជីវកម្មអាហារដ្ឋានម្លប់ស្បូង ម្ហូបខ្មែរសៀមរាប ដែលមានទីតាំងនៅផ្លូវលេខ៨២០ សង្កាត់លេខ៤ ក្រុងព្រះសីហនុ ក្រោយរកឃើញបុគ្គលិកកើតជំងឺកូវីដ១៩។ លិខិតរបស់រដ្ឋបាលខេត្តព្រះសីហនុ បានបញ្ជាក់ថា ម្ចាស់ទីតាំងត្រូវផ្អាកជាបណ្ដោះអាសន្នការចេញ-ចូលអាហារដ្ឋាននោះជាបន្ទាន់ ដោយមិនអនុញ្ញាតឲ្យមានភ្ញៀវថ្មីចូលទៅហូបអាហារ ហើយក៏មិនអនុញ្ញាតឲ្យមនុស្សដែលកំពុងស្នាក់នៅក្នុងទីតាំងនោះ ចេញ-ចូល ដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ។ ក្រុមការងាររដ្ឋបាលខេត្ត នឹងរៀបចំទិតាំងនេះជា មណ្ឌលចត្តាឡីស័ក ហើយក្រុមឆ្លើយតបបន្ទាន់ នៃមន្ទីរសុខាភិបាលខេត្ត នឹងយកវត្ថុសំណាកពីអ្នករស់នៅក្នុងទីទាំងនោះទាំងអស់ ដើម្បីធ្វើតេស្ដរកជំងឺកូវីដ១៩៕ | 2021-04-03T00:34:00+07:00 | freshnewsasia.com | https://m.freshnewsasia.com/index.php/en/localnews/191858-2021-04-02-10-34-33.html |
b0cd192d-6ecf-4ebb-ac86-b3dc131756f1 | សេចក្តីក្រើនរំលឹក របស់គណៈកម្មការ ចំពោះកិច្ច ចាក់វ៉ាក់សាំងកូវីដ-១៩ ក្នុងក្របខណ្ឌ ទូទាំងប្រទេស | No Content | 2021-04-03T00:26:00+07:00 | dap-news.com | https://dap-news.com/national/2021/04/02/132257/ |
2840e7c8-a896-4290-ad75-4bca29f1841d | តារាចម្រៀង ណុប បាយ៉ារិទ្ធ ជាសះស្បើយពីជំងឺកូវីដ១៩ ក្រោយសម្រាកព្យាបាល២៥ថ្ងៃ | តារាចម្រៀង ណុប បាយ៉ារិទ្ធ បានសរសេរលើគេហទំព័រហ្វេសប៊ុកនៅថ្ងៃទី២ មេសានេះថា ៕ | 2021-04-03T00:09:00+07:00 | dap-news.com | https://dap-news.com/national/2021/04/02/132244/ |
af578768-50ee-4a13-921c-330364ef1063 | មន្រ្តីអគ្គលេខាធិការដ្ឋានរដ្ឋសភាទាំងអស់ នឹងចាក់វ៉ាក់សាំងបង្ការជំងឺកូវីដ១៩ នៅថ្ងៃស្អែក | ក្រសួងសុខាភិបាល នឹងរៀបចំចាក់វ៉ាក់សាំងបង្ការជំងឺកូវីដ១៩ ដល់មន្រ្តីអគ្គលេខាធិការដ្ឋានរដ្ឋសភា ទាំងអស់ ចាប់ពីថ្ងៃទី០៣ ដល់ថ្ងៃទី០៩ ខែមេសា ឆ្នាំ២០២១ នៅវិមានរដ្ឋសភា។ នេះបើតាមសេចក្តីជូនដំណឹង របស់អគ្គលេខាធិការដ្ឋានរដ្ឋសភា នៅថ្ងៃទី២ ខែមេសា ឆ្នាំ២០២១ ដែលបណ្តាញព័ត៌មាន Fresh News ទទួលបាន។ សេចក្តីជូនដំណឹងដដែលបញ្ជាក់ថា ក្រសួងសុខាភិបាលនឹងរៀបចំចាក់វ៉ាក់សាំងកូវីដ១៩ ចាប់ពីថ្ងៃទី០៣ ដល់ថ្ងៃទី០៩ខែមេសា ឆ្នាំ២០២១ នៅវិមានរដ្ឋសភា ដោយពេលព្រឹក៖ ចាប់ពីម៉ោង ៨:០០ រហូតដល់ម៉ោង១១:០០ និងពេលរសៀល៖ ចាប់ពីម៉ោង ១៤: ០០ រហូតដល់ម៉ោង ១៧: ០០។ * ពាក់ម៉ាសជាប់ជានិច្ច * លាងដៃជាមួយសាប៊ូ និងទឹកស្អាត ឬជាមួយអាកុល ឬទឹកដែលសម្រាប់លាងដៃឱ្យបានញឹកញាប់ * មិនមានជួបជុំគ្នាកុះករច្រើន លើសពី២០នាក់ * រក្សាគម្លាតសុវត្ថិភាព ឱ្យលើសពីមួយម៉ែត្រកន្លះឡើងទៅជាដើម៕ | 2021-04-03T00:01:00+07:00 | freshnewsasia.com | https://m.freshnewsasia.com/index.php/en/localnews/191846-2021-04-02-10-01-33.html |
94f00ffd-b05d-41dc-ad07-75a1a365a593 | អ្នកជំងឺកូវីដ-១៩ ម្នាក់ទៀតស្លាប់ និងមានករណីឆ្លងថ្មី ៦៩នាក់ នៅថ្ងៃទី២ មេសា | អ្នកជំងឺម្នាក់ទៀតហើយ បានស្លាប់ដោយសារជំងឺកូវីដ-១៩។ ក្រសួងសុខាភិបាលឱ្យដឹងមុននេះបន្តិចថា អ្នកជំងឺរូបនោះ មានអាយុ ៦១ឆ្នាំ រស់នៅខណ្ឌច្បារអំពៅ រាជធានីភ្នំពេញ។ គាត់បានស្លាប់កាលពីយប់ថ្ងៃទី១ មេសា ដោយសារវិបត្តិផ្លូវដង្ហើម និងរលាកសួតទាំងសងខាងធ្ងន់ធ្ងរ បណ្តាលមកពីវីរុសកូវីដ-១៩។ ការស្លាប់របស់អ្នកជំងឺរូបនេះ បានធ្វើឱ្យករណីស្លាប់ដោយសារជំងឺកូវីដ-១៩ កើនដល់ ១៧នាក់ហើយ គិតត្រឹមព្រឹកថ្ងៃទី២ មេសា។ រីឯអ្នកជំងឺ ៥នាក់ទៀត ក្រសួងសុខាភិបាលថា ស្លាប់ដោយសារជំងឺផ្សេង និងម្នាក់ទៀតស្លាប់ពេលកំពុងធ្វើចត្តាឡីស័ក។ ទាក់ទងនឹងចំនួនអ្នកឆ្លងក្នុងសហគមន៍វិញ តួលេខបានកើនឡើងដល់ ២.០១៧នាក់ហើយ បន្ទាប់ពីក្រសួងសុខាភិបាលរកឃើញករណីឆ្លងថ្មីចំនួន ៦៨នាក់ទៀត នៅថ្ងៃទី២ មេសា។ អ្នកឆ្លងថ្មីទាំង ៦៨នាក់នេះ ត្រូវបានរកឃើញនៅរាជធានីភ្នំពេញ ខេត្តកណ្តាល ខេត្តស្វាយរៀង និងខេត្តព្រះសីហនុ។ ក្រៅពីករណីឆ្លងក្នុងសហគមន៍ ក្រសួងសុខាភិបាលរកឃើញករណីនាំចូលថ្មីមួយទៀត កើតលើបុរសជនជាតិឥណ្ឌូណេស៊ី (Indonesian) អាយុ ៣៤ឆ្នាំ ស្នាក់នៅខេត្តព្រះសីហនុ។ ដោយឡែកចំពោះករណីជាសះស្បើយវិញ ក្រសួងសុខាភិបាលឱ្យដឹងថា អ្នកជំងឺចំនួន ១៦នាក់ បានជាសះស្បើយ ដោយពួកគាត់គឺជាអ្នកឆ្លងក្នុងព្រឹត្តិការណ៍សហគមន៍ ២០ កុម្ភៈ។ គិតត្រឹមព្រឹកថ្ងៃទី២ មេសា កម្ពុជាមានអ្នកកើតជំងឺកូវីដ-១៩ ចំនួន ២.៥៤៦នាក់។ ក្នុងនោះ អ្នកជាសះស្បើយមាន ១.២៥៦នាក់ ហើយអ្នកកំពុងសម្រាកព្យាបាលមានចំនួន ១.២៧០នាក់៕ | 2021-04-02T23:57:00+07:00 | rfa.org | https://www.rfa.org/khmer/news/health/number-of-covid19-2-april-04022021125422.html |
b26dc386-3c73-4362-b040-880b59efb1e8 | ផ្លូវ៣ខ្សែតាមបណ្តោយជើងភ្នំដងរែក បន្តជួសជុលឡើងវិញ, ប្រធានមន្ទីរសាធារណការថា ទោះបីមានជំងឺកូវីដ១៩ មិនអាចរារាំងសកម្មភាពក្រុមការងារបានទេ | ផ្លូវក្រាលល្បាយថ្មចំនួន៣ខ្សែ ដែលស្ថិតនៅតាមបណ្តោយជើងភ្នំដងរែក ជាប់ព្រំដែនកម្ពុជា-ថៃ ក្នុងឃុំស្រអែម ស្រុកជាំក្សាន្ត ខេត្តព្រះវិហារ ត្រូវបានក្រុមការងារ ថែទាំផ្លូវថ្នល់ នៃមន្ទីរសាធារណការ និងដឹកជញ្ជូនខេត្តព្រះវិហារ បន្តធ្វើការជួសជុលឡើងវិញ ដើម្បីសម្រួលដល់ការធ្វើដំណើ ក៏ដូចជាការដឹកជញ្ជូនកសិផលផ្សេងៗ របស់ប្រជាពលរដ្ឋមានភាពងាយស្រួល ទោះបីប្រទេសកម្ពុជាកំពងតែប្រឈមនឹងជំងឺកូវីដ១៩ក៏ដោយ។ នេះបើតាមការអះអាងរបស់លោក សំ លាងទ្រី ប្រធានមន្ទីរសាធារណការ និងដឹកជញ្ជូនខេត្តព្រះវិហារ។ លោក សំ លាងទ្រី បានឱ្យភ្នាក់ងារ Fresh News ដឹងនៅថ្ងៃទី០២ ខែមេសា ឆ្នាំ២០២១នេះបន្តទៀតថា ក្រុមការងារបានបន្តកិច្ចខិតខំប្រឹងប្រែងកៀសម្រួលផ្លូវក្រាលល្បាយ ថ្មចំនួន 0៣ខ្សែ នៅតាមបណ្ដោយជើងភ្នំដងរ៉ែក ស្ថិតនៅឃុំស្រអែម ស្រុកជាំក្សាន្ត ខេត្តព្រះវិហារ ដូចជាផ្លូវខេត្តលេខ 2PVH1 ប្រវែង ៩.៥គីឡូម៉ែត្រ ដោយកៀរសម្រួល ថែមល្បាយថ្ម ស្រោចទឹក កិនបង្ហាប់ សម្រេចបានលទ្ធផល ១០០% និងបន្តកៀសម្រួលផ្លូវខេត្តលេខ 2627 ប្រវែង ១៣.៨គីឡូម៉ែត្រ ( ភូមិគ១ ដល់ភូមិអង្រ្គង) និងផ្លូវខេត្តលេខ 2PVH3 ប្រវែង ១៧គីឡូម៉ែត្រ ជើងភ្នំទ្រព្យ ដល់ភូមិអង្គ្រង)។ លោក សំ លាងទ្រី បានបន្ថែមថា ក្នុងអំឡុងរដូវវស្សាកន្លងទៅនេះ ផ្លូវជាច្រើនខ្សែក្នុងខេត្តព្រះវិហារ ត្រូវបានរងការខូចខាតដោយទឹកជំនន់ទឹកភ្លៀង ប៉ុន្តែមិនដល់ថ្នាក់ រាំងស្ទះដល់ការ ធ្វើដំណើររបស់ប្រជាពលរដ្ឋនោះទេ ហើយក្រុមការងារថែទាំផ្លូវថ្នល់នៃមន្ទីរសាធារណការ និងដឹកជញ្ជូនខេត្តព្រះវិហារ ក៏បានត្រៀមលក្ខណៈប្រចាំការ តាមគោលដៅ២៤ម៉ោង លើ២៤ម៉ោង ដើម្បីជួយសង្គ្រោះបន្ទាន់ពេលមានករណីគ្រោះទឹកជំនន់ភ្លាមៗ។ លោក សំ លាងទ្រី បានគូសបញ្ជាក់ដែរថា ដោយអនុវត្តន៍តាមការណែនាំពីលោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន និងលោក ប្រាក់ សុវណ្ណ អភិបាលខេត្តព្រះវិហារ ក្រុមការងារថែទាំផ្លូវថ្នល់នៃមន្ទីរសាធារណការ និងដឹកជញ្ជូនខេត្ត បានធ្វើសកម្មភាពជួសជុល ថែទាំផ្លូវថ្នល់នៅទូទាំងខេត្ត បានយ៉ាងល្អ ប្រសើរ ពិសេសផ្លូវយុទ្ធសាស្ត្រតាមក្រវ៉ាត់ព្រំដែនកម្ពុជា.ថៃ.ឡាវ ដើម្បីសម្រួលដល់ការធ្វើដំណើរ និងដឹកកសិផលផ្សេងៗរបស់ប្រជាពលរដ្ឋ។ លោកប្រធានមន្ទីរសាធារណការ ក៏បានថ្លែងអំពាវនាវដល់ប្រជាពលរដ្ឋ ត្រូវចូលរួមថែរក្សាផ្លូវថ្នល់ដើម្បីប្រយោជន៍ប្រើប្រាស់បានយូរអង្វែង ដោយកុំចាក់ដីខ្ពស់ជាងផ្លូវ កុំយកចំណីផ្លូវធ្វើអាជីវកម្ម ពិសេសកុំដឹកជញ្ជូនលើសទម្ងន់កំណត់៕ | 2021-04-02T23:46:00+07:00 | freshnewsasia.com | https://m.freshnewsasia.com/index.php/en/localnews/191833-2021-04-02-09-46-32.html |
1e4cf64f-1c3d-4b5b-a9e1-09d730912919 | ប្រធានគណបក្ស យុវជនកម្ពុជា ផ្ដល់ទស្សនទានសំខាន់ៗ មួយចំនួនអំពីការត្រៀមខ្លួន ក្នុងការស្តារសេដ្ឋកិច្ចជាតិឡើងវិញ ក្រោយវិបត្តិកូវីដ១៩ បិទបញ្ចប់ | ភ្នំពេញ៖ដើម្បីចូលរួមជាមួយរាជរដ្ឋាភិបាល ក្នុងការស្ដារសេដ្ឋកិច្ចជាតិឡើងវិញក្រោយវិបត្តិកូវីដ១៩ បិទបញ្ចប់ លោក ពេជ្រ ស្រស់ ប្រធានគណបក្សយុវជនកម្ពុជា បានផ្ដល់ជាទស្សនទានសំខាន់ៗចំនួន៣ចំណុចក្នុងនោះ មានយន្តការរយៈពេលខ្លី មធ្យម និងវែង។ តាមរយៈគេហទំព័រហ្វេសប៊ុកនៅថ្ងៃទី២ ខែ មេសា ឆ្នាំ ២០២១នេះ លោក ពេជ្រ ស្រស់ ប្រធានគណបក្សយុវជនកម្ពុជា បានធ្វើការបកស្រាយនិងពន្យល់យន្តការនីមួយៗដូចខាងក្រោមនេះ៖ ក/ប្រជាពលរដ្ឋខ្មែរទាំងអស់ បូករួមជនបរទេសផងដែរ ត្រូវតែចូលរួមចាក់វ៉ាក់សាំងទាំងអស់គ្នា ឲ្យបាន60ឬ70ភាគរយនៃប្រជាជនកម្ពុជាសរុប ដើម្បីប្រជាជនទូទៅរស់នៅតាមគន្លងដូចដើម។ ខ/រដ្ឋាភិបាលត្រូវតែមានគោលការណ៍ជាក់លាក់ឲ្យប្រជាជនដែលបានចាក់វ៉ាក់សាំងហេីយ គឺមាន សិទ្ធិពេញលេញ ក្នុងការធ្វើដំណើរ ធ្វើអាជីវកម្ម ឆ្លង ស្រុក-ខេត្ត ឲ្យមានប័ណ្ណបញ្ជាក់ថា បានចាក់ វ៉ាក់សាំងរួចរាល់ គ/រដ្ឋាភិបាលត្រូវតែមានវិធានការម៉ឺងម៉ាត់ចំពោះជនបរទេស ជាពិសេស គឺជាមួយជនជាតិចិន និង វៀតណាម ពីព្រោះភាគច្រេីនពួកនេះជាភ្នាក់ងារ ចម្លងកូវីដ១៩ ហើយវាមិនមែនជាការរេីសអេីងជាតិ សាសន៍អ្វីនោះទេ ក៏ប៉ុន្តែវាជាការយកចិត្តទុកដាក់អំពីសុវត្ថិភាពនិងសុខភាពសាធារណ:។ គ/ រដ្ឋាភិបាលគួរបន្តកាត់បន្ថយនូវការចំណាយផ្សេងៗក្នុងស្ថាប័នរដ្ឋណាមិនចាំបាច់រយៈពេល ២ឆ្នាំទៅមុខបន្តទៀត ក/ គឺត្រូវសង្រ្គោះដល់សហគ្រាសខ្នាតតូច និងមធ្យម តាមរយៈការអនុគ្រោះការយកពន្ធរយៈ ពេល ២ ឆ្នាំ ទៅមុខ ពីព្រោះ សហគ្រាសបែបលក្ខណៈគ្រួសារ ឬ ក្រុមហ៊ុន ខ្នាតតូច នៅក្នុង ស្រុក ភាគច្រើនពួកគេក្ស័យធន់ ដូច្នេះរដ្ឋត្រូវតែជួយចូក-ចែវ ឱ្យរស់ឡើងវិញ ដើម្បីពួកគេ មានលទ្ធភាពស្តារនូវជីវភាពក្រុមហ៊ុនពួកគេ។ហើយរដ្ឋត្រូវសម្របសម្រួលជាមួយនឹងធនាគារ ជាតិ ក៏ដូចជាធនាគារឯកជនឲ្យផ្តល់ឱកាសដល់សហគ្រាសខ្នាតតូចមានឱកាសខ្ចីប្រាក់ ដោយ បង់ការប្រាក់កម្រិតទាប និងបង់ក្នុងចំនួនតិចតួចប្រចាំខែ រីឯសហគ្រាសខ្នាតតូច យើងផ្តោតលើ វិស័យទេសចរណ៍ ឧហ្សាហកម្ម កសិកម្ម។ល។ ខ/ ចំណុចមួយទៀតគឺបង្កើតការឲ្យយុវជនមានការងារធ្វើនៅក្នុងដំបន់ឲ្យបានយ៉ាងតិច 70% នៃកម្លាំងយុវជនសរុបនៅក្នុងប្រទេសដើម្បីឲ្យយុវជនចូលរួមស្តារនូវសេដ្ឋកិច្ចជាតិ តាមរយៈ ចំណេះ ជំនាញ និងកម្លាំងពលកម្មរបស់ពួកគេ។ គ/ រដ្ឋាភិបាលត្រូវស្វែងរកទីផ្សារកសិកម្មបន្ទាន់មួយ ដើម្បីជួយដល់កសិករ និងត្រូវបំផុសចលនា ប្រើប្រាស់នូវផលិតផលក្នុងស្រុកឲ្យមានល្បឿន លឿនបំផុត ព្រមទាំងលើកស្ទួយដល់អ្នកចិញ្ចឹម សត្វក្នុងស្រុក ដើម្បីផ្តល់ការងារដល់អ្នកស្រុក ឃ/ លើកទឹកចិត្តដល់ក្រុមហ៊ុនបរទេស ដោយបន្ធូរបន្ថយពន្ធមិនចាំបាច់រយៈពេល២ឆ្នាំទៅមុខ និងសម្រួលការងាររដ្ឋបាលផ្សេងៗកុំឲ្យមានភាពស្មុគស្មាញ ដែលជាហេតុធ្វើឲ្យមានការរាំងស្ទះ ទៅដល់ដំណើរការមុខជំនួញរបស់ពួកគេ។ ក/ ពន្លឿនល្បើនលុបបំបាត់អំពើពុករលួយគ្រប់វិស័យដើម្បីបង្កើនអ្នកវិនិយោគិនបរទេសសំខាន់ៗ និងជួយដល់អ្នកវិនិយោគក្នុងស្រុកផងដែរ។ ខ/ វិស័យកសិកម្ម • ជួយកសិករឲ្យមានប្រភពទឹកឲ្យមានគ្រប់គ្រាន់ដើម្បីអាចបង្កបង្កើនផលលើសពី១ដងក្នុងមួយរដូវ •ជំរុញនិងលើកទឹកចិត្តកសិករផ្តោតលើការដាំបន្លែដំណាំហូបផ្លែ និង ការចិញ្ចឹមសត្វ ដើម្បីលក់ក្នុង ទីផ្សារសហគមន៍ដែលនៅក្បែរពួកគេ • ក្រសួងពាក់ព័ន្ធគួរផ្តល់ជំនួយដល់កសិករទាំងគ្រាប់ពូជ បច្ចេកទេស ហិរញ្ញវត្ថុ និងទីផ្សារដល់ កសិករទាំងឡាយដែលត្រូវការជាចាំបាច់។ • ជំរុញការកែច្នៃកសិផលដើម្បីនាំចេញជាផល សម្រេចចូលទៅទីផ្សារបរទេស។ គ. វិស័យឧស្សាហកម្ម • ថែរក្សារោងចក្រកាត់ដេរដែលមានស្រាប់ឲ្យដំណើរការល្អ និងបន្តស្វែងរកវិនិយោគថ្មីបន្ថែម • ស្វែងរកអ្នកវិនិយោគរោងចក្រកែច្នៃវត្ថុធាតុដើមចម្រុះផលិតផលឲ្យមកវិនិយោគនៅកម្ពុជា ដើម្បីជួយដល់តម្លៃផលិតផលក្នុងស្រុក និងបង្កើនការងារដល់យុវជន និងពលរដ្ឋខ្មែរ។ ឃ. វិស័យទេសចរណ៍ • បង្កើតដំបន់ទេសចរណ៍ឆ្នៃប្រឌិតឲ្យបានច្រើននិងសម្បូរបែប ដែលផ្តល់ជម្រើសដល់អ្នកទេស ចរណ៍ឲ្យមានការជ្រើសក្រៅពីដំបន់ដែលយើងមានស្រាប់ក្នុងពេលបច្ចុប្បន្ននេះ។ ង. វិស័យសំណង់ និងអចលនទ្រព្យ • ទាក់ទាញអ្នកវិនិយោគបន្ថែមលើវិស័យនេះ៕ | 2021-04-02T23:45:00+07:00 | dap-news.com | https://dap-news.com/national/2021/04/02/132227/ |
9c0c5e7b-4c70-4854-8245-f802f45d496e | សម្ដេចតេជោ ហ៊ុន សែន ណែនាំឲ្យរៀបចំចាក់ វ៉ាក់សាំងកូវីដ-១៩ ជូនអ្នកលក់ដូរ តាមផ្សារជាបន្ទាន់ | សម្ដេចតេជោ មានប្រសាសន៍ថា «ប៉ុន្ដែសម្រាប់ទីក្រុងភ្នំពេញ ត្រូវប្រើប្រាស់ឲ្យបានច្រើនបំផុត តាមអាចធ្វើទៅបាន។ កន្លងទៅ ខ្ញុំបានអនុញ្ញាតរួចហើយ ឲ្យប្រើប្រាស់វ៉ាក់សាំងស៊ីណូហ្វាម៤០ម៉ឺនដូស ដើម្បីតម្រង់ឆ្ពោះទៅរកអ្នកមានហានិភ័យ ដូចជាអ្នករត់កង់បី តាក់ស៊ី និងរកស៊ីដទៃទៀត ទាំងអ្នកលក់ត្រី លក់បន្លែបង្ការ តាមផ្សារដែលហៅថា សេដ្ឋកិច្ចក្រៅប្រព័ន្ធ»។ សម្ដេចតេជោ បន្ដថា «ខ្ញុំគិតថា ចំនួន៤០ម៉ឺនដូសនេះ អាចប្រើប្រាស់បាន បន្ថែមទៅលើដែលយើងបាន ចាក់អាស្ដ្រា ហ្សឺណិការ ទៅឲ្យមនុស្សចាស់អាយុលើសពី៦០ឆ្នាំ ហើយតម្រង់ឆ្ពោសទៅអ្នកដែលរងហានិភ័យ ទាក់ទិនជាមួយនឹងមុ ខរបរក្រៅប្រព័ន្ធ ជាពិសេស នៅតាមទីផ្សារតែម្ដង។ ខ្ញុំស្នើ លោកជំទាវ ឱន វណ្ណឌីន ក៏ដូចជា ឯកឧត្តម ឃួង ស្រេង រៀបចំជាបន្ទាន់ទៅការចាក់ឲ្យ អ្នកលក់ត្រី អ្នកបន្លែបង្ការ អ្នករកស៊ីដែលមានផលប៉ះពាល់ ដែលអាចងាយឆ្លង តាមទីផ្សារឲ្យបានឆាប់រហ័ស»។ សម្ដេចតេជោ ក៏បានណែនាំឲ្យ អភិបាលរាជធានីភ្នំពេញ ត្រូវប្រមូលបញ្ជីឈ្មោះ និងរៀបចំទីតាំងសម្រាប់ចាក់វ៉ាក់សាំង ជូនអ្នកលក់ដូរ និងរកស៊ី តាមផ្សារ។ សម្ដេចថា ធ្វើយ៉ាងណាចាក់វ៉ាក់សាំងឲ្យបាន ២០ម៉ឺននាក់ ជូនអ្នកសេដ្ឋកិច្ច ក្រៅប្រព័ន្ធ ។ សម្ដេចតេជោ បញ្ជាក់ថា វ៉ាក់សាំងស៊ីណូហ្វាម គឺវ៉ាក់សាំងឆាប់ទទួលរវាង ដូសទី១ និងដូសទី២ ។ ដោយឡែក សម្ដេច និងភរិយា នឹងត្រូវចាក់វ៉ាក់សាំង អាស្ដ្រាហ្សឺណេការ នាថ្ងៃទី២៩ មេសា ខាងមុខនេះ នៅដូសទី២ ខណៈសម្ដេច និងភរិយា ចាក់ដូសទី១ កាលពីថ្ងៃទី៤ កុម្ភៈកន្លងទៅ៕ | 2021-04-02T23:37:00+07:00 | dap-news.com | https://dap-news.com/national/2021/04/02/132215/ |
9795528d-f138-4e56-b21e-d3fa4e8e4ae7 | វ៉ាក់សាំងអាចមានប្រសិទ្ធភាពតិច បើចាក់ឲ្យអ្នកកំពុងឆ្លងកូវីដ ហើយគ្រូពេទ្យណែនាំប្រើពេលនេះវិញ | អ្នកវិទ្យាសាស្ត្របាននិយាយថា ការចាក់វ៉ាក់សាំងពេលឆ្លងកូវីដមិនបានបង្កផលប៉ះពាល់ ប៉ុន្តែអាចបណ្ដាលឲ្យវ៉ាក់សាំងមិនសូវមានប្រសិទ្ធភាព ខណៈមណ្ឌលគ្រប់គ្រងនិងបង្ការជំងឺសហរដ្ឋអាមេរិក (CDC) ហាមប្រជាជនមិនគួរចាក់វ៉ាក់សាំងក្នុងពេលមានមេរោគ គួររង់ចាំរហូតដល់ជាសះស្បើយ និងបន្ទាប់ពី ៩០ ថ្ងៃ ប្រសិនបើពួកគេបានព្យាបាលដោយអង់ទីគ័រ monoclonal ឬប្លាស្មាដែលស្ថិតក្នុងឈាម។ ប្រការនេះក៏ជាបម្រាមដល់មនុស្សដែលមិនបង្ហាញរោគសញ្ញា ប៉ុន្តែបានពាក់ព័ន្ធជាមួយអ្នកឆ្លងជំងឺកូវីដ និងត្រូវបានដាក់ឲ្យនៅដាច់ដោយឡែក។ វេជ្ជបណ្ឌិត David Margolius អ្នកឯកទេសខាងផ្នែកវេជ្ជសាស្ត្រនៅ MetroHealth បានប្រាប់បណ្ដាញព័ត៌មានអូហៃអូថា ” មូលហេតុដែលយើងស្នើសុំឲ្យប្រជាជនរង់ចាំរហូតដល់ពួកគេបានជាសះស្បើយពីកូវីដ មុនពេលទទួលថ្នាំបង្ការ គឺដើម្បីរក្សាបុគ្គលិកថែទាំសុខភាពទាំងអស់និងអ្នកផ្សេងទៀតឲ្យមានសុវត្ថិភាព ក្នុងអំឡុងពេលដំណើរការនេះ ” ។ លោក Robin Shattock ប្រធានបន្ទុកនៃការឆ្លងមេរោគនៅ mucosal បានប្រាប់ Newsweek ថា ការចាក់ថ្នាំបង្ការរោគអាចមានប្រសិទ្ធភាពតិច ប្រសិនបើត្រូវបានផ្ដល់ឲ្យអ្នកណាម្នាក់ដែលមានរោគសញ្ញាធ្ងន់ធ្ងរ។ លោកបានបន្ថែមថា ” វាអាចទៅរួចដែលថា ប្រសិនបើបុគ្គលនោះបានចាក់វ៉ាក់សាំងនៅពេលពួកគេមានរោគសញ្ញាធ្ងន់ធ្ងរខ្លាំង ហើយវ៉ាក់សាំងអាចនឹងមិនមានប្រសិទ្ធភាពលើរាងកាយ ” ។ ស្ថិតិនេះបង្ហាញថា ទំនងជាមានមនុស្សមួយចំនួនដែលឆ្លងកូវីដដោយមិនដឹងខ្លួន ហើយមកទទួលថ្នាំបង្ការ ប៉ុន្តែមិនបង្ហាញរោគសញ្ញា។ ក្រុមអ្នកវិទ្យាសាស្ត្រនិយាយនៅក្នុងសេចក្ដីអត្ថាធិប្បាយរួមមួយថា“ វានៅតែសំខាន់ដែលអ្នកបានឆ្លងកូវីដត្រូវទទួលថ្នាំបង្ការ នេះនឹងជួយបង្កើនភាពស៊ាំរបស់ពួកគេប្រឆាំងនឹងជំងឺ SARS-CoV-2 ដែលផ្ដល់ឲ្យពួកគេនូវការការពារកាន់តែយូរនិងយូរអង្វែងថែមទៀត៕ | 2021-04-02T23:30:00+07:00 | kampucheathmey.com | https://www.kampucheathmey.com/global-news/94986 |
ce778bfc-33f1-4b45-a361-74326c694515 | TOP NEWS: យប់នេះអាជ្ញាធរាជធានីភ្នំពេញ ចាប់ផ្ដើមអនុវត្តពេញលេញនូវបំរាមគោចរ ហាមធ្វើដំណើរពីម៉ោង៨យប់ ដល់ម៉ោង៥ភ្លឺ, សូមពលរដ្ឋចូលរួមសហការ ដើម្បីទប់ស្កាត់ជំងឺកូវីដ១៩ (Video inside) | នៅយប់ថ្ងៃទី០២ ខែមេសា ឆ្នាំ២០២១នេះ អាជ្ញាធររាជធានីភ្នំពេញ នឹងអនុវត្តពេញលេញនូវបំរាមគោចរ ដែលហាមឃាត់ការធ្វើដំណើរ ចាប់ពីម៉ោង៨យប់ ដល់ម៉ោង៥ភ្លឺ រយៈពេល១៤ថ្ងៃ លើកលែងក្នុងករណីចាំបាច់ និងបុគ្គលអាទិភាព ដែលបានកំណត់ក្នុងសេចក្ដីសម្រេចដែលចេញដោយលោក ឃួង ស្រេង អភិបាលរាជធានីភ្នំពេញ។ ការអនុវត្តពេញលេញនូវយប់នេះ បន្ទាប់ពីអាជ្ញាធរ និងមន្ដ្រីពាក់ព័ន្ធបានធ្វើការផ្សព្វផ្សាយពេញមួយថ្ងៃម្សិលមិញ ទាំងតាមបណ្ដាញព័ត៌មាន សង្គម Facebook ក៏ដូចជាការផ្សព្វផ្សាយផ្ទាល់ដល់ប្រជាពលរដ្ឋនៅតាមមូលដ្ឋាន ពិសេសអ្នកដែលធ្វើដំណើរនៅពេលយប់។ ការដាក់ចេញនូវបំរាមគោចររបស់អាជ្ញាធរបែបនេះ គឺធ្វើឡើងដើម្បីការពារ និងទប់ស្កាត់ការឆ្លងរីករាលដាលជំងឺកូវីដ១៩ ដែលកំពុងរីករាលដាលក្នុងព្រឹត្តិការណ៍សហគមន៍២០កុម្ភៈ។ គួរជម្រាបថា សម្រាប់អ្នកដែលមិនគោរពតាមបំរាមគោចរនេះ លោក ឃួង ស្រេង អភិបាលរាជធានីភ្នំពេញ បានដាក់បទបញ្ជាយ៉ាងម៉ឺងម៉ាត់ដល់កងកម្លាំងប្រដាប់អាវុធ អាជ្ញាធរ និងសមត្ថកិច្ចពាក់ព័ន្ធ ត្រូវដកហូតមធ្យោបាយធ្វើដំណើរ ចំពោះអ្នកធ្វើដំណើរដោយបំពាននឹងបំរាម ដែលបានដាក់ចេញ ចាប់ពីម៉ោង៨យប់ ដល់ម៉ោង៥ភ្លឺ។ លោក ឃួង ស្រេង បានសង្កត់ធ្ងន់ថា បន្ទាប់ដកហូតមធ្យោបាយហើយនោះ ម្ចាស់ត្រូវបញ្ជូនទៅធ្វើចត្តាឡីស័ករយៈពេល១៤ថ្ងៃនៅក្នុងផ្ទះរៀងៗខ្លូន។ នៅពេលធ្វើចត្តាឡីស័កអាជ្ញាធរមូលដ្ឋានត្រូវតាមដានត្រួតពិនិត្យឲ្យបានត្រឹមត្រូវ ក្នុងករណីការអនុវត្តមិនត្រឹមត្រូវ តាមការណែនាំទេនោះ នឹងអនុវត្តនូវការផាកពិន័យតាមច្បាប់តែម្ដង។ ដោយឡែក បុគ្គលដែលបម្រើការងារនៅស្ថាប័នរដ្ឋ និងឯកជន ដែលចេញពីធ្វើការក្រោយម៉ោង៨យប់ ស្ថិតក្នុងបំរាមគោចរដែលបានដាក់ចេញនេះ គឺត្រូវមានលិខិតបញ្ជាក់ពីប្រធានអង្គភាព ឬក្រុមហ៊ុន និងតម្រូវឲ្យពាក់កាតជាប់ខ្លួនជានិច្ចពេលធ្វើដំណើរ។ អភិបាលរាជធានីភ្នំពេញបានគូសបញ្ជាក់ថា ក្នុងករណីក្រុមហ៊ុនមានបុគ្គលដែលត្រូវចេញពីធ្វើការយប់ ត្រូវសម្រួលការងាររដ្ឋបាល ជូនបុគ្គលិករបស់ខ្លួន ដោយត្រូវចេញលិខិតបញ្ជាក់អំពីពេលវេលាធ្វើការច្បាស់លាស់ នៅក្នុងលិខិតនោះ ហើយឲ្យបុគ្គលដាក់តាមខ្លួនពេលចេញពីធ្វើការ ព្រោះងាយស្រួលបង្ហាញសមត្ថកិច្ចនៅតាមគោលដៅ។ អភិបាលរាជធានីភ្នំពេញ បានអះអាងទៀតថា សម្រាប់ប្រជាពលរដ្ឋទូទៅដែលត្រូវធ្វើដំណើរបន្ទាន់ភ្លាមៗ មិនអាចខាតបាន ត្រូវផ្ដល់ដំណឹងជាមុនដល់ចៅសង្កាត់ ឬអាជ្ញាធរមូលដ្ឋាន ដើម្បីឲ្យចៅសង្កាត់ ឬអាជ្ញាធរមូលដ្ឋាន ងាយស្រួលប្រាប់ទៅតាមគោលដៅត្រួតពិនិត្យនៅតាមដងផ្លូវ ទើបអាចធ្វើបានដោយគ្មានការហាមឃាត់។ មួយវិញទៀត ក្នុងករណីប្រជាពលរដ្ឋត្រូវការធ្វើដំណើរពេលយប់ ក្នុងម៉ោងដែលត្រូវហាមឃាត់ (មិនបន្ទាន់តែមានកំណត់វេលាច្បាស់លាស់) ត្រូវសុំលិខិតបញ្ជាក់ និងមានវាយត្រាពីចៅសង្កាត់ ឬអាជ្ញាធរមូលដ្ឋាន ដោយប្រាប់អំពីមូលហេតុ និងគោលបំណង នៃការធ្វើដំណើរ ដើម្បីបង្ហាញជូនសមត្ថកិច្ចនៅតាមគោលដៅត្រួតពិនិត្យ។ ដើម្បីឲ្យអស់មន្ទិលសង្ស័យ និងងាយស្រួលក្នុងការបកស្រាយចម្ងល់ជូនប្រជាពលរដ្ឋ រដ្ឋបាលរាជធានីភ្នំពេញ បានប្រកាសដាក់ប្រើប្រាស់នូវលេខទូរស័ព្ទ Hotline និងលេខ៣ប្រព័ន្ធផ្សេងទៀត ដើម្បីឲ្យប្រជាពលរដ្ឋទំនាក់ទំនងសួរសំណួរបន្ថែម នៅពេលមានចម្ងល់ណាមួយ ជុំវិញការអនុវត្តនូវបំរាមគោចរដែលបានដាក់ចេញនេះ។ បើតាមលោក ម៉េត មាសភក្ដី ក្រៅពីលេខទូរស័ព្ទខាងលើនេះ ប្រជាពលរដ្ឋក៏អាចឆាតចូលទំព័រ Facebook ផ្លូវការរបស់រដ្ឋបាលរាជធានីភ្នំពេញ បានផងដែរ ហើយមន្ដ្រីរបស់រដ្ឋបាលរាជធានីភ្នំពេញ និងធ្វើការឆ្លើយតបភ្លាមៗ៕ | 2021-04-02T23:29:00+07:00 | freshnewsasia.com | https://m.freshnewsasia.com/index.php/en/localnews/191823-2021-04-02-09-29-07.html |
3700b15a-85c2-4233-bb0f-9bc1b87ed39b | ខេត្តស្វាយរៀង រកឃើញអ្នកឆ្លងជំងឺកូវីដ-១៩ ក្នុងព្រឹត្តិការណ៍ ២០កុម្ភៈចំនួន៥៥នាក់ ខណៈមានអ្នកជាសះស្បើយ២នាក់ | ស្វាយរៀង ៖ស្ថានភាពជំងឺកូវីដ១៩ ដែលកំពុងរីករាលដាល នៅក្នុងព្រឹត្តិការណ៍សហគមន៍២០កុម្ភៈ នៅក្នុងខេត្តស្វាយរៀងមិនទាន់ថមថយ នៅឡើយទេ ដែលនាំអោយអាជ្ញាធរក៏ដូចប្រជាពលរដ្ឋក្នុងខេត្តនេះ មានការព្រួយបារម្ភនិងជំរុញឲ្យមានប្រុងប្រយ័ត្នខ្ពស់ក្នុងការការពារខ្លួនមិនឲ្យឆ្លងជំងឺនេះដោយត្រូវធ្វើអនាម័យ ជាប្រចាំលាងដៃជាមួយសាប៊ូ អាកុល ជែលនៅគម្លាតគ្នា បើមិនចាំបាច់កុំចេញក្រៅផ្ទះ។ លោកតូច ប៉ូលីវ៉ាអភិបាលរងខេត្តស្វាយរៀងបានថ្លែងប្រាប់ឲ្យដឹង នៅព្រឹកថ្ងៃទី២ខែមេសាឆ្នាំ២០២១នេះថាខេត្តស្វាយរៀងបានរកឃើញអ្នកឆ្លងជំងឺកូវីដ-១៩សរុបចំនួន៥៥នាក់ ខណៈមានអ្នកជាសះស្បើយ២នាក់។ ក្នុងនោះអាជ្ញាធរបានរកទីតាំងទី២សម្រាប់ព្យាបាលអ្នកជំងឺកូវីដ-១៩បន្ថែមទៀតដើម្បីត្រៀមទុក សម្រាប់មានអ្នកជំងឺដែលឆ្លងជាបន្តបន្ទាប់ទៀត។ សូមបញ្ជាក់ថាខេត្តស្វាយរៀងបានបិទទីតាំងជាច្រើនកន្លែងដែលមាន មនុស្សពាក់ព័ន្ធទាំងផ្ទាល់និងប្រយោលជាច្រើនរយនាក់ ដែលកំពុងធ្វើចត្តាឡីស័កនឹងយកសំណាក ទៅពិនិត្យ ហើយក្នុងនោះក៏មានលោកអភិបាលរងក្រុងស្វាយរៀងម្នាក់ក៏បានឆ្លងជំងឺកូវីដ-១៩នេះផងដែរ។ ហើយសម្រាប់ការចាក់វ៉ាក់សាំងស៊ីណូវ៉ាក់ នៅខេត្តស្វាយរៀង កាលពីថ្ងៃទី១ខែមេសា ម្សិលមិញនេះ គណៈកម្មការចំពោះកិច្ចចាក់វ៉ាក់សាំង បានរៀបចំចាក់ជូនដល់ថ្នាក់ដឹកនាំ មន្ត្រីរាជការ សាលាក្រុង-ស្រុក ទូទាំង៨ក្នុងខេត្តស្វាយរៀង ទៅតាមពេលវេលា និងទីកន្លែងដែលរដ្ឋបាលក្រុង ស្រុក បានបែងចែក ក្នុងការចាក់វ៉ាក់សាំងជូនដោយផ្អែកលើគោលការស្ម័គ្រចិត្ត ហើយកន្លងទៅនេះអាជ្ញាធរ បានចាក់វ៉ាក់សាំងការពារជំងឺកូវីដ-១៩ក្នងដំណាក់កាលទី១ជូនដល់កងកម្លាំងទាំងបីប្រភេទមាននគរបាល ទាហាន កងរាជអាវុធហត្ថ មន្ត្រីរាជការបានជាង៤០០០នាក់ហើយ និងបន្តចាក់បន្តបន្ទាប់ទៀតនៅទូទាំង៨ស្រុក ក្រុងក្នុងខេត្តនេះផងដែរ៕ | 2021-04-02T23:29:00+07:00 | dap-news.com | https://dap-news.com/national/2021/04/02/132194/ |
0b0fa4f2-f304-4294-958b-d8f0d15d8367 | TOP NEWS: សម្តេចតេជោ ហ៊ុន សែន ថ្លែងសារពិសេសជំរុញឱ្យរៀបចំចាក់វ៉ាក់សាំងបង្ការជំងឺកូវីដ១៩ ដល់អ្នកប្រកបរបរសេដ្ឋកិច្ចក្រៅប្រព័ន្ធ នៅរាជធានីភ្នំពេញ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០២ ខែមេសា ឆ្នាំ២០២១នេះ បានថ្លែងសារពិសេសដោយជំរុញឱ្យលោកស្រី ឱ វណ្ណឌីន រដ្ឋលេខាធិការ ក្រសួងសុខាភិបាល និងអភិបាលរាជធានីភ្នំពេញ រៀបចំចាក់វ៉ាក់សាំងបង្ការជំងឺកូវីដ១៩ ដល់អ្នកប្រកបរបរសេដ្ឋកិច្ចក្រៅប្រព័ន្ធ នៅរាជធានីភ្នំពេញ ជាបន្ទាន់។ នេះបើតាមសារសំឡេងរបស់សម្តេចតេជោ ដែលបណ្តាញព័ត៌មាន Fresh News ទទួលបានផ្លូវការនៅរសៀលថ្ងៃនេះ។ តាមរយ:សារសំឡេងនេះ សម្តេចតេជោ ហ៊ុន សែន បានចាត់ទុកថា រាជធានីភ្នំពេញជាតំបន់សំខាន់ ដែលជាចំណុចនៃការរីករាលដាលជំងឺកូវីដ១៩ ដ៏ខ្លាំងក្លាមួយ ដែលរាជរដ្ឋាភិបាលត្រូវតែទប់ស្កាត់។ ។ មកដល់ពេលនេះ កម្ពុជាមានវ៉ាក់សាំង ៣ប្រភេទហើយ ដើម្បីចាក់ជូនប្រជាពលរដ្ឋកម្ពុជា ដោយឥតគិតថ្លៃ។ ក្នុងនោះ វ៉ាក់សាំងស៉ីណូហ្វាម ដែលជាអំណោយមហាមិត្តចិន មានចំនួន ១លាន ៣សែនដូស។ ក្រៅពីនេះ វ៉ាក់សាំងអាស្ត្រាហ្សេណេកា ដែលកម្ពុជាទទួលបានពីអង្គការសុខភាពពិភពលោក តាមរយៈយន្តការកូវ៉ាក់ចំនួន កាលពីដើមខែមីនា ឆ្នាំ២០២១ ក្នុងដំណាក់កាលដំបូងចំនួន ៣២៤,០០០ដូស។ ហើយវ៉ាក់សាំងស៉ីណូវ៉ាក់របស់ចិន ដែលរាជរដ្ឋាភិបាលកម្ពុជាបញ្ជាទិញ ចំនួន ១លាន៥សែនដូស ក៏បានមកដល់នៅថ្ងៃទី២៦ ខែមីនាផងដែរ។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្លាប់ប្រកាសថា រាជរដ្ឋាភិបាលកម្ពុជា នឹងត្រៀមបម្រុងវ៉ាក់សាំងចំនួន ២០លានដូស សម្រាប់ចាក់ជូនប្រជាពលរដ្ឋ ១០លាននាក់ ដោយមិនគិតថ្លៃ។ ក្នុងចំណោមវ៉ាក់សាំងប្រឆាំងកូវីដ១៩ នៅក្នុងផែនការរបស់កម្ពុជាទាំង ២០លានដូសនេះ និងមានជំនួយ ១១លានដូស៕ | 2021-04-02T22:53:00+07:00 | freshnewsasia.com | https://m.freshnewsasia.com/index.php/en/localnews/191816-2021-04-02-08-53-53.html |
244db962-8165-4c10-86ba-d8a8fabc99de | អភិបាលខេត្តកណ្តាល អំពាវនាវអ្នកពាក់ព័ន្ធនឹងអ្នកវិជ្ជមានជំងឺកូវីដ នៅស្រុកមុខកំពូល សូមសហការជាមួយគ្រូពេទ្យ ដើម្បីយកសំណាកធ្វើតេស្ត | លោក គង់ សោភ័ណ្ឌ អភិបាលខេត្តកណ្ដាល បានអំពាវនាវដល់ប្រជាពលរដ្ឋ ដែលដឹងថាខ្លួនមានការពាក់ព័ន្ធដោយផ្ទាល់ ឬដោយប្រយោលនៅស្រុកមុខកំពូល ជាមួយបុគ្គលឈ្មោះ ប៊ុន សក្កដា រស់នៅភូមិតាពេទ្យ ឃុំជ្រៃលាស់ ស្រុកពញាឮ សូមសហការជាមួយក្រុមគ្រូពេទ្យជំនាញ ដើម្បីយកសំណាកធ្វើតេស្តរកជំងឺកូ វីដ-១៩ ខណៈមនុស្ស១២នាក់ផ្សេងទៀត នៅស្រុកពញាឮ ក៏មានផ្ទុកជំងឺកូវីដ-១៩ ផងដែរ។ ការអំពាវនាវបែបនេះ របស់លោកអភិបាលខេត្តកណ្តាល បានធ្វើឡើងនាថ្ងៃទី១ ខែមេសា ឆ្នាំ២០២១ ម្សិលមិញ ក្នុងឱកាសលោកបានកោះហៅមន្ត្រីពាក់ព័ន្ធប្រជុំបន្ទាន់ក្រោយរកឃើញពលរដ្ឋស្រុកមុខកំពូល ជាង១០០នាក់ មានជាប់ពាក់ព័ន្ធដោយផ្ទាល់ និងប្រយោលជាមួយឈ្មោះ ប៊ុន សក្កដា ខណៈអាជ្ញាធររកឃើញមនុស្សជាង១០០នាក់ មានជាប់ព័ន្ធនឹងបុគ្គលនេះ។ អភិបាលខេត្តកណ្តាល បានអំពាវនាវយ៉ាងដូច្នេះថា៖ ។ លោក គង់ សោភ័ណ្ឌ បានឱ្យដឹងថា ចំពោះប្រជាពលរដ្ឋទាំងអស់ ដែលមានការពាក់ព័ន្ធជាមួយបុគ្គលឈ្មោះ ប៊ុន សក្កដា ក្រុមគ្រូពេទ្យជំនាញបានយកសំណាកធ្វើតេស្តរកវីរុសកូវីដ-១៩។ រីឯអ្នកពាក់ព័ន្ធដោយប្រយោល បានដាក់ឱ្យធ្វើចត្តាឡីស័កនៅមណ្ឌលចត្តាឡីស័ក ដែលរដ្ឋបាលស្រុកបានរៀបចំ៕ | 2021-04-02T22:35:00+07:00 | freshnewsasia.com | https://m.freshnewsasia.com/index.php/en/localnews/191813-2021-04-02-08-35-36.html |
b5d4c900-73cd-4c5b-94ad-e954c533068d | TOP NEWS: ក្រសួងសុខាភិបាល ចេញសេចក្តីណែនាំ ស្តីពីការការពារការចម្លងជំងឺកូវីដ១៩ អំឡុងបុណ្យចូលឆ្នាំថ្មី (Video inside) | ក្រសួងសុខាភិបាលកម្ពុជា នៅថ្ងៃទី០១ ខែមេសា ឆ្នាំ២០២១ បានចេញសេចក្តីណែនាំមួយ ស្តីពីការការពារការចម្លងជំងឺកូវីដ១៩ នៅក្នុងប្រទេសកម្ពុជា នៅក្នុងអំឡុងបុណ្យចូលឆ្នាំថ្មី ប្រពៃណីខ្មែរ រយៈពេល៣ថ្ងៃ ខាងមុខនេះ។ ពិធីបុណ្យចូលឆ្នាំថ្មី ប្រពៃណីខ្មែរ នៅឆ្នាំនេះ នឹងប្រារព្ធឡើងចាប់ពីថ្ងៃទី១៤ ដល់ថ្ងៃទី១៦ ខែមេសា ឆ្នាំ២០២១ ខណៈដែលកម្ពុជា ប្រឈមនឹងការរីករាលដាលជំងឺកូវីដ១៩ នៅក្នុងសហគមន៍។ ទោះជាយ៉ាងនេះក្តី កាលពីថ្មីៗនេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក៏បានចេញសារាចរ ណែនាំជំរុញឱ្យការពារ និងទប់ស្កាត់ការរីករាលដាលជំងឺកូវីដ១៩ នៅក្នុងអំឡុងបុណ្យចូលឆ្នាំថ្មី ប្រពៃណីខ្មែរខាងមុខនេះដែរ ខណៈដែលរាជរដ្ឋាភិបាល អនុញ្ញាតឱ្យមន្រ្តីរាជការ កងកម្លាំងប្រដាប់អាវុធ កម្មករនិយោជិត ឈប់សម្រាកពីការងារ។ តាមសេចក្តីណែនាំដែលបណ្តាញព័ត៌មាន Fresh News ទទួលបាន ក្រសួងសុខាភិបាល បានជំរុញឱ្យប្រជាពលរដ្ឋទាំងអស់ បន្តបង្កើនការប្រុងប្រយ័ត្នខ្ពស់ ដោយអនុវត្តឱ្យបានខ្ជាប់ខ្ជូន និងគ្រប់ៗគ្នានូវវិធានការ «៣ការពារ» (ពាក់ម៉ាស់ លាងដៃញឹកញាប់ និងរក្សាគម្លាត) និង «៣កុំ» (កុំទៅកន្លែងមានមនុស្សកុះករច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នាកុំចាប់ដៃគ្នា កុំកៀកស្មាគ្នា) ដើម្បីចូលរួមទប់ស្កាត់ការចម្លងវីរុសកូវីដ១៩ នៅក្នុងសហគមន៍ទ្រង់ទ្រាយធំ តាមការណែនាំរបស់សម្តេចតេជោ ហ៊ុន សែន។ | 2021-04-02T22:19:00+07:00 | freshnewsasia.com | https://m.freshnewsasia.com/index.php/en/localnews/191810-2021-04-02-08-19-58.html |
2ee126a6-817a-4aa3-973a-054fd5d99cbb | អាជ្ញាធរច្រានចោលព័ត៌មានថា អាជីវករលក់មាសនៅផ្សារថ្មី កើតជំងឺកូវីដ១៩, គ្រូពេទ្យទើបតែយកសំណាកទៅពិនិត្យមិនទាន់ចេញលទ្ធផល (Video inside) | លោកស្រី ប៉ុន ដានី ប្រធានគណៈកម្មការគ្រប់គ្រងផ្សារធំថ្មី បានប្រាប់ភ្នាក់ងារ Fresh News ឲ្យដឹងនៅរសៀលថ្ងៃទី០២ ខែមេសា ឆ្នាំ២០២១នេះថា គិតត្រឹមរសៀលនេះ មិនទាន់មានអាជីវករលក់មាសណាម្នាក់នៅផ្សារធំថ្មី បានឆ្លងជំងឺកូវីដ១៩នោះទេ គ្រាន់តែមានមន្ដ្រីសុខាភិបាល ចុះមកយកសំណាក ហើយលទ្ធផលក៏មិនទាន់ចេញនោះដែរ។ បើតាមលោកស្រី ប៉ុន ដានី អាជីវករលក់មាសដែលត្រូវមន្ដ្រីសុខាភិបាលចុះយកសំណាកនោះ ដោយសារតែគាត់មានកូនបានឆ្លងជំងឺកូវីដ១៩ ក៏ប៉ុន្ដែបច្ចុប្បន្ននេះ រូបគាត់នៅកូន មិនបានស្នាក់នៅផ្ទះជាមួយគ្នានោះទេ។ ដូច្នេះលោកស្រី សូមធ្វើការច្រានចោលទាំងស្រុង ចំពោះព័ត៌មានដែលបានផ្សាយប្រឌិត ជុំវិញករណីវិជ្ជមានជំងឺកូវីដ១៩ លើអាជីវករនៅផ្សារដែលលោកស្រីគ្រប់គ្រង។ បើតាមប្រធានគណៈកម្មការផ្សារ អាជីវករឈ្មោះ គោ ជាអាជីវករលក់មាស នៅផ្សារធំថ្មី បានខកខានមកផ្សារតាំងពីថ្ងៃទី៣១ ខែមីនា ឆ្នាំ២០២១មកម្ល៉េះ ដោយលោកបានទៅស្នាក់នៅផ្ទះ ជាមួយក្រុមគ្រួសាររបស់គាត់ ខណៈដែលកូនស្រីរបស់គាត់ មានការពាក់ព័ន្ធមានវិជ្ជមានជំងឺកូវីដ១៩។ ដោយឡែក សម្រាប់អាជីវករឈ្មោះ គោ រួមជាមួយសមាជិកគ្រួសារចំនួន៦នាក់ទៀត ត្រូវបានមន្ដ្រីសុខាភិបាលចុះទៅយកសំណាក នៅព្រឹកថ្ងៃទី០២ ខែមេសា ឆ្នាំ២០២១នេះ ដើម្បីធ្វើតេស្ដរកជំងឺកូវីដ១៩។ ដូច្នេះលោកស្រី សូមធ្វើការអំពាវនាវទៅដល់ប្រជាពលរដ្ឋ ក៏ដូចអាជីវករទាំងអស់ កុំមានការភ្ញាក់ផ្អើល។ ជាមួយគ្នានេះ លោកស្រី ប៉ុន ដានី ក៏បានបន្ដអំពាវនាវឲ្យអាជីវករ ក៏ដូចជាប្រជាពលរដ្ឋទាំងអស់ បន្តអនុវត្តឲ្យបាននូវវិធានរបស់ក្រសួងសុខាភិបាល ពិសេសគឺអនុវត្តទៅតាមអនុសាសន៍របស់សម្ដេចតេជោ ហ៊ុន សែន គឺ៣ការពារ និង៣កុំ ដើម្បីទប់ស្កាត់ការឆ្លងរីករាលដាល នៃជំងឺកូវីដ១៩ ទាំងអស់គ្នា៕ | 2021-04-02T21:47:00+07:00 | freshnewsasia.com | https://m.freshnewsasia.com/index.php/en/localnews/191799-2021-04-02-07-47-09.html |
ead498e7-a808-42d4-bf07-504b960a5711 | ករណីស្លាប់បុរសជនជាតិខ្មែរអាយុ ២៩ឆ្នាំ ដោយសារជំងឺកូវីដ-១៩ | ភ្នំពេញ ៖ ក្រសួងសុខាភិបាលបានប្រកាសនៅយប់ថ្ងៃទី២ ខែមេសានេះថា យោងតាមរបាយការណ៍ពីមន្ទីរពេទ្យមិត្តភាពខ្មែរ -សូវៀត បានឱ្យដឹងថាបុរសជនជាតិខ្មែរអាយុ ២៩ឆ្នាំ ដែលរស់នៅសង្កាត់វត្តភ្នំ ខណ្ឌដូនពេញ រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី០១ ខែមេសា ឆ្នាំ២០២១ វេលាម៉ោង ១៦:១០នាទី ល្ងាច ។ ក្រសួងសុខាភិបាលបន្តថា នៅថ្ងៃទី០១ ខែមេសា ឆ្នាំ២០២១ វេលាម៉ោង០៩និង០០នាទីព្រឹក បុរសខាងលើបានចូលមកសម្រាកព្យាបាលជំងឺនៅ មន្ទីរពេទ្យមិត្តភាពខ្មែរ-សូវៀត ដោយអ្នកជំងឺមានសភាពហត់ខ្លាំង នៅពេលនោះក្រុមគ្រូពេទ្យបានយកអ្នកជំងឺដាក់សម្រាក ក្នុងបន្ទប់សង្គ្រោះបន្ទាន់ និងបានយកសំណាកទៅវិភាគ។ ដោយសារអ្នកជំងឺមានស្ថានភាពកាន់តែធ្ងន់ធ្ងរឡើង តម្រូវឱ្យក្រុម គ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែនៅតែមិនអាចជួយសង្គ្រោះអ្នកជំងឺបាន ហើយគាត់បានស្លាប់ បាត់បង់ជីវិត នៅថ្ងៃទី០១ ខែមេសា ឆ្នាំ២០២១ វេលាម៉ោង ១៦និង១០នាទី ល្ងាច។ លទ្ធផលពិនិត្យសំណាករបស់គាត់ ដែលទទួលបានពីមន្ទីរពិសោធន៍វិទ្យាស្ថានប៉ាស្ទ័រកម្ពុជាបញ្ជាក់ថា មានវិជ្ជមានវីរុសកូវីដ-១៩។ ការសន្និដ្ឋានរបស់ក្រុមគ្រូពេទ្យបញ្ជាក់ថា បុរសជនជាតិខ្មែរអាយុ ២៩ឆ្នាំ ខាងលើនេះបានស្លាប់បាត់បង់ជីវិត ដោយសារវិបត្តិផ្លូវ ដង្ហើមធ្ងន់ធ្ងរ និង រលាកសួតទាំងសងខាងធ្ងន់ធ្ងរបណ្តាលមកពីវីរុសកូវីដ-១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ គួរបញ្ជាក់ថា មនុស្សចំនួន ១៨ហើយ បានស្លាប់ដោយសារជំងឺកូវីដ១៩ គឺគិតចាប់ពីថ្ងៃទី១១ ដល់ថ្ងៃទី០២ ខែមេសា ឆ្នាំ២០២១៕ រក្សាសិទ្ធិដោយៈ ចេស្តារ | 2021-04-02T21:42:49+07:00 | cen.com.kh | https://cen.com.kh/archives/317039.html |
8c551c55-9dbe-46ee-8e38-85edf2a6513c | សម្តេចក្រុមព្រះ ផ្ញើសារអបអរសាទរខួបចម្រើនជន្មាយុ សម្តេចតេជោ ហ៊ុន សែន និងកោតសរសើរលើការយកចិត្តទុកដាក់ប្រយុទ្ធប្រឆាំងជំងឺកូវីដ១៩ | សម្តេចក្រុមព្រះ នរោត្តម រណឫទ្ធ ព្រះប្រធានគណបក្សហ៊្វុនស៊ិនប៉ិច នៅថ្ងៃទី០២ ខែមេសា ឆ្នាំ២០២១នេះ បានផ្ញើសារអបអរសាទរជូន សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក្នុងឱកាសចម្រើនជន្មាយុ៧០ឈានចូល៧១ឆ្នាំ នៅថ្ងៃទី០៤ ខែមេសាខាងមុខនេះ។ ជាមួយនឹងសារអបអរសាទរនេះ សម្តេចក្រុមព្រះ ដែលកំពុងសម្រាកព្រះកាយព្យាបាលព្រះសុខភាពនៅក្រៅប្រទេស បានថ្លែងកោតសរសើរក្នុងការដឹកនាំស្តារ និងអភិវឌ្ឍប្រទេស ជាពិសេសក្នុងបរិបទនៃជំងឺកូវីដ១៩ ដែលសម្តេចតេជោ ហ៊ុន សែន បានយកចិត្តទុកដាក់ខ្ពស់ ដើម្បីសុខមាលភាព នៃប្រជានុរាស្រ្តខ្មែរ។ ក្នុងសារលិខិតដែលបណ្តាញព័ត៌មាន Fresh News ទទួលបាន សម្តេចក្រុមព្រះ បានបញ្ជាក់ថា៖ ។ សម្តេចក្រុមព្រះ ក៏បានប្រសិទ្ធសព្ទសាធុការពរ ជូន សម្តេចតេជោ ឱ្យបានសម្រេចនូវជោគជ័យធំៗថែមទៀត ក្នុងភារកិច្ចដឹកនាំអភិវឌ្ឍកម្ពុជា ឱ្យវិវត្តរុងរឿងជានិច្ចនិរន្តរ៍ និងសូមសម្តេចតេជោ និងសម្តេចកិត្តិព្រឹទ្ធបណ្ឌិត ព្រមទាំងបុត្រាបុត្រី និងចៅៗជាទីស្រលាញ់ បានប្រកបដោយពុទ្ធពរទាំង៤ប្រការ គឺអាយុ វណ្ណៈ សុខៈ និងពលៈ កុំបីឃ្លៀងឃ្លាតឡើយ៕ | 2021-04-02T21:33:00+07:00 | freshnewsasia.com | https://m.freshnewsasia.com/index.php/en/localnews/191795-2021-04-02-07-33-41.html |
63353d6d-d206-4967-af2f-10f804eafbd8 | មនុស្សចាស់ដែលមានជំងឺវង្វេងវង្វាន់ ប្រឈមការស្លាប់ខ្ពស់ដោយកូវីដរហូតដល់ ៩០ ភាគរយ | ការសិក្សាមួយដែលត្រូវបានចេញផ្សាយដោយ JAMA Network Open បានរកឃើញថា អ្នករស់នៅក្នុងមណ្ឌលថែទាំដែលមានអាយុ ៩០ ឆ្នាំឡើងទៅ នៅសហរដ្ឋអាមេរិកមានអត្រាស្លាប់ដោយសារជំងឺកូវីដ១៩ ជិត ៣ ដងច្រើនជាងអ្នកដែលមានអាយុ ៦៥ ទៅ ៧០ ឆ្នាំ ។ ទិន្នន័យបានបង្ហាញថា លើសពីនេះទៀតអ្នកដែលមានជំងឺវង្វេងវង្វាន់ធ្ងន់ធ្ង រដោយមិនគិតពីអាយុប្រឈមហានិភ័យខ្ពស់ដល់ ៩០% នៃការស្លាប់ដោយកូវីដ១៩។ សាស្ត្រាចារ្យផ្នែកវេជ្ជសាស្ត្រនៃសាកលវិទ្យាល័យវេជ្ជសាស្ត្រ Texas នៅ GalvestonGoodwin បាននិយាយថា ” ការកើនឡើងអាយុ ជំងឺវង្វេង មុខងាររាងកាយចុះខ្សោយត្រូវបានផ្សារភ្ជាប់ជាមួយនឹងការកើនឡើងហានិភ័យនៃការស្លាប់ ” ។ យោងតាមតួលេខចេញផ្សាយដោយមជ្ឈមណ្ឌលត្រួតពិនិត្យនិងបង្ការជំងឺសហរដ្ឋអាមេរិកបានឲ្យដឹងថា ប្រហែលជា ៨១% នៃប្រជាជនដែលបានស្លាប់ដោយសារជំងឺកូវីដ នៅសហរដ្ឋអាមេរិកក្នុងឆ្នាំ ២០២០ មានអាយុ ៦៥ ឆ្នាំឡើងទៅ។ ទីភ្នាក់ងារបានប៉ាន់ប្រមាណថា អ្នករស់នៅមណ្ឌលថែទាំមានចំនួន ២២% នៃការស្លាប់ដែលទាក់ទងនឹងវីរុសកាលពីឆ្នាំមុន។ ការសិក្សាមួយបានវិភាគទិន្នន័យលើមនុស្សជាង ៤៨២,០០០ នាក់មានអាយុលើសពី ៦៥ ឆ្នាំរស់នៅក្នុងមណ្ឌលថែទាំជាង ១៥,០០០ក្នុងរយៈពេលចន្លោះពីថ្ងៃទី ១ ខែមេសាដល់ថ្ងៃទី ៣០ ខែកញ្ញាឆ្នាំមុន ដែលរួមបញ្ចូលទាំងរលកទីមួយនិងទីពីរនៃជំងឺរាតត្បាតនៅសហរដ្ឋអាមេរិក។ ក្នុងចំណោមអ្នករស់នៅតាមមណ្ឌលថែទាំរួមមាន ២៨% បានធ្វើតេស្តវិជ្ជមាន និង ២១% ត្រូវការការព្យាបាលនៅមន្ទីរពេទ្យ និងជាង ១៩% បានស្លាប់ដោយសារការឆ្លងមេរោគ។ អ្នករស់នៅមណ្ឌលថែទាំដែលធាត់ខ្លាំងមានហានិភ័យខ្ពស់ក្នុងការឆ្លងជំងឺដល់ទៅ ១៩% និងហានិភ័យនៃការចូលសម្រាកក្នុងមន្ទីរពេទ្យមានចំនួន ៤០ %បើធៀបនឹងអ្នកដែលមានទម្ងន់រាងកាយមានសុខភាពល្អ។ អ្នករស់នៅតាមមណ្ឌលថែទាំបុរសមានហានិភ័យខ្ពស់ជាង ៣២ % ធៀបនឹងអ្នករស់នៅជាស្ត្រី ខណៈអ្នកមានជំងឺតម្រងនោមនិងទឹកនោមផ្អែមដោយមិនគិតពីភេទ មានហានិភ័យខ្ពស់ជាង ២០% សម្រាប់ការចូលសម្រាកក្នុងមន្ទីរពេទ្យ។ មានតែអ្នកអាយុ ៩០ ឆ្នាំឬចាស់ជាងនេះ ហើយទទួលរងពីជំងឺវង្វេងស្មារតីធ្ងន់ធ្ងរ ទើបអាចបង្កើនហានិភ័យនៃការស្លាប់ខ្ពស់ក្នុងចំណោមអ្នករស់នៅមណ្ឌលថែទាំ៕ | 2021-04-02T21:03:00+07:00 | kampucheathmey.com | https://www.kampucheathmey.com/health/94665 |
b8d8fa9e-69b0-42b5-8e4b-5c1926435f69 | រកឃើញករណីឆ្លងកូវីដ១៩ ថ្មីចំនួន៦៩ នាក់់ | ក្រសួងសុខាភិបាលថ្ងៃនេះ ប្រកាសរកឃើញករណីឆ្លងកូវីដ១៩ ចំនួន ៦៩ នាក់ ខណៈអ្នកជាសះស្បើយមានចំនួន១៦ នាក់។អ្នកស្លាប់បានកើនឡើងដល់ ១៦ នាក់ ខណៈអ្នកឆ្លងបានកើនឡើងដល់២៥៤៦នាក់ និងអ្នកជាសះស្បើយចំនួន ១២៥៦នាក់ ។ អានពិស្តារៈ | 2021-04-02T19:56:00+07:00 | kampucheathmey.com | https://www.kampucheathmey.com/local-news/94815 |
5e2548bc-b61b-4731-99a4-cf9e326de26c | មនុស្ស៦៩នាក់ទៀត បានឆ្លងជំងឺកូវីដ១៩ ខណៈមានអ្នកជាសះស្បើយ១៦នាក់ | ភ្នំពេញ ៖ ក្រសួងសុខាភិបាលកម្ពុជា បានរកឃើញអ្នកឆ្លងជំងឺកូវីដ១៩ថ្មី ចំនួន៦៩នាក់ទៀត និងជាសះស្បើយ ១៦នាក់ ក្នុងនោះពាក់ព័ន្ធព្រឹត្តិការណ៍ សហគមន៍២០កុម្ភៈ ចំនួន ៦៨នាក់ និងអ្នកដំណើរពីបរទេស១នាក់។ ក្នុងចំណោមចំនួន៦៩នាក់នោះ ស្វាយរៀង ២៨នាក់ ភ្នំពេញ២៣នាក់ កណ្តាល១៣នាក់ និងព្រះសីហនុ៤នាក់។ គិតត្រឹមព្រឹកថ្ងៃ២ មេសា កម្ពុជាមានអ្នកឆ្លងជំងឺសរុបចំនួន២៥៤៦ នាក់ អ្នកជាសះស្បើយចំនួន១២៥៦ នាក់ អ្នកកំពុងព្យាបាលចំនួន១២៧០ នាក់ និងអ្នកស្លាប់ចំនួន១៦ នាក់៕ | 2021-04-02T19:55:00+07:00 | dap-news.com | https://dap-news.com/national/2021/04/02/132092/ |
b5e84338-2e30-4682-b8d0-0635bc006e34 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៦៩នាក់ ខណៈអ្នកជំងឺចំនួន១៦នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី០២ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៩នាក់ ក្នុងនោះ១ករណីមកពីក្រៅប្រទេស ខណៈអ្នកជំងឺចំនួន១៦នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន បានបញ្ជាក់ថា អ្នកជំងឺកូវីដ១៩ រកឃើញថ្មីនេះ មានម្នាក់ ជាករណីនាំចូលពីក្រៅប្រទេស (មិនមែនជាពលករមកពីថៃទេ) និង ៦៨នាក់ ជាករណីឆ្លងក្នុងសហគមន៍២០កុម្ភៈ។ អ្នកឆ្លងក្នុងព្រឹត្តិការណ៍សហគមន៍២០កុម្ភៈនេះ មាននៅក្នុងរាជធានីភ្នំពេញ ២៣នាក់, កណ្តាល ១៣នាក់, ព្រះសីហនុ ៤នាក់ និងស្វាយរៀង ២៨នាក់។ អ្នកឆ្លងក្នុងសហគមន៍២០កុម្ភៈ មានពលរដ្ឋខ្មែរ ៦៤នាក់, ចិន ៣នាក់ និងវៀតណាម ១នាក់។ របាយការណ៍បានបញ្ជាក់ថា ករណីនាំចូលជាបុរសជនជាតិឥណ្ឌូនេស៊ី អាយុ ៣៤ឆ្នាំ មានអាសយដ្ឋាននៅខេត្តព្រះសីហនុ ជាអ្នកធ្វើដំណើរមកពីប្រទេសឥណ្ឌូនេស៊ី បន្តជើងហោះហើរនៅប្រទេសិង្ហបុរី មកដល់កម្ពុជានៅថ្ងៃទី២០ ខែមីនា ឆ្នាំ២០២១។ របាយការណ៍របស់ក្រសួងសុខាភិបាល បានបញ្ជាក់ថា គិតមកដល់ម៉ោង៧ព្រឹកថ្ងៃទី០២ ខែមេសា ឆ្នាំ២០២១ អ្នកឆ្លងជំងឺកូវីដ១៩នៅកម្ពុជា មានចំនួនសរុប ២,៥៤៦នាក់ (ស្ត្រី ១,១៨៩នាក់) ក្នុងនោះព្រឹត្តិការណ៍សហគមន៍២០កុម្ភៈ មានចំនួន ២,០១៧នាក់ (ស្ត្រី ១,០០០នាក់), អ្នកព្យាបាលជា មានចំនួន ១,២៥៦នាក់ (ស្ត្រី ៥២៨នាក់)។ ដោយឡែកអ្នកកំពុងសម្រាកព្យាបាលជំងឺមានចំនួន ១,២៧០នាក់ (ស្ត្រី ៦៥១)។ ក្នុងរបាយការណ៍បានបញ្ជាក់ថា អ្នកស្លាប់ដោយសារជំងឺកូវីដ១៩ មានចំនួន ១៦នាក់ ស្ត្រី ៩នាក់៕ | 2021-04-02T19:48:00+07:00 | freshnewsasia.com | https://m.freshnewsasia.com/index.php/en/localnews/191780-2021-04-02-05-48-54.html |
00e1cb8c-9c1f-49fa-862b-3f1b654b2d9c | សម្តេច ហេង សំរិន វាយតម្លៃខ្ពស់ចំពោះការដឹកនាំរបស់សម្តេចតេជោ ហ៊ុន សែន ជាពិសេសការដាក់ចេញវិធានការប្រយុទ្ធនឹងជំងឺកូវីដ១៩ | សម្តេពញាចក្រី ហេង សំរិន ប្រធានរដ្ឋសភា បានវាយតម្លៃខ្ពស់ចំពោះការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលបានពុះពារជម្នះរាល់ឧបសគ្គ និងការលំបាកទាំងឡាយ ដើម្បីឧត្តមប្រយោជន៍ជាតិ និងប្រជាជនកម្ពុជា។ ជាពិសេសការដាក់ចេញនូវវិធានការទាំងឡាយ ដើម្បីប្រយុទ្ធប្រឆាំងនឹងជំងឺកូវីដ១៩។ ការវាយតម្លៃ និងកោតសរសើរលើការដឹកនាំរបស់សម្តេចតេជោ ហ៊ុន សែន ពីសំណាក់សម្តេចពញាចក្រី ហេង សំរិន បានធ្វើឡើងតាមរយៈលិខិតជូនពរក្នុងឱកាសប្រារព្ធខួប ៧០ឆ្នាំ ឈានចូល ៧១ឆ្នាំ របស់សម្តេចតេជោ ហ៊ុន សែន។ ក្នុងលិខិតជូនពរផ្ញើជូនសម្តេចតេជោនាយករដ្ឋមន្ត្រី នៅថ្ងៃទី០២ ខែមេសា ឆ្នាំ២០២១នេះ សម្តេចពញាចក្រី បានគូសបញ្ជាក់ដូច្នេះ ។ សម្តេច ហេង សំរិន បានបន្តលើកសរសើរនូវវីរភាពនៃការដឹកនាំសម្តេចតេជោទៀតថា ។ ក្នុងវរោកាសចម្រើនជន្មាយុរបស់សម្តេចតេជោ ហ៊ុន សែន នេះ សម្តេច ហេង សំរិន ក៏បានជូននូវសព្ទសាធុការពរបវរសួស្តីសិរីមង្គលជូនចំពោះសម្តេចតេជោ សូមទទួលបាននូវសុខភាពល្អបរិបូរណ៍ ជន្មាយុយឺនយូរ ដើម្បីបន្តដឹកនាំប្រទេសជាតិឆ្ពោះទៅរកការអភិវឌ្ឍប្រកបដោយភាពសម្បូរសប្បាយរុងរឿងជារៀងរហូត។ សម្តេចពញាចក្រី ក៏បានបួងសួងដល់គុណបុណ្យព្រះរតនត្រ័យកែវទាំងបី វត្ថុស័ក្តិសិទ្ធិទាំងឡាយក្នុងលោក និងទេវតាថែរក្សាទឹកដី នៃព្រះរាជាណាចក្រកម្ពុជា និងទេវតាឆ្នាំថ្មី ឆ្នាំឆ្លូវ ព្រះនាម មណ្ឌាទេវី តាមជួយអភិបាលប្រោះព្រំសព្ទសាធុការពរជ័យគ្រប់ប្រការជូនសម្តេចតេជោ និងសម្តេចកិត្តិព្រឹទ្ធបណ្ឌិត ព្រមទាំងបុត្រា-បុត្រី ចៅប្រុស-ស្រី ជាទីស្រឡាញ់ បានប្រកបដោយព្រះពុទ្ធពរទាំង៤ប្រការ គឺអាយុ វណ្ណៈ សុខៈ ពលៈកុំបីឃ្លៀងឃ្លាតឡើយ។ សូមបញ្ជាក់ថា ថ្ងៃទី០៤ ខែមេសា ជាថ្ងៃដែលសម្តេចបានសម្រេចជ្រើសកំណត់ជាថ្ងៃកំណើតប្រើក្នុងបញ្ជីផ្លូវការ។ ថ្ងៃទី៤ ខែមេសា ឆ្នាំ១៩៧០ ជាថ្ងៃសម្តេចចូលព្រៃម៉ាគី ធ្វើការតស៊ូតាមការអំពាវនាវរបស់ សម្តេចព្រះ នរោត្តម សីហនុ ដើម្បីប្រឆាំងជាមួយពួកធ្វើរដ្ឋប្រហារខុសច្បាប់ និងការឈ្លានពានរបស់បរទេស។ ដោយពុំចាំថ្ងៃខែកំណើត សម្តេចតេជោ បានយកថ្ងៃទី៤ ខែមេសា ដែលជាថ្ងៃចូលតស៊ូធ្វើជាថ្ងៃកំណើតតែម្តង គឺថ្ងៃទី៤ ខែមេសា ឆ្នាំ១៩៥២។ លុះដល់ថ្ងៃទី៨ ខែមករា ឆ្នាំ១៩៧៩ សម្តេចដូរឆ្នាំកំណើតមក ១៩៥១វិញ។ ដូរពីឆ្នាំ១៩៥២ មក១៩៥១វិញ ដោយសារវាយអង្គុលីខុស ហើយយកទៅផ្សព្វផ្សាយតាមវិទ្យុផ្សាយសម្លេងរួចទៅហើយ និងមួយវិញទៀត ដោយសម្តេចមើលឃើញថា អាយុជាង ២៦ឆ្នាំ ឡើងធ្វើជារដ្ឋមន្ត្រីការបរទេសនាពេលនោះ ក្មេងពេក បើប្រៀបជាមួយរដ្ឋមន្ត្រីផ្សេងទៀត ដែលមានអាយុសុទ្ធតែជាង៤០ ឬជាង ៥០ឆ្នាំ។ ដូច្នេះសម្តេច ក៏បានសម្រេចដូរឆ្នាំកំណើត មកឆ្នាំ១៩៥១តែម្តង៕ | 2021-04-02T19:34:00+07:00 | freshnewsasia.com | https://m.freshnewsasia.com/index.php/en/localnews/191778-2021-04-02-05-34-11.html |
89579e9f-78d7-49f3-85d2-463442ce3d93 | ក្រសួងសុខាភិបាលចេញសេចក្តីប្រកាសផ្លូវការ៖ អំពីករណីអ្នកជំងឺកូវីដ១៩ស្លាប់ ចំនួន២នាក់ | រាជធានីភ្នំពេញ៖ យោងតាមសេចក្តីប្រកាសរបស់ក្រសួងសុខាភិបាល នៅព្រលបង់ថ្ងៃទី០២ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មានផ្លូវការ បញ្ជាក់ពីការស្លាប់អ្នកជំងឺកូវីដ១៩ ចំនួនពីរនាក់ទៀត។ ក្នុងនោះម្នាក់ស្លាប់ដោយសារជំងឺកូវីដ១៩ និងម្នាក់ទៀតស្លាប់ដោយសារការស្ទះសរសៃឈាម។ ជាមួយគ្នានេះដែរ ក្រសួងបានបញ្ជាក់ថា អ្នកជំងឺដែលស្លាប់ដោយសារអាការៈរោគនៃជំងឺកូវីដ១៩ ជាស្ត្រីជនជាតិខ្មែរ អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ ក្រសួងសុខាភិបាលបានបញ្ជាក់ថា ស្ត្រីរូបនេះ បានយកសំណាកនៅមន្ទីរពេទ្យ ខេមាអន្តរជាតិ បឹងកេងកង១ និងទទួលបានលទ្ធផលថា មានវិជ្ជមានវីរុសកូវីដ១៩ ដោយមន្ទីរពិសោធន៍សុខភាពសាធារណៈ នៅថ្ងៃទី៣១ ខែមីនា ឆ្នាំ២០២១ ហើយត្រូវបានបញ្ជូនទៅព្យាបាលជំងឺនៅមន្ទីរពេទ្យ «ហ្លួងម៉ែ» នៅថ្ងៃដដែល។ អ្នកជំងឺមានស្ថានភាពធ្ងន់ធ្ងរតាំងពីថ្ងៃចូលសម្រាកដំបូង ក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះ តាមបច្ចេកទេស។ តែដោយអ្នកជំងឺមានសភាពកាន់តែធ្ងន់ធ្ងរឡើង តម្រូវឱ្យគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែមិនអាចជួយសង្គ្រោះបាន អ្នកជំងឺបានស្លាប់បាត់បង់ជីវិតនៅថ្ងៃទី០១ ខែមេសា វេលាម៉ោង ២២៖៣០នាទីយប់។ ជាការសន្និដ្ឋានរបស់គ្រូពេទ្យជំនាញ អ្នកជំងឺរូបនេះ បានស្លាប់ដោយសារវិបត្តិផ្លូវដង្ហើធ្ងន់ធ្ងរ និងរលាកសួតសងខាងធ្ងន់ធ្ងរបណ្តាលមកពីវីរុសកូវីដ១៩។ ដោយឡែកអ្នកជំងឺកូវីដ១៩ ដែលបានស្លាប់ដោយសារការស្ទះសរសៃឈាមបេះដូង គឺជាជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន។ សេចក្តីប្រកាសបានបញ្ជាក់ថា ស្ត្រីរូបនេះ ជាអ្នកធ្វើចត្តាឡីស័កនៅផ្ទះផ្ទាល់ខ្លួន តាំងពីថ្ងៃទី២២ ខែមីនា ឆ្នាំ២០២១។ អ្នកជំងឺមានជំងឺលើសសម្ពាធឈាប្រចាំប្រចាំកាយ កំពុងប្រើប្រាស់ថ្នាំជាប្រចាំ។ នៅថ្ងៃទី០១ ខែមេសា ឆ្នាំ២០២១ វេលាម៉ោង ១១៖៣០នាទីថ្ងៃ ពេលកំពុងពិសារបាយ ស្រាប់តែសន្លប់បាត់បង់ស្មារតីភ្លាមៗ។ ក្រុមគ្រួសារ បានជួយសង្គ្រោះ ដោយធ្វើចលនាបេះដូងមួយសន្ទុះគាត់បានស្លាប់បាត់បង់ជីវិតនៅវេលាម៉ោង ១២៖០០នាទីថ្ងៃត្រង់នៅគេហដ្ឋាន។ ក្រោយមរណភាពក្រុមគ្រូពេទ្យឆ្លើយតបបន្ទាន់បានចុះទៅយកសំណាករបស់សពភ្លាមៗ ហើយលទ្ធផលសំណាកបង្ហាញថា សពមានវិជ្ជមានជំងឺកូវីដ១៩។ ការសន្និដ្ឋានរបស់ក្រុមគ្រូពេទ្យបានគូសបញ្ជាក់ថា ស្ត្រីរូបនេះ បានស្លាប់ដោយសារស្ទះសរសៃឈាមបេះដូង មិនមែនស្លាប់ដោយសារជំងឺកូវីដ១៩នោះទេ។ យោងតាមរបាយការណ៍ផ្លូវការរបស់ក្រសួងសុខាភិបាល គិតត្រឹមយប់ថ្ងៃទី០២ ខែមេសារ អ្នកជំងឺកូវីដ១៩ ដែលបានស្លាប់បាត់បង់ជីវិតមានចំនួនសរុប ២២នាក់ហើយ។ ក្នុងនោះ ១៧នាក់ស្លាប់ដោយសារជំងឺកូវីដ១៩ និងអ្នកជំងឺ ៥នាក់ ស្លាប់ដោយសារអាការៈនៃជំងឺផ្សេង។ ខាងក្រោមជាទិន្នន័យអ្នកជំងឺដែលបានស្លាប់បាត់បង់ជីវិត បង្ហាញផ្លូវការដោយក្រសួងសុខាភិបាល៖ * ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ * ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) * ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ * ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ * ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ * ទី៦៖ ឈ្មោះ ឈាន ប៊ុនធឿន ហៅឌីជេប៊ុម ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ * ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ * ទី៨៖ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល។ * ទី៩៖ ស្ត្រីជនជាតិខ្មែរ ឈ្មោះ ប៉ែន ស៊ីណុន អាយុ៤៣ឆ្នាំ នៅខេត្តព្រះសីហនុ។ * ទី១០៖ ស្រ្តីជនជាតិខ្មែរ ឈ្មោះ Hou Houy នៅខណ្ឌប្ញស្សីកែវ រាជធានីភ្នំពេញ អាយុ៧២ឆ្នាំ។ * ទី១១៖ អ្នកជំងឺអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង ស្លាប់នៅមន្ទីរពេទ្យរុស្ស៊ី ម៉ោង៧៖០៥នាទីយប់ ថ្ងៃទី២៧ ខែមីនា * ទី១២៖ អ្នកជំងឺ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ នៅមន្ទីរពេទ្យរុស្ស៉ី។ * ១៣៖ អ្នកជំងឺកូវីដ១៩ អាយុ២៨ឆ្នាំ រស់នៅខណ្ឌឫស្សីកែវ រាជធានីភ្នំពេញ បានស្លាប់បាត់បង់ជីវិត ថ្ងៃទី៣១ ខែមីនា ឆ្នាំ២០២១ ម៉ោង ១៤៖៤០នាទីរសៀលនៅមន្ទីរពេទ្យមិត្តភាពខ្មែរ-សូវៀត។ * ១៤៖ អ្នកជំងឺកូវីដ១៩ ភេទស្រី អាយុ៥៦ឆ្នាំ រស់នៅសង្កាត់បឹងព្រលិត ខណ្ឌ៧មករា រាជធានីភ្នំពេញ បានស្លាប់នៅល្ងាចថ្ងៃទី៣១ ខែមីនា ឆ្នាំ២០២១ នៅមន្ទីរពេទ្យរុស្ស៉ី។ * ១៥៖ អ្នកជំងឺកូវីដ១៩ ភេទស្រី អាយុ៧០ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ ស្លាប់នៅព្រឹកថ្ងៃទី០១ ខែមេសា ឆ្នាំ២០២១ នៅមន្ទីរពេទ្យរុស្ស៉ី។ * ទី១៦៖ អ្នកជំងឺអាយុ ៦៧ឆ្នាំ មានអាសយដ្ឋាននៅសង្កាត់ផ្សារថ្មី២ ខណ្ឌដូនពេញ រាជធានីភ្នំពេញ។ ស្លាប់នៅព្រឹកថ្ងៃទី០១ ខែមេសា ឆ្នាំ២០២១។ * ទី១៧៖ អ្នកជំងឺកូវីដ១៩ ភេទស្រី អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ អ្នកជំងឺកូវីដ១៩ ដែលស្លាប់ដោយសារអាការរោគផ្សេងមាន៤នាក់រួមមាន៖ * ១៖ បុរសជនជាតិចិន ឈ្មោះ ឡាយ ប៊ីនស៊ាង អាយុ ៣៣ឆ្នាំ។ ស្លាប់នៅថ្ងៃទី០៤ ខែមីនា ឆ្នាំ២០២១ ដោយសារការរើមេថ្នាំញៀនធ្ងន់ធ្ងរបណ្តាលឱ្យគាំងបេះដូង។ * ២៖ បុរសជនជាតិខ្មែរអាយុ ៦៩ឆ្នាំ នៅភូមិជ័យឧត្តម ឃុំព្រែកខ្សាយ «ខ» ស្រុកពាមរក៍ ខេត្តព្រៃវែង។ ស្លាប់នៅថ្ងៃទី១៤ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៣៖ ស្ត្រីជនជាតិខ្មែរអាយុ ៤៣ឆ្នាំ មានអាសយដ្ឋាននៅខេត្តព្រះសីហនុ។ ស្លាប់នៅថ្ងៃទី២៦ ខែមីនា ឆ្នាំ២០២១ ដោយសារបាត់បង់ឈាមច្រើនយ៉ាងគំហុក។ * ៤៖ បុរសជនជាតិខ្មែរអាយុ ៣៩ឆ្នាំ នៅលំនៅឋាននៅឧទ្យានទន្លេបាសាក់ ខណ្ឌចំការមន រាជធានីភ្នំពេញ។ ស្លាប់នៅថ្ងៃទី២៨ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៥៖ ស្ត្រីជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន៕ | 2021-04-02T19:31:35+07:00 | kbnnews.com | https://kbn.news/archives/215214 |
f8e0e35c-a71a-4ff6-9efe-8fc6ceeb2056 | ករណីស្លាប់ស្ត្រីជនជាតិខ្មែរអាយុ ៥៦ឆ្នាំ ដោយសារស្ទះសរសៃឈាមបេះដូង មិនមែនស្លាប់ដោយសារជំងឺកូវីដ-១៩ | ភ្នំពេញ ៖ ស្ត្រីជនជាតិខ្មែរអាយុ ៥៦ឆ្នាំ ដែលរស់នៅសង្កាត់ស្រះចក ខណ្ឌដូនពេញ រាជធានីភ្នំពេញ បានស្លាប់បាត់បង់ជីវិត ដោយសារស្ទះសរសៃឈាមបេះដូង មិនមែនស្លាប់ដោយសារជំងឺកូវីដ-១៩ កាលពីថ្ងៃទី០១ ខែមេសា ឆ្នាំ២០២១ វេលាម៉ោង ១២និង០០នាទីថ្ងៃត្រង់ នៅគេហដ្ឋានរបស់សព។ នេះបើយោងតាមសេចក្តីប្រកាសព័ត៌មានរបស់ក្រសួងសុខាភិបាលនៅថ្ងៃទី២ ខែមេសា ឆ្នាំ២០២១។ ក្រសួងសុខាភិបាលបន្តថា ស្ត្រីជនជាតិខ្មែរអាយុ ៥៦ឆ្នាំ ជាអ្នកធ្វើចត្តាឡីស័កនៅផ្ទះផ្ទាល់ខ្លួន តាំងពីថ្ងៃទី២២ ខែមីនា ឆ្នាំ២០២១ អ្នកជំងឺមានជំងឺលើសសម្ពាធឈាមប្រចាំកាយ កំពុងប្រើប្រាស់ថ្នាំជាប្រចាំ។ នៅថ្ងៃទី០១ ខែមេសា ឆ្នាំ២០២១ វេលាម៉ោង ១១និង៣០ថ្ងៃត្រង់ គាត់កំពុងពិសាបាយ ស្រាប់តែសន្លប់បាត់បង់ស្មារតីភ្លាមៗ ក្រុមគ្រួសារបានជួយសង្គ្រោះដោយធ្វើចលនាបេះដូងមួយសន្ទុះ គាត់បានស្លាប់បាត់បង់ជីវិតនៅវេលាម៉ោង ១២និង០០នាទីថ្ងៃត្រង់នៅគេហដ្ឋានរបស់គាត់។ ក្រោយទទួលបានដំណឹងពីក្រុមគ្រួសារភ្លាម ក្រុមឆ្លើយតបបន្ទាន់មន្ទីរពេទ្យបង្អែករាជធានីភ្នំពេញ បានចុះទៅយកសំណាករបស់សព នៅថ្ងៃដដែលនេះលទ្ធផលបានបង្ហាញថាសពមានវិជ្ជមានវីរុសកូវីដ-១៩។ ក្រុមការងារមន្ទីរសុខាភិបាលរាជធានីភ្នំពេញ បានចាត់ចែងបូជាសពតាមវិធានសុខាភិបាល។ ការសន្និដ្ឋានរបស់ក្រុមគ្រូពេទ្យបានបញ្ជាក់ថា ស្ត្រីជនជាតិខ្មែរអាយុ ៥៦ឆ្នាំ ខាងលើនេះបានស្លាប់បាត់បង់ជីវិត ដោយសារស្ទះសរសៃឈាមបេះដូងភ្លាមៗ នៅលើអ្នកជំងឺមានផ្ទុកវីរុសកូវីដ-១៩ មិនមែនស្លាប់ដោយសារជំងឺកូវីដ១៩ នោះឡើយ។ ជាមួយគ្នានេះ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណៈទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយៈ ចេស្តារ | 2021-04-02T19:30:54+07:00 | cen.com.kh | https://cen.com.kh/archives/316996.html |
881db71c-abcb-4c49-904f-61937c55214c | ករណីស្លាប់ស្ត្រីជនជាតិខ្មែរអាយុ ៦១ឆ្នាំ ដោយសារជំងឺកូវីដ-១៩ | ភ្នំពេញ ៖ ក្រសួងសុខាភិបាលបានប្រកាសនៅព្រលប់ថ្ងៃទី២ ខែមេសានេះថា យោងតាមរបាយការណ៍ពីមន្ទីរពេទ្យហ្លួងម៉ែ បានឱ្យដឹងថា ស្ត្រីជនជាតិខ្មែរអាយុ ៦១ឆ្នាំ ដែលរស់នៅសង្កាត់និរោធន៍ ខណ្ឌច្បារអំពៅ រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី០១ ខែមេសា ឆ្នាំ២០២១ វេលាម៉ោង២២:៣០នាទីយប់ ។ ក្រសួងសុខាភិបាលបានបន្តថា នៅថ្ងៃទី៣០ ខែមីនា ឆ្នាំ២០២១ ស្ត្រីខាងលើត្រូវបានយកសំណាកនៅមន្ទីរពេទ្យខេមាអន្តរជាតិ បឹងកេងកង១ និងទទួលបានលទ្ធផលថា មានវិជ្ជមានវីរុសកូវីដ-១៩ ដោយមន្ទីរពិសោធន៍ជាតិសុខភាពសាធារណៈ នៅថ្ងៃទី៣១ ខែមីនា ឆ្នាំ២០២១ ហើយស្ត្រីខាងលើត្រូវបានបញ្ជូនមកព្យាបាលនៅមន្ទីរពេទ្យហ្លួងម៉ែ នៅថ្ងៃទី៣១ ខែមេសា ឆ្នាំ២០២១ វេលា ម៉ោង ០៩:១០ព្រឹក។ ប្រភពដដែលបានបញ្ជាក់ថា អ្នកជំងឺមានស្ថានភាពធ្ងន់ធ្ងរតាំងពីចូលសម្រាកដំបូង ក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះ តាមបច្ចេកទេស ដោយអ្នកជំងឺមានសភាពកាន់តែធ្ងន់ធ្ងរឡើង តម្រូវឱ្យក្រុមគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះ ប៉ុន្តែនៅតែមិនអាចជួយសង្គ្រោះអ្នកជំងឺបាន ហើយគាត់បានស្លាប់បាត់បង់ជីវិត នៅថ្ងៃទី០១ ខែមេសា ឆ្នាំ២០២១ វេលាម៉ោង ២២និង៣០នាទី យប់។ ការសន្និដ្ឋានរបស់ក្រុមគ្រូពេទ្យបានបញ្ជាក់ថា ស្ត្រីជនជាតិខ្មែរអាយុ ៦១ឆ្នាំ ខាងលើនេះបានស្លាប់បាត់បង់ជីវិតដោយសារវិបត្តិផ្លូវដង្ហើមធ្ងន់ធ្ងរ និងរលាកសួតទាំងសងខាងធ្ងន់ធ្ងរបណ្តាលមកពីវីរុសកូវីដ -១៩។ ជាមួយគ្នានេះ ក្រសួងសុខាភិបាលសូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ គួរបញ្ជាក់ថា មនុស្សចំនួន ១៧នាក់ហើយ បានស្លាប់ដោយសារជំងឺកូវីដ១៩ គឺគិតចាប់ពីថ្ងៃទី១១ ដល់ថ្ងៃទី០២ ខែមេសា ឆ្នាំ២០២១៕ រក្សាសិទ្ធិដោយៈ ចេស្តារ | 2021-04-02T19:15:43+07:00 | cen.com.kh | https://cen.com.kh/archives/316982.html |
95588fe4-7305-4950-9a94-e0d89104b2c1 | កិច្ចសហការ និងជំនួយរបស់ចិន ក្នុងការទប់ស្កាត់កូវីដ១៩ នៅកម្ពុជា សំណួរទៅកាន់លោក Wang Wentian ឯកអគ្គរដ្ឋទូតចិន | ឆ្លើយ៖ ក្នុងនាមជាមន្រ្តីការទូតមួយរូប ខ្ញុំតាមពិតទៅមិនគួរអត្ថាធិប្បាយ អំពីកិច្ចការផ្ទៃក្នុងរបស់ប្រទេសកម្ពុជាទេ ប៉ុន្តែលោកបានលើកឡើងជាសំណួរហើយ ខ្ញុំនឹងលើកពីអារម្មណ៍ផ្ទាល់របស់ខ្ញុំ៖ ដំបូង ខ្ញុំយល់ថាស្ថិតក្រោមការដឹកនាំ ដ៏ឈ្លាសវៃរបស់សម្តេចនាយករដ្ឋមន្រ្តី ហ៊ុន សែន កិច្ចទប់ស្កាត់លើជំងឺវីរុសនៅក្នុងប្រទេសកម្ពុជា ត្រូវបានអនុវត្តយ៉ាងល្អប្រសើរ។ ហើយកម្ពុជាគឺជាប្រទេសមួយក្នុងចំណោមជាច្រើនដែលមានលទ្ធផលល្អបំផុតលើកិច្ចទប់ស្កាត់នឹងជំងឺវីរុស ក៏ទទួលបានការទទួលស្គាល់ពីសហគមន៍អន្តរជាតិ។ ទី២គឺ ការប្រកាន់ខ្ជាប់នូវគោលការណ៍”យកប្រជាជនជាធំ”។ ដើម្បីកាត់បន្ថយបន្ទុករបស់ប្រជាពលរដ្ឋ រដ្ឋាភិបាលបានដាក់ចេញ នូវគោលនយោបាយដោយផ្តល់ការធ្វើចត្ថាឡីស័ក ព្យាបាល និងចាក់វ៉ាក់សាំងដោយ ឥតគិតថ្លៃជូនដល់ប្រជាជន បានផ្តល់ប្រាក់ឧបត្ថម្ភដល់គ្រួសារ ដែលទទួលរងផលប៉ះពាល់ នៃជំងឺវីរុសកូវីដ និងបានខិតខំជួយសង្គ្រោះអ្នក ដែលមានផ្ទុកជំងឺវីរុសកូវីដ-១៩។ ទី៣គឺ កម្ពុជាយកចិត្តទុកដាក់លើ កិច្ចសហប្រតិបត្តិការអន្តរជាតិ លើការទប់ស្កាត់នឹងជំងឺវីរុសកូវីដ-១៩។ កម្ពុជាបានយកចិត្តទុកដាក់ខ្លាំង ជាមួយកិច្ចសហប្រតិបត្តិការ ជាមួយការិយាល័យអង្គការ សុខភាពពិភពលោកប្រចាំកម្ពុជា ក៏ដូចជាប្រទេសចិននិងបណ្តាប្រទេសជាមិត្តផងដែរ។ ខណៈពេលដែលមានការផ្ទុះឡើងនូវជំងឺវីរុស កម្ពុជាក៏បានផ្តល់ជំនួយជាសម្ភារទប់ស្កាត់នឹងជំងឺវីរុសជាច្រើនដល់ ប្រទេសជាមិត្តមានដូចជា ប្រទេសចិនជាដើម។ សម្តេចតេជោនាយករដ្ឋមន្រ្តី ហ៊ុន សែន បានអនុញ្ញាតឲ្យនាវាបរទេស ដែលគ្មានទីចុះចតអាចចុះចតបានក្នុងកំពង់ផែខេត្តព្រះសីហនុ នេះបានបង្ហាញពីស្មារតីមនុស្សធម៌ អន្តរជាតិដ៏ថ្លៃថ្លារបស់កម្ពុជាទៅកាន់ពិភពលោក។ ជារួម ស្ថានភាពជំងឺវីរុសនៅក្នុងប្រទេសកម្ពុជា អាចគ្រប់គ្រងបានល្អ ទោះបីជាមានការផ្ទុះឡើងសាជាថ្មីនៃជំងឺវីរុសក៏ពិតមែន ប៉ុន្តែខ្ញុំជឿជាក់ថា ក្រោមការដឹកនាំរបស់សម្ដេចនាយករដ្ឋមន្រ្តី ប្រទេសកម្ពុជាប្រាកជាអាចយកឈ្នះ លើការប្រយុទ្ធប្រឆាំងនឹងជំងឺវីរុសមួយនេះ យ៉ាងជោគជ័យជាមិនខាន។ ចំពោះការងារចាក់វ៉ាក់សាំង នៅក្នុងប្រទេសកម្ពុជាវិញ ខ្ញុំយល់ថាត្រូវបានដំណើរការយ៉ាងរលូនបំផុត។ ប្រទេសកម្ពុជា គឺជាប្រទេសមួយក្នុងចំណោមប្រទេសអាស៊ាន មួយចំនួនដែលបានចាក់វ៉ាក់សាំងកូវីដមុនគេ។ ដើម្បីអនុវត្តការងារចាក់វ៉ាក់សាំង ប្រកបដោយសណ្ដាប់ធ្នាប់ រដ្ឋាភិបាលបានបង្កើតគណកម្មាធិការ បញ្ជាទិញវ៉ាក់សាំង (ឬគណកម្មាធិការលទ្ធកម្មវ៉ាក់សាំង) និងគណកម្មាធិការចាក់វ៉ាក់សាំង។ បានខិតខំយ៉ាងសកម្ម ក្នុងការទទួលបានវ៉ាក់សាំងកាន់តែច្រើន ម្យ៉ាងវិញទៀតបានរៀបចំការងារ ចាក់វ៉ាក់សាំងដោយផ្អែក តាមក្រុមអាទិភាព និងតាមលំដាប់លំដោយ។ យើងជឿជាក់ថា ដោយមានការសម្របសម្រួល ពីរដ្ឋាភិបាលកម្ពុជានិងកិច្ចសហការយ៉ាងសកម្មពីប្រជាជន ភាគីកម្ពុជានឹងអាចសម្រេចបាន នូវផែនការចាក់វ៉ាក់សាំងកូវីដដែលបានកំណត់ដោយរាជរដ្ឋាភិបាល ក្នុងពេលឆាប់ៗនេះ។ សំណួរទី២៖ ចិនត្រូវបានគេមើលឃើញថា ជាប្រទេសដែលបានចូលរួម យ៉ាងសកម្មជាមួយ រដ្ឋាភិបាលកម្ពុជាក្នុងការទប់ស្កាត់កូវីដ ១៩ ដោយចិនបានជួយទាំងសម្ភារ និងក្រុមគ្រូពេទ្យជំនាញ ហើយថ្មីៗនេះទៀត ចិនក៏ផ្តល់វ៉ាក់សាំង Sinopharm ដល់កម្ពុជា ដំបូងគេផងដែរ។ តើមានកត្តាអ្វីខ្លះ បានជារដ្ឋាភិបាលចិនប្រឹងប្រែង ជួយដល់កម្ពុជាបែបនេះ? ហេតុអ្វីបានចិនផ្តល់វ៉ាក់សាំងដល់កម្ពុជាមុនគេ? ឆ្លើយ៖ចិននិងកម្ពុជាគឺជាមិត្តដែកថែប និងជាសហគមន៍ជោគវាសនារួម ដែលតែងគាំទ្រគ្នានិងជួយគ្នាទៅវិញទៅមក។ ចាប់តាំងពីមានការផ្ទុះឡើងនៃជំងឺវីរុសកូវីដ-១៩មក ប្រជាជនទាំងពីរប្រទេសបានរួមសុខទុក្ខជាមួយគ្នា ជួយយកអាសាគ្នាទៅវិញទៅមក បង្កើតបានជាគំរូនៃកិច្ចសហប្រតិបត្តិការអន្តរជាតិ លើកិច្ចទប់ស្កាត់នឹងជំងឺវីរុស។ ខណៈពេលដែលចិនស្ថិតក្នុងគ្រាលំបាកបំផុត នៃកិច្ចទប់ស្កាត់នឹងជំងឺវីរុសកូវីដ-១៩ ព្រះករុណា ព្រះបាទ សម្ដេច ព្រះបរមនាថ នរោត្ដម សីហមុនី ព្រះមហាក្សត្រ នៃព្រះរាជាណាចក្រកម្ពុជា និងសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរក្នុងសេរីភាព សេចក្តីថ្លៃថ្នូរ និងសុភមង្គលដែលព្រះអង្គទាំងទ្វេ បានសព្វព្រះរាជហឫទ័យ ប្រោសព្រះរាជទានជាសម្ភារ និងព្រះរាជទ្រព្យដ៏ឧត្តុង្គឧត្តម ជូនដល់ប្រជាជនចិន។ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានបំពេញទស្សនកិច្ចជាបន្ទាន់ទៅកាន់ប្រទេសចិនខណៈពេលដែល កំពុងតែធ្លាក់ព្រិលយ៉ាងខ្លាំង។ សម្ភារៈសម្រាប់កិច្ចទប់ស្កាត់នឹងជំងឺវីរុសដែលទីក្រុងអ៊ូហាន់ទទួលបាន មុនគេពីក្រៅប្រទេសគឺ មកពីប្រទេសកម្ពុជា។ ក្រោយពីកម្ពុជាមានការ ផ្ទុះឡើងនូវជំងឺវីរុសកូវីដ-១៩មក ដើម្បីសងគុណ រដ្ឋាភិបាលចិននិងកងទ័ពរំដោះប្រជាជនចិន បានចាត់បញ្ជូនក្រុមអ្នកជំនាញ វេជ្ជសាស្រ្តមកកាន់ប្រទេសកម្ពុជាដែលជាប្រទេសដំបូងគេក្នុងតំបន់ និងនៅលើពិភពលោក និងបានផ្តល់ជំនួយជាសម្ភារ ទប់ស្កាត់នឹងជំងឺវីរុសយ៉ាងច្រើនផងដែរ។ ក្រោយពីវ៉ាក់សាំងចិន មានលក្ខខណ្ឌគ្រប់គ្រាន់ ក្នុងការប្រើប្រាស់នៅលើទីផ្សារ ភាគីចិនបានផ្តល់ជំនួយជា វ៉ាក់សាំងមុនគេមកកាន់ប្រទេសកម្ពុជា។ នេះគឺជាអត្ថន័យនៃមិត្តភាពដែកថែប រវាងប្រទេសទាំងពីរ និងសហគមន៍ជោគវាសនារួម។ សំណួរទី៣៖ និយាយដល់ចំណុចនេះ ខ្ញុំចង់បើករង្វង់ក្រចកឆ្លៀត សួរឯកឧត្តមទាក់ទង នឹងដំណើរទៅកាន់ប្រទេសចិនកាលពីថ្ងៃទី ៥ ខែកុម្ភៈ ឆ្នាំ ២០២០ របស់សម្តេចតេជោ ក្នុងពេលដែលប្រទេសខ្លះរើសអើងចិនពេលនោះ ដោយសារកូវីដ ១៩។ តើដោយសារដំណើរ ទៅកាន់ប្រទេសចិនពេលនោះរបស់សម្តេច ហ៊ុន សែន ធ្វើឲ្យរដ្ឋាភិបាលនិងប្រជាជនចិនរំភើប ទើបក្លាយជាមូលហេតុសំខាន់មួយក្នុងចំណោម មូលហេតុផ្សេងទៀត ដែលចិន ជួយជ្រោមជ្រែងកម្ពុជានៅពេលនេះ? ឆ្លើយ៖ សម្តេចតេជោនាយករដ្ឋមន្រ្តី ជាប្រមុខរដ្ឋនៃរដ្ឋាភិបាលបរទេស ដំបូងគេដែលបានបំពេញទស្សនកិច្ចក្នុងប្រទេសចិន ខណៈពេលដែលចិនកំពុងផ្ទុះឡើងនូវជំងឺវីរុសកូវីដ-១៩។ នាពេលនោះ រដ្ឋធានីប៉េកាំងកំពុងតែធ្លាក់ព្រិលយ៉ាងខ្លាំង ក្រោយពីសម្តេចតេជោអញ្ជើញចុះពីយន្តហោះ ឯកឧត្តម Wang Yi ទីប្រឹក្សារដ្ឋចិនបានឱបស្វាគមន៍ យ៉ាងស្និទជាមួយសម្តេចតេជោ បានធ្វើឱ្យបេះដូងប្រជាជនចិន ទូទាំងប្រទេសមានភាពកក់ក្តៅជាខ្លាំង។ មិត្តក្នុងបណ្ដាញប្រព័ន្ធអ៊ីនធើណេតបានវាយតម្លៃខ្ពស់ ជាមួយដំណើរទស្សនកិច្ច ជាបន្ទាន់របស់សម្តេចតេជោ និងបានប្រសិទ្ធនាមថា សម្តេចជាវីរបុរសសង្ហារ ក្នុងដំណើរបញ្រ្ចាសទិស។ សម្តេចក៏ទទួលបានការកោតសរសើរខ្ពស់ពីសហគមន៍អន្តរជាតិ។ ដំណើរជាក់ស្តែងនៃ ដំណើរទស្សនកិច្ចលើកនេះ បានបង្ហាញពីការគាំទ្ររបស់សម្ដេចនាយករដ្ឋមន្រ្តីនិងប្រជាជនកម្ពុជា ជូនចំពោះភាគីចិនក្នុងការ ប្រយុទ្ធប្រឆាំងនឹងជំងឺវីរុស បានបញ្ជាក់ពីអត្ថន័យស្នូលនៃ សហគមន៍ជោគវាសនារួមរវាងចិន និងកម្ពុជា ដូចសុភាសិតមួយតែងពោលថា ស្គាល់មិត្តល្អក្នុងគ្រាលំបាក។ ក៏ត្រូវបានចារក្នុងប្រវត្តិសាស្ត្រ នៃទំនាក់ទំនងចំណងមិត្តភាពរវាងចិននិងកម្ពុជា។ សំណួរទី៤៖ វ៉ាក់សាំងដែលចិនផ្តល់ដល់កម្ពុជា បានទទួលការសាទរពីពលរដ្ឋខ្មែរជាទូទៅ ក៏ប៉ុន្តែវ៉ាក់សាំងចិននេះ ក៏ក្លាយជាប្រធានបទរបស់ ជនកេងចំណេញនយោបាយខ្លះ បានយក រឿងវ៉ាក់សាំងចិននេះ ជាប្រធានបទវាយប្រហារ និងបំភ័យថា វ៉ាក់សាំងចិនធ្វើឲ្យមាន គ្រោះថ្នាក់ដល់ស្លាប់ និងស្តីបន្ទោសរដ្ឋាភិបាលកម្ពុជាថា យកវ៉ាក់សាំងចិនមកសម្លាប់ ប្រជាជនឯង។ តើអ្វីជាការពន្យល់របស់ឯកឧត្តមចំពោះបញ្ហានេះ? ឆ្លើយ៖ សុវត្ថិភាពនិងប្រសិទ្ធភាពនៃវ៉ាក់សាំងចិន ត្រូវបានបញ្ជាក់យ៉ាងច្បាស់លាស់។ នាពេលបច្ចុប្បន្ននេះ ជាង ៧០ ប្រទេសបានអនុញ្ញាតឱ្យប្រើ វ៉ាក់សាំងចិនជាបន្តបន្ទាប់។ តាមតួលេខវ៉ាក់សាំងដែលត្រូវបានចាក់ នៅក្នុងប្រទេសចិនមានចំនួនលើសពី ១២០ លានដូស ប្រទេសកម្ពុវិញអ្នកចាក់វ៉ាក់សាំងចិន មានចំនួនរាប់សិបម៉ឺននាក់ ក៏មិនទាន់ឃើញមាន ករណីប្រតិកម្មណាធ្ងន់ធ្ងរកើតឡើងដែរ។ បុគ្គលមួយចំនួនបានបង្កើតពាក្យ ចចាមអារ៉ាមលើបណ្ដាញអ៊ីនធើណេតថា វ៉ាក់សាំងចិនមិនមានសុវត្ថិភាព បុគ្គលមួយចំនួនធ្វើបែបនេះ ក្នុងគោលបំណងចង់ទាក់ទាញ ក្រសែភ្នែកដោយតាមរយៈព័ត៌មានមិនពិតទាំងនេះ ក៏មួយចំនួនទៀតមានគោលបំណង នយោបាយចង់បង្ខូចឈ្មោះចិន និងចង់ជ្រៀតជ្រែកការងារទប់ស្កាត់ នឹងជំងឺវីរុសនៅក្នុងប្រទេសកម្ពុជា។ ចិនមានសុភាសិតមួយតែងពោលថា ការពិតនៃរឿងរ៉ាវអាចយកឈ្នះ រាល់ពាក្យចចាមអារ៉ាមទាំងឡាយ សុវត្ថិភាពនិងប្រសិទ្ធភាពនៃវ៉ាក់សាំងចិន នឹងបង្ហាញបញ្ជាក់ជូនអ្នកទាំងអស់គ្នា នាពេលក្រោយនេះ។ ទាក់ទងនឹងពាក្យចចាមអារ៉ាមថា រដ្ឋាភិបាលកម្ពុជាប្រើប្រាស់វ៉ាក់សាំងចិន ដើម្បីសម្លាប់ប្រជាជនខ្លួនជាពាក្យផ្តេសផ្ដាស មិនគួរនិយាយបែបនេះនោះទេ។ ពាក្យចចាមអារ៉ាមតាមប្រព័ន្ធអ៊ីនធើណេត អាចបង្កឱ្យមានផលប៉ះពាល់អវិជ្ជមានមួយចំនួន។ ដោយសារតែជំងឺវីរុសកូវីដ-១៩គឺជាបញ្ហាថ្មីមួយ ហើយវ៉ាក់សាំងក៏ជារឿងរ៉ាវថ្មីមួយដែរ។ អ្នកទាំងអស់គ្នាប្រហែលជា ត្រូវចាំមួយរយៈពេលទៀត។ យល់ល្អ រដ្ឋាភិបាលគួរបន្តពង្រឹងការងារ ផ្សព្វផ្សាយស្តីអំពីការចាក់វ៉ាក់សាំង ដើម្បីឲ្យប្រជាជនយល់ កាន់តែច្បាស់អំពីវ៉ាក់សាំង ដែលជាឧបករណ៍ដ៏មានប្រសិទ្ធភាពមួយ ក្នុងការបញ្ឈប់ការរីករាលដាល នៃជំងឺវីរុសកូវីដ-១៩ ដ៏ធ្ងន់ធ្ងរមួយនេះបាន។ សំណួរទី៥៖ ឯកឧត្តមអគ្គរដ្ឋទូត ប្រហែលជាធ្លាប់ឮដែរថា គ្រាន់តែសម្តេចតេជោ ប្រកាស មិនចាក់វ៉ាក់សាំងស៊ីណូហ្វាមរបស់ចិនក្រោមហេតុផលលើសអាយុ ក៏មានជនខ្លះបរិហារថា សម្តេចតេជោ មិនចាក់វ៉ាក់សាំងចិន ទៅចាក់វ៉ាក់សាំង AstraZeneca នឹងធ្វើឲ្យចិនខឹង។ តើសម្រាប់ឯកឧត្តម ចាត់ទុកការចោទប្រកាន់នេះ ក្នុងរូបភាពបែបណា? ឆ្លើយ៖ មតិដែលតែងពោលថា សម្តេចតេជោមិនចាក់វ៉ាក់សាំងចិន នឹងធ្វើឲ្យចិនខឹងគឺជាពាក្យសម្តីដែលមិនសមហេតុផលបំផុត។ អ្នកទាំងអស់គ្នាប្រាកដជាដឹងហើយថា ក្រោយពីសម្ដេចបានចាក់វ៉ាក់សាំងរួច ស្ថានទូតចិនប្រចាំកម្ពុជា បានបង្ហោះសារអបអរសាទរលើ page ផ្លូវការរបស់ស្ថានទូតផ្ទាល់។ ចិនតែងមានសុភាសិតមួយពោលថា “មិនថាឆ្មាសឬឆ្មាខ្មៅទេឱ្យតែចេះ ចាប់កណ្ដុរសុទ្ធតែជាឆ្មាល្អ”។ ដូច្នេះហើយ មិនថាជាវ៉ាក់សាំងចិន ឬវ៉ាក់សាំងផ្សេងទៀត ឱ្យតែអាចជួយប្រជាជនកម្ពុជាក្នុងការទប់ទល់ជាមួយការយាយី នៃជំងឺវីរុសកូវីដ-១៩ អាចដើរតួយ៉ាងសកម្ម ក្នុងការប្រយុទ្ធប្រឆាំងនឹងជំងឺវីរុស ការចាក់វ៉ាក់សាំងប្រភេទណាក៏ដោយ សុទ្ធតែជាបញ្ហាបច្ចេកទេសទាំងស្រុង មិនគួរយកវាធ្វើជាឈ្នាន់នៃនយោបាយឡើយ។ សំណួរទី៦៖ តើរដ្ឋាភិបាលចិន មានផែនការឬផ្តល់ជំនួយ អ្វីបន្ថែមទៀតសម្រាប់ជួយ ទប់ស្កាត់កូវីដ ១៩ នៅកម្ពុជានេះ? តើចិនអាចនឹងផ្តល់ជំនួយ ឥតសំណងនៅវ៉ាក់សាំង បន្ថែមទៀតដល់កម្ពុជា ក្រៅតែពីផ្តល់មួយលានដូសឲ្យរួចហើយនោះ? ឆ្លើយ៖ នាថ្ងៃទី៧ ខែកុម្ភៈ វ៉ាក់សាំងដែលជាជំនួយ ជំហានដំបូងរបស់ចិនចំនួន ៦០ម៉ឺនដូសត្រូវបានដឹកជញ្ជូនមកកាន់រាជធានីភ្នំពេញ។ ភាគីចិនបានផ្តល់វ៉ាក់សាំងដែលជាជំនួយជំហានទី២ចំនួន ៧០ម៉ឺនដូស ត្រូវបានដឹកជញ្ជូនមកដល់រាជធានីភ្នំពេញ កាលពីម្សិលមិញនេះ។ តាមពិតទៅ ជំនួយឥតសំណងជាវ៉ាក់សាំងមានចំនួន ១,៣លានដូសហើយ។ ខ្ញុំជឿជាក់ថា ប្រទេសចិននឹងបន្តផ្តល់ជំនួយឥតសំណង ជាវ៉ាក់សាំងដល់ប្រទេសកម្ពុជា នាពេលខាងមុខនេះ។ ខ្ញុំសង្ឃឹមថា នៅពេលមិនយូរខាងមុខនេះ ខ្ញុំនឹងអាចមកទទួលស្វាគមន៍ វ៉ាក់សាំងចិនបន្តទៀតនៅក្នុងអាកាសយានដ្ឋានអន្តរជាតិភ្នំពេញ។ កាលពីយប់មិញ ខ្ញុំនិងរដ្ឋមន្រ្តីសុខាភិបាលបាន ចូលរួមពិធីប្រគល់និងទទួលវ៉ាក់សាំង ហើយខ្ញុំក៏បានលើកឡើងថា ភាគីចិននឹងមិនត្រឹមតែបន្តផ្តល់ ជំនួយឥតសំណងជាវ៉ាក់សាំងនោះទេ នឹងបន្តផ្តល់អាទិភាពលើកិច្ចការ បញ្ជាទិញវ៉ាក់សាំងសម្រាប់ ភាគីកម្ពុជាផងដែរ។ ក្រៅពីនេះ មន្ទីរពិសោធន៍តេស្តរកជំងឺវីរុសកូវីដ ក្នុងខេត្តព្រះសីហនុដែល បានជួយសាងសង់ដោយភាគីចិននឹងបញ្ចប់ការដ្ឋានសាងសង់ ក្នុងពាក់កណ្ដាលខែមេសាខាងមុខនេះ បរិក្ខារដែលពាក់ព័ន្ធបានបញ្ជូនមកដល់ ប្រទេសកម្ពុជាហើយ ហើយសមត្ថភាពនៃ ការតេស្ដរកជំងឺវីរុសក្នុងមន្ទីរពិសោធន៍នេះអាចរហូតដល់ ១០០០នាក់/ថ្ងៃ។ ទន្ទឹមនឹងនេះ ភាគីចិននឹងបញ្ជូនអ្នកជំនាញវេជ្ជសាស្ត្រទៅកាន់ខេត្តព្រះសីហនុ ដើម្បីធ្វើការតំឡើងបរិក្ខារ និងបណ្តុះបណ្តាលជូនដល់បុគ្គលិកនៅទីនោះ។ សរុបសេចក្តីមក ភាគីចិនផ្តល់ជំនួយក្នុងកិច្ច ទប់ស្កាត់នឹងជំងឺវីរុសដល់ភាគីកម្ពុជា ដោយទាន់ពេលវេលាទៅតាម លទ្ធភាពដែលធ្វើបាន និងស្របតាមតម្រូវការ របស់ភាគីកម្ពុជា។ សំណួរទី ៧៖ ចុងក្រោយ តើឯកឧត្តម Wang Wentian មានសារអ្វីទៅកាន់ប្រជាជនកម្ពុជា និងប្រជាជនចិនកំពុងរស់នៅកម្ពុជា? ឆ្លើយ៖ ខ្ញុំចង់ជម្រាបជូនមិត្តភក្តិកម្ពុជា ឱ្យបានជ្រាបថា ចិននិងកម្ពុជាជាបងប្អូនល្អនឹងគ្នាដែលប្រៀបដូចដៃនិងជើង គឺជាមិត្តល្អនឹងគ្នា ដែលតែងជួយគ្នាទៅវិញទៅមក។ ដរាបណាជំងឺកូវីដនៅក្នុងប្រទេសកម្ពុជាមិនទាន់បញ្ចប់ ការផ្តល់ជំនួយរបស់ចិនមកកាន់ ប្រទេសកម្ពុជាក៏មិនអាចបញ្ឈប់បានឡើយ។ ក្នុងការប្រយុទ្ធប្រឆាំងនឹងជំងឺវីរុសកូវីដ ប្រជាជនចិនបន្តគាំទ្រជាមួយប្រជាជនកម្ពុជាជានិច្ច។ ឆ្លៀតក្នុងឱកាសនេះ ខ្ញុំសូមជម្រាបជូនដល់ប្រជាពលរដ្ឋចិន ដែលរស់នៅក្នុងប្រទេសកម្ពុជាឲ្យបានជ្រាបថា មជ្ឈិមបក្សនិងរដ្ឋាភិបាលចិន បានយកចិត្តដាក់ខ្ពស់ ចំពោះសុខភាពរបស់អ្នកទាំងអស់គ្នា។ រដ្ឋាភិបាលកំពុងតែជំរុញ សកម្មភាពនៃចាក់វ៉ាក់សាំងនិទាឃរដូវ (Spring vaccination) ជូនដល់ប្រជាពលរដ្ឋចិនដែលកំពុង រស់នៅក្រៅប្រទេស។ បច្ចុប្បន្ននេះ ស្ថានទូតចិនប្រចាំកម្ពុជាបានអនុវត្តតាមសេចក្តីតម្រូវការ របស់ក្រសួងសុខាភិបាលកម្ពុជា និងក្រសួងការបរទេស និងសហប្រតិបត្តិការអន្តរជាតិកម្ពុជា បានសម្រេចផ្តល់ការចាក់វ៉ាក់សាំង ជូនដល់ប្រជាពលរដ្ឋចិនដែលរស់នៅក្នុងប្រទេសកម្ពុជា ដោយការស្ម័គ្រចិត្ត រួមទាំងជនរួមជាតិហុងកុង ម៉ាកាវ និងតៃវ៉ាន់ បញ្ជីឈ្មោះបានប្រគល់ជូនភាគីកម្ពុជារួចហើយ។ ជាជំហានបន្ទាប់ ស្ថានទូតចិននឹងបន្តកិច្ចសហប្រតិបត្តិការយ៉ាងជិតស្និទ្ធ ជាមួយភាគីកម្ពុជា អាចដំណើរការសកម្មភាព នៃចាក់វ៉ាក់សាំងនិទាឃរដូវ (Spring vaccination) ដែលជាការលើកឡើងដោយ រដ្ឋាភិបាលចិនបានយ៉ាងឆាប់រហ័សនៅក្នុងប្រទេសកម្ពុជា។ ទន្ទឹមនឹងនេះ ខ្ញុំក៏សង្ឃឹមថាអ្នកទាំងអស់គ្នា នឹងគោរពយ៉ាងខ្ជាប់ខ្ជួននូវគោលនយោបាយ និងវិធានការរបស់កម្ពុជា ស្តីពីការការពារជំងឺវីរុសកូវីដ-១៩ ដើម្បីជាពលរដ្ឋចិនដែលមានទំនួលខុសត្រូវ និងប្រកបដោយអរិយធម៌ និងគោពច្បាប់បានយ៉ាងល្អ។ ជាចុងបញ្ចប់នេះ ខ្ញុំសូមជូនពរមិត្តភក្តិទាំងអស់គ្នា មានសុខភាពល្អ ជោគជ័យរាល់ភារកិច្ចទាំងឡាយ ៕ | 2021-04-02T19:03:00+07:00 | dap-news.com | https://dap-news.com/national/2021/04/02/132065/ |
2730f840-9f29-434e-ae6b-256f8e3bfa2e | ចេញពីធ្វើការចូលផ្ទះ កុំភ្លេចធ្វើតាមតិចនិកនេះ ចៀសវាងនាំកូវីដតាមខ្លួន | ទោះមានការរីករាលជំងឺកូវីដ ១៩ ដោយសារការងារ ឬរបររកស៊ី មានគ្នាយើងមួយចំនួននៅតែត្រូវចេញក្រៅផ្ទះ ដែលអាចប្រឈមនឹងការឆ្លងជំងឺនេះ។ ដូចនេះ តិចនិកខាងក្រោមប៉ុន្មាននេះ ជួយយើងសម្អាតខ្លួនយើងពី ក្រោយចេញពីធ្វើការចូលផ្ទះ ចៀសវៀងនាំ ជាប់ខ្លួនមកជាមួយដែរ។ ត្រូវចាំថា យើងត្រូវគិតពីសុវត្ថិភាពសុខភាពយើង និងអ្នករស់នៅជាមួយយើងជាចម្បងពេលចេញទៅធ្វើការ ហេតុដូចនេះយើងត្រូវចៀសវាងកន្លែងមនុស្សច្រើន ឬកន្លែងដែលមានមនុស្សឆ្លងច្រើនករណី និងអនុវត្តតាមការណែនាំរបស់ ដើម្បីសុវត្ថិភាពយើង គ្រួសាររបស់យើង និងអ្នកនៅជុំវិញខ្លួន៕ ចុចអាន៖ ចុចអាន៖ | 2021-04-02T18:59:00+07:00 | kampucheathmey.com | https://www.kampucheathmey.com/health/94549 |
ca24a908-8106-4c88-ac17-29e9281a83aa | រដ្ឋមន្ត្រីពាណិជ្ជកម្ម៖ កូវីដ១៩ ជាឱកាសសម្រាប់កម្ពុជា ធ្វើកំណែទម្រង់ ពង្រឹងវិស័យពាណិជ្ជកម្ម និងភាពធន់នៃសេដ្ឋកិច្ច | ក្នុងពិធីបើកសន្និបាតបូកសរុប ការងារពាណិជ្ជកម្ម ឆ្នាំ២០២០ និងទិសដៅអនុវត្តន៍ការងារពាណិជ្ជកម្ម ឆ្នាំ២០២១ នៅទីស្តីការក្រសួង កាលពីថ្ងៃទី១ ខែមេសា ឆ្នាំ២០២១ លោក ប៉ាន សូរស័ក្តិ បានឲ្យដឹងថា សមិទ្ធផលការងារឆ្នាំ២០២០ និងការរក្សាបានកំណើននាំចេញ ១៦,៧% ប្រហាក់ប្រហែលនឹងឆ្នាំ២០១៩ ការខិតខំធ្វើពិពិធកម្មទីផ្សារ និងទាក់ទាញវិនិយោគថ្មីៗបន្ថែម តាមរយៈការចរចារបង្កើតតំបន់ ពាណិជ្ជកម្មសេរីទ្វេភាគី និងពហុភាគី ការពង្រឹងវិស័យកម្មសិទ្ធិបញ្ញា និងកិច្ចការពារអ្នកប្រើប្រាស់ និងការដាក់ឱ្យប្រើប្រាស់ប្រព័ន្ធ បច្ចេកវិទ្យាព័ត៌មានវិទ្យាទំនើប ដើម្បីលើកកម្ពស់សេវាសាធារណៈ និងសម្រួលការធ្វើធុរកិច្ចជាដើម។ លោកបន្តទៀតថា ក្រសួងពាណិជ្ជកម្មបានកំពុងខិតខំពង្រឹងសមត្ថភាព និងប្រសិទ្ធភាពការងាររបស់មន្រ្តីថែមទៀត ដើម្បីចូលរួមប្រកួតប្រជែងក្នុងក្របខ័ណ្ឌតំបន់ និងពិភពលោក តាមរយៈការពង្រឹងធនធានមនុស្ស ការធ្វើកំណែទម្រង់រចនាសម្ព័ន្ធរដ្ឋបាល និងគ្រប់គ្រង ការអភិវឌ្ឍស្ថាប័ន រួមទាំងកសាងច្បាប់និងលិខិតបទដ្ឋានគតិយុត្ត ពាក់ព័ន្ធវិស័យពាណិជ្ជកម្ម ផងដែរ។ ដើម្បីប្រមូលធាតុចូលពីវិស័យពាក់ព័ន្ធ សំដៅចងក្រង និងដាក់ចេញនូវទិសដៅការងារពាណិជ្ជកម្មឆ្នាំ២០២១ ប្រកបដោយប្រសិទ្ធភាព និងប្រសិទ្ធផលខ្ពស់ រដ្ឋមន្ដ្រីពាណិជ្ជកម្ម ក៏បានផ្តល់ឱកាសដល់ មន្ត្រីមកពីក្រសួង-ស្ថាប័នពាក់ព័ន្ធ តំណាងវិស័យឯកជន និងអង្គភាពក្រោមឱវាទក្រសួងពាណិជ្ជកម្ម រាយការណ៍អំពីសកម្មភាពការងារ បញ្ហាប្រឈម ក៏ដូចជាលើកអនុសាសន៍នានា ដើម្បីដាក់ជូនអង្គសន្និបាតធ្វើការពិភាក្សា ៕ | 2021-04-02T18:42:00+07:00 | dap-news.com | https://dap-news.com/national/2021/04/02/132059/ |
add90562-1c31-421b-b53b-159783b4c90d | កិច្ចសម្ភាសន៍ឯកអគ្គរដ្ឋទូតចិន លើការផ្តល់វ៉ាក់សាំងជូនកម្ពុជា, លោកឯកអគ្គរដ្ឋទូតបញ្ជាក់ថា ដរាបណាជំងឺកូវីដ១៩ នៅកម្ពុជាមិនទាន់បញ្ចប់ ជំនួយចិនក៏មិនបញ្ចប់ដែរ | ផ្តើមចេញទំនាក់ទំនង និងកិច្ចសហប្រតិបត្តិការចាក់ទឹកមិនលិចរវាងកម្ពុជា និងចិន បានធ្វើឱ្យរដ្ឋាភិបាលចិន ផ្តល់ការគាំទ្រគាំពារជាច្រើនជាមួយ រាជរដ្ឋាភិបាលកម្ពុជា ក្នុងការប្រយុទ្ធប្រឆាំងជំងឺកូវីដ១៩។ ក្រៅពីការផ្តល់ជំនួយអ្នកជំនាញ និងបរិក្ខាសុខាភិបាលនានាលើការប្រយុទ្ធប្រឆាំងជំងឺកូវីដ១៩ហើយនោះ រដ្ឋាភិបាលចិន បានផ្តល់ជំនួយវ៉ាក់សាំងកូវីដ១៩ ស៊ីណូហ្វាម ប្រមាណ ១.៣លានដូសហើយ ជូនរាជរដ្ឋាភិបាលកម្ពុជា ដើម្បីចាក់ជូនប្រជាពលរដ្ឋ។ ឯកអគ្គរដ្ឋទូតចិនប្រចាំនៅកម្ពុជា លោក វ៉ាង វិនធាន បានបញ្ជាក់ថា កម្ពុជា គឺជាប្រទេសដំបូងគេ ដែលរដ្ឋាភិបាលចិន បានផ្តល់ជំនួយវ៉ាក់សាំងកូវីដ១៩។ ក្រៅតែពីផ្តល់ជំនួយហើយនោះ រដ្ឋាភិបាលចិន បានជួយសម្របសម្រួលឱ្យកម្ពុជា ទិញបានវ៉ាក់សាំងស៊ីណូវ៉ាក់ ១.៥លានដូស ក្នុងរយៈពេលខ្លី និងតម្លៃពិសេសផងដែរ។ កាយវិការទាំងនេះ បង្ហាញឱ្យឃើញពីឆន្ទៈដ៏មុះមុតរបស់រដ្ឋាភិបាល និងប្រជាជន ក្នុងការចូលរួមប្រយុទ្ធប្រឆាំងនឹងជំងឺកូវីដ១៩ នៅកម្ពុជា។ ក្នុងបទសម្ភាសន៍នេះលោកឯកអគ្គរដ្ឋទូតចិន បានអះអាងថា ដរាបណាជំងឺកូវីដ១៩ នៅកម្ពុជាមិនទាន់បញ្ចប់ទេ ជំនួយរដ្ឋាភិបាលចិន មកកម្ពុជា ដើម្បីប្រយុទ្ធប្រឆាំងជំងឺកូវីដ១៩ ក៏មិនបញ្ចប់ដែរ។ ក្នុងនាមជាមន្រ្តីការទូតមួយរូប ខ្ញុំតាមពិតទៅមិនគួរអត្ថាធិប្បាយអំពីកិច្ចការផ្ទៃក្នុងរបស់ប្រទេសកម្ពុជាទេ ប៉ុន្តែលោកបានលើកឡើងជាសំណួរហើយ ខ្ញុំនឹងលើកពីអារម្មណ៍ផ្ទាល់របស់ខ្ញុំ៖ ដំបូងខ្ញុំយល់ថា ស្ថិតក្រោមការដឹកនាំដ៏ឈ្លាសវៃរបស់សម្តេចនាយករដ្ឋមន្រ្តី ហ៊ុន សែន កិច្ចទប់ស្កាត់លើជំងឺវីរុសនៅក្នុងប្រទេសកម្ពុជាត្រូវបានអនុវត្តយ៉ាងល្អប្រសើរ។ ហើយកម្ពុជា គឺជាប្រទេសមួយក្នុងចំណោមជាច្រើនដែលមានលទ្ធផលល្អបំផុតលើកិច្ចទប់ស្កាត់នឹងវីរុស ក៏ទទួលបានការទទួលស្គាល់ពីសហគមន៍អន្តរជាតិ។ គឺការប្រកាន់ខ្ជាប់នូវគោលការណ៍ ។ ដើម្បីកាត់បន្ថយបន្ទុករបស់ប្រជាពលរដ្ឋ រដ្ឋាភិបាលបានដាក់ចេញនូវគោលនយោបាយដោយផ្តល់ការធ្វើចត្ថាឡីស័ក ព្យាបាល និងចាក់វ៉ាក់សាំងដោយឥតគិតថ្លៃជូនដល់ប្រជាជន បានផ្តល់ប្រាក់ឧបត្ថម្ភដល់គ្រួសារដែលទទួលរងផលប៉ះពាល់នៃជំងឺវីរុសកូវីដ និងបានខិតខំជួយសង្គ្រោះអ្នកដែលមានផ្ទុកជំងឺវីរុសកូវីដ-១៩។ គឺកម្ពុជាយកចិត្តទុកដាក់លើកិច្ចសហប្រតិបត្តិការអន្តរជាតិលើការទប់ស្កាត់នឹងជំងឺវីរុសកូវីដ-១៩។ កម្ពុជា បានយកចិត្តទុកដាក់ខ្លាំងជាមួយកិច្ចសហប្រតិបត្តិការជាមួយការិយាល័យអង្គការសុខភាពពិភពលោកប្រចាំកម្ពុជាក៏ដូចជាប្រទេសចិននិងបណ្តាប្រទេសជាមិត្តផងដែរ។ ខណៈដែលមានការផ្ទុះឡើងនូវវីរុស កម្ពុជា ក៏បានផ្តល់ជំនួយជាសម្ភារទប់ស្កាត់នឹងវីរុសជាច្រើនដល់ប្រទេសជាមិត្តមានដូចជាប្រទេសចិនជាដើម។ សម្តេចតេជោនាយករដ្ឋមន្រ្តី ហ៊ុន សែន បានអនុញ្ញាតឲ្យនាវាបរទេសដែលគ្មានទីចុះចតអាចចុះចតបានក្នុងកំពង់ផែខេត្តព្រះសីហនុ នេះបានបង្ហាញពីស្មារតីមនុស្សធម៌អន្តរជាតិដ៏ថ្លៃថ្លារបស់កម្ពុជាទៅកាន់ពិភពលោក។ ជារួមស្ថានភាពជំងឺវីរុសនៅក្នុងប្រទេសកម្ពុជាអាចគ្រប់គ្រងបានល្អ ទោះបីជាមានការផ្ទុះឡើងសាជាថ្មីនៃជំងឺវីរុសក៏ពិតមែន ប៉ុន្តែខ្ញុំជឿជាក់ថា ក្រោមការដឹកនាំរបស់សម្ដេចនាយករដ្ឋមន្រ្តី ប្រទេសកម្ពុជាប្រាកជាអាចយកឈ្នះលើការប្រយុទ្ធប្រឆាំងនឹងជំងឺវីរុសមួយនេះយ៉ាងជោគជ័យជាមិនខាន។ ចំពោះការងារចាក់វ៉ាក់សាំងនៅក្នុងប្រទេសកម្ពុជាវិញ ខ្ញុំយល់ថាត្រូវបានដំណើរការយ៉ាងរលូនបំផុត។ ប្រទេសកម្ពុជា គឺជាប្រទេសមួយក្នុងចំណោមប្រទេសអាស៊ានមួយចំនួនដែលបានចាក់វ៉ាក់សាំងកូវីដមុនគេ។ ដើម្បីអនុវត្តការងារចាក់វ៉ាក់សាំងប្រកបដោយសណ្ដាប់ធ្នាប់ រដ្ឋាភិបាលបានបង្កើតគណកម្មាធិការបញ្ជាទិញវ៉ាក់សាំង (ឬគណកម្មាធិការលទ្ធកម្មវ៉ាក់សាំង) និងគណកម្មាធិការចាក់វ៉ាក់សាំង។ បានខិតខំយ៉ាងសកម្មក្នុងការទទួលបានវ៉ាក់សាំងកាន់តែច្រើន ម្យ៉ាងវិញទៀតបានរៀបចំការងារចាក់វ៉ាក់សាំងដោយផ្អែកតាមក្រុមអាទិភាពនិងតាមលំដាប់លំដោយ។ យើងជឿជាក់ថាដោយមានការសម្របសម្រួលពីរដ្ឋាភិបាលកម្ពុជានិងកិច្ចសហការយ៉ាងសកម្មពីប្រជាជន ភាគីកម្ពុជានឹងអាចសម្រេចបាននូវផែនការចាក់វ៉ាក់សាំងកូវីដដែលបានកំណត់ដោយរាជរដ្ឋាភិបាលក្នុងពេលឆាប់ៗនេះ។ ចិន និងកម្ពុជា គឺជាមិត្តដែកថែប និងជាសហគមន៍ជោគវាសនារួម ដែលតែងគាំទ្រគ្នា និងជួយគ្នាទៅវិញទោមក។ ចាប់តាំងពីមានការផ្ទុះឡើងនៃវីរុសកូវីដ-១៩មក ប្រជាជនទាំងពីរប្រទេស បានរួមសុខទុក្ខជាមួយគ្នា ជួយយកអាសាគ្នាទៅវិញទៅមក បង្កើតបានជាគំរូនៃកិច្ចសហប្រតិបត្តិការអន្តរជាតិលើកិច្ចទប់ស្កាត់នឹងជំងឺវីរុស។ ខណៈដែលចិនស្ថិតក្នុងគ្រាលំបាកបំផុតនៃកិច្ចទប់ស្កាត់នឹងជំងឺវីរុសកូវីដ-១៩ ព្រះករុណា ព្រះបាទសម្ដេច ព្រះបរមនាថ នរោត្ដម សីហមុនី ព្រះមហាក្សត្រនៃព្រះរាជាណាចក្រកម្ពុជា និងសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរក្នុងសេរីភាព សេចក្តីថ្លៃថ្នូរ និងសុភមង្គលដែលព្រះអង្គទាំងទ្វេបានសព្វព្រះរាជហឫទ័យប្រោសព្រះរាជទានជាសម្ភារនិងព្រះរាជទ្រព្យដ៏ឧត្តុង្គឧត្តមជូនដល់ប្រជាជនចិន។ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានបំពេញទស្សនកិច្ចជាបន្ទាន់ទៅកាន់ប្រទេសចិន ខណៈដែលកំពុងតែធ្លាក់ព្រិលយ៉ាងខ្លាំង។ សម្ភារៈសម្រាប់កិច្ចទប់ស្កាត់នឹងវីរុសដែលទីក្រុងអ៊ូហាន់ ទទួលបានមុនគេពីក្រៅប្រទេស គឺមកពីប្រទេសកម្ពុជា។ ក្រោយពីកម្ពុជាមានការផ្ទុះឡើងនូវជំងឺវីរុសកូវីដ-១៩មក ដើម្បីសងគុណ រដ្ឋាភិបាលចិន និងកងទ័ពរំដោះប្រជាជនចិន បានចាត់បញ្ជូនក្រុមអ្នកជំនាញវេជ្ជសាស្រ្តមកកាន់ប្រទេសកម្ពុជាដែលជាប្រទេសដំបូងគេក្នុងតំបន់ និងនៅលើពិភពលោក និងបានផ្តល់ជំនួយជាសម្ភារទប់ស្កាត់នឹងវីរុសយ៉ាងច្រើនផងដែរ។ ក្រោយពីវ៉ាក់សាំងចិនមានលក្ខខណ្ឌគ្រប់គ្រាន់ក្នុងការប្រើប្រាស់នៅលើទីផ្សារ ភាគីចិនបានផ្តល់ជំនួយជាវ៉ាក់សាំងមុនគេមកកាន់ប្រទេសកម្ពុជា។ នេះគឺជាអត្ថន័យនៃមិត្តភាពដែកថែបរវាងប្រទេសទាំងពីរ និងសហគមន៍ជោគវាសនារួម។ សម្តេចតេជោនាយករដ្ឋមន្ត្រី ជាប្រមុខរដ្ឋនៃរដ្ឋាភិបាលបរទេសដំបូងគេ ដែលបានបំពេញទស្សនកិច្ចក្នុងប្រទេសចិន ខណៈចិនកំពុងផ្ទុះឡើងនូវវីរុសកូវីដ-១៩។ នាពេលនោះ រដ្ឋធានីប៉េកាំង កំពុងតែធ្លាក់ព្រិលយ៉ាងខ្លាំង ក្រោយពីសម្តេចតេជោអញ្ជើញចុះពីយន្តហោះ ឯកឧត្តម Wang Yi ទីប្រឹក្សារដ្ឋចិនបានឱបស្វាគមន៍យ៉ាងស្និទជាមួយសម្តេចតេជោ បានធ្វើឱ្យបេះដូងប្រជាជនចិនទូទាំងប្រទេសមានភាពកក់ក្តៅជាខ្លាំង។ មិត្តក្នុងបណ្ដាញប្រព័ន្ធអ៉ីនធើណេតបានវាយតម្លៃខ្ពស់ជាមួយដំណើរទស្សនកិច្ចជាបន្ទាន់របស់សម្តេចតេជោ និងបានប្រសិទ្ធនាមថា សម្តេចជាវីរបុរសសង្ហារក្នុងដំណើរបញ្រ្ចាសទិស។ សម្តេចក៏ទទួលបានការកោតសរសើរខ្ពស់ពីសហគមន៍អន្តរជាតិ។ ដំណើរជាក់ស្តែងនៃដំណើរទស្សនកិច្ចលើកនេះ បានបង្ហាញពីការគាំទ្ររបស់សម្ដេចនាយករដ្ឋមន្រ្តី និងប្រជាជនកម្ពុជា ជូនចំពោះភាគីចិនក្នុងការប្រយុទ្ធប្រឆាំងនឹងជំងឺវីរុស បានបញ្ជាក់ពីអត្ថន័យស្នូលនៃសហគមន៍ជោគវាសនារួមរវាងចិននិងកម្ពុជា ដូចសុភាសិតមួយតែងពោលថា ស្គាល់មិត្តល្អក្នុងគ្រាលំបាក។ ក៏ត្រូវបានចារក្នុងប្រវត្តិសាស្ត្រនៃទំនាក់ទំនងចំណងមិត្តភាពរវាងចិននិងកម្ពុជា។ សុវត្ថិភាព និងប្រសិទ្ធភាពនៃវ៉ាក់សាំងចិនត្រូវបានបញ្ជាក់យ៉ាងច្បាស់លាស់។ នាពេលបច្ចុប្បន្ននេះ ជាង ៧០ប្រទេស បានអនុញ្ញាតឱ្យប្រើវ៉ាក់សាំងចិនជាបន្តបន្ទាប់។ តាមតួលេខវ៉ាក់សាំងដែលត្រូវបានចាក់នៅក្នុងប្រទេសចិនមានចំនួនលើសពី ១២០លានដូស។ ប្រទេសកម្ពុវិញ អ្នកចាក់វ៉ាក់សាំងចិន មានចំនួនរាប់សិបម៉ឺននាក់ ក៏មិនទាន់ឃើញមានករណីប្រតិកម្មណាធ្ងន់ធ្ងរកើតឡើងដែរ។ បុគ្គលមួយចំនួនបានបង្កើតពាក្យចចាមអារ៉ាមលើបណ្ដាញអ៉ីននធើណេតថា វ៉ាក់សាំងចិនមិនមានសុវត្ថិភាព បុគ្គលមួយចំនួនធ្វើបែបនេះក្នុងគោលបំណងចង់ទាក់ទាញក្រសែភ្នែកដោយតាមរយៈព័ត៌មានមិនពិតទាំងនេះ ក៏មួយចំនួនទៀតមានគោលបំណងនយោបាយចង់បង្ខូចឈ្មោះចិន និងចង់ជ្រៀតជ្រែកការងារទប់ស្កាត់នឹងវីរុសនៅក្នុងប្រទេសកម្ពុជា។ ចិនមានសុភាសិតមួយតែងពោលថា ។ សុវត្ថិភាព និងប្រសិទ្ធភាព នៃវ៉ាក់សាំងចិននឹងបង្ហាញបញ្ជាក់ជូនអ្នកទាំងអស់គ្នានាពេលក្រោយនេះ។ ទាក់ទងនឹងពាក្យចចាមអារ៉ាមថា រដ្ឋាភិបាលកម្ពុជាប្រើប្រាស់វ៉ាក់សាំងចិន ដើម្បីសម្លាប់ប្រជាជនខ្លួនជាពាក្យផ្តេសផ្ដាស មិនគួរនិយាយបែបនេះនោះទេ។ ពាក្យចចាមអារ៉ាមតាមប្រព័ន្ធអ៉ីនធើណេត អាចបង្កឱ្យមានផលប៉ះពាល់អវិជ្ជមានមួយចំនួន។ ដោយសារតែវីរុសកូវីដ-១៩ គឺជាបញ្ហាថ្មីមួយ ហើយវ៉ាក់សាំងក៏ជារឿងរ៉ាវថ្មីមួយដែរ។ អ្នកទាំងអស់គ្នាប្រហែលជាត្រូវចាំមួយរយៈពេលទៀត។ ជាការល្អ រដ្ឋាភិបាលគួរបន្តពង្រឹងការងារផ្សព្វផ្សាយស្តីអំពីការចាក់វ៉ាក់សាំង ដើម្បីឲ្យប្រជាជនយល់កាន់តែច្បាស់អំពីវ៉ាក់សាំង ដែលជាឧបករណ៍ដ៏មានប្រសិទ្ធភាពមួយក្នុងការបញ្ឈប់ការរីករាលដាលនៃជំងឺវីរុសកូវីដ-១៩ដ៏ធ្ងន់ធ្ងរមួយនេះបាន។ មតិដែលតែងពោលថា សម្តេចតេជោមិនចាក់វ៉ាក់សាំងចិន នឹងធ្វើឲ្យចិនខឹង គឺជាពាក្យសម្តីដែលមិនសមហេតុផលបំផុត។ អ្នកទាំងអស់គ្នាប្រាកដជាដឹងហើយថា ក្រោយពីសម្ដេចបានចាក់វ៉ាក់សាំងរួច ស្ថានទូតចិនប្រចាំកម្ពុជា បានបង្ហោះសារអបអរសាទរលើ page ផ្លូវការរបស់ស្ថានទូតផ្ទាល់។ ចិនតែងមានសុភាសិតមួយពោលថា ។ ដូច្នេះហើយ មិនថាជាវ៉ាក់សាំងចិនឬវ៉ាក់សាំងផ្សេងទៀត ឱ្យតែអាចជួយប្រជាជនកម្ពុជា ក្នុងការទប់ទល់ជាមួយការយាយីនៃវីរុសកូវីដ-១៩ អាចដើរតួយ៉ាងសកម្មក្នុងការប្រយុទ្ធប្រឆាំងនឹងជំងឺវីរុស ការចាក់វ៉ាក់សាំងប្រភេទណាក៏ដោយសុទ្ធតែជាបញ្ហាបច្ចេកទេសទាំងស្រុង មិនគួរយកវាធ្វើជាឈ្នាន់នៃនយោបាយឡើយ។ នាថ្ងៃទី៧ ខែកុម្ភៈ វ៉ាក់សាំងដែលជាជំនួយជំហានដំបូងរបស់ចិនចំនួន ៦០ម៉ឺនដូស ត្រូវបានដឹកជញ្ជូនមកកាន់រាជធានីភ្នំពេញ។ ភាគីចិនបានផ្តល់វ៉ាក់សាំង ដែលជាជំនួយជំហានទី២ចំនួន ៧០ម៉ឺនដូស ត្រូវបានដឹកជញ្ជូនមកដល់រាជធានីភ្នំពេញកាលពីថ្ងៃទី៣១ ខែមីនា។ តាមពិតទៅ ជំនួយឥតសំណងជាវ៉ាក់សាំងមានចំនួន ១.៣លានដូសហើយ។ ខ្ញុំជឿជាក់ថា ប្រទេសចិន នឹងបន្តផ្តល់ជំនួយឥតសំណងជាវ៉ាក់សាំងដល់ប្រទេសកម្ពុជានាពេលខាងមុខនេះ។ ខ្ញុំសង្ឃឹមថា នៅពេលមិនយូរខាងមុខនេះ ខ្ញុំនឹងអាចមកទទួលស្វាគមន៍វ៉ាក់សាំងចិនបន្តទៀតនៅក្នុងអាកាសយានដ្ឋានអន្តរជាតិភ្នំពេញ។ កាលពីយប់មិញ ខ្ញុំនិងរដ្ឋមន្រ្តីសុខាភិបាលបានចូលរួមពិធីប្រគល់ និងទទួលវ៉ាក់សាំង ហើយខ្ញុំក៏បានលើកឡើងថា ភាគីចិននឹងមិនត្រឹមតែបន្តផ្តល់ជំនួយឥតសំណងជាវ៉ាក់សាំងនោះទេ នឹងបន្តផ្តល់អាទិភាពលើកិច្ចការបញ្ជាទិញវ៉ាក់សាំងសម្រាប់ភាគីកម្ពុជាផងដែរ។ ក្រៅពីនេះ មន្ទីរពិសោធន៍តេស្តរកជំងឺវីរុសកូវីដក្នុងខេត្តព្រះសីហនុ ដែលបានជួយសាងសង់ដោយភាគីចិន នឹងបញ្ចប់ការដ្ឋានសាងសង់ក្នុងពាក់កណ្ដាលខែមេសាខាងមុខនេះ។ បរិក្ខារដែលពាក់ព័ន្ធបានបញ្ជូនមកដល់ប្រទេសកម្ពុជាហើយ ហើយសមត្ថភាពនៃការតេស្ដរកជំងឺវីរុសក្នុងមន្ទីរពិសោធន៍នេះអាចរហូតដល់១០០០នាក់/ថ្ងៃ។ ទន្ទឹមនឹងនេះ ភាគីចិននឹងបញ្ជូនអ្នកជំនាញវេជ្ជសាស្ត្រទៅកាន់ខេត្តព្រះសីហនុដើម្បីធ្វើការតំឡើងបរិក្ខារនិងបណ្តុះបណ្តាលជូនដល់បុគ្គលិកនៅទីនោះ។ សរុបសេចក្តីមក ភាគីចិនផ្តល់ជំនួយក្នុងកិច្ចទប់ស្កាត់នឹងជំងឺវីរុសដល់ភាគីកម្ពុជាដោយទាន់ពេលវេលាទៅតាមលទ្ធភាពដែលធ្វើបាន និងស្របតាមតម្រូវការរបស់ភាគីកម្ពុជា។ ខ្ញុំចង់ជម្រាបជូនមិត្តភក្តិកម្ពុជាឱ្យបានជ្រាបថា ចិន និងកម្ពុជាជាបងប្អូនល្អនឹងគ្នា ដែលប្រៀបដូចដៃ និងជើង គឺជាមិត្តល្អនឹងគ្នា ដែលតែងជួយគ្នាទៅវិញទៅមក។ ដរាបណាជំងឺកូវីដនៅក្នុងប្រទេសកម្ពុជាមិនទាន់បញ្ចប់ ការផ្តល់ជំនួយរបស់ចិនមកកាន់ប្រទេសកម្ពុជាក៏មិនអាចបញ្ឈប់បានឡើយ។ ក្នុងការប្រយុទ្ធប្រឆាំងនឹងជំងឺវីរុសកូវីដ ប្រជាជនចិនបន្តគាំទ្រជាមួយប្រជាជនកម្ពុជាជានិច្ច។ ឆ្លៀតក្នុងឱកាសនេះ ខ្ញុំសូមជម្រាបជូនដល់ប្រជាពលរដ្ឋចិនដែលរស់នៅក្នុងប្រទេសកម្ពុជាឲ្យបានជ្រាបថា មជ្ឈិមបក្សនិងរដ្ឋាភិបាលចិនបានយកចិត្តដាក់ខ្ពស់ចំពោះសុខភាពរបស់អ្នកទាំងអស់គ្នា។ រដ្ឋាភិបាលកំពុងតែជំរុញសកម្មភាពនៃចាក់វ៉ាក់សាំងនិទាឃរដូវ (Spring Vaccination) ជូនដល់ប្រជាពលរដ្ឋចិន ដែលកំពុងរស់នៅក្រៅប្រទេស។ បច្ចុប្បន្ននេះ ស្ថានទូតចិនប្រចាំកម្ពុជា បានអនុវត្តតាមសេចក្តីតម្រូវការរបស់ក្រសួងសុខាភិបាលកម្ពុជា និងក្រសួងការបរទេស និងសហប្រតិបត្តិការអន្តរជាតិកម្ពុជា បានសម្រេចផ្តល់ការចាក់វ៉ាក់សាំងជូនដល់ប្រជាពលរដ្ឋចិនដែលរស់នៅក្នុងប្រទេសកម្ពុជាដោយការស្ម័គ្រចិត្ត រួមទាំងជនរួមជាតិហុងកុង ម៉ាកាវ និងតៃវ៉ាន់ បញ្ជីឈ្មោះបានប្រគល់ជូនភាគីកម្ពុជារួចហើយ។ ជាជំហានបន្ទាប់ ស្ថានទូតចិន នឹងបន្តកិច្ចសហប្រតិបត្តិការយ៉ាងជិតស្និទ្ធជាមួយភាគីកម្ពុជា អាចដំណើរការសកម្មភាពនៃចាក់វ៉ាក់សាំងនិទាឃរដូវ (Spring Vaccination) ដែលជាការលើកឡើងដោយរដ្ឋាភិបាលចិនបានយ៉ាងឆាប់រហ័សនៅក្នុងប្រទេសកម្ពុជា។ ទន្ទឹមនឹងនេះ ខ្ញុំក៏សង្ឃឹមថា អ្នកទាំងអស់គ្នា នឹងគោរពយ៉ាងខ្ជាប់ខ្ជួននូវគោលនយោបាយ និងវិធានការរបស់កម្ពុជាស្តីពីការការពារជំងឺវីរុសកូវីដ-១៩ ដើម្បីជាពលរដ្ឋចិនដែលមានទំនួលខុសត្រូវនិងប្រកបដោយអរិយធម៌និងគោពច្បាប់បានយ៉ាងល្អ។ ជាចុងបញ្ចប់នេះ ខ្ញុំសូមជូនពរមិត្តភក្តិទាំងអស់គ្នាមានសុខភាពល្អ ជោគជ័យរាល់ភារកិច្ចទាំងឡាយ។ សូមអរគុណ! | 2021-04-02T18:36:00+07:00 | freshnewsasia.com | https://m.freshnewsasia.com/index.php/en/localnews/191767-2021-04-02-04-36-35.html |
3fae2823-7631-44f8-b797-066e654148fb | សម្តេច ទៀ បាញ់៖ កម្ពុជាមានលទ្ធភាពទទួលបានវ៉ាក់សាំងការពារជំងឺកូវីដ-១៩ ជាបន្តបន្ទាប់ (Video inside) | ក្រោមការដឹកនាំប្រកបដោយកិត្តិបណ្ឌិតរបស់ សម្តេចតេជោ ហ៊ុន សែន, កម្ពុជាមានលទ្ធភាពទទួលបានវ៉ាក់សាំងការពារជំងឺកូវីដ-១៩ ជាបន្តបន្ទាប់ ដើម្បីចាក់ជូនមន្ត្រីរាជការ និងប្រជាពលរដ្ឋ ទោះបីជាការផ្គត់ផ្គង់វ៉ាក់សាំងនៅមានកម្រិតបំផុតទាំងក្នុងតំបន់ និងពិភពលោកក៏ដោយ។ នេះបើតាមការលើកឡើងរបស់ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ។ តាមរយៈទំព័រ Facebook នៅថ្ងៃទី០២ ខែមេសា ឆ្នាំ២០២១ សម្តេចពិជ័យសេនា ទៀ បាញ់ បានលើកឡើងយ៉ាងដូច្នេះថា៖ ។ សម្តេចតេជោ ហ៊ុន សែន តាមរយៈសារជាសំឡេង កាលពីព្រឹកថ្ងៃទី២៩ ខែមីនា ឆ្នាំ២០២១ បានពន្លឿនយុទ្ធនាការចាក់វ៉ាក់សាំងបង្ការជំងឺកូវីដ១៩ នៅក្នុងប្រទេសកម្ពុជា ដោយជំរុញធ្វើយ៉ាងណាឱ្យបាន ១លានដូសក្នុងខែ ជូនដល់ប្រជាជនក្នុងមូលដ្ឋានរាជធានី-ខេត្ត ហើយសម្តេចក៏បានស្នើឱ្យមានការចូលរួមពីសំណាក់ក្រុមគ្រូពេទ្យ និងការសហការពី អភិបាលខេត្តនីមួយៗផងដែរ។ មកដល់ពេលនេះ កម្ពុជាមានវ៉ាក់សាំង ៣ប្រភេទហើយ រួមមាន៖ វ៉ាក់សាំង Astra Zeneca (ឥណ្ឌា) ចំនួន ៣២ម៉ឺនដូស ជាជំនួយរបស់អង្គការសុខភាពពិភពលោកតាមរយៈយន្តការកូវ៉ាក់ និងវ៉ាក់សាំង Sinovac ដែលទើបមកដល់ ១.៥លានដូស ក្នុងនោះវ៉ាក់សាំងស៉ីណូហ្វាម ដែលជាអំណោយមហាមិត្តចិន មានចំនួន ១លាន ៣សែនដូស បានមកដល់កម្ពុជា នៅដើមខែកុម្ភៈ ឆ្នាំ២០២១ ចំនួន ៦០ម៉ឺនដូស ហើយចំនួន ៧០ម៉ឺនដូសទៀត បានមកដល់នៅចុងខែមីនា ឆ្នាំ២០២១ ដើម្បីចាក់ជូនប្រជាពលរដ្ឋកម្ពុជា ដោយឥតគិតថ្លៃ។។ សម្តេចតេជោ ហ៊ុន សែន ធ្លាប់ប្រកាសថា រាជរដ្ឋាភិបាលកម្ពុជា នឹងត្រៀមបម្រុងវ៉ាក់សាំងចំនួន ២០លានដូស សម្រាប់ចាក់ជូនប្រជាពលរដ្ឋ ១០លាននាក់ ដោយមិនគិតថ្លៃ។ ក្នុងចំណោមវ៉ាក់សាំងប្រឆាំងកូវីដ១៩ នៅក្នុងផែនការរបស់កម្ពុជាទាំង ២០លានដូសនេះ និងមានជំនួយ ១១លានដូស៕ | 2021-04-02T18:18:00+07:00 | freshnewsasia.com | https://m.freshnewsasia.com/index.php/en/localnews/191757-2021-04-02-04-18-10.html |
ef26bfee-b5db-495e-9199-b32d07cca389 | ជ្រូកចំនួន៣៨ក្បាល ត្រូវបានដុតកម្ទេចចោល ក្រោយរកឃើញមានជំងឺប៉េះ | បន្ទាយមានជ័យ ÷ មន្ត្រីជំនាញដុតកម្ទេចជ្រូកចំនួន៣៨ក្បាល ដែលនាំចូលពីប្រទេសថៃក្រោយពី ពិនិត្យឃើញមានជំងឺប៉េះជ្រូកអាហ្រិច កាលពីថ្ងៃទី១ខែមេសាឆ្នាំ២០២១ មន្ទីរពិសោធន៍វីរុសសាស្ត្រនៃវិទ្យាស្ថានជាតិស្រាវជ្រាវសុខភាពសត្វ ធ្វើសំណាកឈាមជ្រូករស់ចំនួន៣៨ក្បាល រកឃើញប៉េសជ្រូកអាហ្វ្រិក ដែលសមត្ថកិច្ចចាប់នៅព្រំដែនកម្ពុជាថៃ នៅខេត្តបន្ទាយមានជ័យ កាលពីរសៀលថ្ងៃទី៣០ខែមីនាឆ្នាំ២០២១កន្លងទៅ។ លោក ហ៊ុយ ទូច ប្រធានការិយាល័យផលិតកម្មនិងបសុព្យាបាលនៃមន្ទីរកសិកម្ម រុក្ខាប្រមាញ់និងនេសាទខេត្តបន្ទាយមានជ័យ បានឱ្យដឹងថា៖ កាលពីរសៀល ថ្ងៃទី ៣០ខែ មីនា ឆ្នាំ២០២១ ក្រុមអន្តរាគមន៍បង្ក្រាបបទល្មើសវិស័យសុខភាពសត្វ ផលិតកម្មសត្វការិយាល័យនេះ សហការនិងកម្លាំងពាក់ព័ន្ធ បានចាប់រថយន្ត ២គ្រឿង។ រថយន្តទី១ ពាក់ផ្លាកលេខ បន្ទាយមានជ័យ 2A-0388 ផ្ទុកជ្រូករស់ចំនួន២០ក្បាល និងរថយន្តទី២ គ្មានផ្លាកលេខ ផ្ទុកជ្រូករស់ចំនួន១៨ក្បាល នៅក្នុងភូមិសូរិយាថ្មី ឃុំកូប ស្រុកអូរជ្រៅ។ ជ្រូកបាននាំចូលពីប្រទេសថៃ តាមច្រករបៀងនៃព្រំដែនកម្ពុជា ថៃក្នុងស្រុកអូរជ្រៅ ។ ការនាំចូលសត្វជ្រូកនេះ ដោយមិនមានលិខិតអនុញ្ញាត មិនមានលិខិតបញ្ជាក់សុខភាពសត្វឡើយ ។ ប្រធានការិយាល័យបានបន្តថា៖ ក្នុងនោះសមត្ថកិច្ចជំនាញបាននាំយកវត្ថុតាងល្មើស មកកាន់ការិយាល័យផលិតកម្ម និងបសុព្យាបាលខេត្ត អនុវត្តនូវនីតិវិធីច្បាប់ និងធ្វើចត្តាឡីស័ក និងបានបូមឈាមផ្ញើទៅមន្ទីរពិសោធន៍ របស់អគ្គនាយកដ្ឋានផលិតកម្មសត្វ និងសុខភាពសត្វ ដើម្បីចាត់ការជាបន្តទៀត ។ ជាលទ្ធផលលើសំណាកឈាមជ្រូក ដែលធ្វើពិសោធន៍បានបញ្ជាក់ថា វត្ថុវិភាគមានគុណភាពល្អ តែវិជ្ជមានជំងឺប៉េះជ្រូកអាហ្វ្រឹក។ យោងការណែនាំរបស់ លោក តាន់ ផាន់ណារ៉ា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយក នៃអគ្គនាយកដ្ឋានសុខភាពសត្វ និងផលិតកម្មសត្វ លោកប៉ាង វណ្ណាសេដ្ឋ ប្រធានកសិកម្មខេត្ត និងចំណាររបស់លោកមាស ច័ន្ទពិសិដ្ឋ ព្រះរាជអាជ្ញា នៃអយ្យការអមសាលាដំបូងខេត្តបន្ទាយមានជ័យ បានអនុញ្ញាតឱ្យជំនាញ ដុតបំផ្លាញចោលតាមនីតិវិធី និងតាមបច្ចេកទេស ព្រោះជាប្រភេទជ្រូកមានជំងឺ ប៉ះពាល់ដល់សុខភាពប្រជាពលរដ្ឋ ដែលបានទិញយកទៅបរិភោគ ដូច្នេះសត្វជ្រូកទាំង៣៨ក្បាលនោះ ត្រូវមន្ត្រីជំនាញនាំទៅដុតបំផ្លាញចោលហើយ កាលពីម៉ោង៣រសៀលថ្ងៃទី១ខែមេសាឆ្នាំ២០២១៕ រក្សាសិទ្ធិដោយ÷សួង សាម | 2021-04-02T18:07:42+07:00 | cen.com.kh | https://cen.com.kh/archives/316944.html |
edea78ab-6d66-4db1-8729-bc87e7f4d710 | ព្រឹត្តិការណ៍សហគមន៍ ២០កុម្ភៈ ខេត្តស្វាយរៀងរកឃើញអ្នកឆ្លងជំងឺកូវីដ-១៩ ចំនួន៥៥នាក់ ខណៈមានអ្នកជា ២នាក់ | ស្ថានភាពជំងឺកូវីដ១៩ ដែលកំពុងរីករាលដាលនៅក្នុងព្រឹត្តិការណ៍សហគមន៍២០កុម្ភៈ នៅក្នុងខេត្តស្វាយរៀង មិនទាន់ថមថយនៅឡើយទេដោយគិតមក ដល់ពេលនេះ បានរកឃើញអ្នកកើតជំងឺកូវីដ១៩ ចំនួន៥៥នាក់ ខណៈមានអ្នកជាសះស្បើយត្រឹមតែ២នាក់តែប៉ុណ្ណោះ។ នេះបើតាមលោក តូច ប៉ូលីវ៉ា អភិបាលរង ខេត្តស្វាយរៀង ប្រាប់ភ្នាក់ងារ Fresh News នៅព្រឹកថ្ងៃទី០២ ខែមេសា ឆ្នាំ២០២១នេះ។ លោក តូច ប៉ូលីវ៉ា បានបញ្ជាក់ទៀតថា ទាក់ទងនឹងការកើនឡើងនៃចំនួនអ្នកឆ្លងជំងឺកូវីដ១៩នេះដែរ អាជ្ញាធរក៏បានរកទីតាំងបន្ថែមសម្រាប់ព្យាបាល អ្នកជំងឺកូវីដ-១៩ និងត្រៀមទុកសម្រាប់អ្នកជំងឺដែលឆ្លងជាបន្តបន្ទាប់ទៀតផងដែរ។ ខេត្តស្វាយរៀង បានបិទទីតាំងជាច្រើនកន្លែងដែលមានមនុស្សពាក់ព័ន្ធទាំងផ្ទាល់ និងប្រយោលជាច្រើននាក់ ដែលកំពុងធ្វើចត្តាឡីស័ក នឹងយកសំណាក ទៅពិនិត្យ ក្នុងនោះដែរក៏មានលោកអភិបាលរងក្រុងស្វាយរៀងម្នាក់ ក៏បានឆ្លងជំងឺកូវីដ-១៩នេះផងដែរ។ សូមបញ្ជាក់ដែរថា សម្រាប់ការចាក់វ៉ាក់សាំងស៊ីណូវ៉ាក់ នៅខេត្តស្វាយរៀង កាលពីថ្ងៃទី១ ខែមេសា ម្សិលមិញនេះ គណៈកម្មការចំពោះកិច្ចចាក់វ៉ាក់សាំងបានរៀបចំ ចាក់ជូនដល់ថ្នាក់ដឹកនាំ មន្ត្រីរាជការ សាលាក្រុង-ស្រុក ទូទាំងខេត្តស្វាយរៀង ទៅតាមពេលវេលា និងទីកន្លែងដែលរដ្ឋបាលក្រុង ស្រុក បានបែងចែកដោយផ្អែកលើ គោលការស្ម័គ្រចិត្ត ហើយកន្លងទៅនេះអាជ្ញាធរ បានចាក់វ៉ាក់សាំងការពារជំងឺកូវីដ-១៩ ក្នុងដំណាក់កាលទី១ជូនដល់កងកម្លាំងទាំងបីប្រភេទមាននគរបាល ទាហាន កងរាជអាវុធហត្ថ មន្ត្រីរាជការបានជាង៤០០០នាក់ហើយ និងបន្តចាក់បន្តបន្ទាប់ទៀតនៅទូទាំង៨ស្រុក ក្រុង ក្នុងខេត្តនេះផងដែរ៕ | 2021-04-02T18:03:00+07:00 | freshnewsasia.com | https://m.freshnewsasia.com/index.php/en/localnews/191751-2021-04-02-04-03-05.html |
e86ec88a-5cb0-4f3f-8c04-579aad1ef46f | ជប៉ុនផ្ដល់ថវិកា ជិត១លានដុល្លារ គាំទ្រ រាជរដ្ឋាភិបាលកម្ពុជា ក្នុងកិច្ចប្រឹងប្រែង ចាក់វ៉ាក់សាំងកូវីដ | ភ្នំពេញ ៖ រដ្ឋាភិបាលជប៉ុន តាមរយៈអង្គការយូនីសេហ្វ បានផ្ដល់ថវិកាជិត១លាន ដើម្បីគាំទ្ររាជរដ្ឋាភិបាលកម្ពុជា ក្នុងកិច្ចខិតខំប្រឹងប្រែង ចាក់វ៉ាក់សាំងកូវីដ-១៩ ជាពិសេសនោះ បង្កើនសមត្ថភាពប្រព័ន្ធត្រជាក់សម្រាប់ទុកវ៉ាក់សាំង។ តាមសេចក្ដីប្រកាសព័ត៌មាន របស់ស្ថានទូតជប៉ុនប្រចាំកម្ពុជាថ្ងៃទី១ ខែមេសា ឆ្នាំ២០២១ បានឲ្យដឹងថា «រដ្ឋាភិបាលជប៉ុនបានផ្តល់ជំនួយបន្ទាន់ ក្នុងទឹកប្រាក់ ៣៦,៩ លានដុល្លារ ដល់យូនីសេហ្វប្រចាំតំបន់អាស៊ីបូព៌ា និងប៉ាស៊ីហ្វិក ដើម្បីកែលម្អការគ្រប់គ្រងប្រព័ន្ធត្រជាក់សម្រាប់ទុកដាក់វ៉ាក់សាំងក្នុងប្រទេសចំនួន១២ ដែលរងផលប៉ះពាល់ ដោយជំងឺកូវីដ-១៩។ ថវិកាជិត ១ លានដុល្លារ នៃថវិកាសរុបនឹងត្រូវដកមកប្រើប្រាស់ ដើម្បីគាំទ្ ររាជរដ្ឋាភិបាលកម្ពុជា ក្នុងកិច្ចខិតខំប្រឹងប្រែងចាក់វ៉ាក់សាំងកូវីដ-១៩ ជាពិសេសដើម្បីបង្កើន សមត្ថភាពនៃប្រព័ន្ធត្រជាក់តាម រយៈការរៀបចំនូវហេដ្ឋារចនាសម្ព័ន្ធ បរិក្ខារ មធ្យោបាយដឹកជញ្ជូន និងផ្តល់ការបណ្តុះបណ្តាលដល់បុគ្គលិកសុខាភិបាល»។ ស្ថានទូតបន្ដថា សមត្ថភាពនៃប្រព័ន្ធត្រជាក់មានសារៈសំខាន់ យ៉ាងខ្លាំង សម្រាប់ដឹកជញ្ជូនវ៉ាក់សាំង ដែលត្រូវរក្សាទុកក្នុងសីតុណ្ហភាពត្រជាក់ ដើម្បីរក្សាប្រសិទ្ធភាព រាប់បញ្ចូលទាំងវ៉ាក់សាំងបង្ការជំងឺកូវីដ-១៩ផងដែរ។ លោក មីកាមិ ម៉ាសាហ៊ីរ៉ូ (MIKAMI Masahiro) ឯកអគ្គរាជទូតជប៉ុនប្រចាំកម្ពុជា មានប្រសាសន៍ថា «ការផ្តល់វ៉ាក់សាំងគឺមានសារៈសំខាន់ដូចគ្នាទៅនឹងវ៉ាក់សាំងដែរ។ រដ្ឋាភិបាលជប៉ុនប្តេជ្ញាជួយកែលម្អ កម្មវិធីផ្តល់វ៉ាក់សាំងនៅទូទាំងប្រទេស កំពុងអភិវឌ្ឍន៍។ បទពិសោធន៍ ច្រើនឆ្នាំរបស់យូនីសេហ្វក្នុងកិច្ចសហការជាមួយរដ្ឋាភិបាលកម្ពុជា ក្នុងការអនុវត្តកម្មវិធីផ្តល់ថ្នាំបង្ការ គឺជាហេតុផលដែលធ្វើឲ្យយើងមានទំនុកចិត្តទាំងស្រុងថា ជំនួយថវិកានេះ ពិតជានឹងសម្រេចបាននូវផលជាវិជ្ជមានយ៉ាងធំ ។ យើងនឹងបន្តសហការជាមួយយូនីសេហ្វ និងរាជរដ្ឋាភិបាលកម្ពុជា រហូតដល់ពេលដែលយើងអាចនិយាយបានយ៉ាង ពិតប្រាកដថា យើងពិតជាបានទប់ស្កាត់ទាំងស្រុង និងធូរស្បើយមកវិញ ពីការរាតត្បាតជាសកលនៃជំងឺកូវីដ-១៩»។ លោក បន្ដថា ក្នុងនាមជាអ្នកទិញវ៉ាក់សាំងធំជាងគេតែមួយគត់ នៅក្នុងពិភពលោក យូនីសេហ្វ ត្រូវបានជ្រើសរើសឲ្យធ្វើជាស្ថាប័នដឹកនាំកិច្ចលទ្ធកម្ម និងការផ្គត់ផ្គង់សម្រាប់យន្តការកូរ៉ាក់។ ដោយឡែក លោកស្រី ហ្វ័រហ្គ ឲ្យូហ្សិថ (Foroogh Foyouzat) តំណាងយូនីសេហ្វប្រចាំកម្ពុជា បានថ្លែថា «យើងសូមសម្តែងនូវការដឹងគុណចំពោះរដ្ឋាភិបាលជប៉ុន ដែលបានគាំទ្រដល់កម្ពុជា ក្នុងពេលដ៏ចាំបាច់នេះ ជាពិសេស ខណៈចំនួនករណីកូវីដ-១៩កំពុងកើនឡើង។ ការរាតត្បាតជាសកលពុំស្គាល់ព្រំដែននោះ ឡើយ ហើយវ៉ាក់សាំងត្រូវតែ បានទៅដល់មនុស្សដែលងាយឆ្លងវីរុសនេះជាងគេ និងមុនគេ»៕ | 2021-04-02T17:38:00+07:00 | dap-news.com | https://dap-news.com/national/2021/04/02/132034/ |
663b1694-47c6-4ec2-8f26-dc10d5ab36b9 | សម្តេចតេជោ ជំរុញឲ្យពលរដ្ឋប្រកបការងារសេដ្ឋកិច្ចក្រៅប្រព័ន្ធ ទទួលបានការចាក់វ៉ាក់សាំងការពារជំងឺកូវីដ-១៩ | ភ្នំពេញ ៖ សម្តេចតេជោ ហ៊ុន សែន ជំរុញឲ្យពលរដ្ឋប្រកបការងារសេដ្ឋកិច្ចក្រៅប្រព័ន្ធ នៅក្នុងរាជធានីភ្នំពេញទទួលបានការចាក់វ៉ាក់សាំងការពារជំងឺកូវីដ-១៩ ឲ្យបានឆាប់បំផុត។ ដោយសារពេលនេះនៅទីក្រុងភ្នំពេញកំពុងប្រឈមនឹងស្ថានភាពឆ្លងកូវីដ-១៩ ដ៏អាក្រក់ នៅថ្ងៃទី ២ ខែ មេសា ឆ្នាំ ២០២១ នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានបញ្ជាអោយគណកម្មាធិការចំពោះកិច្ចចាក់វ៉ាកសាំងកូវីដ១៩ និង សាលាក្រុងភ្នំពេញ យកចិត្តទុកដាក់ក្នុងការផ្តល់ការចាក់វ៉ាក់សាំងការពារកូវីដ១៩ ជាបន្ទាន់ដល់បងប្អូនប្រជាពលរដ្ឋដែលងាយរងគ្រោះ ងាយឆ្លង និងងាយចម្លងជំងឺកូវីដ-១៩ ក្នុងនោះមានដូចជា អ្នកលក់បន្លែត្រីសាច់នៅតាមផ្សារ អ្នកធាក់ស៊ីក្លូ អ្នករត់កង់៣ អ្នកយាមផ្សារ កម្មករធ្វើការនៅតាមផ្សារ និងអ្នកដឹកជញ្ជូនទម្លាក់ឥវ៉ាន់តាមផ្សារ ជាដើម។ សម្តេចតេជោបានបម្រុងវ៉ាក់សាំងចំនួន ៤០ម៉ឺនដូសដើម្បីផ្តល់ជូនពលរដ្ឋងាយរងគ្រោះខាងលើ។ សម្តេចតេជោ ហ៊ុន សែន នាយករដ្ឋមន្រ្តីជានិច្ចជាកាលតែងតែយកចិត្តទុកដាក់ខ្ពស់ក្នុងការការពារអាយុជីវិតពលរដ្ឋ ដើម្បីអោយបានចៀសផុតពីជំងឺឆ្លងកូវីដ១៩ ដ៏កាចសាហាវដែលកំពុងកើតមានឡើងនៅក្នុងប្រទេសកម្ពុជា។ បើតាមសារសំឡេងរបស់សម្តេចតេជោ នាយករដ្ឋមន្រ្តី ហ៊ុន សែន បានមានប្រសាសន៍ថា ភ្នំពេញ ក្លាយទៅជាចំណុចសំខាន់ នៃការឆ្លងរីករាលដាល ហើយក៏ត្រូវជាទីកន្លែងដែលយើងត្រូវទប់ស្កាត់។ វ៉ាក់សាំង គឺបានប្រើប្រាស់នៅគ្រប់ខេត្តរាជធានី ប៉ុន្តែសម្រាប់រាជធានីភ្នំពេញ ត្រូវតែប្រើប្រាស់ឱ្យបានច្រើនបំផុត តាមដែលអាចធ្វើទៅបាន។ កន្លងទៅខ្ញុំបានអនុញ្ញាតរួចហើយ អោយប្រើស៊ីណូហ្វាម 40ម៉ឺនដូស ដើម្បីតម្រង់ឆ្ពោះទៅរកអ្នក ដែលមានហានិភ័យ ដូចជាអ្នករត់កង់បី ដូចជាអ្នករត់តាក់ស៊ី និងអ្នករកស៊ីដទៃទៀត ទាំងអ្នកលក់ត្រី លក់បន្លែបង្កា នៅតាមផ្សារ ដែលហៅថាសេដ្ឋកិច្ចក្រៅប្រព័ន្ធ។ ខ្ញុំគិតថា ចំនួន40ម៉ឺនដូសនេះ អាចប្រើប្រាស់បាន បន្ថែមទៅលើដែលយើងបានចាក់អាស្ត្រាហ្សេនីកា ទៅឲ្យមនុស្សចាស់ អាយុលើសពី60ឆ្នាំ។ ហើយយើងតម្រង់ឆ្ពោះទៅចំពោះអ្នកដែលរងហានិភ័យ ទាក់ទិនដឹងមុខរបរក្រៅប្រព័ន្ធ ជាពិសេសនៅតាមទីផ្សារតែម្តង។ ក្នុងនោះសម្តេចតេជោ ស្នើឲ្យលោកជំទាវ ឱ វណ្ណឌីន ក៏ដូចជាឯកឧត្តម ឃួង ស្រេង ដែលមួយជាប្រធានគណៈកម្មការចំពោះកិច្ច និងមួយទៀតជាអនុប្រធានគណៈកម្មការចំពោះកិច្ច រៀបចំជាបន្ទាន់ទៅលើការចាក់ឲ្យអ្នកលក់ត្រី អ្នកលក់បន្លែបង្ការ អ្នករកស៊ី ដែលមានផលប៉ះពាល់ ដែលអាចងាយឆ្លងនៅក្នុងទីផ្សារ ឲ្យបានឆាប់រហ័ស ហើយធ្វើសកម្មភាពដើម្បីចាក់វ៉ាក់សាំង ឲ្យពួកគាត់ ដូចដែលយើងបានធ្វើជាមួយកម្មករ នៃក្រុមហ៊ុនប្រមូលសំរាមស៊ិនទ្រីផងដែរ ហើយអ្នកកង់បី អ្នកតាក់ស៊ី អ្នកដឹកជញ្ជូនផ្សេងៗ ដែលយកតាមការបញ្ជារ ពីកន្លែងមួយ ទៅកន្លែងមួយ ក៏ត្រូវទទួលបានចាក់វ៉ាក់សាំងអង្ការផងដែរ។ សម្តេចតេជោ ហ៊ុន សែន បានលើកឡើងថា ស៊ីណូហ្វាម គឺជាវ៉ាក់សាំង ដែលឆាប់ទទួលរវាងដូសទី1 និងដូសទី2 កូនៗរបស់ខ្ញុំ គឺចាក់ស៊ីណូហ្វាម និងស៊ីណូវ៉ាក់ មានតែខ្លួនខ្ញុំនិងភរិយាខ្ញុំទេ ដោយសារកត្តាអាយុ បានជាខ្ញុំត្រូវចាក់អាស្ត្រាហ្សេនីកា បើសិនជាគេមិនហាមឃាត់ ទៅលើបញ្ហាអាយុទេ ខ្ញុំនឹងចាក់ស៊ីណូវ៉ាក់ ឬស៊ីណូហ្វាម ដែលងាយឲ្យយើង នៅក្នុងការទទួលដូសទីមួយ នឹងដូសទី២ យ៉ាងឆាប់រហ័ស សម្រាប់ខ្ញុំឥឡូវនេះ គឺរងចាំរហូតដល់ថ្ងៃទី29 ខែមេសា ទើបទទួលនូវដូសទី2 ព្រោះអាស្រ្តាហ្សេនីកា មានប្រសិទ្ធភាពក្រោយ28សប្តាហ៍ ទៅ12សប្តាហ៍ ទើបមានប្រសិទ្ធភាពខ្ពស់។ ប៉ុន្តែចំពោះស៊ីណូហ្វាម គឺប្រើចន្លោះនៅក្នុងប៉ុន្មានថ្ងៃប៉ុណ្ណោះ គឺអាចទទួលបាននូវដូសទី២។ ដូច្នេះខ្ញុំសូមស្នើឲ្យយកចិត្តទុកដាក់រៀបចំ ជាពិសេសលោកជំទាវ ឱ វណ្ណឌីន ត្រូវធ្វើការភ្លាមជាមួយនឹងឯកឧត្តម ឃួង ស្រេង ហើយឯកឧត្តម ឃួង ស្រេង ត្រូវតែប្រមូលបញ្ជីឈ្មោះ និងរៀបចំទីតាំងសម្រាប់ការចាក់វ៉ាក់សាំង ជូនចំពោះប្រជាពលរដ្ឋ ដែលរស់នៅតាមផ្សារ ទាំងអ្នកយាមផ្សារ ទាំងអ្នករកស៊ីលក់ដូរតាមផ្សារ ទាំងអ្នកធ្វើដំណើរដឹកជញ្ជូនបន្លែបង្ការ ឬក៏ការទិញតាមonline ពីហាងមួយ ទៅកាន់ផ្ទះមួយ ហើយពីផ្ទះមួយ ទៅផ្ទះមួយទៀត គឺជាភ្នាក់ងារចម្លង បើយើងធ្វើមិនស្រួលទេ វាអាចជាភ្នាក់ងារចម្លងពីកន្លែងមួយទៅកន្លែងមួយ ដូច្នេះខ្ញុំស្នើឲ្យយកចិត្តទុកដាក់រៀបចំ ហោចណាស់យើងចាក់បន្ថែមបាន20 ម៉ឺននាក់ នៅទីក្រុងភ្នំពេញ សំរាប់សេដ្ឋកិច្ចក្រៅប្រព័ន្ធនេះតែម្ដង។ បន្ថែមទៅលើអាស្ត្រាហ្សេនីកា ចាក់ឲ្យប្រជាពលរដ្ឋ ក៏ដូចជាកំពុងដំណើរការចាក់ស៊ីណូវ៉ាក់ ឲ្យមន្ត្រីរាជការ ក៏ដូចជាកម្មករមួយចំនួនផងដែរ៕ រក្សាសិទ្ធិដោយ៖បញ្ញាស័ក្តិ | 2021-04-02T17:35:58+07:00 | cen.com.kh | https://cen.com.kh/archives/316919.html |
4bad3fa1-d837-46b9-b51f-ce6dfe37eb5a | BREAKING: សហរដ្ឋអាមេរិក៖ មនុស្ស ៧.៦៧ម៉ឺននាក់ទៀតឆ្លងកូវីដ-១៩ និងអ្នកជំងឺ ៩៥២នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧៦,៧៨៦នាក់ទៀតបានឆ្លងជំងឺ COVID-19 ខណៈអ្នកជំងឺ ៩៥២នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃសុក្រ ទី០២ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,២៤៤,៦៣៩ករណី ក្នុងនោះមានអ្នកស្លាប់សរុបចំនួន ៥៦៦,៦១១នាក់ និងជាសះស្បើយឡើងសរុប ២៣,៧៥៤,៣៩១នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន បានប្តេជ្ញាចាក់វ៉ាក់សាំង COVID-19 ជូនដល់ប្រជាជនអាមេរិកឲ្យបានជាង ៩០% នៃចំនួនប្រជាជនពេញវ័យសរុប ២៥៨លាននាក់ទូទាំងសហរដ្ឋអាមេរិក នៅត្រឹមថ្ងៃទី១៩ ខែមេសា ហើយសម្រាប់អ្នកដែលនៅសល់ អាចនឹងទទួលការចាក់ជាបន្តបន្ទាប់ មិនឲ្យយូរជាងថ្ងៃទី០១ ខែឧសភានោះឡើយ។ បន្ថែមពីនេះកាលពីថ្ងៃពុធកន្លងទៅ ក្រុមហ៊ុន Pfizer នៅសហរដ្ឋអាមេរិក ក៏បានប្រកាសភាពប្រសិទ្ធភាព ១០០% លើការធ្វើតេស្តវ៉ាក់សាំងរបស់ខ្លួន ចំពោះក្មេងៗអាយុចាប់ពី ១២-១៥ឆ្នាំផងដែរ។ ក្រុមហ៊ុនអាមេរិក ដែលជាដៃគូជាមួយ ក្រមហ៊ុនអាល្លឺម៉ង់ BioNTech មួយនេះ កំពុងតែដាក់ពាក្យស្មើសុំពីនិយ័តករឱសថ និងចំណីអាហារអាមេរិក (FDA) ដើម្បីអនុញ្ញាតឲ្យប្រើវ៉ាក់សាំង Pfizer លើក្រុមមនុស្សមានវ័យដូចខាងលើនេះ ដែលអាចជំរុញឲ្យសហរដ្ឋអាមេរិក ងើបចេញពីវិបត្តិកាន់តែឆាប់៕ | 2021-04-02T17:03:00+07:00 | freshnewsasia.com | https://m.freshnewsasia.com/index.php/en/internationalnews/191736-2021-04-02-03-03-18.html |
542eba3a-ac52-4895-b5d9-c98fa2464915 | ទីបំផុត ! បិទភូមិឡហើយ ក្រោយរកឃើញម្តាយកូន៣នាក់ឆ្លងជំងឺកូវីដ | អាជ្ញាធរស្រុកពញាក្រែក បិទការចេញ-ចូល ជាបណ្ដោះអាសន្ននៅក្នុងភូមិឡ ឃុំកោងកាង ស្រុកពញាក្រែក ខេត្តត្បូងឃ្មុំ ។ រដ្ឋបាលស្រុកពញាក្រែក មានកិត្តិយសសូមជម្រាបជូនបងប្អូនប្រជាពលរដ្ឋក្នុងឃុំកោងកាង និងសាធារណៈមតិទាំងអស់មេត្តាជ្រាបថា ដោយមានករណីវិជ្ជមានកូវីដ-១៩ ចំនួន៣ករណី ក្នុងនោះលើស្ត្រីឈ្មោះ អុន ចាន់ឌី ព្រមទាំងកូនស្រីចំនួន០២នាក់ រស់នៅភូមិឡ ឃុំកោងកាង ស្រុកពញាក្រែក ខេត្តត្បូងឃ្មុំ អាជ្ញាធរស្រុក សម្រេចបិទការបិទការចេញ-ចូល ក្នុងភូមិឡ ឃុំកោងកាង ជាបណ្ដោះអាសន្នរហូតមានការជូនដំណឹងជាថ្មី ។ ទន្ទឹមនឹងនេះ អាជ្ញាធរស្រុក សូមអំពាវនាវដល់បងប្អូនទាំងអស់ដែលមានការពាក់ព័ន្ធដោយផ្ទាល់ ឬដោយប្រយោលជាមួយលោកស្រី អុន ចាន់ឌី សូមផ្ដល់ព័ត៌មានមកអាជ្ញាធរមូលដ្ឋាន រួមមានមេភូមិ ឬមេឃុំ របស់ខ្លួន ដើម្បីត្រៀមយកសំណាកតេស្ដរកមេរោគកូវីដ-១៩ ៕ | 2021-04-02T16:41:00+07:00 | kbnnews.com | https://kbn.news/archives/215199 |
8d5b89ef-dbc1-48cc-bfb9-6a2ec8e69a04 | ការពារការចម្លងវីរុសកូរីដ-១៩ ក្នុងអំឡុងពិធីបុណ្យចូលឆ្នាំខ្មែរប្រពៃណីជាតិ | ភ្នំពេញ ៖ ក្រសួងសុខាភិបាល បានចេញសេចក្តីណែនាំ ស្តីពីការការពារការចម្លងវីរុសកូរីដ-១៩ ក្នុងអំឡុងពិធីបុណ្យចូលឆ្នាំខ្មែរប្រពៃណីជាតិ។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណៈជនទាំងអស់ឱ្យបានជ្រាបថា យោងតាមសារាច ណែនាំលេខ ០១ សរណន ចុះថ្ងៃទី២១ ខែមីនា ឆ្នាំ២០២១ ស្តីពីការឈប់សម្រាកក្នុងពិធីបុណ្យចូលឆ្នាំខ្មែរប្រពៃណីជាតិ ពីថ្ងៃពុធ ៣ កើត ខែពិសាខ ឆ្នាំឆ្លូវ ទោស័ក ព .ស . ២៥៦៤ ដល់ ថ្ងៃសុក្រ ៥កើត ខែពិសាខ ឆ្នាំឆ្លូវ ត្រីស័ក ព .ស . ២៥៦៤ ត្រូវនឹងថ្ងៃទី១៤ ដល់ថ្ងៃទី ១៦ ខែមេសា ឆ្នាំ២០២១ និង ដោយផ្អែកលើស្ថានភាពនៃការចម្លងនៃវីរុសកូវីដ-១៩ នៅព្រះរាជាណាចក្រកម្ពុជា មិនទាន់ថមថយនៅឡើយ និងដោយសារពិធីបុណ្យចូលឆ្នាំខ្មែរប្រពៃណីជាតិ និងចូលមកដល់ក្នុងពេលឆាប់ខាងមុខនេះ សូមបងប្អូនប្រជាពលរដ្ឋទាំងអស់ បន្តបង្កើនការប្រុងប្រយ័ត្នខ្ពស់ ដោយអនុវត្តន៍ឱ្យបានខ្ជាប់ខ្ជួននិងគ្រប់ៗ គ្នានូវវិធានការ ៣ការពារ (ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង ) និង៣កុំ (កុំទៅកន្លែងមានមនុស្សកុះករច្រើន កុំទៅកន្លែងបិទជិតគ្មានខ្យល់ ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) ដើម្បីចូលរួមទប់ស្កាត់ការចម្លងវីរុសកូវីដ-១៩ នៅក្នុងសហគមន៍ទ្រង់ទ្រាយធំ ទៅតាមការណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ ក្រសួងសុខាភិបាលសូមធ្វើការណែនាំដូចតទៅ៖ ១. នៅក្នុងវត្តអារ៉ាមត្រូវពាក់ម៉ាស់ ក្សាអនាម័យដៃ និងរក្សាគម្លាតសុវត្ថិភាពបុគ្គល អាជ្ញាធររាជធានី -ខេត្ត គណៈបញ្ជាការឯកភាពឃុំ/សង្កាត់ /ខ័ណ្ឌ គណៈកម្មាធិការថែរក្សាសន្តិសុខនិងសណ្តាប់ធ្នាប់ របៀបរៀបរយក្នុងទីវត្តអារាម និងគណៈកម្មការវត្ត ត្រូវចាត់ចែងណែនាំឱ្យមានការអនុវត្តន៍វិធានការសុខាភិបាល (មានដូចខាង ក្រោមនេះ) បង្កើនសកម្មភាពត្រួតពិនិត្យ តាមដានលើពុទ្ធបរិស័ទ ដែលចេញ -ចូលក្នុងទីវត្តអារាម វិហារ សាលាឆាន់ និងកុដិ នីមួយៗ ឱ្យបានហ្មត់ចត់ និងខ្ជាប់ខ្លួន ហើយបុគ្គលគ្រប់រូបត្រូវចូលរួមអនុវត្តន៍កិច្ចការពារខ្លួន កុំឱ្យមានការចម្លងវីរុសកូវីដ-១៩ ដោយអនុវត្តន៍វិធានការដូចតទៅ៖ – អ្នកដែលអនុញ្ញាតឱ្យចូលទៅទីវត្តអារាម វិហារ សាលាឆាន់ និងកុដិ នីមួយៗត្រូវពាក់ម៉ាស់ជាចាំបាច់និងជាប្រចាំ។ – រៀបចំឱ្យមានកន្លែងលាងដៃនៅច្រកចេញ-ចូល និងរក្សាការលាងសម្អាតដៃឱ្យបានញឹកញាប់។ – ធ្វើការវាស់កំដៅ និងបាញ់ទឹកអាល់កុលលាងដៃ ឬទឹកក្រេលលាងដៃ សម្រាប់រាល់ពុទ្ធបរិស័ទទាំងអស់កុំឱ្យមានការធ្វេសប្រហែសនៅមុខច្រកចេញ-ចូលក្លោងទ្វារនីមួយៗ។ ២. ការជួបជុំគ្រួសារឬដំណើរកម្សាន្ត ៖ កុំចេញក្រៅផ្ទះ បើមិនចាំបាច់។ សូមផ្អាកនូវរាល់ដំណើរកម្សាន្តនានាដែលមិនចាំបាច់ ពីព្រោះវាអាចបណ្តាលឱ្យមានហានិភ័យនៃការចម្លងវីរុស កូវីដ-១៩ ជាពិសេសទៅតំបន់ឬទីកន្លែង ដែលមានហានិភ័យខ្ពស់នៃការឆ្លងរាលដាលជំងឺកូវីដ-១៩ ដែល កំណត់ដោយក្រសួងសុខាភិបាលនិងអាជ្ញាធរមានសមត្ថកិច្ចពាក់ព័ន្ធ ។ បើចាំបាច់ត្រូវចេញក្រៅផ្ទះ សូមជ្រើសរើសការធ្វើដំណើរដាច់ដោយឡែក ជាលក្ខណៈគ្រួសារតូចៗ ដែលមិន មានការជួបជុំគ្នាច្រើន ដែលមានបរិយាកាសល្អ មានខ្យល់ចេញចូលល្អគ្រប់គ្រាន់ និងធានាថាការធ្វើដំណើរ នោះប្រកបដោយសុវត្ថិភាព ពីការចម្លងវីរុសកូវីដ-១៩ ។ កាត់បន្ថយឱ្យបានជាអតិប្បរិមា នូវការជួបជុំគ្នាដែលជាលក្ខណៈប្រមូលផ្តុំ នាំឱ្យមានមនុស្សច្រើនជួបគ្នាដូចជា ការធ្វើដំណើររួមគ្នា ការប្រមូលផ្តុំដើម្បីបរិភោគអាហារ ឬស៊ីផឹក ឬ លេងល្បែងស៊ីសង ឬច្រៀងរាំរួមគ្នា។ សូមគិតថាការជួបជុំគ្នាច្រើនជាកត្តាហានិភ័យនៃការឆ្លងវីរុសកូវីដ-១៩ ទោះបីជាអ្នកគិតថាសុទ្ធតែមិងប្អូនបង្កើតបងប្អូនជីដូនមួយ ជីទួតមួយ ក្មួយៗ អុំ ពូ មីង ដែលជាសាច់ញាតិក៏ដោយ ពីព្រោះយើងមិនដឹងថាបុគ្គលណាម្នាក់ បានទៅប៉ះពាល់ ឬមានវីរុសកូវីដ-១៩ នេះទេ។ សូមចូលរួមតាមដាន រំលឹក និងមើលថែរក្សាកូនចៅ កុំដោយដើរហើរចេញក្រៅផ្ទះ បើមិនមានការចាំបាច់។ ចៀសវាងការធ្វើដំណើរមិនចាំបាច់ឆ្លងកាត់រាជធានី -ខេត្ត ជាពិសេសទៅកាន់បណ្តាខេត្តនានា រមណីយដ្ឋានឬចេញ-ចូលតំបន់ ឬទីកន្លែងដែលបាននិងកំពុងមានការ ផ្ទុះរាតត្បាតនៃជំងឺកូវីដ-១៩។ ចៀសវាងការធ្វើដំណើរ ប្រសិនបើមានអាការៈក្តៅខ្លួន ក្អក ឬពិបាកដកដង្ហើម ឬមានបញ្ហាសុខភាព ។ ត្រូវខ្ទប់ម៉ាត់ និងច្រមុះពេលក្អក កណ្តាស់ ដោយប្រើម៉ាស់ ក្រម៉ា កន្សែង ឬក្រដាសអនាម័យ រួចខ្ចប់បោះចោលក្នុង ធុងសម្រាបបិទជិត៕ រក្សាសិទ្ធិដោយ៖បញ្ញាស័ក្តិ | 2021-04-02T16:02:45+07:00 | cen.com.kh | https://cen.com.kh/archives/316886.html |
df12ea13-f3bd-4956-9271-31f12355b555 | ក្មេងកើតកូវីដ-១៩ អាចវិវត្តទៅរលាកគ្រប់ប្រព័ន្ធក្នុងរាងកាយ | តាម CDC របស់អាមេរិកឲ្យដឹងថា រាងកាយកូនក្មេងអាចទប់ទល់នឹងវីរុសកូវីដ-១៩ បានល្អជាងរាងកាយមនុស្សធំ ហើយវីរុសកូវីដ-១៩ ក៏អាចធ្វើទុក្ខលើកូនក្មេងខ្លាំងដូចមនុស្សធំ រហូតគំរាមកំហែងដល់ជីវិត។ ពេលក្មេងឆ្លងជំងឺកូវីដ-១៩ អាអូនខ្លះចេញរោគសញ្ញាតិច ខ្លះទៀតស្ទើរតែគ្មានរោគសញ្ញាឲ្យដឹងផង។ ប៉ុន្តែក្នុងករណីមួយចំនួន ពេលអាអូនកើតជំងឺកូវីដ-១៩ ហើយ អាចវវិត្តទៅជា គ្រោះថ្នាក់ដល់សុខភាព។ ជំងឺរលាកពហុប្រព័ន្ធ ឬរលាកគ្រប់ប្រព័ន្ធទាំងអស់ក្នុងរាងកាយ ជាជំងឺកម្រមួយដែលអាចបណ្ដាលឲ្យក្មេងកើតជំងឺនេះធ្លាក់ខ្លួនឈឺធ្ងន់ធ្ងរ។ ជំងឺ MIS-C នេះ ស្រដៀងនឹង (Kawasaki Disease) ដែលអាចធ្វើឲ្យសរសៃឈាមរលាក បណ្ដាលឲ្យខូចបេះដូង។ កុមារដែលមានជំងឺ MIS-C ភាគច្រើនគ្រុនក្តៅ (សីតុណ្ហភាព អង្សាសេ ឬខ្ពស់ជាងនេះ) មានរយៈពេលច្រើនថ្ងៃ រួមជាមួយរោគសញ្ញាផ្សេងទៀត។ រោគសញ្ញាទូទៅផ្សេងទៀតរួមមាន៖ នេះ មិនឆ្លងទេ ប៉ុន្តែក្មេងដែលមានរោគសញ្ញាទាំងនេះអាចមានជំងឺកូវីដ -១៩ ឬជំងឺឆ្លងផ្សេងទៀតដែលអាចចម្លងទៅអ្នកដទៃបាន។ ម៉ាក់ប៉ា ឬអ្នកថែទាំគួរតែមានការប្រុងប្រយ័ត្ន ដើម្បីការពារការរីករាលដាលពីជំងឺកូវីដ-១៩ រហូតកើតជំងឺរលាកពហុប្រព័ន្ធនេះ។ បន្ថែមពីលើនេះ ប្រសិនបើកូនក្ដៅខ្លួនលើសពី មិនព្រមបាត់ គួរយកកូនទៅពិនិត្យជាមួយគ្រូពេទ្យជំនាញក្មេងឲ្យបានឆាប់ទើបល្អ ចៀសវាងអាអូនអាចធ្លាក់ខ្លួនឈឺជំងឺធ្ងន់ធ្ងរ៕ ចុចអាន៖ ចុចអាន៖ | 2021-04-02T15:42:00+07:00 | kampucheathmey.com | https://www.kampucheathmey.com/health/94545 |
Subsets and Splits
No community queries yet
The top public SQL queries from the community will appear here once available.